
PĂŢANIA COCOŞATULUI 
CU CROITORUL, CU MISITUL 
CREȘTIN, CU BAŞ-BUCĂTARUL 
ŞI CU HAKIMUL EVREU; 
CE A MAI URMAT; 
ŞI PĂŢANIILE LOR, ISTORISITE 
DE FIECARE PE RÂND 


Atunci Şeherezada îi spuse: 


Í ) i s-a izvodit, o, norocitule sultan, că a fost cândva, 
IVI, în vechimea vremilor şi în trecutul vârstelor şi al 
veacurilor, într-o cetate din China, un ins care era cro- 
itor şi care era tare mulțumit de starea lui. li plăceau 
veseliile şi desfătările, şi avea obiceiul, din vreme în 
vreme, să iasă cu soția sa să se plimbe şi să-şi bucure 
ochii cu priveliştile ulițelor şi ale grădinilor. Or, odată, 
după ce amândoi îşi petrecuseră ziua toată afară din 
casa lor, şi când, făcându-se seară, se întorceau acasă, 
întâlniră în drum un cocoşat cu o înfățișare atât de haz- 
lie, încât spulbera orice mohorâre, îl făcea să râdă până 
şi pe ari er mai necăjit şi alunga toată supărarea şi 
toată mâhnirea. Pe dată croitorul şi soţia lui se apropia- 
ră de cocoşat, se veseliră straşnic de poznele lui, şi-aşa că 
îl poftiră să-i însoțească acasă la ei, ca să le fie oaspete în 
seara aceea. lar cocoşatul se grăbi să dea pofiirii lor răs- 
punsul care se cuvenea și plecă împreună cu ei şi ajunse 
la ei acasă. Acolo, croitorul îl lăsă o clipită pe cocoşat, 

spre a da fuga în suk să cumpere, înainte ca negustorii 
să-şi închidă prăvăliile, cele cu care să facă cinste oaspe- 
telui său. Cumpără peşte prăjit, pâine proaspătă, lămâi şi 
o bucată mare de halviță pentru încheierea mesei. Pe 
urmă se întoarse, puse dinaintea cocoșatului cele cumpă- 
rate, şi şezură tustrei jos să mănânce. 

Pe când mâncau ei aşa cu voioşie, nevasta croitoru- 
lui luă cu degetele o bucată mare de peşte şi, în chip de 
glumă, o infendă pe toată întreagă în gura cocoșatului, 
îi acoperi gura cu mâna spre a nu-l lăsa să arunce bucata 
afară şi îi zise: 

— Pe Allah, trebuie numaidecâr să înghiți bucata asta 
dintr-odată şi pe nerăsuflate, altminteri nu-ți dau drumul. 

Atunci cocoşatul începu să facă nişte opinteli grele, şi 
până la urmă înghiţi îmbucătura. Da, spre păcatele lui, 
îi fusese ursit ca în îmbucătură să se afle un os mare, care 
i se opri în beregată şi îl făcu să-şi dea duhul pe dată. 


În clipita aceasta a istorisirii ei, Șeherezada, fiica vizirului, 
văzu că se luminează de ziuă şi, sfioasă, cum îi era obiceiul, 
nu vroi să alungească povestitul, ca să nu încalce îngăduința 
dată de sultanul Șahriar. 

Atunci, soră-sa, micuța Doniazada, îi zise: 

— O, sora mea, ce gingaşe, şi ce dulci, şi ce mustoase, şi 
ce neprihănite sunt vorbele tale! 

Ea răspunse: 

— Da atunci ce-ai să mai zici, în noaptea cealaltă, când ai 
să auzi urmarea, dacă oi mai fi în viață şi dacă așa îi va fi pe 
plac sultanului nostru cel plin de purtări alese şi de politeţe! 

Tar sultanul Şahriar îşi zise în cugetul său: „Pe Allah! n-am 
s-o ucid decât după ce voi auzi sfârşitul poveştii, care este 
tare uluitoare!“ 

Pe urmă, sultanul Şahriar o luă pe Șeherezada în braţe; şi 
amândoi petrecură sfârşitul nopţii înlănțuiți, până dimi- 
neața. Apoi, sultanul se sculă şi se duse la divanul judeţelor 

sale. Şi numaidecât veni vizirul, şi veniră şi emirii, dregătorii 
şi străjerii, şi tot divanul se umplu de lume. Şi sultanul 
Şahriar începu să judece, să rânduiască treburile, să-l căftă- 
nească pe unul într-o slujbă, să-l mazilească pe altul, să pună 
capăt judeţelor întocmite, şi să ostenească astfel până la sfâr- 
şirul zilei. Când divanul se isprăvi, sultanul se întoarse în 
iatacurile sale şi se duse iar la Șeherezada. 


Şi cum era cea de a douăzeci şi cincea noapte, 


Doniazada îi spuse Șeherezadei: 

— O, sora mea, mă rog ție, povesteşte-ne urmarea pățaniei 
cocoșatului cu croitorul şi cu soţia croitorului. 

Ea răspunse: 

— Din toată inima şi ca o cinstire datorată! Da nu ştiu 
dacă sultanul mă învoieşte! 

Atunci sultanul se grăbi a spune: 

— Poţi! 


Iar Șeherezada spuse: 


Mi s-a izvodit, o, norocitule sultan, că, după ce îl vă- 
zu pe cocoşat că moare, croitorul strigă: 

— Nu este tărie şi putere decât la Allah cel Preaînalt 
şi Atotputernic! Ce năpastă că bietul de el a venit să 
moară așa în mâinile noastre! 

Şi femeia strigă: 

— Da ce mai aiureală şi pe tine! Păi tu nu ştii stihu- 
rile poetului: 


O, suflete al meu, de ce te-afunzi 
În hrubele atâtor negre gânduri? 
Ce-i pasă că ridică ochi rotunzi 
Departe hăt necazuri rânduri-rânduri? 
Tu-n foc nu vezi primejdia deloc 

De-i stai aşa în preajmă, fără teamă? 
Nu ştii că, de te-apropii mult de foc, 
Poţi să iei foc şi tu, de bună seamă? 


Atunci soțul zise: 

— Şi ce se cade să fac eu acuma? 

Ea răspunse: 

— Ridică-te şi hai amândoi să cărăm leşul; îl acope- 
rim cu o năframă de mătase și-l ducem aşa, tu venind 
în urma mea, iar eu mergându-ți înainte. Şi chiar în 
noaptea asta! Şi pe tot lungul drumului, tu să spui cu 

las mare: „E copilul meu! $i aceasta este mama lui! Ne 
ucem să căutăm un hakim, care să-l vindece! Unde se 
află un hakim?“ 

Încât, dacă auzi vorbele femeii, croitorul se sculă, îl 
luă pe cocoşat în brațe şi, cu nevastă-sa înaintea lui, ieşi 
din casă. Iar femeia, la rându-i, începu să ofteze: 

— O, copilaşul meu! De-ai scăpa sănătos şi teafăr din 
asta! Spune: unde te doare? Of, afurisitul de vărsat! Pe 
ce parte ţi s-a umplut trupşorul de bube? 

La asemenea vorbe, fiecare trecător îşi zicea: „E tatăl 
şi cu mama. Îşi duc copilul smreduit de vărsat!“ şi zorea 
să se depărteze, 

Tar croitorul şi nevasta lui merseră așa, tot întrebând 
de locuinţa unui doctor, până ce fură îndrumați spre uşa 
unui doctor evreu. Și atunci bătură la ușă, şi numaide- 
cât cobori o arăpoaică, deschise uşa şi văzu un om cu un 
copil în brațe, şi tot aşa o văzu şi pe mama care îl înso- 
țea. Şi mama îi spuse: 

— Am venit cu copilul acesta să-l vadă hakimul. Ia 
banii aceştia, un sfert de dinar, şi dă-i ca arvună stăpâ- 
nului tău, şi roagă-l să coboare să-mi vadă copilul, care 
este bolnav rău. 

Atunci slujnica urcă îndărăt în casă; și numaidecât 
femeia croitorului trecu pragul casei, îl băgă înăuntru şi 
pe soțul ei, şi îi zise: 

— Pune jos repede leșul cocoşatului. Și să zorim s-o 
ştergem cât mai degrabă. 

Şi croitorul puse leşul cocoşatului jos, pe una din 
treptele scării, sprijinit de perete, şi se grăbi să iasă, ur- 
mat de nevastă-sa. 

Cât despre arăpoaică, aceasta intră la hakimul evreu, 
stăpânul ei, şi îi spuse: 

— Jos la poartă e un bolnav adus de o femeie şi de un 
bărbat care mi-au dat pentru tine sfertul acesta de dinar 
ca să-i spui bolnavului ce să ia ca să se facă bine. 

Când văzu sfertul de dinar, hakimul evreu se bucură 
şi se grăbi să se ridice, şi, în graba lui, nu se gândi să ia 
cu el vreo lumânare ca să coboare. Şi-aşa că se poticni 
cu piciorul de cocoşat şi răsturnă leşul. Şi, speriat rău 
când văzu rostogolindu-se așa un om, se grăbi să-l cer- 
ceteze, şi băgă E seamă că era mort, şi socoti că el în- 
suşi era pricina morții aceluia. 

Atunci strigă: 

— Doamne! Of, Doamne pedepsitor! Pe cele zece 
Sfinte Porunci!! 

Şi urmă să-i pomenească mai departe pe Harun?, pe 
luşah, fiul lui Nun;, şi pe ceilalți. Şi zise: 

— Lacătă că m-am împiedicat de bietul bolnav şi l-am 
doborât de s-a rostogolit până sub scară! Încât cum să 
mai pot ieşi acuma din casa mea cu un om mort? 

Dar până la urmă luă leșul şi îl cără din curte în casă, 
şi i-l arătă neveste-sii, şi îi destăinui necazul. lar nevastă-sa, 
speriată, ţipă: 


! Cele zece Sfinte Porunci (sau Decalogul), după credinţa ebraică, i-au 
fost date lui Moise de către însuși Dumnezeu. 

? Harun-Aaron, din Vechiul Testament — fratele mai mare al lui Moise, 
primul mare preot al evreilor (sec. XV î.H.). 

3 Iuşah, fiul lui Nun — Iosua, din Vechiul Testament, căpetenie a evreilor 
după Moise şi cuceritor al țării Canaanului (sec. XV î.H.). 

— A, nu! n-are ce să caute aici! Du-l afară repede! Că 
dacă rămâne aici până la răsăritul soarelui, suntem pier- 
duşi fără de izbăvire. Aşa că hai să-l cărăm amândoi pe 
acoperişul casei şi de acolo să-l aruncăm în curtea veci- 
nului nostru musulman. Că ştii că vecinul nostru e bucă- 
tar, răspunzător de cuhniile sultanului, şi că toată casa lui 
e năpădită de șobolani, de pisici şi de câini, care coboară 
de pe casă la el ca să prade și să se înfrupte din zahereaua 
de unt, de untură, de ulei și de făină. Așa că jivinele ace- 
lea au să mănânce și leşul de colea şi au să-l facă pierit. 

Atunci hakimul evreu şi soția lui îl luară pe cocoșat, 
se suiră pe casă şi de acolo coborâră încetişor leşul în 
curtea mai-marelui peste bucătari, şi îl rezemară, în pi- 
cioare, de peretele cuhniei. Pe urmă plecară şi coborâră 
binişor îndărăr la ei acasă. 

Or, de-abia trecură câteva clipite de când cocoşatul 
şedea aşa în picioare sprijinit de perete, că baş-bucăta- 
rul, care fusese plecat, se întoarse acasă, deschise poarta, 
aprinse o lumânare şi intră. Și văzu un fiu de-al lui 
Adam rezemat în picioare la un colț al zidului de la bu- 
cătărie. Şi, tare uluit, strigă: 

— Ce e asta? Pe Allah! Acuma văd eu că hoţul cel nă- 
răvit la zahereaua mea e om, și nicidecum vreo jivină! 
El îmi şterpeleşte carnea şi unturile, pe care le încui cu 
atâta grijă de frica pisicilor şi a câinilor! Încâr iacătă cât 
de fără los era să omor, cum aveam de gând, toate pi- 
sicile şi oi câinii din mahala, de vreme ce numai pe- 
zevenghiul ăsta cobora pe pleşul casei până aici! 

Şi înşfăcă pe dată o bâtă, se repezi la ins, îl pocni nă- 
rasnic, îl polei pe jos şi începu să-i care nişte lovituri 
ine alduite peste cocoașă. Da cum insul nici nu se clin- 

tea, baş-bucătarul văzu că era mort. 

Atunci îl cuprinse jalea şi grăi: 

— Nu este tărie şi putere decât la Allah cel Preaînaltul! 

Pe urmă se înfricoșă rău şi zise: 


A douăzeci şi cincea noapte 11 


— Afurisite să fie şi untul, şi untura, şi carnea, şi noap- 
tea de-acuma! Că mi-a fost dat să fiu atâta de fără de 
noroc, încât să-l ucid așa pe insul ăsta, care îmi rămâne 
pe cap! 

Pe urmă se uită la mort mai cu luare-aminte şi văzu 
că era un cocoşat. Şi grăi: 

— Au nu îţi era ție destul că erai cocoşat? Mai vroiai 
să fii şi hoț, şi să furi carnea, şi unturile, şi grânele din 
capanele mele! O, Doamne al mântuirii, cuprinde-mă 
sub vălul ocrotitor al puterii tale! 

Cu asta, întrucât noaptea mergea spre sfârşitul ei, 
baş-bucătarul îl luă pe cocoșat în spinare, cobori din ca- 
să şi porni la drum, până ce ajunse la marginea sukului. 
Acolo se opri, puse cocoşatul în picioare, sprijinit de col- 
țul unei prăvălii, la o cotitură de uliţă, îl lăsă şi plecă. 

Nu trecu multă vreme de când cocoşatul zăcea 
acolo, când iată că se iveşte un creştin. Era misitul sul- 
tanului. În seara aceea, se îmbătase şi se ducea să-şi facă 
o îmbăiere la hammam. lar beţia îl îmboldea la tot soiul 
de aiureli şi-i zicea: „Ia uite, eşti chiar aproape de Messia!“ 
Mergea aşa clătinându-se pe două cărări şi, până la 
urmă, ajunse de față cu cocoşatul, fără să-l vadă. În cli- 

ita aceea, se întoarse către cocoşat şi vru să-şi uşureze 
Pisica. Ci deodată îl văzu pe cocoşat chiar dinaintea lui, 
proptit de perete. La vederea acelui om nemișcat, gândi 
că o fi vreun hoţ, poate chiar acela care îi furase turba- 
nul! pe la începutul serii; căci misitul creştin era, într-adevăr, 
cu capul gol. Atunci creştinul se repezi asupra cocoşa- 
tului şi îi aldui peste ceafă o lovitură cruntă, care îl 
rostogoli pe jos. Pe urmă începu să strige amarnic, che- 
mând străjerul sukului. Şi se năpusti peste cocoşat, 


1 Turbanul nu este doar un obiect de imbrăcăminte, ci adesea şi locul 
unde cel care-l poartă își ține banii. 

pocnindu-l cu lovituri înverşunate, în aţâțarea beţiei, şi 
chiar da să-l sugrume, strângându-l de gât cu amân- 
două mâinile, În clipita aceea, veni paznicul sukului şi 
îl văzu pe creştin cum îl ţinea pe musulman răsturnat 
sub el și cum îl lovea şi cum se căznea să-l sugrume. Și 
străjerul strigă: 

— Lasă omul şi ridică-te! 

Şi creștinul se ridică. 

lar paznicul sukului se duse la cocoșatul întins pe 
jos, îl cercetă şi văzu că era mort. Atunci strigă: 

— O! s-a mai văzut aşa vreodată un creştin să aibă 
cutezanţa a se atinge de un musulman şi a-l omorî? 

Pe urmă îl înşfăcă pe creştin, îi legă mâinile la spate 
şi îl duse la casa valiului!. Iar creştinul se văicărea și grăia: 

— O, Mântuitorule! O, Sfântă Precistă! Cum de-am 
putut să omor omul! Și ce repede a murit, numai dintr-un 
pumn! S-a dus beţia, acuma vine chibzuinţa! 

Când ajunseră la casa valiului, creştinul şi cocoșatul 
mort fură ţinuţi încuiaţi toată noaptea, până ce valiul se 
trezi, dimineața. Şi valiul îl cercetă pe creştin, care nu 

utu să tăgăduiască faptele povestite de paznicul suku- 
hi Încât valiul nu putu decât să-l osândească la moarte 
pe creştinul care ucisese un musulman. Şi îi porunci gâ- 
delui, împlinitorul osândelor, să strige prin toată ceta- 
tea pedeapsa cu moartea a misitului creştin. Pe urmă 
porunci să se ridice spânzurătoarea. Atunci veni gâdele 
care găti frânghia, făcu ochetele laţului, petrecu laţul 

e după gâtul misitului, şi vru să tragă, când deodată 
Pieserul sultanii; se repezi prin mulțime şi îşi tăie 
drum până la creştinul care sta în picioare sub spân- 
zurătoare, şi strigă către casap: 


| Valiu — căpetenie a unei provincii (vilaiet), locţiitor al sultanului, 
având şi sarcinii de şef de poliție. 

— Stai! că eu am omorât omul! 

Atunci valiul îi zise: 

— Şi de ce l-ai omorât? 

El spuse: 

— lacătă! Azi-noaptre, când m-am întors acasă, l-am 
văzut că intrase în casa mea coborând de pe pleşul casei, 
ca să-mi fure din zaherea. lar eu l-am izbit în piept cu 
o bâtă, şi numaidecât l-am văzut cum cade şi moare. 
Atunci l-am cărat în spinare şi am venit cu el la suk şi 
l-am pus în picioare, rezemat de o prăvălie, în cutare 
loc, pe cutare uliţă! Păcătosul de mine! Ia uite că acuma, 
cu tăcerea mea, era să fiu pricina morţii acestui creştin, 
după ce am omorât cu mâna mea un musulman! Încât 
mie mi se cuvine să fiu spânzurat! 

Când auzi vorbele baş-bucătarului, valiul porunci să 
fie slobozit-misitul creştin şi îi spuse gâdelui: 

— Ia-l şi spânzură-l numaidecât pe ăsta, care şi-a măr- 
turisit vina cu gura lui! 

Atunci gâdele luă funia pe care mai înainte o pe- 
trecuse pe după gâtul creștinului, puse ştreangul la gâtul 
bucătarului, îl aduse pe bucătar chiar sub spânzură- 
toare, şi vru să-l salte în văzduh, când deodată hakimul 
evreu îşi tăie drum prin mulțime și strigă la gâde, zi- 
când: 

— Stai! să nu faci nimic! Numai eu l-am omorât! 

Pe urmă istorisi astfel întâmplarea: 

— Într-adevăr, să ştiţi cu toții că omul acesta a venit 
la mine să se caute de boală şi să-l tămăduiesc. Și, pe 
când coboram scările ca să mă duc să-l văd, și cum era 
noapte, am dat peste el cu piciorul; atunci el s-a prăs- 
tăvălit până sub scară şi a murit. Aşa că nu se cuvine 
să-l omorâți pe baş-bucătar, ci numai pe mine! 

Atunci Sliul porunci moartea hakimului evreu. lar 

Adele scoase latul de pe gâtul bucătarului şi îl petrecu 
a gâtul bakimului evreu, şi vru să-l spânzure pe doctor; 

când iacătă că se ivește croitorul, care îşi tăie drum prin 
mulțime şi îi spuse gâdelui: 

— Hei, stai! Eu sunt cel care l-a omorât. lacătă! Ieri 
mi-am petrecut ziua hoinărind, şi mă întorceam seara 
spre casă. Pe drum m-am întâlnit cu cocoşatul acesta, 
care era beat şi tare vesel, şi care avea în mână o dairea 
cu clopoței cu care se însoțea cântând din toată inima 
şi într-un chip tare dubliu. Atunci m-am oprit să mă uit 
la el şi să mă veselesc, şi m-a cuprins atâta veselie, încât 
l-am poftit să mă însoţească acasă. Cum, printre alte 
lucruri, cumpărasem şi nişte peşte, soţia mea, după ce 
am stat jos să mâncăm, a luat o bucată de peşte şi a fă- 
cut din ea o îmbucătură pe care a băgat-o în gura coco- 
şatului; şi îmbucătura l-a înecat pe cocoşat, care a murit 
pe dată. Atunci eu şi cu soţia mea l-am luat şi l-am cărat 
până la casa hakimului evreu. A coborât o arăpoaică şi 
ne-a deschis uşa; şi eu i-am zis: „Spune-i stăpânului tău 
că aşteaptă la uşă o femeie şi un om care au adus un 
bolnav. Aşa că trebuie să cobori să-l vezi ca să-i dai vreun 
leac!“ Pe urmă i-am dat arăpoaicei un sfert de dinar 
pentru stăpânul ei. Atunci ea s-a grăbit să suie în casă, 
iar eu l-am pus pe cocoşat în picioare, rezemat de pere- 
tele scării; apoi eu şi cu soția mea am plecat cât mai iu- 
te. În vremea asta, hakimul evreu a coborât să vadă 
bolnavul; dar s-a lovit de trupul cocoşatului, care a că- 
zut; şi evreul a socotit că îl omorâse chiar el! 

Şi croitorul se întoarse către hakimul evreu şi îi zise: 

— Nu e aşa că e adevărat? 

El răspunse: 

— Ba da, într-adevăr! 

Atunci croitorul se întoarse către valiu și îi zise: 

— Se cade, aşadar, să-l sloboziţi pe evreu şi să mă spân- 
zurați pe mine! 

Valiul, la asemenea vorbe, se minună strașnic şi grăi: 

— Chiar că pățania cocoșatului este vrednică de-a fi 
pusă în cronici și în cărți. 

Pe urmă îi porunci gâdelui să-l slobozească pe evreu 
şi să-l spânzure pe croitorul care se mărturisise vinovat. 
Atunci gealatul îl aduse pe croitor sub ştreang, îi puse 
lațul la gât şi spuse: 

— De data asta, gata! N-am să mai schimb pe ni- 
meni! 

Şi apucă de funie. 

lac-aşa cu ei! 


Cât despre cocoşat, acela era chiar măscăriciul sulta- 
nului, iar sultanul nu putea să se despartă de el niciun 
ceas. Or, cocoșatul, după ce se îmbătase, în noaptea aceea, 
fugise de la sarai şi lipsise toată noaptea; iar a doua zi slu- 
gile veniră să-i spună sultanului, care întrebase de el: 

— Doamne, valiul are să-ți spună că ghebosul e mort 
şi că ucigaşul lui stă să fie spânzurat. Într-adevăr, valiul 
a poruncit să fie pus ucigașul sub ştreang, şi gâdele toc- 
mai da să-l spânzure, când văzură că venea un alt ins, pe 
urmă altul, şi fiecare dintre ei spunea: „Iacătă, chiar eu 
l-am omorât pe cocoşat.“ Şi fiecare dintre ei îi istorisea 
valiului pricina omorului. 

Când auzi vorbele acestea, sultanul nu putu să as- 
culte mai mult, strigă şi chemă un dregător şi îi zise: 

— Coboară degrabă și dă fuga la valiu şi spune-i să 
mi-i aducă într-o clipită pe toți inşii aceia! 

Şi dregătorul cobori şi ajunse la spânzurătoare taman 
în clipita când gâdele da să-l spânzure pe croitor. Şi dre- 
gătorul strigă: 

— Stai! 

Pe urmă îi istorisi valiului că povestea cocoşatului 
răzbătuse până la urechile sultanului. Și îl luă cu el, şi 
tot aşa îi luă şi pe croitor, şi pe hakimul evreu, şi pe 

misitul creştin, și pe baş-bucătar, şi la fel porunci să fie 
adus şi leșul cocoșatului, şi porni cu ei cu toţi la sultan. 

După care valiul se înfățişă dinaintea sula se 
temeni şi sărută pământul, şi îi istorisi sultanului roată 
păţania emir cu toate amănuntele ei, de la înce- 
put până la sfârşit. Da chiar că ar fi fără de niciun folos 
s-o mai spunem acuma încă o dată! 

Dacă auzi povestea, sultanul se minună foarte şi fu 
cuprins de un râs strașnic. Pe urmă le porunci diecilor 
de la sarai să scrie cu apă de aur toată întâmplarea aceea. 

Apoi îi întrebă pe toți cei de față: 

— Aţi mai auzit voi vreodată o păţanie pe potriva pă- 
ţaniei cocoşatului? 

Atunci misitul creştin păşi înainte, sărută pământul 
dintre mâinile sultanului şi spuse: 

— O, sultane al veacurilor şi al vremilor, eu ştiu o în- 
tâmplare cu mult mai uluitoare decât păţania noastră cu 
cocoșatul! Dacă îmi îngăduieşti, ţi-o istorisesc, întrucât 
este cu mult mai minunată, mai ciudată şi mai desfă- 
tătoare decât pățania cocoşatului! 

Tar sultanul îi zise: 

— Da! deşterne-ne la vedeală tot ce ai! 

Atunci misitul creştin spuse: 


ISTORISIREA MISITULUI CREȘTIN 


Află, o, sultane al vremilor, că eu nu am venit în țara 
ta decât pentru nişte daraveli neguțătoreşti. Sunt un 
străin pe care ursita l-a îndreptat către împărăţia ta. Aşa 
că m-am născut în cetatea Cairo şi sunt copft din nea- 
mul copfților!. Şi tot la Cairo am şi crescut, şi tot acolo 
a fost misit şi părintele meu, înaintea mea. 


! Copfè (cofi sau copt) — din cuvântul grecesc aiguprios — „egiptean creștin“. 

Când părintele meu a murit, ajunsesem la vârsta de 
bărbat; şi m-am făcut misit în locul lui, întrucât mă 
vedeam dăruit cu tot soiul de haruri pentru îndeletni- 
cirea aceasta, îndătinată la noi la pă 

Or, într-o bună zi, şedeam jos dinaintea porții de la 
hanul negustorilor de semințe şi văzui cum trecea un 
tinerel, cel mai frumos care s-ar fi putut vedea, şi îm- 
brăcat în hainele cele mai falnice, şi călare pe un măgar 
înşeuat cu o şa frumoasă, roșie. Când mă văzu, tânărul 
îmi dădu bineţe; iar eu mă sculai pe dată, din cinstire 
faţă de el. 

El atunci scoase o năframă în care se afla o grămă- 
joară de susan, ca probă, şi îmi zise: 

— La cât se vinde un ardeb! din soiul acesta de susan? 

Îi spusei: 

— Se vinde uşor la o sută de drahme. 

El îmi răspunse: 

— Atunci ia cu tine nişte salahori şi nişte oameni care 
măsoară semințele, şi du-te la hanul Al-Gauali? din ma- 
halaua Bab al-Nassr*: ai să mă găseşti acolo. 

Pe urmă mă lăsă și plecă, după ce îmi dăduse năfra- 
ma în care se afla proba de susan. 

Atunci pornii să dau un ocol pe la negustorii cum- 
părători de seminţe şi le scosei la vedere proba pe care 
eu o preţuisem la o sută de drahme. Şi negustorii o pre- 
țuiră la o sută douăzeci de drahme pentru fiecare ardeb. 
Atunci mă cuprinse o bucurie cum nu se poate mai 
mare, şi luai cu mine patru cantaragii, şi plecai pe dată 
să-l caut pe tânărul care mă aştepta la han. Când mă 


1 Andeb sau indab — măsură de greutate arabă, folosită şi astăzi. 

2 Mai corect: al-Giavali. 

3 Mai corect: Bab-en-Nasr — în traducere: „Poarta victoriei sau a ajutoru- 
lui“ — era cea mai frecventată intrare în Cairo, aşezată la nordul orașului. 

văzu, veni la mine și mă luă la un capan unde se aflau 
seminţele, iar cantaragiii umplură sacii şi măsurară se- 
minţele, care se ridicară cu totul la cincizeci de ardebi. 

Şi tânărul îmi spuse: 

— Vei primi drept parte a ta pentru misitie zece drah- 
me la fiecare ardeb vândut pe o sută de drahme. Da vei 
lua şi toți banii mei, pe care să mi-i păstrezi cu grijă aca- 
să la tine, până ce am să ţi-i cer. Cum tot preţul este de 
cinci mii im drahme, vei scoate pentru tine cinci sute, 
lar eu, de îndată ce îmi voi isprăvi daravelile, am să vin 
la tine să-mi iau banii. 

Atunci îi răspunsei: 

— Va fi după dorinţa ta! 

Pe urmă îi sărutai mâinile şi plecai. 

Şi, ca urmare, chiar în ziua aceea câştigai astfel o mie 
de drahme ca misitie, cinci sute de la vânzător și cinci 
sute de la cumpărători, şi-aşa că mi-am făcut parte de 
douăzeci la sută, după obiceiurile noastre, ale misiţilor 
egipteni. 

Cât despre tânăr, după ce lipsi vreme de o lună, veni 
să mă vadă şi îmi spuse: 

— Unde sunt drahmele? 

lar eu îi răspunsei pe dată: 

— La poruncile tale. lacătă-le rânduite gata în sacul 
acesta. 

Și el îmi spuse: 

— Mai ţine-le la tine o vreme, până ce am să mă în- 
torc să le iau. 

Şi plecă, şi lipsi iarăși o lună, şi se întoarse şi mă întrebă: 

— Unde sunt drahmele? 

Eu atunci mă ridicai şi mă temenii şi îi spusei: 

— Sunt la cheremul tău. Iacătă-le. 

Pe urmă îi spusei: 

— Vrei acuma să-mi cinstești casa, învoindu-te să vii 
să mănânci cu mine o gustare? 

Dar el nu primi şi îmi spuse: 

— În ce priveşte banii, mă rog ție să-i mai păstrezi, 
până ce am să mă întorc să ți-i cer, după ce voi isprăvi 
nişte daraveli zornice. 

Pe urmă plecă. lar eu îi strânsei cu grijă banii şi în- 
cepui să-l aştept să se întoarcă. Peste o lună, se întoarse 
şi îmi spuse: 

— Deseară am să trec iarăşi pe aici să iau banii! 

Atunci ţinui banii rânduiți gata; dar degeaba aştep- 
tai eu până noaptea, pe urmă şi în celelalte zile, că nu se 
mai întoarse decât peste o lună, în vreme ce eu îmi zi- 
ceam: „Ce plin de încredere este tânărul acesta! În viaţa 
mea, din ziua când m-am făcut misit pe la hanuri și prin 
sukuri, nu am mai văzut atâta încredere!“ Veni, aşadar, 
la mine, şi era tot călare pe măgarul lui, şi îmbrăcat tot 
cu hainele cele falnice, şi era tot atâta de frumos ca luna 
în plinătatea ei, şi avea chipul strălucit şi fraged ca la ieşi- 
rea de la hammam, şi obrajii trandafirii, şi fruntea ca o 
floare lucitoare şi, la un colț al buzelor, avea o aluniță ca 
un strop de chihlimbar negru, după spusa poetului: 


Deasupra unui turn s-au întâlnit 

Măritul soare şi cu luna plină, 

Şi amândoi deodată-au strălucit 
n toată-a frumuseții lor lumină. 


Așa erau cei doi îndrăgostiţi. 
Iar cei care s-au întâmplat să-i vadă, 
N-au mai putut decât să stea-mpietriţi, 


Urându-le a fericirii roadă. 


Şi-atât erau de minunați, şi-atât 
De plini de frumusețea lor cerească, 
Şi-atât de dragi erau aşa, încât 

Sta sufletul vrăjit să-i preamărească. 

Deci slavă lui Allah, c-a socotit 
Că se cuvine şi-a găsit cu cale 
Să-i zămislească neasemuit, 
După calupul visurilor sale! 


Când îl văzui, îi sărutai mâinile şi chemai asupra-i 
toate milele lui Allah, şi îi spusei: 

— O, stăpâne al meu, nădăjduiesc că de data aceasta 
îţi vei ridica banii! 

El îmi răspunse: 

— Mai rabdă oleacă, să-mi isprăvesc de încheiat da- 
ravelile, și atunci am să mă întorc să-mi iau banii. 

Pe urmă îmi întoarse spatele şi se duse. Iar eu gân- 
dii că iar o să lipsească multă vreme, şi luai banii şi îi bă- 
gai într-un samsarlâc de douăzeci la sută, cum este 
îndătinat în ţara noastră, şi astfel îi făcui să rodească 
frumuşel pe seama mea. 

Şi zisei în cugetul meu: „Pe Allah! când se va întoar- 
ce, am să-l rog să primească poftirea mea şi am să-l os- 
peţesc cu o dărnicie mare, întrucât banii lui mi-au fost 
de mult folos şi iacătă că o să ajung tare bogat!“ 

Se scurse aşa un an întreg, după care veni; şi era 
îmbrăcat cu un caftan încă mai falnic decât în celelalte 
dăţi, şi tot călare pe măgarul lui alb, de viță aleasă. 

Atunci mă rugai cu stăruință de el să meargă cu 
mine în casa mea şi să binevoiască a-mi fi oaspete. Iar 
el îmi răspunse: 

— Binevoiesc, dar cu învoiala să nu carecumva să 
plăteşti cu banii mei, care se află la tine, cheltuielile pe 
care le vei face. 

Şi zâmbi a râde. Iar eu la fel. Și îi zisei: 

— Da, hotărât şi din toată inima! 

Şi îl luai acasă, şi îl rugai să şadă; şi alergai la suk să 
cumpăr tot felul de bunătățuri, de băuturi şi de alte lu- 
cruri asemenea, şi le pusei pe toate între mâinile lui pe 
masă, şi îl rugai să înceapă, rostind: 


Para 

— În numele lui Allah! 

El atunci se apropie de bucatele orânduite și îşi în- 
tinse mâna stângă și începu să mănânce cu mâna stângă. 
Eu atunci rămăsei tare nedumerit şi nu știui ce să socot. 
După ce sfârşirăm de mâncat, se spălă pe mâna aceea 
stângă, fără a se ajuta de mâna dreaptă; și îi întinsei şter- 
garul, ca să se şteargă; pe urmă şezurăm jos să tăifăsuim. 

Eu atunci îi spusei: 

— O, stăpâne al meu, mă rog ție! uşurează-mă de o 

utate ce mă apasă și de o mâhnire care mă mohorăște. 
Mu ce ai mâncat cu mâna stângă? Vei fi având 
cumva din întâmplare vreun beteşug a mâna dreaptă? 

La vorbele col , tânărul rosti aceste stihuri: 


Nu mă-ntreba ce chinuri port în piept, 
Nici de pricina lor ce mă sfâşie. 

Vezi doar că îmi lipseşte braţul drept. 
Și mai ales să nu mă-ntrebi, vai mie, 
Dacă sunt fericit. Am fost, e drept. 
Ci-i tare mult de-atunci, o veșnicie. 
De-atunci e totul altfel. Ci se ştie: 

În deznădejde, poartă-te-nţelept! 


Pe urmă îşi trase mâna dreaptă din mâneca mantiei; 
şi văzui că mâna aceea era tăiată, întrucât mâna nu mai 
avea pumn. Şi rămăsei minunat până peste poate. 

Ci el îmi spuse: 

— Să nu te minunezi nicidecum! Şi mai cu seamă să 
nu mai socoți că din lipsă de cinstire față de tine am 
mâncat cu mâna stângă: căci vezi acuma că am făcut-o 
pentru că mâna mea dreaptă este retezată. lar pricina 
retezăturii este tare uluitoare! 


1 Mahomedanii nu încep nimic fără a invoca numele lui Allah. 

Eu atunci îl întrebai: 

— Şi care este pricina? 

Tar el îmi istorisi: 

— Află că eu sunt din Bagdad. Tatăl meu era unul 
dintre navabii şi fruntașii cetăţii. lar eu, până ce am 
ajuns la anii bărbăţiei, ascultam istorisirile călătorilor, 
ale hagiilor şi ale negustorilor, care ne povesteau, la pă- 
rintele meu, minunăţiile din țara Egiptului. lar eu 
păstram în mine toate acele istorisiri, mistuindu-le tai- 
nic, şi-aşa până ce părintele meu s-a săvârşit. Atunci am 
luat toate bogăţiile pe care le-am putut strânge, şi potop 
de bani, şi am cumpărat o sumedenie de mărfuri de 

reţ şi de cel mai bun soi; şi am pus toate lucrurile ace- 
E În legături straşnice, şi am plecat din Bagdad. Şi, în- 
trucât Allah îmi scrisese că trebuia să ajung întreg şi 
teafăr la capăt, nu zăbovii a ajunge în curând în cetatea 
aceasta, la Cairo, care este cetatea ta. 

Pe urmă tânărul începu să plângă și prociti stihurile 
acestea: 


Adesea orbul cel orb din născare 
Stie să ocolească groapa-n care 
Cel cu ochi ageri, bine-văzătorul, 
Îşi lasă să-i idei piciorul. 


Adesea ştie-un prost să se ferească 
De-o vorbă ce-ar părea înţelepțească, 
Dar care, spusă de un om cu carte, 
Pe cărturar îl duce drept la moarte. 


Adesea omul drept şi cuvios 
Abia îşi duce traiul ticălos, 

Pe când cel nărăvit la rău, şi fur, 
Trăiește-n fericire şi-n huzur. 

De-aceea omul să-și cunoască bine 
Întreagă neputința sa de sine! 

Să ia aminte mai cu seamă-anume 
Că doar ursita predomneşte-n lume! 


Când sfârși stihurile, își urmă astfel povestirea: 

— Intrai, aşadar, în Cairo şi trăsei la hanul Serur!, 
dezlegai legăturile cu mărfuri, despovărai cămilele şi îmi 
orânduii mărfurile într-o prăvălie, pe care mă îngrijii 
s-o iau cu chirie. Pe urmă îi dădui nişte bani slujitoru- 

„lui meu ca să ne cumpere de-ale gurii; apoi mă culcai 
oleacă și, la trezire, mă dusei să dau un ocol pe ulița 
Bein Al-Kassrein?; apoi mă întorsei la hanul Serur, unde 
îmi petrecui noaptea. 

Când mă deşteptai, dimineața, desfăcui o legătură 
de țesături şi zisei în cugetul meu: „Am să duc țesătu- 
rile acestea la suk, ca să văd cam cum merge târgul.“ 
Atunci încărcai nişte ţesături în spinarea unuia dintre 
slujitorii mei cei tineri şi ajunsei în inima târgului, la o 
clădire mare, împrejmuită cu şoproane, cu prăvălii de 
toate felurile şi cu havuzuri; acolo, precum ştii, mişună 
misiţii; şi se cheamă locul acela chessaria lui Girgis’. 

La ivirea mea, toți misiţii, care şi fuseseră înştiințați 
de venirea mea, mă înconjurară, iar eu le dădui țesătu- 
rile, şi ei plecară în toate părţile să arate țesărurile mele 
negustorilor de frunte din suk. Dar se întoarseră în cu- 
rând şi îmi spuseră că preţul ce se da pe mărfurile mele 


| ! În traducerea lui M. A. hanul poartă numele de Masrur. 
? Bein AL-Kassrein — în traducere: „Între cele două palate“— era partea 
străzii principale din Cairo, care se află între cele două palate ale califilor. 
3 Chessaria — alt nume pentru suk, bazar. Constructorul celei de aici se 
numea de fapt Giaharkaz, nu Girgis. 

nu acoperea nici preţul meu de cumpărare, nici chel- 
tuielile mele de la Bagdad până la Cairo. Și, întrucât nu 
ştiam ce să fac, re e al misiţilor îmi spuse: 

— Ştiu eu de ce mijloc trebuie să te foloseşti spre a 
ajunge să dobândeşti ceva câştig: este numai acela de a 
aa recum fac toți negustorii. Vra să zică, să-ți vinzi 
mărfurile cu de-amănuntul negustorilor cu prăvălii, şi 
anume pe un răstimp hotărât, de față cu martori, şi cu 
înscris şi de o parte şi de alta, şi prin mijlocirea unui 
zaraf. Şi atunci, neabătut, în fiecare zi de joi şi în fiecare 
zi de luni, vei ridica banii ce se vor aduna. Şi, în felul 
acesta, fiecare drahmă îţi va aduce două drahme, ba 
Chiar şi mai mult. Pe deasupra, în vremea aceasta, vei 
avea tot răgazul să colinzi în voie cetatea Cairo şi să te 
minunezi d Nilul care o străbate. 

Când auzii asemenea vorbe, spusei: 

— Chiar că e un gând minunat! 

Şi numaidecât luai cu mine misiţii şi telalii la hanul 
Serur, şi le dădui toate mărfurile mele, pe care le cărară 
la chessarie. Şi vândui totul cu bucata negustorilor, du- 
pă ce, şi de o parte şi de alta, scriserăm învoielile, de fa- 
fă cu martori şi prin mijlocirea unui zaraf de la chessarie. 

Când sfârşirăm, mă întorsei la hanul meu şi sălăş- 
luii acolo liniştit, şi nu mă mai lipsii de niciun desfăt, 
şi nu cruțai nicio cheltuială. În fiecare zi mâncam îm- 
belşugat, cu pocalul de vin pe masă. Şi aveam totdeauna 
carne bună de berbec, şi tot felul de dulciuri şi de zu- 
maricale. Şi aşa o ţinui până ce se încheie luna, când 
trebuia să mă duc să-mi ridic câştigul meu cel hotărât. 
Şi, într-adevăr, chiar din cea dintâi săptămână a lunii 
aceleia, începui să-mi ridic statornic banii; în fiecare zi 
de joi şi în care zi de luni, mă duceam să şed în pră- 
vălia fiecărui negustor datornic al meu; iar zaraful şi ca- 
lemgiul veneau, dădeau un ocol pe la fiecare negustor, 
ridicau banii și mi-i aduceau. 

Luai, aşadar, obiceiul de a mă duce astfel să şed ba 
într-o prăvălie, ba în alta, până când într-o zi (ieşisem 
de la hammam, unde mă dusesem să-mi fac scalda, apoi 
mă odihnisem oleacă, mâncasem un pui şi băusem câ- 
teva pocale de vin, apoi mă spălasem pe mâini şi mă 
parfumasem cu sucuri înmiresmate), venii în mahalaua 
chessariei lui Girgis şi mă oprii la prăvălia unui negus- 
tor de pânzeturi, pe nume Badreddin Al-Bustani. Când 
mă văzu, negustorul mă primi cu multă bucurie şi cin- 
stire, și ne aşezarăm la taclale un ceas de vreme. 

Or, pe când şedeam noi şi tăifăsuiam aşa, văzurăm că 
vine o femeie acoperită cu un izar de mătase albastră; și 
intră în prăvălie spre a târgui bogasiuri, și şezu jos pe un 
scăunel de lângă mine. Și iaşmacul, care îi A ca- 
pul şi îi acoperea uşor obrazul, era pus oleacă mai într-o 
parte şi lăsa să se împrăștie nişte parfumuri minunate şi 
miresmele cele mai gingaşe. Încât îmi răpi minţile cu 
frumusețea şi cu nurii ei, mai cu seamă după ce îşi trase 
la o parte vălul şi îi zării negrul ochilor! Așadar şezu jos 
şi îi dădu bineţe lui Badreddin, care îi răspunse la sala- 
malek, şi rămase în picioare dinaintea ei, şi începu să-i 
vorbească, arătându-i felurite soiuri de ţesături. lar eu, 
auzind glasul ei dulce şi plin de farmece, simții încă şi 
mai strașnic dragostea cum se înstăpânește în inima mea. 

După ce cercetă câteva bogasiuri, şi întrucât nu le gă- 
sea destul de frumoase, îi spuse lui Badreddin: 

— Nu cumva ai, din întâmplare, vreo bucată de mă- 
tase albă bătută cu zarafir sadea? Mi-ar trebui spre a-mi 
face o rochie. 

Şi Badreddin se duse în fundul prăvăliei, deschise 
un dulăpior şi, de dedesubtul mai multor bucăţi de bo- 

iuri, scoase o bucată de mătase albă bătută cu zara- 

ir, şi o aduse, şi o deşternu dinaintea hanâmei. 

Tar ea o găsi tocmai bună pentru gustul ei, şi îi spuse 
bogasierului: 

— Întrucât nu am bani la mine, ai putea, socot, să 
mi-o dai, ca de obicei, de pe acum; iar eu, când voi 
ajunge acasă, îţi voi trimite prețul. 

Şi bogasierul îi spuse: 

— De data aceasta nu pot, o, stăpână a mea; întrucât pe- 
sătura nu este a mea, ci a negustorului pe care îl vezi aici; 
iar eu m-am legat să-i plătesc datoria mea chiar astăzi. 

Atunci ea fu cuprinsă de o mânie mare şi zise: 

— Aoleu! Au tu uiţi că totdeauna am obiceiul să cum- 
păr de la tine lucruri de foarte mare preţ şi de a te face 
să câştigi cu mult mai mult decât nici chiar tu nu ceri? 
Şi uiţi că nu am zăbovit niciodată să-ți trimit banii? 

Şi el răspunse: 

— De bună seamă! ai dreptate, o, stăpâna mea! Dar 
astăzi sunt încolțit de îndatorirea de a avea banii pe loc! 

Când auzi vorbele acestea, hanâma înşfăcă bucata 
de bogasiu şi i-o zvârli în ochi şi îi zise: 

— Toţi sunteți la fel, în afurisitul vostru de isnaf. Nu 
ştiţi să dați cinstire nimănui! 

Pe urmă se sculă cu mare îmbufnare şi îi întoarse 
spatele, spre a se duce. 

Şi eu îmi simţii sufletul cum mi se duce odată cu ea; 
şi mă sculai cu grabă şi mă aţinui dinainte-i şi îi zisei: 

— O, stăpână a mea, îndură-te! fă-mi bucuria de a te 
înturna oleacă spre mine şi de a-ți întoarce mărinimoasă 
paşii îndărăt! 

Ea atunci îşi întoarse obrazul către mine, zâmbi a 
râde şi se întoarse din drum şi îmi spuse: 

— Binevoiesc a mă întoarce în prăvălia aceasta; dar 
nu o fac decât numai pentru tine! 

Pe urmă veni să pi dinaintea mea în prăvălie. 

Atunci îi spusei lui Badreddin: 

— Bucata aceasta de bogasiu — pentru tine care-i este 
preţul de vânzare? 

El îmi răspunse: 

— O mie şi o sută de drahme! 

Atunci îi spusei: 

— Bine! eu îți mai dau, pe deasupra, o sută de drah- 
me drept câștig. Dă-mi, aşadar, o hârtie ca să pot să-ți 
dau preţul ei prin înscris. 

Şi luai de la el bucata de mătase bătută cu zarafir; şi, 
în schimb, îi dădui prețul prin înscris; pe urmă înmâ- 
nai hanâmei bucata de Pa rain şi îi spusei: 

— Ia-o! şi poți să pleci fără a te mai îngriji de preţ, pe 
care ai să mi-l plăteşti când vei vroi. Pentru aceea nu 
vei avea decât să vii să mă cauţi, într-una din zilele aces- 
tea, în suk, unde stau totdeauna într-o prăvălie ori alta! 
Ba chiar, dacă binevoieşti a-mi face cinstea de a o primi 
de la mine ca pe un peșcheş, a ta este! 

Atunci ea îmi răspunse: 

— Allah să ţi-o dea îndărăt în toate chipurile de ha- 
târuri! Facă-te să ajungi stăpân pe toate averile câte le 
am sub mâna mea, şi în aşa fel încât să ajungi a fi stă- 

ânul şi cununa capului meu! Ah! fie ca Allah să se mi- 
Îuiască a-mi împlini urarea! 

Eu atunci îi răspunsei: 

— O, stăpâna mea, primeşte, aşadar, bucata aceasta 
de mătase! Şi-apoi nu are să fie numai ea! Și, mă rog ţie, 
dăruieşte-mi bucuria de a mă minuna de frumuseţea 
obrazului tău care este ascuns! 

Ea atunci ridică vălul cel uşor care-i adumbrea par- 
tea de jos a chipului şi care nu lăsa să i se vadă decât 
ochii. 

Când îi văzui chipul, singură aruncătura aceea de 
ochi fu de ajuns ca să mă repeadă într-o tulburare până 
peste poate, să împlânte dragostea în inima mea şi să-mi 
ia minţile. Ci ea se grăbi să-şi pună la loc iaşmacul, luă 
mătasea şi îmi spuse: 

— O, stăpâne al meu, lipsa ta să nu fie prea îndelun- 
gată, întrucât aş muri de dor! 

Pe urmă plecă; iar eu rămăsei singur cu negustorul, 
în suk, până la scapătul zilei. 

Şi stam acolo întocmai ca şi cum mi-aş fi pierdut și sim- 
țirile şi judecata, şi bântuit întru totul de nebunia acelei 
patimi năpăditoare. Şi năprăsnicia simțământului meu 
mă făcu să mă primejduiesc a-l iscodi pe negustor în pri- 
vina hanâmei. Așa că, până a mă scula să plec, îl întrebai: 

— Ştii cine este hanâma aceea? 

El îmi spuse: 

— Da, de bună seamă; este o hanâmă tare bogată. Pă- 
rintele ei a fost un emir falnic, care a murit şi i-a lăsat 
multe bunuri şi averi. 

Atunci îmi luai rămas-bun de la negustor şi plecai, 
şi mă întorsei la hanul Serur, unde poposisem. Şi sluji- 
torii mei îmi aduseră de mâncare; da eu mă gândeam 
numai la ea, şi nu putui să mă ating de nimic; şi mă 
culcai să dorm, dar nici somnul nu vroi să-mi vină; şi 
îmi trecui aşa toată noaptea, treaz, până dimineaţa. 

Atunci mă ridicai şi mă îmbrăcai cu un caftan încă 
şi mai frumos decât acela pe care îl avusesem în ajun; şi 
băui un pocal de vin, şi mâncai oleacă, şi mă întorsei la 
prăvălia negustorului; îi dădui bineţe şi şezui jos la locul 
meu obişnuit. Nici nu apucai eu să şed bine şi o şi văzui 
pe copilă că vine; şi era însoţită de o roabă. Intră, şezu 
jos şi îmi dădu bineţe, fără a-i rosti nici cea mai mărun- 
tă urare de pace lui Badreddin. Şi, cu un glas rourat, şi 
într-un chip de a vorbi fără asemuire, şi cu o dulceaţă 
fără de pereche, îmi spuse: 

— Trimite pe cineva cu mine spre a lua cele o mie şi 
două sute de drahme, preţul bucății de mătase. 

lar eu îi răspunsei: 

— Da nu este niciun necaz. De ce atâta grabă? 

Şi ea îmi spuse: 

— Ce darnic eşti! Dar nici eu nu se cade să-ți fiu pri- 
cină de pagubă. 

Pe urmă se hotări să-mi pună în mână chiar ea prețul 
mătăsii. Şi începurăm să tăifăsuim, şi deodată mă îm- 
bărbătai să-i dezvăluiesc, prin semne, pojarul simţă- 
mântului meu. lar ea pricepu numaidecât că doream 
fierbinte să mă iubesc cu ea. Atunci se sculă repede şi 
plecă cu grăbire, după ce totuși îmi spuse, din bună- 
cuviință, un cuvânt de rămas-bun. Eu atunci nu mai 
putui să mă stăpânesc şi ieşii din prăvălie cu inima re- 
pezită năprasnic după ea, şi începui să mă țin pe urma 
ei, de departe de tot, până ce ajunsei dincolo de suk. Și 
deodată o pierdui din vedere; dar, tot atunci, văzui că 
vine spre mine o copilă pe care nu o mai văzusem vreo- 
dată şi pe care nu puteam s-o prepun cine să fie, din 
pricina vălului ei; şi îmi grăi: 

— O, stăpâne al meu, vino până la stăpâna mea, care 
are să-ți spună ceva! 

Eu atunci rămăsei tare uluit şi zisei: 

— Păi da nimeni de pe aici nu mă cunoaşte! 

lar copila îmi zise: 

— O, ce repede uiţi! Nu-ţi aduci aminte că sunt sluj- 
nica pe care ai văzut-o adineaori în suk, cu hanâma cea 
tânără, în prăvălie la negustorul Cutare? 

Atunci pornii pe urmele ei, până ce o zării pe stăpâ- 
na sa într-un colț de pe Uliţa Zarafilor. Când mă văzu, 
hanâma veni repede la mine, mă împinse în umbra 
uliței şi îmi zise: 

— lubitule, să ştii că mi-ai cuprins gândurile toate şi 
mi-ai umplut inima de dor. Şi, din ceasul când te-am 
văzut, nu mai ştiu gustul tihnei somnului, şi nici nu 
mai mănânc, nici nu mai beau nimic. 

lar eu îi răspunsei: 

— Şi eu întocmai la fel! Ci fericirea mea de acum îmi 
curmă orice oftat. 

Ea îmi zise: 

— Dragule, spune-mi: să merg eu la tine, ori mai bine 
ar fi să vii tu în casa mea? 

Îi spusei: | 

— Sunt străin aici; şi nu am altă casă decât hanul, care 
chiar că este un loc prea umblat! Încât, dacă ai destulă 
încredere în dragostea mea spre a mă primi la tine, fe- 
ricirea mea ar fi până peste măsură. 

Ea îmi răspunse: 

— Bine! Însă noaptea aceasta este noaptea de vineri’, 
şi chiar că nu se poate!... Da mâine, după rugăciunea de 
prânz, încalecă pe măgarul tău şi întreabă de mahalaua 
Habbaniia?; și, după ce vei ajunge acolo, să întrebi unde 
se află casa lui Barakat, fostul valiu, ştiut pe numele de 
Abu-Şama. Chiar acolo locuiesc eu. Şi mai ales să nu care- 
cumva să nu vii, căci voi fi acolo să te aştept. 

Pe mine atunci mă cuprinse o bucurie până peste 
măsură; apoi ne despărțirăm. Şi mă întorsei la hanul 
Serur, unde poposisem, şi îmi trecui toată noaptea fără 
a putea să dorm. Şi, la luminat de ziuă, grăbii a mă scula 
şi a-mi schimba hainele; mă înmiresmai cu mirosnele 
cele mai îmbălsămate şi mă înarmai cu cincizeci de di- 
nari de aur, pe care îi pusei într-o năframă; și ieşii de la 
hanul Serur şi mă ini egal înspre partea numită Bab- 
Zauilat; acolo închiriai un asin şi îi spusei asinarului: 

— Să mergem în mahalaua Habbaniia! 

Şi numaidecât, mai repede decât într-o clipeală de 
ochi, el se şi repezi să mă ducă; şi ajunserăm pe o uliţă 
numită Darb Al-Monkari; şi îi spusei asinarului: 

— Acuma caută pe ulița aceasta casa naipului” Abu-Şama. 

Asinarul plecă, şi se întoarse peste câteva clipite cu 
îndrumarea căutată, şi îmi spuse: 


| Vinerea este zi de sărbătoare la mahomedani. 

2 Al-Habbaniia — cartier vestit din Cairo. 

3 Naip (la plural navab — în limbile europene a devenit epitet dat unui om 
extrem de bogat) — înseamnă, în arabă, locţiitor, şi era un titlu ce se dădea în 
lumea musulmană marilor ofiţeri ai sultanului, guvernatori de provincii. 

— Poţi să te dai jos de pe măgar. 

Atunci descălecai şi îi zisei: 

— Mergi înaintea mea, spre a-mi arăta drumul. 

Și mă duse la casa naipului, iar eu fi zisei: 

— Mâine dimineaţă să te întorci aici după mine, spre 
a mă duce îndărăt la han. 

Și măgărarul îmi răspunse: 

— La poruncile tale! 

Eu atunci îi dădui un sfert de dinar de aur; iar el luă 
plata şi-o duse la buze, pe urmă la frunte, spre a-mi mul- 
tumi, şi plecă. 

Bătui atunci la poarta casei, iar poarta îmi fu des- 
chisă de două copile, două fetişcane cu sânii drepți şi 
albi, rotunzi ca două lune; şi îmi spuseră: 

— Intră, domnia ta! Stăpâna noastră tremură în dâr- 
dora aşteptării, nu mai doarme noaptea de pojarul do- 
rului de tine. 

Intrai atunci într-o curte şi văzui o clădire strălucită, 
cu şapte uşi; şi toată fața ei era împodobită cu ferestre 
care dădeau spre o grădină întinsă. Grădina era plină 
cu pomi roditori de toate neamurile şi de toate culori- 
le: era udată de ape curgătoare şi răsuna de ciripitul pă- 
sărilor. Cât despre casă, era toată din marmură albă şi 
străvezie, şi atâta de lucitoare, încât puteai să-ţi oglin- 
dești în ea chipul; şi aurăriile îi acopereau toate tavane- 
le de dinăuntru; şi de jur împrejur râureau scriituri şi 
zugrăvituri de toate felurile; şi era plină cu toate lu- 
crurile câte pot să farmece ochii. Era pardosită pe 
de-a-ntregul cu marmură de mare preţ şi de toate cu- 
lorile. În mijlocul sălii celei mari se afla un havuz de 
marmură albă, învrâstat în totul cu mărgăritare şi cu 
nestemate; preşuri de mătase erau aşternute pe podele, 
şi chilimuri de toare culorile acopereau pereţii; sofale 
largi întregeau sala. De-abia trecură câteva clipite de 
când intrasem şi şezusem jos... 

Ci în clipita aceasta a povestirii, Șeherezada văzu că se lu- 
minează de ziuă şi, cuminte, se opri din istorisit. 


Dar când fu cea de a douăzeci şi şasea noapte, 
spuse: 


Mi s-a izvodit, o, norocitule sultan, că negustorul şi-a 
urmat astfel istorisirea lui cu misitul copft din Cairo, pe 
care o povestea la rându-i sultanului, în cetatea aceea 


din China. 


Văzui că vine la mine fetişcana împodobită toată cu 
mărgăritare şi cu nestemate, cu chipul străluminat şi cu 
ochii dealungiți cu kohl’. Îmi zâmbi, se lipi de mine şi 
mă strânse la pieptul ei. Pe urmă îşi puse gura pe gura 
mea şi începu să-mi muşluiască limba. Şi eu la d Şi 
îmi spuse: 

— Eşti chiar tu acela pe care îl văd aici, ori poate că visez? 

Şi îi răspunsei: 

— Eu sunt, robul tău! 

Şi ea spuse: 

— Oh, ce zi binecuvântată! O, ce fericire! Pe Allah, 
nu mai trăiesc, nu mai ştiu bucuria gustului de a mânca 
şi de a bea! 

Îi răspunsei: 

— Şi eu tot aşa! 

Pe urmă şezurăm jos să vorbim; şi chiar că eram cu 
totul amețit de primirea aceea, şi stam cu capul plecat. 


1 În traducerea lui M. A. Salie: „Intră o hanâmă tânără şi frumoasă, pe 
cap cu o cunună împodobită cu un mărgăritar și cu pietre scumpe, şi suleme- 
nită cu henea şi cu antimon.“ (Cu heneaua se vopseau în roşu mâinile şi 
picioarele, iar cu antimoniu se sulemeneau ochii.) 


k A douăzeci şi şasea noapte 33 


Peste câteva clipite, se aşternu masa și ni se aduseră 
nişte mâncăruri îmbelşugate: fripturi, pui umpluți şi 
dulciuri de toate felurile. Şi mâncarăm amândoi pe 
săturate, şi îmi punea cu chiar mâna ei bucăţile în gură, 
şi mă îmbia de fiecare dată cu vorbele cele mai îndato- 
ritoare. Apoi ni se aduseră ibricul și ligheanul de aramă, 
şi mă spălai pe mâini, iar ea la fel; pe urmă ne înmires- 
marăm cu apă de trandafiri îmbălsămată cu musc şi 
şezurăm să tăifăsuim. 

Iar ea îmi prociti stihurile acestea: 


De-aș fi ştiut cumva de mai-nainte 
Că vei veni la mine-n ospeție, 
Puneam numaidecât a ţi se-ntinde 
Sub tălpi chilimul de lumină vie 
Al sângelui din inima-mi fierbinte 
Pe care ţi-o închin drept chezăşie. 


Își aşterneam drept pat ca să te culci 
Obrajii mei pt ie ca floarea; 

La adăpostul pleoapei mele dulci, 

O, călător venit din toată zarea, 

Ca pe un strat de-alinturi şi de fulgi 
Te-aş fi pofiit să-ți cauţi alinarea 
Din care să nu poți să te mai smulgi 
Oricât te-ar bate gândul şi visarea. 


Pe urmă începu să-mi povestească necazurile ei tăi- 
nuite; iar eu făcui la fel; şi lucrul acesta mă făcu să mă 
îndrăgostesc şi mai tare. Atunci începurăm zbengurile 
şi hârjoanele; şi începurăm să ne strângem şi să ne alin- 
tăm, până la căderea nopții. Atunci slujnicele ne adu- 
seră A mâncat şi de băut din belşug. Şi nu ne oprirăm 
din băut decât la miezul nopţii. Atunci ne duserăm să 

ne culcăm şi să ne îmbrăţişăm, şi-aşa până dimineața. Şi 
în viaţa mea nu am mai avut o noapte ca noaptea aceea. 
A doua zi dimineața mă sculai, strecurai uşurel sub 
erna patului punga în care se aflau cei cincizeci de gal- 
kai îmi luai rămas-bun de la copilă şi mă pregătii să 
plec. 
Dar ea începu să plângă și îmi spuse: 
— O, stăpâne al meu, când am să-ți mai văd chipul 


drag? 
i spusei: 


— Am să mă întorc aici chiar în seara aceasta. 

Când plecai, găsii la poartă măgarul care mă adu- 
sese în ajun; iar asinarul şedea acolo şi mă aştepta. Încă- 
lecai pe asin şi ajunsei la hanul Serur; descălecai şi-i 
dădui asinarului o jumătate de dinar de aur şi îi spusei: 

— Vino iarăşi deseară, pe la asfințitul soarelui. 

El îmi răspunse: 

— Poruncile tale stau asupra capului meu! 

Intrai atunci în han şi mâncai; pe urmă ieşii, spre a 
mă duce să strâng de la datornici banii de pe mărfurile 
mele; luai banii şi mă întorsei la han; pusei să mi se gă- 
tească un berbec la grătar, şi cumpărai nişte saca 
şi chemai un hamal, îi spusei unde se află şi cum arată 
casa hanâmei, îl plătii dinainte şi îi spusei să care lucru- 
rile acelea acolo. Iar eu îmi văzui mai departe de tre- 
buri, până seara; şi-atunci veni măgărarul după mine, 
iar eu luai cincizeci de dinari de aur, pe care îi pusei 
într-o năframă, şi plecai. 

Când intrai în casă, văzui că totul fusese făcut curat, 

odelele fuseseră spălate, oalele de bucătărie lustruite, 
kile rânduite, felinarele aprinse, bucatele pregătite, 
şi băuturile, şi vinurile turnate în pocale. Iar hanâma, 
când mă văzu, se aruncă în braţele mele, începu să mă 
răsfeţe şi îmi spuse: 

— Oh, ce dor îmi e de tine! 

După care începurăm să mâncăm, până ne săturarăm. 
Pe urmă slujnicele strânseră masa şi ne aduseră băuturile. 
Şi nu contenirăm de a bea şi de a sparge la migdale, şi la 
alune, şi la fistic până la miezul nopții. Atunci ne cul- 
carăm, până dimineața; iar eu mă sculai şi îi lăsai cei 
cincizeci de dinari de aur, după obiceiul meu, şi ieşii. La 

oartă găsii măgarul, pe care încălecai, şi mă dusei la 
ka unde mă culcai. lar seara mă sculai şi pusei să se 
pregătească masa de seară; poruncii o tablă de pilaf în 
unt şi împodobit cu nuci, şi cu migdale; pe urmă o tabla 
cu gulii, şi multe alte asemenea lucruri. Pe urmă cum- 

ărai poame, felurite soiuri de migdale şi multe flori, şi 
e trimisei la hanâmă. Tar eu luai la mine cincizeci de di- 
nari de aur într-o năframă, şi ieşii. Încălecai pe asin şi 
ajunsei la ea acasă, unde intrai. Acolo ne aşternurăm să 
mâncăm şi să bem, pe urmă să ne drăgostim, până di- 
mineaţa. Când mă sculai, îi strecurai năframa şi mă în- 
torsei Ía hanul meu, ca de obicei. 

Starea aceasta necurmându-se nicidecum, ajunsei 
într-o bună zi de mă lefterii cu totul, şi nu mai aveam 
în stăpânirea mea niciun dinar, ba nici măcar o drahmă. 
Atunci nu mai ştiui ce să fac; şi gândeam în cugetul 
meu că toate astea erau lucrarea diavolului. Şi procitii 
stihurile poetului: 


O clipă doar să-l uite bogăția 

Pe-un om bogat, într-al măririi capăt, 
Că i s-ar stinge-ndată fălnicia 

Sub ne-nduratul lipsurilor grabăt, 
Cum soarele își stinge-aurăria 

La ceasul de-nserat, când dă în scapăt. 


Şi dacă-ar fi să plece-atunci din lume, 
Răpus de neagra lui ticăloşie, 

Vai, nimenea nu i-ar mai şti de nume! 
Iar dacă-ar fi cumva să mai învie, 
N-ar mai găsi pe-ntinsu-acestei lumi 
De nicăierea nicio bucurie. 


De bună seamă i-ar fi şi ruşine 

În fata lumii să se mai arate. 
Fugind de alții, şi închis în sine, 
S-ar depărta de toți şi de cetate, 
Si-ar plânge cu amar și cu suspine, 
Storcând din suflet lacrimile toate. 


Ah, uallah! vă spun cu juruinţă: 
Nimic nu are nimeni să aștepte 

De la prieteni, în vreo neputinţă! 

Când a căzut de pe înalte trepte, 

Până şi cei care i-au dat fiinţă 

Nici ochii nu mai vor spre el să-ndrepte! 


Atunci nu mai ştiui ce să fac şi, tot cu gândurile mele 
grele, ieşii din han ca să mă preumblu oleacă, şi ajun- 
sei la sukul de la Beim Al-Kassrein, de lângă poarta 
Zauilat. Acolo găsii lume multă adunată, şi mulţimea 
umplea tot sukul, întrucât era o zi de sărbătoare şi de 
târg. Mă amestecai în mulțime şi văzui aproape de 
mine, adus de soartă, un călăreț bine îmbrăcat; şi, din 
pricina înghesuielii, fusei împins lângă el fără voia mea, 
iar mâna mi se brodi taman în dreptul buzunarului său, 
şi se atinse de buzunar; şi simșii că în buzunar se afla o 
pungă rotunjoară; atunci băgai repede mâna în buzu- 
narul acela şi trăsei cu dibăcie punga, da nu destul de 
ușor ca omul să nu simtă ori să nu vadă mişcarea mea. 


1 Pe Allah! 


2-a 

Atunci călărețul, simțind că buzunarul i s-a uşurat 
de povară, îşi duse mâna la buzunar şi pricepu că în el 
nu se mai afla nimic, se întoarse mânios către mine şi 
îmi aldui o lovitură strașnică în creşte; pe dată căzui 
jos şi fusei înconjurat de o roată mare de oameni, din- 
tre care câțiva îl opriră pe călăreț să meargă mai departe, 
apucând calul de frâu şi spunându-i călărețului: 

— E ruşinos din partea ta să te prilejuieşti aşa de o în- 
ghesuială, ca să dai într-un om fără apărare! 

Dar călăreţul le strigă: 

— Aflaţi cu toţii că insul ăsta nu e decât un hoţ! 

La vorbele lui, mă dezmeticii din ameţeala în care 
mă aflam şi îi auzii pe oameni cum spuneau: 

— A, nu! e un tânăr prea frumos şi de prea aleasă 


„înfăţişare ca să fure ceva! 


Şi toată lumea câtă se afla acolo şedea şi se întreba 
dacă furasem; şi lămuririle încurcate şi dintr-o parte, şi 


„ dintr-alta, precum şi pălăvrăgelile, se învâlvorau întru- 
na; şi, până la urmă, fusei târât de valul mulțimii, şi 


poate că aş fi ajuns să izbutesc a scăpa de sub Tea 
călărețului, care nu vroia să-mi dea drumul, când, ca 
urmare a ursitei, valiul şi străjile tocmai trecură pe 
acolo, intrară pe poarta Zauilat, veniră la îngrămădeala 
în care ne aflam noi la mijloc, iar valiul întrebă: 

— Da ce este aici? 

Şi călărețul răspunse: 

— Pe Allah! o, emirule, iacătă un hoț! Aveam în bu- 
zunar o pungă albastră, cu douăzeci de dinari de aur în 
ea; şi pramatia asta a găsit cu cale, în dricul înghesuie- 


lii, să mi-o înhaţe. 


Iar valiul îl întrebă pe călăreț: 

— Ai pe cineva care să-l fi văzut, spre a-ţi sta de măr- 
turie? 

Şi călărețul răspunse: 

— Nu! 

Atunci valiul îl chemă pe mokadem, căpetenia agiei, 
şi îi zise: 

— Înşfacă-l pe insul acesta şi scotoceşte-l! 

Atunci sooladermul mă luă, întrucât ocrotirea lui 
Allah nu mai era asupra-mi, şi mă despuie de toate hai- 
nele de pe mine şi, până la urmă, găsi punga, care chiar 
că era de mătase albazeră. Şi valiul luă punga, numără 
banii şi văzu că într-adevăr se aflau în ea taman două- 
zeci de dinari de aur, precum mărturisise călărețul. 

Atunci valiul, mâniat, strigă la străjerii şi la oamenii 
din ceata lui: 

— Aduceţi-l încoace pe ins! 

Atunci mă aduseră între mâinile lui, iar el îmi zise: 

— Trebuie să-mi mărturiseşti adevărul, tinere! 
Spune-mi, dar, dacă adevereşti singur că ai furat punga. 

Atunci, ruşinat, lăsai capu-n jos, cugetai o clipită, gân- 
dind în sinea mea: „Dacă voi spune: «Nu am furat-o!» 
nu mă vor crede, întrucât au găsit punga la mine; iar 
dacă voi spune: «Am furat-o!» voi fi pus pe dată la po- 
preală!“ Da, până la urmă, mă hotărâi şi spusei: 

— Da, eu am furat-o! 

Când auzi vorbele mele, valiul rămase tare uluit 
şi chemă martorii şi îi pofti să asculte spusele mele, 
punându-mă să le mai rostesc o dată dinaintea lor. Şi 
toată pătărania se petrecea în Bab-Zauilat. 

Atunci valiul îi porunci armașului să-mi taie mâinile. 
Şi armaşul numaidecât îmi reteză mâna dreaptă. Văzând 
aceasta, călărețului i se făcu milă de mine şi stărui pe 
lângă valiu să nu mi se mai taie şi mâna cealaltă. Iar va- 
liul îmi dărui iertarea şi plecă. lar oamenilor care erau 
acolo li se făcu milă de mine şi îmi aduseră să beau un 
pahar de vin, spre a mă întrema în urma pierderii de 
sânge pe care o îndurasem şi a stării de slăbiciune în care 
eram. Cât despre călăreț, acesta se apropie de mine şi 
îmi întinse punga, şi mi-o puse în mână, şi îmi zise: 

— Eşti un tânăr chipeș, iar meseria de hoț nu ți se 
potriveşte, prietene! 
Eu atunci primii punga şi procitii aceste stihuri: 


Uallah! află, om de omenie, 


Că n-am fost hot în viaţa mea, vai mie! 


Dar din pohfala măreției mele, 
Mă-mpinse soarta-n negurile vele. 


Şi mă afund de-atunci pe trista-mi cale 
În sărăcie, în necaz şi-n jale. 


Și ne-ndoielnic nu eu sunt cel care 
Şi-a hotărât această neagră stare. 


Ci însuși Domnul, din mărimea-mi toată, 
M-a sulițat cu mâna lui, deodată, 


Şi-n urma loviturii sale crunte 
Mi-a şi zburat cununa de pe frunte. 


Atunci călărețul mă lăsă şi plecă, după ce mă înda- 
torase astfel să primesc punga. Şi-apoi plecai şi eu, îmi 
înfăşurai mâna cu năframa și o ascunsei în mâneca 
mantiei. Şi mă îngălbenisem de tot, şi eram într-o stare 
jalnică, după toate câte mi se întâmplaseră. Şi, fără să 
ştiu bine unde mă duc, mă îndreptai spre casa iubitei. 

Când ajunsei la ea, mă prăbuşii pe pat, vlăguit. lar 
tânăra îmi văzu gălbeneala și istovirea, şi mă întrebă: 

— Ce te doare? Şi de unde schimbarea asta la chip şi 
gălbeneala asta? 

Şi îi răspunsei: 

— Mă doare capul şi nu mi-e bine. 

La vorbele mele, ea rămase tare mâhnită și îmi spuse: 

— O, stăpâne al meu, nu-mi pârjoli inima. Șezi, 
rogu-te, şi saltă-ți oleacă spre mine capul, şi spune-mi 
ce-a putut să ți se întâmple astăzi. Că multe lucruri ci- 
tesc pe chipul tău! 

Atunci îi spusei: 

— Fie-ţi mili cruță-mă de chinul de a-ți răspunde! 

Ea începu atunci să plângă şi îmi spuse: 

— Ah! văd bine că nu mai am să-ţi da nimic din ha- 
rurile mele, că te-ai săturat și te-ai lehămețit de mine! 
Căci nu mai eşti cu mine ca de obicei! 

Pe urmă vărsă din belşug lacrimi întretăiate cu sus- 
pine, la care eu nu dam niciun răspuns; şi-aşa până la 
miez de noapte. Atunci ni se aduse să mâncăm, și ni se 
aşternură bucatele, ca de obicei. Da eu mă ferii să pri- 
mesc, întrucât mi-ar fi fost ruşine să iau mâncarea cu 
mâna stângă, şi mi-ar fi fost teamă ca ea să nu mă în- 
trebe pricina. li spusei, aşadar: 

— La ceasul acesta nu mai am nicio poftă de mâncare. 

Ea atunci îmi spuse: 

— Vezi bine că te-am ghicit. Spune-mi, dar, ce a pu- 
tut să ți se întâmple astăzi şi pentru ce te văd atâta de 
necăjit, de mohorât şi cu inima, şi cu gândul cernite. 

Atunci, într-un sfârșit, îi spusei: 

— Pe dată am să-ţi povestesc necazul, strop cu strop 
şi încetişor. 

La vorbele mele, ea îmi spuse, cu o înfăţişare înse- 
ninată, întinzându-mi un pocal cu vin: 

— Hai, iubitule, alungă-ți gândurile negre. Iată cu ce 
se alungă toată mâhnirea. Bea, așadar, vinul acesta; şi 
să-mi povesteşti apoi pricina necazurilor tale. 

Şi răspunsei: 

— Dacă doreşti numaidecât, atunci dă-mi chiar tu să 
beau, cu mâna ta. 

lar ea apropie pocalul de buzele mele şi îl aplecă în- 
cetişor, şi mă ajută să-l beau. Pe urmă îl umplu iar şi 

mi-l întinse. Eu atunci mă îndârjii asupra-mi, întinsei 
mâna stângă şi luai de la ea pocalul. Dar nu putui să-mi 
opresc lacrimile, şi procitii aceste stihuri: 


Allah, când pedepseşte, dacă vrea, 


Şi-auz şi văz poate să-i ia cuiva, 


Şi mintea să i-o smulgă-ntr-adevăr, 
Ușor precum ai smulge-un fir de păr. 


$i dacă vrea el, poate, mai apoi, 
Să ne dea mintea-ntreagă înapoi, 


Spre a fi iarăşi ca mai înainte 
Şi să ne fie ca învăţ de minte. 


Sfârşind de rostit stihurile, suspinai din toată inima. 
Când văzu că plâng așa, nu mai putu nici ea să se stăpâ- 
nească; îmi luă capul între mâinile ei şi gemu deznădăj- 
duită: 

— Oh, fie-ţi milă, spune-mi odată pricina plânsete- 
lor tale! Mi-ai pârjolit inima! Spune-mi totodată cum se 
face că iei pocalul așa, cu mâna stângă. 

Atunci îi răspunsei: 

— Am un buboi la mâna dreaptă. 

Iar ea îmi spuse: 

— Dezveleşte-ţi buboiul, ca să ţi-l sparg; şi ai să te uşurezi. 

i răspunsei: 

— Nu este vremea potrivită pentru a săvârși atare 
treabă. Aşa că nu mai stărui, întrucât sunt tare hotărât 
să nu-mi dezvelesc mâna. 

Cu vorbele acestea, golii pocalul tot, şi urmai a bea 
mai departe ori de câte ori ea mă îmbia cu pocalul plin; 
şi-aşa până ce mă cuprinse beţia de-a binelea. Atunci 
mă întinsei chiar pe locul pe care mă aflam şi adormii. 

Ea atunci se prilejui de somnul meu pentru a-mi 
dezveli mâna şi văzu că nu mai am mână. Şi începu să 
mă scotocească, şi găsi în buzunarul meu punga cea al- 
bastră plină cu galbeni. Atunci, la vederea nenorocirii 
mele, A cuprinsă de o deznădejde fără de margini şi 
simţi o durere cum nimenea nu mai simţise pe lume. 

A doua zi dimineața, când mă trezii din somn, văzui 
că ea îmi şi pregătise masa; găsii într-o farfurie patru 

ui fierți, şi zeamă de pui, şi vin din belşug. Și mă pofti 
p toate. Iar eu mâncai şi băui; pe urmă vrusei să-mi iau 
rămas-bun şi să plec. Dar ea mă opri şi îmi zise: 

— Unde vrei să te duci aşa? 

Îi răspunsei: 

— Prin vreun loc pe undeva ca să mă veselesc şi să 
mă scutur de gândurile care mă năpădesc, şi care îmi 
apasă inima! 

Ea spuse: 

— Oh, nu pleca! mai stai! 

Eu atunci şezui jos, iar ea se uită la mine îndelung şi 
îmi spuse: 

— lubitule, ce nebunie pe tine! Dragostea ta pentru 
mine te-a smintit, văd bine, şi te-a făcut să-ţi cheltuieşti 
pentru mine toți banii. Pe deasupra, este neîndoielnic 
că, presupun eu, mie mi se datorește pierderea mâinii 
tale drepte. Or, îţi jur, şi Allah îmi este martor, că ni- 
ciodată nu am să mă mai despart de tine şi nu am să te 
mai las departe de mine! Și ai să vezi că spun adevărul! 
Şi chiar acum vreau să mă mărit cu tine Egiuiu 

Cu vorbele acestea, trimise după martori, care ve- 
niră, şi le spuse: 

— Fiţi martori ai măritişului meu cu tânărul acesta. 
Aşadar aveţi a scrie legământul meu cu el, şi a adeveri 
că am primit de la el zestrea măritişului. 

Atunci martorii scriseră senetul nostru de căsătorie. 
Şi ea le spuse: 

— Vă iau de martori pe toți că toate bogăţiile pe care 
le am şi care sunt colea, în sipetul pe care îl vedeți, şi tot 
ceea ce stăpânesc eu, intră din ceasul de-acum în stăpâ- 
nirea acestui tânăr. 

lar martorii scriseră şi făcură însemnare de mărturia 
ei, şi tot aşa de învoirea mea, şi plecară, după ce îşi pri- 
miră plata. 

Atunci fetişcana mă luă de mână şi mă duse la un 
dulap, îl deschise, îmi arătă o ladă mare, pe care la fel o 
ie, şi îmi spuse: 

— Uită-te oleacă la ce se află în lada aceasta. 

Mă uitai şi văzui că lada era plină cu năframe, care 
fiecare închipuia câte o legătură. 

Şi copila îmi spuse: 

— Toate astea sunt chiar avutul tău, cel pe care, cu 
vremea, l-am primit de la tine. Întrucât, de fiecare dată 
„când îmi dădeai o năframă cu cincizeci de dinari de aur, 
eu aveam grijă s-o strâng cu băgare de seamă şi s-o as- 
cund în lada aceasta. lar acuma ia-ţi bunul îndărăt. 
Allah çi l-a menit şi ți l-a scris de la ursitoare. Astăzi 
Allah te ocroteşte şi m-a ales pe mine pentru împlini- 
rea lucrurilor scrise de el! Da tot din pricina mea, fără 
de nicio îndoială, ţi-ai pierdut tu mâna dreaptă. Şi chiar 
că nu pot să te răsplătesc pe măsura credinței tale față 
de mine şi de dragostea mea; chiar de mi-aş jertfi şi su- 
fletul, tot n-ar fi destul, iar tu tot păgubit ai rămâne. 

Pe urmă adăugă: 

— Ia-ţi bunul în stăpânire! 

lar eu mă supusei, şi trimisei să se cumpere o ladă 
nouă, în care pusei unul câte unul toate lucrurile pe 
„care le scosei rând pe rând din lada fetişcanei; luai 

îndărăr astfel banii pe care îi dăruisem, iar inima mi se 
umplu de bucurie, şi toată mâhnirea mi se spulberă. 

Mă sculai atunci şi o strânsei în braţe; şi şezurăm 
„ amândoi să bem voios laolaltă. Iar ea îmi spunea mai 


d 

departe vorbele cele mai dulci şi cele mai gingaşe, şi îşi 
cerea iertăciune de preapuţinul pe care îl făcea pentru 
mine, față de ceea ce făcusem eu pentru ea. Pe urmă, 
încă vrând să pună vârf la toate câte le făcuse pentru 
mine, se ridică şi scrise pe numele meu tot ceea ce avea 
în stăpânirea ei, ca haine de preţ, giuvaieruri, averi şi 
clădiri, şi pământuri, şi toate, printr-un senet pecetluit 
cu chiar mâna ei, şi dinaintea martorilor. 

Și, în noaptea aceea, în pofida tuturor zbengurilor 
de care ne ținurăm, ea adormi tare mâhnită de neno- 
rocirea care spunea că mi s-a întâmplat din pricina ei şi 
pe care până la urmă i-o istorisisem pe de şart. 

Dar din ceasul acela nu mai conteni să se tot tân- 
guie pentru mine şi să se amărască, până într-atât că, 
după o lună petrecută astfel, căzu bolnavă de o lungoare 
ce se înăspri zi de zi şi se înrăi, şi în cincizeci de zile o 
făcu să ajungă a-şi da sufletul şi a intra în rândul celor 
aleşi pentru lumea cealaltă. 

Eu atunci îndeplinii pentru ea toate datinile de în- 
mormântare, şi o aşezai chiar eu în mormânt, şi pusei 
să se săvârşească toate slujbele câte se fac la despărțirea 
de cei morţi; şi nu cruțai nicio cheltuială bănească. 
După care mă înrorsei de la cimitir şi intrai în casă şi 
cercetai toate clironomiile și toate daniile pe care mi le 
făcuse ea; şi văzui că, într-adevăr, îmi lăsase multe 
bogății, moșii şi acareturi, şi, printre altele, capanuri 
mari pline cu seminţe de susan. Şi, o, domnia ta, chiar 
susanul acela te-am îndatorat să-l vinzi, şi de la care ai 
binevoit, pentru misitia ta, să primeşti o mică plată ce 
este mai prejos de vrednicii bovelie 


iile tale. Cât despre ză 

e care le puneam şi de care poate că te-ai minunat, le 
ada pentru că eram nevoit să vând toate lucrurile pe 
care mi le lăsase ea şi de-abia acuma am ajuns la capăt 
cu socotelile bănești şi cu alte asemenea daraveli. Mă 
rog, dar, să nu te lepezi de răsplata pe care vreau să ţi-o 

fac, o, tu, cel care îmi dăruieşti o atare ospeție în casa ta 
şi care m-ai poftit să fiu părtaş la masa ta. Mă vei înda- 
tora, aşadar, primind de la mine toți banii pe care mi 
i-ai păstrat şi pe care i-ai strâns din vânzarea semințelor 
de susan. 

Şi-aşa-i cu povestea mea şi cu pricina care mă face să 
mănânc numai cu mâna stângă! 


Atunci eu, o, preaputernice sultan, îi spusei tânărului: 

— Chiar că mă copleşeşti cu milele şi cu dărniciile 
tale! 

Tar el îmi răspunse: 

— Asta nu este nimic! Acuma, domnia ta, misitule, 
vrei să te întovărăşeşti cu mine şi să mă însoțeşti în țara 
mea, la Bagdad? Am făcut de curând târguieli mari de 
mărfuri de la Alexandria şi de la Cairo, pe care gândesc 
să le vând cu câştig bun la Bagdad. Vrei, dar, să-mi fii 
tovarăş de drum şi părtaş la câştiguri? 

Iar eu îi răspunsei: 

— Dorința ta este poruncă! 

Pe urmă hotărârăm sfârşitul lunii ca soroc de plecare 
a noastră. 

În vremea asta, mă apucai să-mi vând toate bunu- 
rile, fără a pierde nimic; şi, cu banii pe care îi dobândii, 
cumpărai deopotrivă mărfuri, şi plecai, în tovărăşie cu 
tânărul, la Bagdad, ţara lui, şi de acolo, cu un câştig 
straşnic şi cu alte mărfuri, băturăm calea până în ţara 
aceasta de aici, care este împărăţia ta, o, sultane al vea- 
curilor! 

Cât despre bărbatul cel tânăr, acela nu zăbovi a-şi 
vinde aici marfa şi a pleca îndărăt la Egipt, înaintea mea, 
şi unde urma să-l întâlnesc, când, în noaptea care iacătă 
că se scurse, avusei cu cocoșatul pățania care se datorește 
neştiinței mele despre țara aceasta, în care nu sunt decât 
un străin ce călătoreşte pentru negustoriile lui. 

Și-aşa-i, o, sultane al veacurilor, povestea pe care o 
socot mai strașnică decât cea a cocoșatului! 

Şi sultanul răspunse: 

— Ei ba! Nu o găsesc deloc așa! Povestea ta nu este tot 
atâta de minunată ca aceea, o, misitule! Încât am să pun 
numaidecât să vă spânzure pe toți, ca să vă pedepsesc 
pentru omorul săvârşit asupra măscăriciului meu, bie- 
tul cocoşat pe care l-ați ucis! 


În clipa aceasta a istorisiri ei, Șeherezada văzu că se lu- 
minează de ziuă şi, cuminte, se opri din povestit. 


Iar în cea de a douăzeci şi şaptea noapte, 
spuse: 


Mi s-a izvodit, o, norocitule sultan, că atunci când 
sultanul Chinei a spus: „Am să pun să vă spânzure pe 
toți!“, kas bocete a păşit înainte, s-a temenit dinain- 
tea sultanului şi i-a spus: 

— Dacă îmi îngăduieşti, am să-ţi povestesc ce mi s-a 
întâmplat zilele acestea şi care istorisire este cu mult mai 
uluitoare şi mai minunată decât povestea cocoşatului, 
Dacă, dar, vei socoti astfel, după ce ai să-mi asculți po- 
vestea, ne vei da iertare la toți? 

Iar sultanul Chinei i-a spus: 

— Fie! Ia s-auzim şi povestea ta! 

Atunci baş-bucătarul a spus: 


ISTORISIREA BAŞ-BUCĂTARULUI SULTANULUI CHINEI 


Află, o, sultane al veacurilor şi al vremilor, că noap- 
tea trecută mă găseam poftit la un ospăț de nuntă, la 
care veniseră o mulțime de învățați, pricepuți la pravili, 
şi cărturari iscusiți la Sfânta Carte. Când se sfârşi citirea 

Coranului, se aşternu masa, se rânduiră bucatele și se 
aduse tot ce trebuia pentru ospăț. Or între altele, pe 
masă se afla și o tablă cu mâncarea de usturoi numită 
rozbaja!, care are o faimă mare şi care este tare gustoa- 
să, mai cu seamă dacă orezul care îi alcătuieşte temelia 
este bine gătit şi dacă usturoiul şi mirodiile care o înmi- 
resmează sunt potrivite cum se cuvine. Atunci noi, 
oaspeţii, începurăm să mâncăm cu mare poftă, afară de 
unul care nu vroi cu niciun chip să se atingă de tablaua 
aceea de rozbaja. Şi, întrucât îl tot îndemnam de zor să 

te din ea măcar o îmbucătură, el se jură că nu are să 
Bci aşa ceva. 

Atunci noi ne sporirăm stăruințele; dar ne spuse: 

— Iertați-mă! m-ați bătut la cap îndeajuns. Am pățit 
destule de pe urma ei, odată, când m-a împins păcatul 


s-o gust. 
j § ne prociti stihurile acestea: 


De vrei pe-un vechi prieten 
Să nu-l mai vezi nicicând, 
Și pentru totdeauna 

Să scapi de chipul lui, 

Nu încerca tertipuri, 
eri ie e rând — 

Mai bine fugi departe, 

Că altă ind 


Noi atunci nu mai stăruirăm. Da îl întrebarăm: 


! În traducerea lui M. A. Salie, se spune că era vorba de nişte „migdale 
cu oțet, zaharisite”. 
2 În traducerea lui M. A. Salie, versurile sunt altele: 
Hai, pune-ţi scut pe umăr, daireaua, şi te du; 
Când dragostea te lasă, la fel s-o laşi şi tu! 

— Pe Allah! şi care să fie pricina ce te opreşte să mă- 
nânci din această rozbaja minunată? ` 

El răspunse: 

— M-am jurat să nu mănânc rozbaja decât după ce 
mă spăl pe mâini de patruzeci de ori în şir cu sodă, de 
patruzeci de ori cu leşie şi de patruzeci de ori cu săpun, 
în totul de o sută douăzeci de ori. 

Atunci stăpânul casei le porunci slugilor să aducă pe 
clipă apa şi celelalte pe care le ceruse oaspetele. Şi oas- 
petele se apucă să se spele pe mâini chiar de atâtea ori 
de câte spusese; pe urmă se întoarse la masă, da vădit 
fără de nicio inimă, şi întinse mâna spre tava de la mij- 
loc, din care mâncam toți şi, tremurând întruna şi pre- 
getând întruna, începu să mănânce rozbajaua de pe tava 
aceea. Iar noi eram tare nedumeriți; da rămaserăm încă 
şi mai nedumeriţi când ne uitarăm la mâna lui: văzu- 
răm că de la mâna aceea lipsea degetul mare şi nu avea 
decât patru degete. Şi-aşa, musatirul nu mânca decât 
cu patru degete. Noi atunci grăirăm: 

— Allah fie cu tine! spune-ne cum se face că nu mai 
ai degetul cel mare! Ori poate că este un beteşug pe care 
îl ai de la naştere, şi care este doar lucrarea lui Allah? 
Ori poate ai fost lovit de vreo vătămătură? 

H spuse: 

— Fraţilor, nu ați văzut tot! Nu doar degetul acesta 
îmi lipseşte, ci amândouă degetele cele mari. Căci nu 
mai am nici degetul cel mare de la mâna stângă. Şi tot 
aşa şi picioarele mele amândouă nu au decât câte patru 
degete. De altminteri, uitaţi-vă şi voi! 

Şi ne arătă mâna cealaltă, şi scoase la iveală şi cele 
două picioare, şi văzurăm că într-adevăr la fiecare din- 
tre ele nu avea decât câte patru degete. Atunci minu- 
narea noastră spori şi mai tare, și îi ziserăm: 

— Nedumerirea noastră este până peste poate şi do- 
rim cu aprindere să aflăm pricina ce te-a făcut să-ţi 

ierzi cele două degete mari de la mâini şi cele două 

degete mari de la picioare, precum şi pricina care te-a 

făcut să te speli pe mâini de o sută douăzeci de ori în şir. 
El atunci ne povesti pătărania astfel: 


— Aflaţi, o, voi toți, că tatăl meu era un negustor din- 
tre negustorii cei mari; şi chiar era negustorul cel mai 
mare Si cetatea Bagdadului, pe vremea califului Harun 
Al-Raşid. Părintele meu era tare pătimaş după vinuri 
bune şi după zamparalâcuri; îi plăcea cântecul de strune, 
al lăutelor noastre, cumu-s audul şi kanunul. Încât la 
moartea lui nu mi-a lăsat para chioară, că vântuise tot. 
„Ci, oricum, întrucât era părintele meu, i-am făcut o în- 
 mormântare potrivită cinului său, am dat pomeni în cin- 
„stea lui şi mi-am pus haine cernite vreme de zile şi nopți. 

După care m-am dus să văd prăvălia care fusese prăvălia 
lui, am descuiat-o şi nu am mai găsit în ea nimic E vreun 
preţ cât de cât; ba dimpotrivă, luai seama că lăsase dato- 
rii mari. Atunci mă dusei să-i caut pe cei la care tatăl meu 
era datornic, îi rugai să aibă răbdare şi îi porolii cât putui. 
„Pe urmă mă apucai de treabă, să vând și să cumpăr, şi să 
plătesc datoriile, săptămână de săptămână, pe măsura câş- 
tigului pe care îl dobândeam. Și nu contenii a face astfel 
până ce plătii toate datoriile şi chiar îmi sporii banii mei 
de la început cu câștigurile statornice. 

Or, într-o zi, pe când şedeam în prăvălia mea, văzui 
„o copilandră, şi în viața mea nu văzusem cu ochii mei 
„ceva mai frumos. Era îmbrăcată cu nişte haine fără de 

asemuire şi călărea pe o catârcă. Dinainte-i mergea un 
"hadâmb, iar dinapoia ei alt hadâmb. Îşi opri catârca la 
intrarea în suk, descălecă şi intră în suk, urmată de unul 
dintre cei doi hadâmbi. Și hadâmbul acela îi zise: 

— O, stăpâna mea, mă rog ţie, nu intra aşa în suk şi 
„nu te arăta așa trecătorilor. Ai să tragi asupra noastră 
ponoase mari. Să plecăm de-aici! 

Şi hadâmbul încercă s-o oprească. Dar ea nici nu luă 
în seamă vorbele lui şi începu să cerceteze toate prăvă- 
liile din suk, una după alta, şi nu văzu nicio prăvălie 
mai bine îngrijită şi mai frumoasă decât a mea. Atunci 
se îndreptă spre mine, cu hadâmbul în urma ei, şezu 
jos în prăvălia mea şi îmi ură bună pace. Eu însă în viaţa 
mea nu mai auzisem nici glas mai dulce, nici vorbe mai 
mustoase. Când îşi dezveli chipul, mă uitai atunci la ea, 
şi numai vederea ei mă și aruncă în turburarea cea mai 
mare şi îmi răpi inima. Și nu putui să-mi desprind pri- 
virile de pe chipul său, şi rostii aceste stihuri: 


Spune-i frumoasei cu văl de mătasă, 
Spune-i că moartea-mi pare mai duioasă 
Decât să-ndur durerea ce m-apasă! 


Spune-i atât: să-i fie milă-oleacă! — 
Aș da uitării tihna viet cal 
Numai să-i pot privi făptura dragă! 


Când auzi stihurile mele, îmi răspunse numaidecât 
cu alte stihuri: 


Iubirea-n piept mi-n proier, şi mă ține, 
Mi-e inima bolnavă r şi de suspine, 
$i nu e-n stare-o clipă să-și uite-acum de tine. 


Iar ochii mei, sărmanii, dac-ar zări vreodată 
O altă frumusete ca tine, niciodată 
Spre-o altă frumusețe n-ar şti să se abată. 


Mă jur că niciodată din pieptu-mi nu voi smulge 
Nici dorul mim tine, nici chipul tău cel dulce, 
Măcar că-n chin mi-i dat iubirea să mă culce. 

Cu suflet ars pocalul iubirii îl băui. 

Abh, pentru ce, iubite frumos cum altul nu-i, 

Nu vrei s-apropii buza de focul sfânt al lui?! 


Pe urmă îmi spuse: 

= — O, tinere neguțător, ai nişte țesături frumoase să ni 

Je arăţi? 

Eu spusei 

= — O, stăpână a mea, robul tău este un negustor sărac 

şi nu are nimic care să fie vrednic de tine. Așa că ai răb- 

dare oleacă. Întrucât, cum e prea de dimineață, ceilalți 

negustori nu şi-au deschis încă prăvăliile. Da am să mă 

duc pe dată chiar eu să-ți cumpăr de pe la ei toate ţesă- 

turile scumpe de câte s-ar putea să ai trebuință. 

Pe urmă începui să tăifăsuiesc cu ea, şi mă înecam în 

marea dragostei, şi mă pierdeam în nebunia pârjolului 

pe care mi-l stârnea. Dar când negustorii ceilalți îşi des- 
iseră prăvăliile, mă ridicai şi plecai să-i cumpăr tot ce 

îmi poruncise; şi toată rai A pe care o făcui, şi pe 

care o trecui în seama mea, se ridica la preț de cinci mii 

de drahme. Şi dădui totul robului; iar ea plecă împreună 


„1 În traducerea lui M. A. Salie, versurile continuă astfel: 

Ja sufletu-mi din mine și trupu-mi ars și frânt 

Şi dă-le-n seama rece a negrului pământ, 

Acolo unde nu e nici chin şi nici cuvânt. 

Şi strigă-mă pe nume din beznele afunde! 

Când glasul tău, iubite, la mine va pătrunde, 

Cu lung suspin de oase şi-atunci îți voi răspunde! 

De-ai să mă-ntrebi din neguri: „Ce-i ceri lui Dumnezeu?“ 
Îi va răspunde pururi suspinu-mi lung şi greu: 

„Sărutul täu de flăcări i-l cer şi-acum, mereu!“ 

cu el şi se îndreptă spre locul unde robul celălalt o aş- 
tepta cu catârca, la intrarea în suk, şi se duse. Dar nu 
mă întrebă nimic de preţ şi nu-mi pomeni nimic de 
banii pe care mi-i datora şi pe care îi trecusem în seama 
mea să-i plătesc negustorilor. Şi nu-mi spuse nici baremi 
cine era, nici unde se afla casa ei. lar mie, la rându-mi, 
îmi fu ruşine să-i pomenesc ceva; și mă îndatorai atunci 
să le plătesc negustorilor cele cinci mii de drahme la 
sfârşitul săptămânii, întrucât nădăjduiam că fetişcana 
va veni să-mi plătească. Pe urmă mă întorsei acasă, beat 
de dragoste. Şi mi se aduse să mănânc; ci de-abia mă 
atinsei de mâncare, întrucât eram tot cu gândul la fru- 
museţea şi la nurii ei. lar când vrusei să mă culc, nu 
avusei pic de somn. 

Şi rămăsei în starea aceea vreme de o săptămână, la 
sfârşitul căreia negustorii veniră să-mi ceară banii; şi, 
cum încă nu aveam vreo ştire de la hanâmă, îi rugai să 
aibă răbdare oleacă și să-mi mai dea o păsuire de încă o 
săptămână. Şi se învoiră. Într-adevăr, la sfârşitul săptă- 
mânii, o văzui că vine într-o dimineață devreme, călare 
pe catârca ei; şi era însoțită de un slujitor şi de doi ha- 
dâmbi. Îmi dădu bineţe şi zise: 

— O, stăpâne al meu, iartă-ne că am zăbovit aşa, cam 
prea mult, să venim să plătim. Da iacătă banii. Trimite 
după un zaraf, să cerceteze galbenii şi să cântărească 
pungile. 

Şi trimisei după zaraf; iar unul dintre hadâmbi îi în- 
mână banii, pe care zaraful îi cercetă şi îi găsi buni, nu- 
mai safi. Eu atunci luai banii; pe urmă începui să tăi- 
făsuiesc cu copila, până ce sukul se deschise şi negusto- 
rii veniră la prăvăliile lor. Atunci ea îmi spuse: 

— Mai am trebuinţă de cutare şi de cutare lucru. 
Du-te, aşadar, să le cumperi. 

Şi îi cumpărai, pe seama mea, toate câte îmi ceruse, şi 
i le înmânai, iar ea le luă şi plecă, fără să-mi pomenească 

nimic de banii pe care mi-i datora. Pe mine atunci, 
„când o văzui că se depărtează, mă cuprinse căința că mă 
„urtasem aşa, cu atâta încredere, dat fiind că târguielile 
"mă costaseră o mie de dinari de aur. lar după ce o pier- 
-dui din vedere, zisei în cugetul meu: „Nu mai pricep 
nimic din patima asta şi din drăgălăşia pe care o are faţă 
„de mine! Îmi aduce prețul de patru sute de dinari, şi mă 
prinde cu marfă de o mie de dinari! Dacă mă ţine aşa, nu 
mai am dinainte-mi decât mofluzlâcul şi pierderea bu- 
nurilor altora. Şi-apoi numai pe mine au să se năpus- 
tească negustorii păgubiți. Şi tare mi-e teamă că femeia 
asta o fi vreo înșelătoare plină de vicleșug, care vine să 
mă îmbrobodească cu nurii şi cu frumusețea ei, o şireată 
„care se prilejuieşte de faptul că sunt negustor sărac, fără 
de ocrotire şi fără de sprijin, ca să-şi bată joc de mine şi 
să râdă pe seama mea. lar eu iacătă că nu am întrebat-o 
nici unde se află casa ei.“ 

Rămăsei aşa, plin de griji şi de gânduri chinuite, 
vreme de o lună întreagă, la sfârşitul căreia negustorii 
veniră să-şi ceară banii, şi stăruiră atâta încât mă văzui 
nevoit, spre a-i mulțumi, să le spun că am să vând tot, 
şi prăvălia, şi ce se afla în ea, şi casa, şi toate bunurile 
mele. Şi mă pomenii astfel în pragul prăbuşirii; şi şezui 
jos, tare îngrijorat de gândurile acelea jalnice; când deo- 
dată o văzui că se iveşte la poarta sukului, trece pragul 
şi vine către mine. Când o văzui, simţii pe dată cum mi 
se spulberă şi prepunerile, şi grijile, şi uitai de starea ne- 
mernică în care mă aflasem în tot răspăsul de vreme cât 
nu se ivise. Şi se apropie de mine şi începu să tăinuie cu 
mine, grăindu-mi cu glasul ei cel atâta de frumos şi 
 spunându-mi vorbe de acelea atâta de desfărătoare, pe 
care ştia ea să le spună. Pe urmă îmi zise: 

— Adu terezia şi cântărește banii pe care ți-i aduc! 
„Şi îmi plăti, într-adevăr, tot ce mi se cuvenea, ba 
chiar mult peste preţul târguielilor ce i le făcusem. 

Apoi şezu jos lângă mine şi începu să-mi vorbească 
cu multă voioşie şi sprinteneală. Și încheie cu întreba- 
rea: 

— Eşti burlac ori ai o soţie? 

Atunci spusei: 

— O, nu! nu am cunoscut nicio femeie! 

Şi mă trecură lacrimile rostind acestea. Ea atunci îmi 
spuse: 

— Ce ai de plângi? 

Şi răspunsei: 

— Mi-a trecut ceva prin minte. 

Pe urmă îl luai pe slujitorul ei în fundul prăvăliei, îi 
întinsei câțiva dinari de aur şi îl rugai să slujească de 
mijlocitor între ea şi mine în treaba aceasta. El atunci 
începu să râdă şi îmi spuse: 

— Păi află că şi ea este îndrăgostită de tine, mai mult 
decât eşti tu de ea! Şi nu avea niciun zor să cumpere 
țesărurile alea, şi nu le-a cumpărat decât ca să poată să 
stea de vorbă cu tine şi ca să-ți spună dragostea ce ţi-o 
pan Încât poți să-i vorbeşti şi să-i spui ce vrei; şi de 

ună seamă că nu are să i se pară nimica supărător, şi nu 
are să te certe. 

Dar ea, în clipita când să plece şi să-şi ia rămas-bun 
de la mine, mă văzu că întind dinari slujitorului care o 
însoțea. Atunci se întoarse în prăvălie şi şezu jos, zâm- 
bind. 

Tar eu îi spusei: 

— Fă-i robului tău hatârul pe care are să ţi-l ceară, şi 
iartă-i de mai înainte cele ce are să-ți spună! 

Pe urmă îi împărtășii cele ce aveam în minte. Şi 
văzui că-i place şi că îmi răspunde drăgăstos şi îmi 
spune: 

— Slujitorul acesta îţi va aduce răspunsul la întreba- 
rea ta, precum şi vrerea mea! Iar tu să faci întocmai, tot 
ceea ce îţi va spune să faci. 

Pe urmă se ridică şi plecă. 
Eu atunci mă dusei să dau banii îndărăt negustori- 
lor şi dobânda ce li se cuvenea. Cât despre mine, nu 
avusei nici pic de dobândă, da mă cuprinse o mâhnire 
mare când o bună bucată de vreme nu mai căpătai nicio 
ştire de la ea. Şi, din clipita când nu o mai văzui, îmi 
 pierdui somnul tot, de-a lungul tuturor nopților. Dar, 
„ peste câteva zile, slujitorul ei veni să mă caute, iar eu îl 
primii cu ghes şi cu dăruire şi îl rugai să-mi dea veşti. El 

spuse: 
= —A fost bolnavă în zilele astea din urmă. 
Atunci îl rugai: 
— Spune-mi şi mie câte ceva despre ea! 

El spuse: 

„— Copila aceasta a fost crescută de stăpâna noastră 
_ Zobeida, soţia cea mai scumpă a lui Harun Al-Raşid, şi 
a ajuns una dintre însoțitoarele ei, lar stăpâna noastră 
Zobeida o îndrăgește ca pe chiar fiica sa şi îi face toate 
voile. Într-o zi, copila i-a cerut îngăduință stăpânei să 
iasă din sarai, spunându-i: „Sufletul meu ar vrea să se 
plimbe și să se întoarcă apoi la sarai!“ Și îngăduința i s-a 
dat. Şi, din ziua aceea, fata nu a contenit să meargă în 
cetate şi să se întoarcă la sarai, şi atâta de des, cât sfârşi 
a fi tare pricepută la târguieli, şi ajunse astfel mâna 
dreaptă a stăpânei Zobeida. Şi taman atunci te-a văzut 
şi i-a vorbit despre tine stăpânei sale şi a rugat-o să te în- 
soare cu ea. Iar stăpâna i-a spus: „Nu pot, până ce nu-l 
văd şi eu pe tânărul acela. Dacă voi vedea că ţi se ase- 
“muieşte la însuşiri, te voi mărita cu el!“ Or, acuma, am 
venit la tine spre a-ţi spune că sarcina noastră, la ceasul 
"acesta, este de a te ajuta să intri în sarai. Aşa că dacă 
„Yom putea să te ajutăm să intri fără ca nimeni să bă- 
nuiască, poţi să nu mai ai îndoială că o vei avea de soție; 
dar dacă treaba va fi dovedită, să fii încredințat că ţi se 


va tăia capul. Ce zici? 
i; 
i} 

Eu răspunsei: 

— De bună seamă, voi merge cu tine. Aşa că nu ai 
decât să îndeplineşti sarcina pe care o ai. 

Atunci slujitorul îmi spuse: 

— Când s-o însera, să te îndrepți către geamia pe care 
hanâma Zobeida a zidit-o pe Tigru; să intri în geamie 
şi să-ţi faci rugăciunea, şi să stai să aştepţi acolo! 

Şi răspunsei: 

— Mă supun, cu dragoste şi cu cinstire! 

Când se înseră, mă dusei la geamie, unde intrai şi 
începui să mă rog, şi îmi petrecui acolo noaptea toată. 
În zorii zilei, văzui că vin nişte robi într-o luntre; şi 
aveau cu ei nişte lăzi goale pe care le cărară în geamie şi 
se întoarseră la luntrea lor. Dar unul dintre ei rămase în 
urma celorlalți; şi luai bine seama la el şi văzui că era cel 
care îmi slujise de mijlocitor. Şi, peste un răspăs de vre- 
me, văzui că suie la geamie şi vine spre mine iubita mea, 
copila stăpânei Sert-Zobeida. Cum se apropia, păşii re- 
pede către ea şi o îmbrăţişai, iar ea mă îmbrăţişă la fel; 
şi şezurăm jos o clipită spre a vorbi, iar ea îmi arătă ho- 
tărârea sa. Pe urmă mă luă şi mă băgă în una din lăzi, 
pe care o închise cu cheia; iar eu nu avusei nici măcar ră- 
gazul cât să cuget, că mă şi pomenii în saraiul califului’. 


! În traducerea lui M. A. Salie, intrarea în sarai este detaliată astfel: „lar 
eu, închis în lacră, începui să plâng şi să mă rog lui Allah să mă scape de 
belea, pe când ei porniră şi ajunseră cu lacrele la uşa de taină a saraiului 
domnesc, iar lacra în care eram eu fu dusă odată cu celelalte, Şi iubita 
mea ajunse la hadâmbii puşi de strajă la harem, și se duse la hadâmbul cel 
; iar acela se sculă din somn şi râcni la copilă şi o întrebă: 

«Ce este în lăzile astea?» «Sunt pline cu nişte lucruri pentru Sitt- 
Zobeida», răspunse ea. lar hadâmbul zise: «Deschide-le una câte una, ca 
să văd ce se află în elel» Dar copila se impotrivi: «De ce să le deschid?» Și 
atunci hadâmbul ţipă: «Nu erâcni! Lăzile trebuie să fie deschise» și se 
ridică îndată şi veni să vadă lacra în care mă aflam cu. Şi puse hadâmbii 

Şi fusei scos din ladă, și mi se aduseră nişte schimburi şi 
nişte haine care de bună seamă că prețuiau cincizeci de 
mii de drahme. Pe urmă văzui vreo douăzeci de roabe 
albe, toate cu nişte sâni minunați şi toate fecioare. În mij- 
locul lor se afla Sett-Zobeida, care nu putea să se mişte 
din pricina odoarelor câte le avea pe ea, giuvaieruri şi 
haine falnice. Dinainte-i, atunci când ajunsei aproape 
de ea, însoțitoarele se înşiruiră pe două rânduri, iar eu 
_ înaintai şi sărutai pământul dintre mâinile ei. Ea atunci 
_ îmi făcu semn să stau jos; iar eu şezui jos dinaintea ei. 
Apoi începu să mă întrebe despre negustoriile mele, şi 
despre părinţii mei, şi despre stepena mea. Iar eu răs- 
“punsei la toate câte mă întreba. Ea atunci rămase tare 
“mulțumită şi spuse: 
— Uallah! văd că nu mi-am irosit strădaniile de-a o creş- 
pe copila aceasta, de vreme ce i-am găsit un asemenea soț. 
Pe urmă îmi spuse: 
— Să ştii că o socotim pe copila aceasta întocmai ca 
chiar copilul mădularelor noastre. Şi are să fie o soţie 
„pusă şi dulce dinaintea lui Allah şi dinaintea ta. 
Atunci mă temenii şi sărutai pământul, şi primii să 
ă însor cu copila. 


“s-o ridice, iar eu atunci îmi pierdui cumpătul, şi mă scăpai pe haine, și 
dul meu începu să curgă din lad: ferişcana îi spuse hadâmbului: «O, 
icule, mă păgubeşti și pe mine, te păgubeşti şi pe tine, şi strici şi nişte 

e dinari! În lada aceasta sunt haine de tot 
cu apă de la Zemzem**; iar acuma apa s-a 
at pe hainele din ladă şi iacătă cum a spălat vopselile.» «a-ţi lada şi 
“du-te, spuse hadåmbul»; şi slugile luară lada și grăbiră să plece, iar celelalte 
i când ei porniră, deodată ajunse până la ure- 

ile mele un glas care spunea: «Vai, vai! Califul, califul!» Iar eu, auzind, 


i tărie decât întru Allah Preaslăvitul și Preamăriul! lacătă un bucluc în care 
am băgat singur-singurel!» Şi îl auzii pe calif cum o întrebă pe iubita 
ea: «Vai de păcatele tale! Ce ai în lăzi?» lar ea răspunse: «În lăzi am nişte 

Ea atunci mă pofti să rămân în sarai zece zile. Iar eu 
rămăsei acolo zece zile, vreme în care nu ştiui nimic 
despre fată. Şi, ca să mănânc, alte însoțitoare tinere îmi 
aduceau de mâncare la prânz și seara, și mă slujeau. 

După răspăsul de vreme trebuitor pentru pregătirile 
de nuntă, Sett-Zobeida îl rugă pe emirul drept-credin- 
cioşilor să-i dea îngăduinţa de-a o mărita pe slujnica 
lor; iar el îi îngădui şi îi făcu slujnicei danie de zece mii 
de dinari de aur. Atunci Sett-Zobeida trimise să fie aduşi 
cadiul şi martorii, care scriseră senetul de căsătorie. Pe 
urmă, când isprăviră, începu ospăţul. Se aduseră dul- 
ciuri de toate felurile şi bucatele obişnuite; şi se mâncă, 
şi se bău; şi se împărțiră mâncărurile pe farfurii la toată 
cetatea. Şi se întinse zaiafetul zece zile în şir. Numai 
atunci fu dusă tânăra nevastă la hammam, spre a mi-o 
pregăti, după datină. 

Estimp, se întinse masa pentru mine şi pentru oas- 
peţii mei, şi se aduseră mâncăruri alese, şi, printre altele, 
în mijlocul puilor fripți, al plăcintelor de toate soiurile, 
al umpluturilor celor dulci şi al zumaricalelor înmiresmate 
cu musc şi cu apă de trandafiri, era şi o tavă de rozbaja în 
stare să-l înnebunească până şi pe omul cel mai înțelept 


lucruri pentru Sitt-Zobeida.» Da califul zise: «Deschide-le!» Iar eu, auzind, 
murii de tot şi gândii în sine-mi: «Pe Allah, ziua aceasta este cea din urmă 
zi a mea pe pământ! De-oi mai râmâne intreg, am să mă închin ei şi am 
s-o cinstesc postind de toate; iar dacă isprava mea se va da în vileag, atunci 
mi-a zburat capul! Of» Şi începui să rostesc: «Mărturisesc că nu este alt 
Dumnezeu decât numai singur Allah, şi Mohamed este trimisul lui Allah...» 
Şi auzii — urmă tânărul — cum fata spunea: «În lăzile acestea mi s-au în- 
credințat niște lucruri şi nişte haine pentru Sitt-Zobeida; nu ştiu ce fel, în- 
trucât nu le-am văzut!» Ci califul strigă: «Trebuie numaidecât să le 
deschideţi şi să mă uit în ele!» Pe urmă chemă hadâmbii şi le zise: «Adu- 
ceţi-mi lăzileb» Iar eu mă încredinţai că m-am prăpădit, fără de nicio în- 
doială, și lumea pieri pentru mine. lar hadâmbii începură să aducă lacră 
după lacră, şi califul vedea în ele parfumuri, şi bogasiuri, şi haine scumpe; 
şi toate lăzile fură deschise, iar califul se uita cu luare-aminte atât la haine, 
cât şi la celelalte, până ce nu mai rămase decăt lada în care care mă aflam eu. 


A douăzeci şi şaptea noapte 59 


şi cu mintea cea mai cumpănită! lar eu, de cum mă aşe- 
zai la masă, pe Allah! nu putui să nu mă reped la roz- 
- bajaua aceea şi să mă îndop cu ea. Pe urmă îmi ştersei 
mâinile, dar uitai să mi le spăl... Apoi mă ridicai şi aş- 
teptai liniştit până noaptea. Atunci se aprinseră făcliile 
şi fură aduse înăuntru cântărețele şi lăutăresele; şi în- 
cepu, în mai multe rânduri, să fie îmbrăcată mireasa, şi 
de fiecare dată în alt chip; şi de fiecare dată, la fiecare 
ocol, fiecare oaspete punea un galben pe tava ce era pe- 
rindată pe la toţi, cumu-i datina. Şi saraiul era plin de 
mulțimea de oaspeţi; şi aşa ţinu până la sfârşit. Atunci 
intrai în odaia de nuntire, şi îmi fu adusă mireasa, iar 
însoțitoarele o dezbrăcară de toate hainele de pe ea şi ieşiră. 
Când o văzui aşa, goală toată, şi când rămaserăm numai 
oi doi singuri pe patul nostru, o luai în brațe şi nu-mi 
venea să cred în bucuria mea, că era a mea într-adevăr. 
Dar, chiar în clipita aceea, ea simți mirosul mâinii mele 
cu care mâncasem rozbajaua, iar când simţi mirosul 
la scoase un chirai năprasnic! Şi numaidecât veniră 
fuga peste noi din toate părțile slujnicele, pe când eu 
tremuram de tulburare hahar nu aveam care să fi fost 
pricina chiraiului. Iar însoţitoarele întrebară: 
= — O, sora noastră, ce-ai pățit? 
A 


Şi hadâmbii şi puseseră måna s-o deschidă, dar fata se repezi dinaintea 
califului și spuse: «Lacra aceasta care se află sub ochii tăi să nu o deschi- 
dem decât la Sitt-Zobeida. Întrucât în ea se află lucrurile sale femeiești de 
taină!» Și, auzind vorbele acestea, califul porunci să se ia lăzile, iar hadâm- 
ii p , şi mă luară cu lada în care mă aflam, şi mă puseră într-o odaie, 
te celelalte lăzi (iar mie mi se uscase gura de-a binelea). 
N Tar acolo iubita mea mă slobozi şi imi zise: «Nu mai este niciun necaz 
şi nicio primejdie pentru nimeni; ușurează-ţi pieptul și linişteşte-ţi inima, 
Până vine Sitt-Zobeida — poate că are să fie bine.» Şi nu şezui mult, şi 
va văzui că vin zece fete roabe. 1 
*Mann — măsură pentru capaci roximativ ă cu un litru, 
iai Zazie ET oră i a cărei apă este 
considerată de către musulmani ca tămăduitoare.) 

Ea le spuse: . 

— UA scăpați-mă iute de găgăuzul ăsta mitocan, pe 
care l-am crezut om dăruit cu purtări alese! 

lar eu spusei: 

— Da ce mitocănie ori ce găgăuzeală ai băgat de sea- 
mă la mine? 

Ea spuse: 

— Mitocane ce ești! De ce ai mâncat rozbaja și nu 
te-ai spălat pe mâini? Iar eu acuma, pe Allah! nu te mai 
vreau, din pricina sărăciei tale de chibzuinţă şi a faptei 
tale urâte şi ticăloase! 

La vorbele acestea, înşfăcă un gârbaci care se afla 
lângă ea şi căşună cu lovituri aprige pe spinarea şi pe 
fundul meu, şi cu atâta amărnicie şi cu atâta dârzie, în- 
cât, sub povara acelor lovituri, îmi pierdui simţirea. 
Atunci se opri şi le spuse însoțitoarelor: 

= Tal şi duceţi-l la căpetenia cetății, ca să i se re- 
teze mâna de care s-a slujit spre a mânca rozbajaua, 
mâna pe care nu şi-a spălat-o apoi. 

Da eu îmi venii în fire când auzii vorbele ei, şi strigai: 

— Nu se află putere şi tărie decât întru Allah cel Atot- 
puternic! Oare dacă am mâncat rozbaja fără să mă spăl 
pe mână, se cade să-mi fie tăiată mâna? S-a mai pome- 
nit vreodată asemenea osândă? 

Atunci slujnicele începură să se roage de ea pentru 
mine şi îi spuseră: 

— O, sora noastră, nu îl pedepsi de data aceasta pen- 
tru fapta lui! Fie-ţi milă, iartă-l! 

Ea atunci spuse: 

— Fie, nu am să cer să i se taie mâna, de data aceas- 
ta; da tot îmi trebuie să i se taie ceva de pe la mădulare! 

Pe urmă ieşi şi mă lăsă singur. 

lar cât despre mine, rămăsei aşa, singur, vreme de 
zece zile, fără s-o mai văd. Şi, după zece zile, veni la 
MINE ŞI IMI zise: 

— O, tu, cel cu chipul plin de căneală!! Aşadar atâta 
de puţin lucru sunt eu în ochii tăi, încât să mănânci 
„i del fără să-ţi speli mâinile? 
Pe urmă strigă la însoțitoarele ei şi le spuse: 
— Legaţi-i mâinile şi picioarele! 
Atunci îmi legară mâinile şi picioarele; iar ea luă un 
brici cu tăişul bine agerit şi îmi reteză cele două degete 
mari de la mâini şi al două degete mari de la picioare. 
Şi de aceea, o, voi toți, mă vedeți aşa, fără degetele mari, 
şi la mâini şi la picioare. Cât despre mine, căzui leșinat. 
Fa atunci îmi presără pe răni nişte prafuri de rădăcină 
înmiresmată, şi pe dată sângele încetă să mai curgă. 
Şi-atunci îmi zisei în cugetul meu, şi apoi cu glas tare: 
„— Niciodată nu am să mai mănânc rozbaja fără să mă 
'spăl apoi pe mâini de patruzeci de ori cu leşie, de patru- 
zeci de ori cu sodă şi de patruzeci de ori cu săpun! 
La vorbele acestea, copila mă puse să mă leg cu jură- 
mânt de făgăduiala pe care o făcusem, anume că nicio- 
tă nu am să mai mănânc rozbaja fără a face întocmai 
„precum spusesem. Încât, atunci când voi, toți cei strânşi 
ici, m-aţi silit să mănânc din rozbajaua de pe masa 
voastră, m-am schimbat la chip, şi obrazul mi s-a în; 
enit, şi mi-am zis în sinea mea: „lacătă rozbajaua, pri- 
cina pierderii degetelor mele!“ Iar când voi m-aţi silit să 
mănânc din ea, m-am văzut nevoit, prin jurământul 
meu, să fac ceea ce am făcut! 


Eu, atunci, o, sultane al veacurilor, spuse mai departe 
-bucătarul care istorisea păţania, îl întrebai pe tânărul 
gustor de la Bagdad, pe când toți cei de față ascultau: 
— Da ce-ai făcut apoi cu soția ta? 


" Expresie folosită adesea de povestitorul arab, prin care se arată că cine- 
p p 
Va nu a strălucit în îndeplinirea unui act oarecare. Dimpotrivă, când se 
pune: „Chipul tau a albit“, inseamnă că te-ai dovedit strălucit. 

El spuse: Ş 

— După ce m-am legat cu jurământ înaintea ei, ini- 
ma i s-a domolit în privința mea şi, într-un sfârşit, m-a 
iertat. Şi-atunci eu am luat-o şi m-am culcat cu ea. Şi 
am şezut aşa un răstimp lung, împreunaţi în starea 
aceasta. După acel răstimp, ea mi-a spus: 

— Trebuie să ştii bine că nimeni de la curtea califu- 
lui nu a aflat ceea ce s-a petrecut între mine şi tine! Ni- 
meni, în afară de tine, nu a putut vreodată să răzbată în 
saraiul acesta. Şi, dacă ai ajuns aici, nu s-a datorat decât 
milei preabunei El-Saieda! Zobeida! 

Pe urmă mi-a înmânat cincizeci de mii de dinari de 
aur şi mi-a spus: 

— Ia banii aceştia şi du-te de cumpără, pentru noi 
amândoi, o casă frumoasă şi mare, în care să locuim. 

Eu atunci m-am dus şi am cumpărat o casă falnică. 
Pe urmă am cărat acolo toate bogăţiile soției mele, toate 
darurile câte i se făcuseră, pietrele cele de preț, ţesătu- 
rile cele alese şi lucrurile cele frumoase, şi toate scum- 
peturile cele minunate. Și le-am aşezat pe toate în casa 
pe care o cumpărasem atunci. Și am trăit acolo împre- 
ună tare fericiți. 

Dar, după un an, din mila lui Allah, soția mea a mu- 
rit, şi de atunci nu am mai luat nicio altă femeie, şi am 
dorit să călătoresc. Am ieşit din Bagdad, după ce mi-am 
vândut toate bunurile, mi-am luat banii toţi şi am în- 
ceput să călătoresc, până ce am ajuns în cetatea de-aici. 


Şi asta-i, o, sultane al vremurilor, urmă baş-bucăta- 
rul, păţania pe care ne-a istorisit-o tânărul negustor din 
Bagdad! Atunci noi toţi, cei câţi eram huska în casa 
aceea, mâncarăm mai departe, pe urmă plecarăm. Şi, când 


1 El-Saieda — hanâma cea mare, stăpâna. 


y 

ieşii de acolo, mi se întâmplă, la vreme de noapte, ne- 

cazul cu cocoșatul. Şi-atunci păţii ceea ce păţii. 
Şi-aşa-i cu povestea mea! Și sunt încredinţat că ea este 

mai uluitoare decât aceea care ni s-a întâmplat nouă cu 

cocoșatul! Uassalam'! 

Atunci sultanul Chinei spuse: 

— Te amăgeşti! Nu este chiar deloc mai minunată 

decât păţania cocoşatului; dimpotrivă, pățania cocoşa- 

tului este, de departe, mai uluitoare decât toate acestea! 

Încât nu încape șovăire: am să pun să vă răstignească pe 

toţi, până la unul! 

= Şi în clipita aceea păşi înainte hakimul evreu, care 

“sărută pământul şi spuse: 
— O, sultane al vremurilor, eu am să-ţi istorisesc o în- 

tâmplare care este neîndoielnic, de data aceasta, cu mult 

ai nemaipomenită decât toate câte le-ai auzit şi chiar 

decât păţania cocoșatului. 

Atunci sultanul chitailor îi spuse: 

— Dă ce ai, că nu mai pot să aştept! 


Şi hakimul evreu spuse: 


ISTORISIREA HAKIMULUI EVREU 


Lucrul cel mai de pomină care mi s-a întâmplat pe 
mea tinereții mele este chiar întâmplarea aceasta. 

nvăţam pe atunci meșteșugul tămăduirii şi ştiinţele 
n cetatea Damascului. Şi, după ce mi-am învăţat bine 
„meseria, am început să mă îndeletnicesc cu ea şi să-mi 
câştig pâinea. Or, într-o bună zi, un rob de la casa ocâr- 
muitorului Damascului veni la mine şi îmi spuse să-l 
soțesc, şi mă duse la casa ocârmuitorului. Şi acolo, în 
ijlocul sălii celei mari, văzui un pat de marmură cu solzi 


"1! Formulă de bun-rămas sau de încheiere: „Pacea fie asupra-vă!“ 

de aur. Pe pat sta culcat un fiu de-al lui Adam, bolnav. Era 
un tânăr atâta de frumos, încât nu i se putea afla perechea 
în lumea de pe vremile lui. Eu atunci şezui la căpătâiul său 
şi îi urai spcdeă vindecare şi sănătate. Dar nu îmi răs- 
punse decât făcându-mi semn din ochi. Și îi zisei: 

— Doamne, dă-mi mâna. 

El atunci îmi întinse mâna stângă, fapt de care rămă- 
sei tare nedumerit şi îmi zisei în sinea mea: „Ya Allah! 
ce lucru de mirare! lacătă un flăcău cu o înfăţişare tare 
cuviincioasă, şi dintr-o stepenă tare înaltă. Şi totuşi nu 
are nicio manieră. Ce lucru de mirare!“ Da asta nu mă 
împiedică să-i pipăi bătaia vinelor și să-i scriu nişte lea- 
curi. Şi de-atunci urmai a mă duce să-l văd, vreme de 
zece zile, după care îşi căpătă iar vlaga şi putu să se scoale. 
Atunci îl sfătuii să se ducă la hammam să se îmbăieze, 
ca apoi să se întoarcă la odihnă acasă. 

Spre a-mi dovedi atunci îndatorinţa sa, căpetenia 
Damascului îmi dărui un caftan de fală, tare bogat, şi 
mă căftăni doftor la bolniţa din Damasc. Iar tânărul, 
care de-a lungul bolii lui îmi întinsese tot numai mâna 
stângă, mă rugă să-l însoțesc la hammam, care fusese 
pregătit anume numai pentru el, neîngăduindu-se nici- 
unui alt muşteriu să intre. Când ajunserăm la ham- 
mam, slugile veniră lângă tânăr, îl ajutară să se dezbrace, 
luară hainele şi îi aduseră altele, curate şi noi. Odată 
flăcăul gol, băgai de seamă că nu avea mâna dreaptă. 
La ec da aceea, rămăsei nedumerit şi mâhnit până 
peste poate; iar uimirea spori şi mai tare când văzui 
nişte urme de lovituri de nuiele pe tot trupul său. 

Atunci tânărul se întoarse către mine şi îmi spuse: 

— O, hakime al veacului! Nu te mira că mă vezi în 
Starea aceasta, întrucât mi-am pus de gând să-ți poves- 
tesc numaidecât pricina, şi vei auzi o istorie tare nemai- 
pomenită. Dar, pentru aceasta, trebuie să aştepţi ieşirea 
noastră de la hammam. 

După ce plecarăm de la hammam, ajunserăm acasă, 
şezurăm să ne odihnim şi apoi să mâncăm, tăifăsuind 
întruna. Și tânărul îmi spuse: 

— Nu vrei să urcăm în sala de sus? 

Eu îi spusei: 
— Ba de bună seamă! 

Atunci le porunci slujitorilor casei să ne frigă un ber- 
bec la frigare şi să ni-l aducă în sala de sus, unde urca- 
răm şi noi. lar robii ne aduseră în curând berbecul fript, 
precum și tot felul de poame. Şi ne apucarăm să mån- 
căm, ci el slujindu-se tot numai de mâna stângă. 
Atunci îi spusei: 

— Acum istoriseşte-mi povestea aceea! 
El îmi răspunse: 
— O, hakime al veacului! am să ţi-o istorisesc. Ascultă! 


Află că sunt de baştină din cetatea Mossulului, unde 
neamul meu trece printre cele mai de seamă din cetate. 
intele meu era unul dintre cei zece copii pe care bu- 
icul meu i-a lăsat la moartea lui, şi era cel mai mare 
tre frații lui; iar părintele meu, ca şi toți unchii mei, 
moartea bunicului meu era însurat. Şi numai el avea 
un copil, care sunt eu; şi niciunul dintre unchii mei nu 
ea niciun copil. Încât eu am dobândit, crescând, dra- 
stea tuturor unchilor mei, care mă iubeau și se bu- 
au uitându-se la mine. 

Într-o zi, pe când mă aflam cu tatăl meu în mos- 
cheea cea mare din Mossul spre a ne face rugăciunea de 
inerea, văzui că după rugăciune toată lumea plecase, 
afară de tata şi de unchii mei, care şi ei se aflau acolo. 
Şezură jos să tăifăsuiască, iar tăifăsuiala se abătu asupra 
călătoriilor şi a minunăţiilor de prin țările străine şi de 
prin cetăţile cele depărtate. Da mai cu seamă se vorbi 
despre cetatea Cairo şi despre Egipt. Și unchii mei ne po- 
Vestiră istorisirile minunate ale călătorilor care văzuseră 

Egiptul şi care spuneau că nu se află pe pământ țară mai 
frumoasă, şi nici apă mai minunată decât Nilul!. Încât 
poeţii au avut temei să cânte țara aceea şi Nilul ei; şi 
chiar că are mare dreptate poetul care se minunează: 


Te juruiesc pe-Allah: te du şi-i spune 
Slăvitei ape Nil, din țara mea, 

Că ard de-o sete care mă răpune, 

Că Eufyatu-aici nu-mi poate da 
Nimic ca el, să-mi stingă setea grea 
Şi-a gurii mele lungă uscăciune. 


Aşadar unchii mei se apucară să ne înşire minună- 
piile Egiptului şi ale fanani său, şi cu atâta iscusință şi 
cu atâta căldură, încât, când îşi conteniră vorba şi când 
plecară fiecare pe la casele lor, rămăsei răpit cu totul şi 
visător; iar mintea nu mai putea să mi se desprindă de 


" În traducerea lui M. A. Salie, elogiile la adresa orașului Cairo, precum 
şi versurile, sunt mult mai ample: „Un altul îşi dădu și el cu părerea: 
«Bagdadul este Cetatea Păcii şi Maica Lumii!». «Cine nu a văzut Cairo, nu 
a văzut lumea — spuse tatăl meu, care era cel mai în vârstă dintre ei. Pămi 
tul lui e aur, nopțile lui sunt o minune, femeile lui sunt hurii, iar casele-i 
sunt saraiuri; ceru-i e pururea același, iar miresmele-i sunt o beţie; mâlul 
Nilului e ca un sabur — da toare astea încă nu sunt Cairo, întrucât Cairo 
este lumea întreagă, iar Allah il prețuiește până într-atâta, încât s-a spus: 


Cum aş putea să uit Cairo 

$i fermecata-i strălucire? 

Ce alt pământ să mă mai cheme 
Cu fericiri de peste fire? 


Cum aș putea — când se înalță, 
Precum a raiului grădină, 
Plin pretutindeni de cântare, 
De flori, de tihnă şi lumină? 


EL e cetatea frumuseții, 
Sălașul minţilor istețe. 
Acolo buni şi răi de-a valma 
S-au adunat să se răsfeţe. 


„A douăzeci și șaptea noapte 67 


amintirea plăcută a tuturor acelor lucruri pe care le auzi 
sem despre țara cea minunată. lar când mă întorsei acasă, 
nu putui să închid ochii toată noaptea, şi îmi pieri pofta 
de mâncare și nu mai primii nici să mănânc, nici să beau. 

Într-adevăr, aflai, câteva zile mai târziu, că unchii 
mei făcuseră pregătirile pentru o călătorie la Egipt, 
şi-atâta mă apucai să-l rog pe tata și atâta să plâng ca să 
mă lase să plec cu ei, încât el se învoi şi chiar îmi şi cum- 
„pără nişte mărfuri ca să fac negustorie cu ele; da îi sfă- 
tui pe unchii mei să nu mă ia cu ei până în Egipt, ci să 
„mă lase, în drum, la Damasc, unde să dobândesc câştig 
din mărfurile mele. Aşa că îmi luai bun-rămas de la ta- 
tăl meu, mă însoții cu unchii mei şi, toți împreună, pă- 
răsirăm Mossulul și plecarăm. 

Drumeţirăm ali până la Alep, unde poposirăm 
câteva zile, şi de acolo băturăm calea Damascului, unde 
u peste mult timp ajunserăm. 
„_ Văzurăm că cetatea aceea a Damascului era un loc cu- 
fundat între grădini, între ape curgătoare, între copaci, 
între poame şi păsări. Era tot un rai de desfărări; dar 


Acolo-s datinile strânse 

Din vremuri mari, cu cinste mare, 
Iar adunarea lor e-asemeni 

C-un crâng de palmieri în floare. 


Când ne va despărți județul 
Din urmă-al lui Allah, odată, 
Să nu uitaţi iubirea sfăntă 
Ce ne-a legat pe viaţa toată. 


Să v-amintiți cum sună vântul 
Peste Cairo ca pe-o strună, 

Când din grădini suflarea-i caldă 
Cu-al nostru suflet se-mpreună. 


„- Iar dacă l-ați vedea în faptul seri, când umbra nopții cade peste el, chiar 
că v-ar învălui ca o minune și v-aţi încredința de vraja lui.» 

ceea ce mai cu seamă se afla din belșug acolo erau poa- 
mele cele pline de miresme, toate neamurile de poame. 

Ne luarăm odaie la un han; unchii mei şezură la 
Damasc până ce îşi vândură mărfurile de la Mossul, şi 
cumpărară mărfuri de la Damasc spre a le vinde la Cairo; 
şi vândură de asemenea și mărfurile mele, cu atâta câș- 
tig încât fiecare drahmă de marfă îmi aduse cinci drah- 
me în bani peşin. Încât treaba aceasta fireşte că tare m-a 
bucurat. Pe urmă unchii mei mă lăsară singur la Damasc 
şi luară drumul spre Egipt. 

Tar eu rămăsei la Damasc, unde închiriai o casă mi- 
nunată şi despre care limba omenească nu ar fi în stare 
să-i înşire frumuseţile. Mă costa pe lună doi dinari de aur. 
Da asta nu este tot. Mă apucai să fac cheltuieli largi şi să 
trăiesc împlinindu-mi toate poftele, şi nelipsindu-mă de 
nicio mâncare şi de niciun fel de băutură. Și-aşa o ţinui 
până ce cheltuii toți banii pe care îi aveam. 

Într-acestea, cum şedeam într-o zi să mă revenesc la 

oarta casei, văzui că se apropie de mine o fetişcană îm- 

răcată îmbelşugat și întrecând în frumusețe tot ce vă- 
zusem eu în viața mea. Mă ridicai repede şi o poftii să-mi 
cinstească iatacurile cu ospeția ei. Ea nu se apucă să facă 
nazuri şi, zâmbitoare, trecu pragul şi intră în casă. Eu 
atunci închisei ușa în urma noastră și, bucuros, o ridicai 
în braţe şi o dusei în sala cea mare. Acolo se dezveli, îşi 
scoase izarul şi mi se arătă în toată frumuseţea ei. O 
găsii atâta de răpitoare, încât mă pomenii de-a binelea 
pierdut de drag. 

Aşa că nu pregetai a da fuga numaidecât să aduc 
masa, pe care o acoperii cu bucate gustoase, cu poame 
de cele mai alese şi cu tot ce ţinea de datoria mea într-o 
atare împrejurare. Şi începurăm să mâncăm şi să ne hår- 
jonim, pe urmă să bem, până ce ne cherchelirăm de-a 
binelea. Atunci o luai. Iar noaptea pe care o petrecui cu 
ea până dimineaţa se va socoti neîndoielnic printre cele 

mai bune, e vădit. Încâr cugetai să fac lucrurile cu filo- 
timie şi îi întinsei zece dinari de aur. Dar ea nu vroi să-i 
ia şi se jură că niciodată nu ar putea să primească de la 
mine nimic, fie orice-o fi. Pe urmă îmi spuse: 

— Şi-apoi, iubitule, am să mai vin pe la tine peste 
trei zile, pe înserate. Aşa că aşteaptă-mă negreşit. Şi, în- 
trucât mă poftesc singură la tine, nu vreau să-ți fiu pri- 
cină de cheltuieli. Așa că am să-ți dau eu banii pentru 
a pregăti un ospăț ca acela de astăzi. 

Cu vorbele acestea, îmi întinse zece dinari de aur pe 
care mă sili să-i primesc; pe urmă îşi luă rămas-bun şi 
„mă lăsă, luându-mi toate minţile cu ea. Şi, precum îmi 
făgăduise, peste trei zile veni iar pe la mine; şi era îmbră- 
cată încă şi mai bogat decât întâia oară, şi atâta de fru- 
mos, încât limba ar încerca zadarnic să zugrăvească 
- zarpalele bătute cu fir de aur şi mătăsurile care o împodo- 
„beau. La rându-mi, pregătisem tot ce se cade, şi într-adevăr 
chiar că nu precupeţisem nimic. Aşa că ne apucarăm să 
mâncăm și să bem ca și data trecută, şi de bună seamă 
că nu pregetarăm să ne culcăm împreună, şi aşa până 
dimineața. Ea îmi făgădui că are să vină iarăşi peste trei 
zile. Şi chiar veni, cum ne înțelesesem și, la rându-mi, o pri- 
mii cu toate cinstirile ce i se datorau. Şi-atunci îmi spuse: 

— Stăpâne al meu drag, chiar mă găseşti frumoasă? 

Eu răspunsei: 

— Eh, de bună seamă! pe Allah! 

Ea îmi spuse: 

— Atunci aş putea să-ţi cer îngăduința de-a aduce cu 
mine aici o fetişcană încă şi mai frumoasă decât mine, 
"şi mai tânără, ca să se veselească și ea cu noi, şi spre a 
putea să râdem şi să petrecem laolaltă; întrucât ea însăşi 
m-a rugat s-o iau cu mine ca să ne desfătăm împreună 
şi să ne zamparalâm în trei. 

„Eu atunci primii cu inima largă; iar ea îmi lăsă de 
_ data aceasta douăzeci de dinari de aur, şi mă îndemnă 

să nu uit nimic spre a pregăti tot ceea ce trebuie şi să le 
primesc după cuviință când vor sosi, pe ea şi pe fetiş- 
cană, prietena ei. Pe urmă îşi luă rămas-bun şi plecă. 

Aşa că eu, a patra zi, nu pregetai, ca de obicei, să fac 
totul din plin, dat fiind mai ales că trebuia s-o primesc 
după cuviință pe noua venită. Şi, de cum apuse soarele, 
o şi văzui pe drăguța mea că vine însoțită de o alta, care 
era învăluită într-un izar. Intrară şi șezură!. Iar eu, plin 
de voioşie, mă ridicai, aprinsei făcliile, şi mă pusei întru 
totul la poruncile fetelor. Ele atunci se dezbrăcară de vă- 
lurile lor şi putui să mă minunez de copila cea nouă. 
Ya Allah! Ya Allah! era ca luna în deplinătatea ei; iar eu 
gândeam în cugetul meu că era cu mult mai frumoasă 
decât tot ceea ce ochii noştri văzuseră până atunci! Încât 
îndemnai să le slujesc şi să le aduc calul pline cu bu- 
nătăţuri şi cu băuturi; iar ele începură să mănânce şi să 
bea. Iar eu, în vremea asta, o sărutam pe tânăra cea nouă 
şi îi umpleam pocalul şi beam cu ea. Şi lucrul acesta nu 
zăbovi a o face pizmaşă pe fetişcana dintâi, care însă nu 
lăsă să se vadă nimic şi care chiar îmi spuse: 


! În traducerea lui M. A. Salie: 
„Şi, văzând-o, rostii: 


Frumoasă-i vremea noastră, și vrăjită: 
Hulită-adesea, şi disprețuită, 
Înnebuneşti de-atăta risipire, 

Beţie, şi-nchinare, și iubire. 


Luceşte luna pe chilim de stele, 
Se-nclină ramu-n bainele-i prea grele, 


Blând trandafirul şade să se culce 
Când iasomia-nchide ochii dulce. 


Prietenia şi iubirea cântă — 
Micești dragă, viaţă tânără și sfântă!“ 

— Pe Allah! femeiuşca asta e tare dulce! Şi-apoi nu 
găseşti că ea-i cu mult mai bine decât mine? 

Eu răspunsei cu nevinovăție: 

— Ai dreptate, într-adevăr! 

Ea îmi spuse: 

— la-o așadar şi du-te să te culci cu ea! Lucrul are să 
mă desfere! 

Eu răspunsei: 

— Poruncile tale le cinstesc şi le pun asupra capului 
şi în ochii mei! 

Ea atunci se sculă și ne pregăti cu mâna ei patul, şi 
ne împinse în el. Şi numaidecâr mă alipii de noua mea 
iubită şi o avusei până dimineața. 

Dar iacătă că, la deșteptare, îmi văzui mâna plină de 
sânge; gândii că e o năzărire în vis, şi mă frecai la ochi 
ca să-mi dau seama bine, şi văzui că era chiar aievea. 
Cum se şi luminase bine de ziuă, vrusei s-o trezesc pe 
fetişcana care dormea încă, și îi atinsei încetişor capul. 
Şi pe dată capul se despărți de trup şi se rostogoli pe 
jos. Pizma celeilalte îşi împlinise lucrarea. 

Neștiind la ce să mă hotărăsc, şezui un ceas să cuget, 
pe urmă hotărâi să mă scol, să mă dezbrac şi să sap o 
groapă în sala în care ne aflam. Scosei aşadar lespezile 
de marmură şi începui să sap, şi făcui o groapă îndea- 
juns de mare cât să cuprindă trupul, pe care Aneta pal 
pe dată; pe urmă astupai groapa şi pusei la loc lespezile 
de marmură în aceeaşi stare ca mai înainte. 

Când isprăvii, mă îmbrăcai, luai toţi banii care îmi 
mai rămăseseră, ieşii şi mă dusei să-l caut pe stăpânul 
casei, şi-i plătii de mai înainte preţul pentru încă un an 
de chirie şi îi spusei: 

— Sunt nevoit să plec în Egipt, la unchii mei care mă 
aşteaptă acolo. 

Şi plecai. 

Când ajunsei la Cairo, îi găsii acolo pe unchii mei, 
care fură cuprinși de mare bucurie când mă văzură, şi 
mă întrebară de pricina ce mă hotărâse să vin în Egipt. 

Eu le răspunsei: 
© — Păi numai dorul de a vă vedea și teama să nu pră- 

pădesc la Damasc banii care mi-au mai rămas. 
= Eiatunci mă poftiră să locuiesc cu ei; și primii. Şi şe- 
zui aşa cu ei vreme de un an întreg, petrecând, bând, 
"mâncând, bucurându-mă de lucrurile cele mai osebite 
din cetate, minunându-mă de Nil şi desfătându-mă în 
toate chipurile. Din păcate, după acest răstimp, unchii 
mei, care îşi împliniseră câştigurile vânzându-şi marfa, 
chibzuiră să se întoarcă la Mossul; ci, cum nu vroiam 
să-i însoțesc într-acolo, fugii, ca să scap de ei; iar ei ple- 
„cară singuri, zicându-și: „Pesemne că a plecat la Damasc 
înaintea noastră, ca să pregătească locul de popas, întru- 
cât cunoaşte bine cetatea aceea.“ 
După plecarea lor, mă apucai să-mi cheltuiesc şi 
să-mi mănânc banii, şi rămăsei astfel la Cairo vreme de 
că trei ani; şi în fiecare an îi trimiteam neabătut prețul 
de chirie pentru casă gazdei mele de la Damasc. La capă- 
acestor trei ani, mă hotărâi, atât din pricina plicti- 
sului, cât şi a trândăviei în care mă aflam, să mă întorc 
la Damasc. 
Plecai aşadar şi ajunsei la Damasc şi mă dusei nu- 
maidecât la casa mea, unde, de cum intrai pe poartă, 
fusei primit cu mare bucurie de către gazda mea, care 
îmi ură bun venit şi îmi arătă că zăvorul era tot neatins 
tot pecetluit cu pecetea mea. Și chiar că intrai şi văzui 
că toate lucrurile erau întocmai în rânduiala în care le 
lăsasem. 
Cel dintâi lucru pe care îl făcui fu acela de a spăla 
numaidecât duşumelele, spre a face să piară orice urmă 
le sânge de la tânăra omorâtă de prietena ei cea zulnie; 

şi numai atunci, liniştit, mă îndreptai către pat spre a 
mă odihni în el de ostenelile drumului. Şi, când ridicai 
perna ca s-o aşez mai bine, văzui sub ea un gherdan de 
aur învrâstat cu trei rânduri de mărgăritare sadea, 
desăvârşite. Era chiar gherdanul tinerei femei, care fu- 
sese pus sub căpătâi în noaptea zbengurilor noastre. La 
amintirea aceea, începui să vărs lacrimi de părere de rău 
şi să deplâng moartea copilei. Pe urmă ascunsei cu grijă 
gherdanul într-o căptușeală a hainei. 

După trei zile de odihnă în casa mea, mă gândii să 
mă duc la suk spre a încerca să-mi găsesc vreo treabă şi 
spre a-i vedea pe cunoscuţii mei. Ajungând în suk, fu- 
sese scris din porunca ursitei că trebuia să fiu ispitit de 
Şeitan şi să cad în ispită; întrucât orice ursită nu poate 
decât să se împlinească. Și fusei într-adevăr ispitit să mă 
scutur de gherdanul de aur şi de mărgăritare, vânzându-l. 
ÎI scosei aşadar din căptuşeala hainei şi i-l arătai misi- 
tului cel mai iscusit din suk. Misitul mă pofti să stau în 
dugheana lui, iar el, odată sukul în toi, luă gherdanul, 
mă rugă să-l aştept până se întoarce, şi se duse să-l su- 
pună preţăluirii negustorilor şi al muşteriilor. Şi, peste 
un ceas, se întoarse şi îmi spuse: 

— Gândisem dintru-ntâi că gherdanul este de aur sa- 
dea şi de mărgăritare sadea, şi că trebuie să prețuiască pe 
puţin o mie de dinari de aur. Da m-am înşelat. Gher- 
danul este calp. E lucrat după vicleşugurile frâncilor, 
care ştiu să străvestească aurul, mărgăritarele şi neste- 
matele. Încât nu mi s-a dat pe el în suk decât numai o 
mie de drahme, în loc de o mie de dinari. 

i răspunsei: 

— Da, aşa este, ai dreptate. Gherdanul e calp. L-am 
făcut numai ca să-mi bat joc de o femeie, căreia i l-am 
dat în dar. Şi, printr-o întâmplare dintre cele mai ciu- 
date, femeia aceea a murit şi l-a lăsat moştenire soției 
mele. Încât ne-am hotărât să-l vindem la ce preţ o fi. 

- Aşa că ia-l şi vinde-l la acel preț, şi adu-mi cele o mie de 


- drahme de care este vorba. 


Ci în momentul acesta al istorisiri sale, Șeherezada văzu 
că se luminează de ziuă şi, cuminte, tăcu. 


Dar când fu cea de a douăzeci şi opta noapte, 
urmă: 


Mi s-a izvodit, o, norocitule sultan, că hakimul evreu 
"a povestit astfel urmarea: 
„După ce tânărul îi spuse misitului: „Poţi să-l vinzi 
„pe o mie de drahme!“, misitul pricepu că tânărul habar 
nu are de preţul adevărat al gherdanului şi că ori l-a fu- 
rat, ori l-a găsit, şi că lucrul trebuia să fie lămurit. Aşa 
că luă gherdanul şi plecă să-l ducă la starostele misiţil 
din suk, care numaidecât îl luă şi se duse la valiul cetă 
şi îi spuse: 
— lacătă! Gherdanul acesta mi-a fost furat! Şi tocmai 
dat de hoț. Este un tânăr îmbrăcat ca fiii de negus- 
tori, şi se află în cutare loc, la misitul Cutare! 


Şi tânărul urmă a-mi povesti astfel mai departe 

“pățania lui: 

Numaidecât, şi pe când aşteptam întoarcerea misi- 

tului cu banii, mă pomenii împresurat şi înşfăcat de 
i, care mă duseră pe sus la pila: Şi valiul mă cercetă 


Le făcu semn străjilor, care mă înhăţ 
de haine şi se năpustiră asupra-mi cu lot 
şi de bice, până ce mă umplură de sânge pe tot trupul. 

Atunci, de durere, strigai: 

— Am să vă spun adevărul. Gherdanul acesta, da, 
l-am furat de la starostele misiţilor. 

Şi gândeam în cugetul meu că era mai bine pentru 
mine să spun aşa, decât să mărturisesc adevărul cel 
crunt al omorârii tinerei femei în casa mea. Întrucât 
neîndoielnic că aş i fi fost osândit la moarte şi ucis în ace- 
laşi chip, ca ispaşă a morții ei. 

Dar de-abia mă învinuii eu de furtul acela, că și fusei 
înhățat de mână şi mi se reteză dreapta, ca pedeapsă 
pentru furt; şi mi se afundă mâna în ulei clocotit, spre 
a mi se închega ı rana. Şi pe dată căzui leşinat de durere. 
Şi mi se aduse să beau nu ştiu ce, care mă făcu să-mi vin 
în simţiri. Atunci îmi luai de pe jos mâna tăiată şi mă 
întorsei acasă. 

Când ajunsei acasă, gazda, care aflase povestea, îmi 
zise: 

— De vreme ce ai fost dovedit ca vinovat de hoție şi 
de fapte nelegiuite, nu mai pot să te țin în casa mea. 
Aşa că să-ți strângi lucrurile şi să te duci să-ți cauţi adă- 
post aiurea! 

Îi răspunsei: 

— Doamne al meu, mă rog ție să-mi îngăduieşti nu- 
mai două, trei zile de răgaz, ca să am vreme să-mi găsesc 
o altă locuință! 

Și el îmi zise: 

— Mă învoiesc să-ţi îngăduiesc răgazul. 

Pe urmă mă lăsă şi se duse. 

lar eu mă aruncai la pământ şi începui să plâng şi 
să-mi zic în sine-mi: „Cum să mă mai întorc la Mossul, 
în ţara mea, şi să mai am îndrăzneala de a-mi vedea ru- 
dele, cu mâna asta tăiată? lar rudele nu au să mă creadă 
când am să le spun că sunt nevinovat! Încât acuma nu 
mai am decât să mă las dus de voia lui Allah, carele 
numai el poate să-mi trimită vreun mijloc de izbăvire!“ 

Căinţa şi durerile care mă apăsau necurmat mă do- 
- borâră la pat şi nu putui să plec să-mi caut altă casă. 
Încât, cum zăceam bolnav, în cea de a treia zi, văzui 
deodată casa năpădită de oamenii naipului cel mare al 
Damascului, şi văzui că vin la mine stăpânul casei şi 
căpetenia misiţilor. Şi stăpânul casei îmi zise: 

— Trebuie să-ţi spun că valiul i-a dat de ştire naipu- 
lui despre a gherdanului Și-acuma se vădeşte că 
„de fapt gherdanul acela nu era al starostelui misiţilor, 
ci chiar al naipului, ori mai degrabă al uneia dintre fe- 
tele lui, care şi ea s-a pierdut, iacătă-s în curând trei ani! 
Și au venit ca să te ridice! 

La vorbele lui, toate încheieturile mele începură să dâr- 

dâie, şi toate mădularele mele la fel, şi gândii: „Acuma, 
fără de vreo izbăvire, am să fiu supus morţii, neabătut. 
Mai bine-i să-i spun naipului tot adevărul. Şi el singur 
are să fie judeţul mortii ori al vieţii mele.“ Şi fusei înşfăcat, 
_ şi belciuit, şi dus, cu lanțul de gât, dinaintea mai-marelui 
Damascului, şi fusei lăsat între mâinile lui, dimpreună 
cu starostele misiţilor. Şi naipul grăi către oamenii săi, 
uitându-se la mine: 
„ — Tânărul acesta pe care l-aţi adus la mine nu este 
nicidecum un hoţ, iar mâna i-a fost tăiată pe nedrept, 
- sunt încredințat! Cât despre starostele acesta de misiți, 
este un mincinos şi un pârâş ticălos! Înşfăcați-l şi arun- 
cați-l în temniță! 

Pe urmă naipul spuse către acel staroste de misiți: 

— Pe dată să-l despăgubeşti pe tânărul acesta pentru 
„mâna tăiată, altminteri pun să fii spânzurat şi îţi zeberesc 
toate bunurile şi toate avuţiile, o, misit al ticăloşiei! 

Şi strigă înspre străjeri: 

— Duceţi-l de dinaintea feţei mele şi ieşiţi cu toții! 

Şi nu mai rămaserăm în sală decât naipul şi cu mine. 
Da eu nu mai aveam nici obada de gât, nici mâinile pri- 
ponite. 


78 O mie şi una de nopți 


Când rămaserăm singuri, naipul se uită la mine cu 
milă mare şi îmi zise: j 

— Copilul meu, să-mi grăieşti acum cu inimă deschisă 
şi să-mi spui tot adevărul, fără să-mi ascunzi nimic. Po- 
vesteşte-mi cum a ajuns gherdanul în mâinile tale. 

Îi răspunsei: 

— O, stăpâne şi doamne al meu, am să spun adevă- 
rul! 

Şi îi povestii tot ce mi se întâmplase cu copila din- 
tâi, cum ea îmi făcuse rost şi cum o adusese la mine pe 
cea de a doua copilă, şi cum apoi, cuprinsă de pizmă, o 
jertfise pe soața ei. Şi îi istorisii lucrurile cu toate amă- 
nuntele. 

După ce îmi ascultă spusele, naipul, de durere şi de 
amărăciune, îşi lăsă capu-n piept, îşi acoperi faţa cu nă- 
frama şi începu să plângă îndelung.! Pe urmă veni lân- 
gă mine şi îmi spuse: 

— Află, dar, o, copilul meu, că fetişcana cea dintâi este 
fata mea cea mare. Din pruncia ei a fost plină de strică- 
ciune şi, din pricina aceasta, a fost crescută de mine cu mare 
asprime. Şi de cum ajunse mai măricică, mă şi grăbii s-o 
mărit şi, în acest scop, am trimis-o la Cairo, la unchiul ei, 
fratele meu, spre a o împerechea cu unul dintre nepoții 
mei, verişorul ei. Aşa că se mărită; dar, la puţină vreme, 
soţul ei muri, iar ea se întoarse la mine şi mi se așeză ia- 
răşi în casă. Ci nu pregetase a se folosi de şederea în Egipt 
spre-a învăța de h egiptene toate stricăciunile, toate 


" În traducerea lui M. A. Salie: „şi îşi plesni palma dreaptă de cea stângă 
şi, punându-și năframa peste ochi, plânse o vreme; apoi grăi: 


Văzui în urmă-mi lumea sărmană mai departe — 
Și tot ce-i viu cum trece şi se afundă-n moarte. 
Ce lungă-i aşteptarea de dor întru iubire, 

$i cât de scurt e drumul până la despărțire. 

- blestemăţiile şi toate soiurile de desfrânări. Și tu ştii, de 
vreme ce ai fost în Egipt, cât de iscusite la dezmăț sunt 
_ femeile din ţara aceea. Bărbaţii nici nu le mai sunt în- 
„destul, şi se drăgostesc şi se pe bei între ele, şi se 
- îmbată şi se pierd. Încâr, de cum se întoarse aici, se în- 
tâlni cu tine şi ţi se dărui şi veni la tine de patru ori la 
rând. Da asta nu-i fu destul. Cum avusese vreme s-o 
strice şi pe cea de-a doua fată a mea, sora ei, şi s-o facă 
să se îndrăgostească de ea pătimaș, nu avu mult de caz- 
“nă până s-o facă să vină la tine, după ce îi povestise tot 
ce făcea cu tine. Aşa că cea de-a doua fată a mea îmi 
ceru îngăduința de-a o însoți pe sora ei în suk; iar eu îi 
 îngăduii. Și urmă ceea ce urmă! Aşa că atunci când fata 
"mea cea mare se întoarse fără sora ei, o întrebai unde 
este sora ei. Ea nu îmi răspunse decât cu plânsete, şi 
“sfârşi cu a-mi spune, suspinând toată: „Am pierdut-o 
dintr-odată în suk, şi nu ştiu deloc-deloc ce s-a făcut!“ 
„ Asta-i ceea ce mi-a spus ea. Şi în curând s-a dezvăluit 
d faţă de maică-sa şi, într-un sfârşit, i-a povestit, în taină, 
„toată întâmplarea, precum și moartea soră-sii, ucisă cu 
chiar mâinile ei, în casa ta. Şi de-atunci stă numai în 
“lacrimi şi nu conteneşte să tot îngâne zi şi noapte: „Tre- 
buie să plâng pân-oi muri!“ Cât despre ma tale, o, 
copilul meu, ele nu au făcut decât să-mi adeverească 
ceea ce ştiam și să-mi dovedească faptul că ea spusese 
“adevărul. Aşa că vezi şi tu, fiul meu, cât sunt de neno- 
rocit! Încât am un dor de implinit şi o rugăminte de fă- 
cut către tine, şi tu să nu zici ba. Doresc fierbinte să fac 
din tine un mădular al neamului meu, şi să-ți dau de 
“soție pe cea de a treia fată a mea, care este o copilă cu- 
minte, neprihănită şi fecioară, şi care nu are niciuna din 
stricăciunile surorilor ei. Şi nu iţi voi cere nicio zestre 
“pentru această căsătorie; dimpotrivă, te voi răsplăti eu 
cu dărnicie, şi tu să rămâi la mine, în casa mea, ca un 

Atunci eu îi răspunsei: 

— Să se facă după voia ta, doamne! Da mai întâi, în- 
trucât am aflat de curând că tatăl meu a murit, aş vrea 
să trimit să mi se aducă moştenirea. 

Numaidecât naipul porunci să plece un sol la Mossul, 
cetatea mea de baştină, spre a lua, în numele meu, moş- 
tenirea lăsată de tatăl meu. lar eu mă însurai cu fata nai- 
pului; şi, din ziua aceea, noi toți cei de aici trăim viața 
cea mai îmbelşugată şi cea mai dulce. 

Şi, o, Pali, singur ai putut să te încredințezi cu 
chiar ochii tăi cât de îndrăgit sunt şi cât de cinstit sunt 
în casa aceasta. Şi nu ai să ţii seamă de necuviința pe 
care am săvârșit-o față de tine, toată vremea cât am ză- 
cut, când îţi întindeam mâna stângă, întrucât mâna 
dreaptă îmi era tăiată! 

În ce mă priveşte, urmă hakimul evreu, eu am rămas 
tare minunat de întâmplarea aceasta, şi l-am firitisit pe 
tânăr că scăpase astfel din păţania aceea. Iar el m-a aco- 
perit cu daruri, şi m-a ţinut trei zile la el în sarai, şi mi-a 
dat drumul încărcat cu bogății şi cu bunuri. 

Tar eu atunci am pornit să drumețesc şi să străbat lu- 
mea, spre a mă şlefui în meşteşugul meu. Şi aşa am ajuns 
în împărăţia ta, o, puternicule şi mărinimosule sultan! Şi 
iac-atunci, în noaptea din urmă, am dat de pățania asta, 
neplăcută oricum, cu cocoşatul! Şi iacără povestea mea! 


Atunci sultanul chitailor spuse: 

— Povestea mi s-a părut destul de ciudată. Da te amă- 
geşti, o, vraciule! ea nu este nici atâta de minunată, nici 
atâta de uluitoare ca pățania cocoşatului. Aşa că nu îmi 
mai rămâne decât să vă spânzur pe tuspatru, şi mai cu 
seamă pe croitorul acesta al blestemului, care este prici- 
na şi începutul nelegiuirii voastre! 

La vorbele lui, croitorul păşi dinaintea sultanului 
Chinei şi zise: 

— O, sultane plin de slavă, înainte de a pune să fim 
spânzurați, îngăduie-mi şi mie să vorbesc, şi îţi voi po- 
vesti o întâmplare care cuprinde numai ea singură lucruri 
mai nemaipomenite decât toate celelalte poveşti laolaltă, 
şi care întrece în minunăţii până și păţania cocoșatului! 
„Iar sultanul Chinei zise: 

— Dacă spui adevărul, am să vă iert pe toți! Da vai 
de tine dacă ai să-mi povesteşti vreo întâmplare firavă 
la miez şi văduvită de fapte măreţe. Întrucât nu voi 
şovăi a vă împăra, şi pe tine şi pe cei trei soți ai tăi, pu- 
nând să vă îngăurească dintr-o parte până în cealaltă, de 
la temelie până în creștet! 


Atunci croitorul spuse: 
ISTORISIREA CROITORULUI 


„Află, dar, o, doamne al vremurilor, că, înainte de be- 
leaua mea cu cocoşatul, am fost poftit într-o casă unde 
se da un ospăț în cinstea fruntașilor isnafurilor din 
cetatea noastră: croitori, cavafi, bogasieri, bărbieri, tîm- 
lari şi alţii asemenea. 
„Și era dis-de-dimineaţă. Încât, de cum se lumină, 
noi şi eram cu toții aşezaţi roată spre a începe masa din- 
tâi, şi nu îl mai aşteptam decât pe stăpânul casei, când 
văzurăm că intră însoțit de un flăcău străin, frumos, 
ine făcut şi zarif, şi îmbrăcat după moda de la Bagdad. 
Şi era atâta de frumos pe cât şi-ar fi putut careva dori, 
şi atâta de bine îmbrăcat pe cât şi-ar fi putut închipui 
ineva. Da era şchiop rău. Intră aşadar în mijlocul nos- 
tru şi ne ură bună pace, iar noi ne ridicarăm toţi spre a-i 
ăspunde la binețe. Pe urmă toți şezurăm jos, şi el laolaltă 
noi, când deodată îl văzurăm că se schimbă la chip, 
opreşte de a şedea și se trage îndărăr către ieşire. Atunci 
noi toți, împreună cu stăpânul casei, ne apucarăm 

să încercăm a-l opri în mijlocul nostru, iar stăpânul ca- 
sei stărui mult și i se rugă şi îi zise: g 

— Chiar că nu pricepem nimic din treaba asta. Mă rog 
ție, măcar spune-ne pricina care te împinge să ne părăseşti! 

Atunci tânărul răspunse: 

— Pe Allah! doamne, mă rog fierbinte să nu stăruieşti 
mai mult spre a mă opri să plec. Întrucât se află aici, în 
mijlocul vostru, cineva care este pricina ce mă sileşte să 

lec. Şi-i bărbierul acela care şade jos, iacără-l, în mij- 
locul vostru! 

La vorbele acestea, gazda ospăţului rămase uluită 
până peste poate şi zise: 

— Cum se poate ca acest tânăr, care de-abia a sosit de 
la Bagdad, să fie stânjenit de vederea bărbierului care 
se află aici? 

Atunci noi toți, oaspeții, ne înturnarăm către tânăr 
şi îi ziserăm: 

— Fii bun şi povesteşte-ne temeiul silei tale față de 
acest bărbier! 

El răspunse: 

— Domniile voastre, bărbierul ăsta cu chip de catran 
şi cu suflet de smoală este pricina unei păţanii de po- 
mină, pe care am pătimit-o la Bagdad, cetatea mea, şi 
tot el, blestematul acesta, este de vină că sunt şchiop. 
Încât m-am jurat că nu voi rămâne niciodată în cetatea 
în care ar locui el, şi că niciodată nu am să stau jos în 
vreun loc unde ar sta şi el. Și de aceea am fost silit să pără- 
sesc Bagdadul, cetatea mea, şi să vin până în țara aceas- 
ta depărtată. Şi iacătă că dau iarăși de el chiar aici. Încât, 
din clipita aceasta, cat să plec şi, până în seară, să şi fiu 
departe de cetatea voastră şi de vederea acestui ins al 
prăpădului! 

lămuririle auzite, bărbierul se îngălbeni la chip, 
lăsă ochii în jos şi nu crâcni un cuvânt. Atunci, atâta 
stăruirăm pe lângă flăcău, încât se învoi să istorisească 
astfel întâmplarea: 

PĂȚANIA "TÂNĂRULUI ȘCHIOP CU BĀRBIERUL 
DIN BAGDAD 
(povestită de tânăr și răspovestită de croitor) 


Aflaţi dar, o, voi toți cei aci de față, că m-am născut 
dintr-un tată care a fost unul dintre cei mai de seamă 
negustori din Bagdad, şi, după voia lui Allah, tatăl meu 
“nu mă avu decât pe mine ca fiu. Şi părintele meu, 
măcar că era tare bogat şi prețuit de toată cetatea, ducea 
în casa lui o viață cumpătată, aşezată şi plină de tihnă. 
Şi mă crescu pe calea aceasta şi, când ajunsei la vârsta de 
bărbat, îmi lăsă toate bogăţiile sale, mă făcu stăpân pes- 
te toate slugile şi peste toată casa lui, şi muri întru mila 
i Allah, la care se duse să dea seama de agonisita vieții 
e. Iar eu urmai ca şi în trecut să trăiesc din belşug, să 
ă îmbrac cu hainele cele mai falnice și să mănânc bu- 
ele cele mai alese. Dar se cade să vă spun că Allah, ca- 
e este Atotputernic şi Preaslăvit, îmi pusese în inimă 
a de muiere, de toate muierile, până într-atâta încât 
numai vederea lor îmi era pricină de scârbă şi de nă- 
. Trăiam aşadar fără să le duc dorul, tare mulțumit 
e altminteri, nerâvnind nimic mai mult. 
Într-o zi, treceam pe una din ulițele Bagdadului, când 
ui că vine spre mine o liotă mare de atei Pe dată, 
a le ocoli, o luai la picior sprinten şi mă repezii pe o 
icioară care se sfârșea într-o fundătură. La capătul uli- 
cioarei se afla o laviţă, pe care şezui ca să mă odihnesc. 

Şedeam acolo de câtăva vreme, când deodată văzui 
aintea mea că se deschide o fereastră, şi o femeie tâ- 
se iveşte acolo, ținând în mână o stropitoare micu- 
Yä, cu care începu să ude florile puse în ghivecele de pe 

ervazul ferestrei. 

„Se cade să vă spun, domniile voastre, că la vederea 
ei copilandre simţii că se stârneşte în mine ceva ce în 

viața mea nu mai simţisem. Copilandra era, într-adevăr, 
frumoasă ca luna în plinul ei; avea o mână albă şi străve- 
zie cum e cleștarul, și îşi stropea florile cu o gingăşie 
care îmi răpi sufletul. Încât, în chiar clipita aceea, inima 
îmi fu cuprinsă de pojar şi cu desăvârșire roabă, capul 
şi gândurile mele nu mai stătură decât la ea, şi toată sila 
cea veche de femei se preschimbă într-un jind pârjoli- 
tor. Şi copila, de îndată ce îşi stropi florile, se uită oleacă 
la stânga într-o doară, pe urmă la dreapta, mă zări şi 
îmi aruncă o privire lungă care îmi smake sufletul din 
trup. Pe urmă închise fereastra la loc si piei Şi degeaba 
mai aşteptai eu acolo până la asfințit de soare, că nu o 
mai văzui să se arate; şi stam ca un lunatic, ori ca unul 
care nu mai este de pe lumea asta. 

Pe când şedeam acolo în starea aceea, iată că vine şi 
descalecă de pe catârca sa, lângă poarta casei, însuşi ca- 
diul cetăţii, cu arapii lui înainte şi cu slujitorii după el. 
Şi intră în casa la fereastra căreia o văzusem pe copilă, 
şi pricepui că el trebuie să fie tatăl ei. 

Atunci mă întorsei acasă la mine într-o stare a minții 
jalnică şi, plin cu totul de chinuri şi de zbucium, mă 
prăbuşii pe pat. Și-atunci veniră la mine toate femeile 
din casă, şi rudele, şi slugile, şi toţi se strânseră roată 
împrejurul meu şi începură să mă întrebe și să mă sâcâie 
despre pricina stării mele. Dar nu vrusei să le spun ni- 
mic despre pricină şi nu le dădui niciun răspuns. Și răul 
meu spori într-atâta, din zi în zi, încât căzui bolnav de-a 
binelea şi fusei toată vremea jertfă a grijilor şi a cerce- 
tărilor tuturor rudelor și prietenilor. 

Într-o zi, văzui că intră la mine o babă care, în loc să 
ofteze de starea mea şi să mă căineze, veni și şezu jos la 
căpătâiul patului și începu să-mi îngâne nişte vorbe tare 
dulci spre a mă linişti; pe urmă se uită la mine cu luare- 
aminte, mă cercetă iing, şi le spuse la ureche tutu- 
ror alor mei să mă lase singur cu ea. 

Atunci îmi zise: 
— Copilul meu, ştiu pricina bolii tale, da trebuie să-mi 
dai nişte amănunte! 
Eu atunci îi dădui toate amănuntele pățaniei, iar ea 
i spuse: 
„— Într-adevăr, copilul meu, fata aceea este fata ca- 
diului, iar casa aceea este chiar casa lui. Dar află că el, 
"cadiul, nu locuieşte la același cat cu fiică-sa, ci la un cat 
ai jos; şi, totodată, tânăra aceea, măcar că şade sin- 
ă, este tare straşnic vegheată și bine păzită. Da mai 
ă şi că eu sunt una dintre musafirele acelei case, unde 
nt primită ca prietenă; așa că poți să fii încredințat 
nu vei dovedi să-ți ajungi ținta decât numai prin mij- 
locirea mea. Cutează, dar! şi prinde inimă! 
Vorbele bătrânei mă umplură de tărie şi îmi dădură 
mă; şi numaidecât mă sculai şi îmi simţii trupul 
ntr-odată odihnit şi întors cu desăvârşire la sănătatea 
„ Şi, văzându-mă aşa, toate rudele mele fură cuprinse 
bucurie. Şi, cu asta, bătrâna plecă, făgăduindu-mi să 
întoarcă a doua zi să-mi dea seama despre întâlnirea pe 
care urma s-o aibă cu copila, fata cadiului Bagdadului. 
Într-adevăr, a doua zi veni iarăşi. Și, numai văzându-i 
chipul, pricepui că vestea nu era chiar bună. Bătrâna îmi 
spuse: 
— Copilul meu, nu mă întreba ce-am pășit! Încă mai 
t tulburată toată! Închipuieşte-ţi că nici nu am apu- 
t eu bine să-i strecor la ureche ce mă aducea la ea, că 
şi ridicat drept în picioare şi mi-a spus cu mânia cea 
ai mare: „Dacă nu taci numaidecât, o, babă a năpas- 
elor, şi nu-ți curmi şopotelile cele necuviincioase, am 
să pun să fii pedepsită precum ți se cuvine.“ Eu atunci, 
0, copilul meu, nu am mai spus nimic; da mi-am făgă- 
it să mai dau un iureş încă o dată. Căci nu se va putea 
une că am ticluit degeaba o urzeală ca asta, în care 
sunt pricepută cum nu-i alta pe lume! 

Pe urmă mă lăsă şi se duse. 

Şi eu căzui iarăşi bolnav, încă şi mai rău, şi contenii 
de a bea şi de a mânca. 

Da bătrâna, precum îmi făgăduise, peste câteva zile veni 
iar la mine, şi chipu-i era luminos, și îmi spuse zâmbind: 

— Hai, copilul meu, dă-mi răsplata pentru vestea cea 
bună! 

La vorbele acestea, de bucurie, îmi simţii sufletul 
cum mi se întoarce în trup, şi îi spusei bătrânei: 

— Hotărât, o, maica mea bună, îţi sunt dator pentru 
orice bine! 

Ea atunci îmi spuse: 

— M-am întors ieri la copila cu pricina; când m-a vă- 
zut cu chipul plin de umilință şi abătut, cu ochii numai 
lacrimi, mi-a zis: „Biata mea mătuşă, te văd cu pieptul 
tare apăsat! Ce te apasă?“ Eu atunci am început să plâng 
şi mai tare şi i-am spus: „O, fata şi stăpâna mea, au nu 
mai ţii minte că venisem să-ți vorbesc despre un tine- 
rel prins pătimaş în mrejele tale? Ei, astăzi tânărul acela 
stă chiar să moară din pricina ta.“ Ea mi-a răspuns, cu 
inima plină de milă şi îndulcită până peste poate: „Da 
cine este tânărul de care vorbeşti?“ Eu i-am spus: „Este 
chiar fiul meu, rodul lăuntrurilor mele. Te-a zărit acum 
câteva zile, la fereastră, la ceasul când stropeai florile, 
şi-a putut să-ți vadă o clipită trăsăturile chipului, şi pe 
dată, el, care până în ziua aceea se lepăda de vederea 
oricărei femei, şi îi era silă de orice legătură cu femeile, 
s-a simțit pierit din dragoste după tine. Încât atunci 
când, cu câteva zile în urmă, i-am povestit de primirea 
cea rea cu care m-ai întâmpinat, a căzut iar într-o stare 
şi mai neagră de boală. lar acuma tocmai l-am lăsat în- 
tins pe pernele patului, gata să-şi dea Ziditorului său su- 
flarea ra pe urmă! Și chiar socot că nu mai este nicio 
nădejde de a-l scăpa!“ La vorbele mele, copila s-a îngălbe- 
nit la chip şi mi-a spus: „Şi toate numai din pricina mea?“ 
Am răspuns: „Păi da, pe Allah! încât ce ai de gând să faci 

"acuma? Sunt slujnica ta, iar poruncile tale le port pe capul 

i în ochiul meu!“ Ea mi-a spus: „Du-te cât mai repede la 
el şi du-i salamalekul meu şi spune-i că sunt tare mâhnită 
de mâhnirea lui. Şi apoi să-i spui că mâine, vineri, înainte 
de rugăciune, îl aştept chiar aici. Aşa că să vină la mine, 
iar eu am să le spun slugilor să deschidă uşa, și-am să-l 
poftesc să urce în iatacul meu, și vom petrece împreună 
un ceas întreg. Da va trebui să plece apoi numaidecât, 
ână nu se întoarce tatăl meu de la rugăciune!“ 

Când auzii vorbele bătrânei, simţii cum mi se întorc 
puterile şi cum mi se risipesc toate chinurile şi mi se lini 
_teşte inima. Și scosei din caftan o pungă plină cu dinari 
şi o rugai pe bătrână s-o primească, Ea îmi spuse atunci: 
— Acuma întăreşte-ți inima şi fii mulţumit! 
Îi răspunsei: 

— Chiar că mi-a trecut de-a binelea! 

Şi, într-adevăr, rudele mele băgară de seamă numai- 
lecât vindecarea mea, şi erau bucuroase până peste 
„poate, la fel ca şi prietenii mei. 

| Aşa că aşteptai ziua de vineri, când văzui că vine bă- 
a care mă întrebă cum o duc cu sănătatea, iar eu îi 
spusei că huzuresc şi că sunt bine sănătos. Și ne apuca- 
răm de sporovăit până la ceasul când toată lumea urma 
să se ducă la rugăciune. Atunci mă ridicai şi îmi pusei 
ele mele cele mai frumoase, şi mă stropii cu mires- 
me de trandafiri, şi stam gata să alerg la copilă, când 
bătrâna îmi zise: 

— Mai ai destulă vreme. Așa că până una alta n-ar fi 
u să te duci mai întâi la hammam să te îmbăiezi şi să 
pui să te buşume bine şi să te radă şi să te despăreze, 
mai ales că acuma eşti sculat din boală. Şi nu are să-ţi 
decât şi mai bine! 

„Eu răspunsei: 

„ — Chiar că acesta-i un gând minunat şi plin de chib- 
ță. Da mai bine-i ca mai întâi să trimit să fie chemat 

aici un bărbier care să mă radă pe cap; şi-apoi mă duc 
la hammam să mă îmbăiez. . 

Atunci îi poruncii unuia dintre slujitorii mei cei ti- 
neri să se ducă să-mi caute un bărbier, spunându-i: 

— Du-te repede în suk și caută-mi un bărbier care să 
aibă mâna ușoară, da care mai ales să fie om cuminte, 
nefarfara, scump la vorbă şi sărac la iscodeli, şi care să 
nu mă toace la cap cu trăncănelile și cu pălăvrăgelile 
lui, cum fac cei mai mulți dintre inşii din isnaful său. 

Şi slujitorul alergă degrabă şi se întoarse pe dată 
aducându-mi un bărbier bătrân. 

Şi bărbierul acela este chiar afurisitul pe care îl vedeţi 
cu toţii colea dinainte-vă, o, domniile voastre! 

După ce intră, îmi ură bună pace, iar eu răspunsei la 
urarea lui de bună pace. 

Şi îmi zise: 

— Spulbere Allah departe de tine toată supărarea, tot 
necazul, toată grija, toată jalea şi toată potrivnicia! 

Eu răspunsei: 

— Fie ca Allah să-ți audă urările! 

El urmă: 

— Iacătă că îţi aduc vestea cea nouă, o, stăpâne al meu, 
şi întoarcerea puterilor tale şi a sănătății tale. Și-acuma, ce 
mi se cere să fac? Întrucât ştii şi tu că marele nostru 
Ibn-Abbas! a spus: „Acela care pune să i se scurteze părul în 
ziua de vineri va avea priință la Allah, carele va îndepărta 
de la el şaptezeci de feluri de necazuri!“ Şi tot Ibn-Abbas 
este cel care a spus la fel: „Ci acela care cere să i se ia sânge 
în ziua de vineri, sau care în ziua aceea cere să i se pună 
zbanţuri cu sângerare, se primejduieşte să-și piardă vede- 
rea şi stârneşte putinţa de a trage asupra-şi toate bolile!“ 


1 Jbn-Abbas— văr al lui Mahomed, căruia i-au fost atribuite multe vorbe 
pe care i le-ar fi spus Prorocul. 

Eu atunci îi răspunsei: 
— O, şeicule, destul cu atâtea marafeturi! Apucă-te pe 
„dată să mă razi pe cap, şi fă-o degrabă, întrucât sunt slăbit 
şi nu trebuie nici să vorbesc, nici să aştept prea mult. 
Se sculă atunci şi luă o năframă înnodată, în care de 
bună seamă că îşi avea tasul, bricele și foarfecele; o dez- 
nodă şi scoase nu un brici doar, ci un astrolab cu şapte 
fep ÎI luă, se duse în mijlocul bătăturii casei mele, Adică 
durat capul către soare, se uită la el cu luare-aminte, 
rcetă astrolabul şi se întoarse la mine să-mi spună: 
„..— Se cade să ştii că această zi de vineri este cea de a 
zecea din luna Safar’ din anul şapte sute șaizeci şi trei de 
a hegira sfântului nostru proroc? (fie asupra-i cea mai 
ă dintre rugăciuni şi pacea!). Or, ceea ce ştiu eu din 
ţa numerelor mă învaţă că această zi de vineri cade 
tocmai la ceasul hotărât când se face întretăierea dintre 
planeta Mirrikh: şi planeta Hutared?, şi anume la şapte 
puncte şi şase linii. Or, aceasta este o faptă norocită şi 
ntru totul strălucită. Care îmi arată de asemenea lim- 
pede că astăzi ai de gând să te întâlneşti cu o ființă, şi a 
ei soartă mi se dovedeşte fericită. Aş mai avea să-ţi po- 
tesc nişte lucruri ce urmează să ţi se întâmple, da 
tea sunt lucruri pe care trebuie să le tăinuiesc! 
Eu răspuns 
— Pe Allah! mă sugrumi cu pălăvrăgelile tale şi mă faci 
ă-mi dau sufletul. Și, pe deasupra, pari a-mi prevesti niște 
uri rele. Or, eu nu te-am chemat să vii decât ca să mă 


! Safar este cea de a doua lună după calendarul musulman. 

ii iulie 622, dată considerată ca început al erei 

de domnie ai sultanului despre care este 

chiar cu cei ai lui El- 

im Billah (1242-1258), urmașul său, şi cu atât mai puţin cu anul 7320 

la vremile lui Alexandru“, cum se adaugă în redactarea tradusă de M. A. 


* Planeta Marte. 
* Planeta Mercur. 

razi pe cap. Ridică-te aşadar şi rade-mă pe cap, fără a mai 
lungi voal i 

El răspunse: 

— Pe Allah! dacă ai şti adevărul adevărat, mi-ai cere 
încă şi mai multe amănunte și vădiri. Oricum, se cade 
să ştii că, dacă sunt bărbier, nu sunt numai bărbier. 
Într-adevăr, cu toate că sunt bărbierul cel mai vestit 
din Bagdad, pe lângă meşteşugul doctoricesc, cunosc 
de minune ştiinţa aştrilor, regulile limbii noastre, meş- 
teria strofelor și a versurilor, retorica, ştiinţa numerelor, 
geometria, algebra, filozofia, arhitectura, istoria şi da- 
tinile tuturor neamurilor de pe pământ. Încât cu drept te 
sfătuiesc, domnia ta, să faci întocmai ceea ce îţi porun- 
ceşte horoscopul pe care ţi l-am întocmit, mulțumită 
ştiinţei mele şi cercetării socoatelor stelelor. Dă, aşadar, 
slavă lui Allah, carele m-a făcut să vin la tine, şi nu-mi 
fi neascultător, întrucât te povăţuiesc de bine, şi din 
grijă pentru tine îţi vorbesc. Şi-apoi nu cer decât să-ți 
slujesc și să rămân la îndemâna ta, chiar şi un an întreg, 
şi fără de nicio răsplată! Dar, de asemenea, trebuie să se 
recunoască cum că sunt un om de oarecare vrednicie şi 
să mi se dea această dreptate. 


La vorbele lui, spusei: 


— Eşti un ucigaş de-a binelea şi, nimic de zis, ai ho- 
tărât să mă faci să mor de nerăbdare şi de nebunie! 


Ci, în clipita aceea a istorisirii sale, Șeherezada văzu că se 
luminează de ziuă şi, cuminte, se opri din povestit. 


Dar când fu cea de a douăzeci şi noua noapte, 
spuse: 


— Mi s-a izvodit, o, norocitule sultan, că atunci când 
tânărul i-a spus bărbierului: „Ai hotărât să mă faci să 
mor de nerăbdare şi de nebunie“, bărbierul i-a răspuns: 

— Află totuşi, o, stăpâne al meu, că eu sunt omul acela pe 
care toată lumea îl ştie pe numele de El-Samet', în temeiul 
poea mele la vorbăraie. Încât nu te dovedeşti deloc 
pt cu mine când mă socoţi un palavragiu, mai cu seamă 
a de a mă măsura 


E spun stai D Pe cel mai mare îl cheamă 
Bacbuc, adică Acela-care-trăncănind-stârneşte-un- pi 
-ca-de-urcior”; pe cel de al doilea, El-Haddar, adică 
cela-care-mugeşte-întruna-ca-o-cămilă?; pe cel de al trei- 
ea, Bacbac, adică Cotcodăcilă-aiuritul“; pe ka de al patru- 
El-Kuz El-Assuani, adică Urciorul-care-nu-se-sp: 
de-la-Assuan; pe cel deal cincilea, El-Aşar, sau Că 
într-adaosă ori Căldarea-cea-mares; pe cel de al șaselea, 
sau Oală-spartă”; cel a al şaptelea, El- saen 
Täcutul. Şi Tăcutul ai a sunt chiar eu, sluga ta! 
Când auzii toate vorbele acestea vânturate de bărbier, 
mii că de nerăbdare plesneşte beşica fierii umflată în 
mine, şi strigai la unul a slujitorii mei cei tine! 
Dă-i repede un sfert de dinar acestui ins şi fă-l să se 
ănească departe de mine, din cinstire față de Allah! 
nu mai vreau nicidecum să mă mai rad pe cap! 
Când auzi porunca mea, bărbierul spuse: 
—O, stăpâne, ce vorbe grele mi-e dat să aud! Pe Allah! 
i ştii bine că, fără de nicio plată, vreau să am cinstea de 


1 El-Samet (mai corect: As-Samit) — adică Tăcurul. 
2 El-Bacbuc (mai corect: chuc) — înseamnă, de fapt, doar Limbutul. 
"9 El-Haddar (mai corect: ali-Haddar) — înseamnă doar Palavragiul. 
4 În traducerea lui M. A. Salie, Bacbac este numit Baclik sau Fakik, 
că Vorbăreșul. 
EL-Kuz EL-Assuani (mai corect: Ali-Kuz ali-Asvani) ) — adică Urciorul 


NNE, Agar lasat corect: el-Apgarrsau ali: Ragtar) — adică Guralivul, 
T Sakalik (sau Şakaşik) — adică Flecarul. 

a te sluji; şi trebuie numaidecåt să te slujesc, întrucât este 
datoria mea să fiu întru totul în slujba ta şi să-ţi împli- 
nesc vrerile. Şi m-aş socoti umilit pe totdeauna dacă aş 
primi ceea ce tu cu mărinimie vrei să-mi dai. Întrucât tu 
nu ştii nimic despre prețul meu; eu, dimpotrivă, pun 
prețul tău la tare multă scumpătate, şi sunt încredințat că 
eşti vrednic fiu al răposatului tău părinte (aibă-l Allah 
întru mila sa!); întrucât părintelui tău i-am fost datornic 
pentru toate facerile de bine cu care m-a acoperit; că era 
om plin de filotimie şi de fălnicie, şi mă ţinea la mare 
preţuire, până într-atâta încât într-o zi a trimis după mine; 
şi era o zi la fel de binecuvântată ca aceasta de azi. Când 
am ajuns la el, l-am găsit înconjurat de musafiri mulţi; i-a 
lăsat pe dată, spre a se ridica şi a veni în întâmpinarea mea, 
şi mi-a spus: „Te rog să-mi iei oleacă de sânge.“ Eu atunci 
mi-am luat astrolabul, am măsurat înălțimea soarelui, am 
cercetat cu grijă numerele şi am dovedit că ceasul era rău 
şi că fapta de a lua sânge era tare anevoioasă în ziua aceea. 
Şi i-am împărtăşit pe dată temerile mele răposatului tău 
părinte, care s-a supus cuminte vorbelor mele şi a avut 
răbdare până ce a venit ceasul cel bun şi prielnic pentru 
hărăcsire!. I-am scos atunci o măsură bună de sânge; şi a 


1 În traducerea lui M. A. Salie, aici textul este următorul: „lar eu sco- 
sei astrolabul și îi socotii înălțimea şi aflai că așezarea stelelor nu era priel 
nică şi că a da atunci slobozire sângelui era anevoie, şi îi spusei tatălui tă 
şi el se supuse vorbelor mele, și aşteptă, iar eu rostii întru lauda lui: 


Venii în grabă la stăpânul meu 
Să-i fac o hărăcsire minunată; 

Ci nu-i prielnic ceasu-acesta greu, 
Că piaza-rea stă gata să se-abată! 


$i începui atunci să-i desfăşor 
Minuni câte le știu şi se pot spune; 
$i taine-adânci ascunse tuturor 
Le deșternui cu multă-nţelepciune. 

tat cuminte să i-l scot, şi mi-a mulțumit tare călduros; și 

mi-au mulţumit asemenea toți cei de față. Și, spre a mă răs- 

lăti de sângele pe care i l-am scos, răposatul tău părinte 

i-a dat pe loc o sută de dinari de aur!. 

La vorbele acestea, îi spusei bărbierului: 

— Nu l-ar mai avea nicidecât Allah întru mila sa pe 

posatul taică-meu, care a fost atâta de orb încât să se 

fi slujit de un bărbier de teapa ta! 

Iar bărbierul, auzindu-mă, începu să râdă, clătină 
cap şi spuse: 

— Nu este alt Dumnezeu decât numai unul Allah, și 

ahomed este trimisul lui Allah! Binecuvântat să fie 

umele Aceluia carele schimbă, şi carele, el, nu se schimbă 

veci! Or, eu, o; flăcăule, te socoteam dăruit cu jude- 

, da acuma bag de seamă că boala pe care ai avut-o 


Iar inima-i se-aprinse şi grăi 
«Înţelepciunea ta e-atotputinte, 
Tu ştii tot ce se poate-n lume şti, 
O, zăcământ de gânduri şi de minte!» 


i-am răspuns: 


O, doamne-al nostru, poți 
Să ai intreaga ştiință-a lumii-n mână, 
Şi să-i întreci pe înţelepţi toți, 
Şi-npelepciunea să ţi-o faci stăpână. 


Să fii cum nu e altul firoscos, 

Cu mintea care ştie-adânc străbate 
Fiece taină — şi mărinimos, 

Şi priceput, și plin de bunătate!" 


„După traducerea lui M. A. Salie, i se dau o sută şi trei dinari, şi haine, 

adaugă: „Şi, după ce îi luai sânge, nu mai putui să tac şi spusei: «Pe 
ah, stăpâne al meu, ce vrea să zică vorba ta: „Daţi-i o sută şi trei dinari?“ 
el răspunse: «Un dinar pentru cetitul în stele, un dinar pentru învăță- 
date și un dinar pentru hărăcsire, iar o sută de dinari și hainele pen- 
ru laudele ce mi-ai adus.»* 

ţi-a şoimănit de-a binelea minţile şi te-a făcut de-ai 
ajuns să vorbeşti în dodii. Da nu mă minunează prea 
tare, dat fiind că eu cunosc Vorbele cele Sfinte pe care 
Allah le-a spus în Cartea noastră cea Sfântă şi Scumpă, 
la capul care începe cu vorbele: „Aceia care îşi sugrumă 
mânia și îi iartă pe culpeși...“ Aşa încât binevoiesc a uita 
greşalele tale față de mine, şi lipsurile, şi te iert de toate! 
Da chiar că nu pricep nimic din pricina ei: au nu ştii că 
părintele tău nu purcedea niciodată la nimic fără să-mi 
ceară sfatul, și că într-aceasta urma zicala care spune: 
„Omul care ia sfat se pune la adăposti.“ Iar eu, să fii bine 
încredinţat, sunt om de mare preț, şi nu ai să mai gă- 
seşti vreodată un ins de mai bun sfat, nici mai dăscălit 
în pravilele înțelepciunii şi în dibăcia de a dirigui cu is- 
cusință daraverile. Aşa că iacătă-mă stând drept pe cele 
două picioare ale mele, şi aşteptându-ți title şi în 
totului tot gata a te sluji. Dar ia spune-mi, cum se face 
că eu nu sunt deloc lehămetit de tine, pe când tu eşti 
atâta de sastisit şi de mânios? Dreptu-i că eu, dacă mă 
înarmez față de tine cu atâtea răbdurinţă, o fac numai 
din cinstire pentru amintirea părintelui tău, căruia îi 
sunt datornic cu atâtea faceri de bine. 

Atunci îi răspunsei: 

— Pe Allah, e prea de tot, într-adevăr! Ai să mă omori 
cu vorbăria şi cu trăncăneala ta. Aşa că îţi mai spun o 
dată că nu te-am poftit aici decât să mă razi pe cap şi 
apoi să pleci cât mai iute! 

Şi, spunându-i vorbele acestea, mă ridicai cu mânie 
mare şi vrusei să-l alung şi să plec, măcar că el îmi şi 
muiase căpăţâna şi mi-o săpunise. 


"La M, A. Salie: 
„Spune poetul: 
Când vrei să-ncepi o treabă, de-orice fel, 
Te sfătuie cu-un înțelept, şi fă cum zice el." 

Atunci, fără a se tulbura, îmi spuse: 
— Chiar că acuma pricep limpede că ţi-am pricinuit o 
supărare de neindurat. Da nu te cert pentru asta, întru- 
cât văd prea bine că eşti slab la minte şi că încă eşti ju- 
naş, şi nu prea multă vreme a trecut de când te mai 
luam, copil. călare pe umerii mei, şi te duceam așa la 
şcoală, unde nu vroiai să mergi! 

Îi răspunsei: 

— Haide, frate, mă juruiesc ţie pe Allah şi pe adevă- 
rul lui cel sfânt, du-te de aici şi lasă-mă să-mi văd de tre- 
buri. Du-te, dară, pe socoata drumului tău! 

Şi, rostind vorbele, mă cuprinse o toană de nerăb- 
are atâta de amarnică, încât îmi rupsei hainele şi în- 
pui să scot nişte pipete fără şir, ca un nebun. 

Când mă văzu că mă port aşa, bărbierul se hotărî să-şi 
briciul şi să-l tragă pe cureaua pe care o avea prinsă la 
râu. Da atâta vreme zăbovi cu trasul şi răstrasul briciului 
curea, de era mai să-mi simt sufletul cum îmi iese din 
p. Până la urmă se apropie de capul meu şi chiar că îmi 
eteză câteva fire. Apoi se opri, şi ridică mâna, şi îmi spuse: 

— O, tinere stăpâne al meu, mânia este o ispită de la 


Şi îmi prociti stihurile acestea: 


0, înțeleptule, să iei aminte, 

$i pin să chibzui ce-ai de gând, 
$i tot ceea ce faci fă pe-ndelete, 

Nu da pripelii niciodată rând, 

Și mai cu seamă de ţi-a fost menirea 
Să fii judecător pe-acest pământ! 


0, tu, judecătorule! de-i judeci 
Milos pe cei ce stau naintea ta, 
Când vei fi dus şi tu la judecată 
La rându-ți şi tu milă vei afla. 

$i nu uita că nu-i pe lume mână 
Care să nu se-ndoaie-ntr-o clipire, 
Când mâna lui Allah îşi lasă-asupra-i 
Puterea ei fără asemuire. 


$i nu uita că și nelegiuitul 
ep oricât de miei 
și vor găsi cândva nelegiuitul 
Şi-asupritorul, mai răi decât ei.! 


Pe urmă îmi spuse: 

— O, stăpâne al meu, văd prea bine că nu ai nicio pre- 
țuire pentru vredniciile şi harurile mele. Şi totuşi, mâna 
aceasta, care te rade astăzi, tot ea atinge şi alintă capete de 
sultan, de emiri, de viziri, de navabi şi ale tuturor oame- 
nilor de viță şi de faimă. Şi anume pentru mine, ori în 
cinstea vreunuia care mi se prea asemuie, a zis poetul: 


Socot că meseriile sunt, toate, 
Gherdane fără preț, de nestemate. 
Dar bărbieru-acesta plin de har 

Este mărgăritarul cel mai var. 
Că-ntrece-n măiestrie şi-n cuvânt 

Toţi cărturarii de pe-acest pământ. 
Sub mâna-i blândă, chiar dacă săracă, 
Şi capetele de sultani se-apleacă! 


Drept răspuns la toate vorbele acestea, îi spusei băr- 
bierului: 


1 La M. A. Salie: „O, doamne, zorul este de la Satana, iar negraba de la 
Milostivitorul!“ Şi prociti: 


Să nu te preazorești vreodată în nicio treabă. Dimpotrivă! 
Fii milostiv cu toată lumea, să-ţi fie şi ea milostivă. 

„Nu-i braț care să nu-și găsească un braţ la fel, însoțitor: 
Orice asupritor îşi află şi el un alt asupritor! 

— Vrei într-un sfârșit să-ți vezi de meseria ta, ori ba? 
Că chiar că mi-ai sugrumat sufletul şi mi-ai storcit de-a 
binelea creierii! 
 Elatunci îmi spuse: 
— Ajung să cred că eşti cam grăbit să sfârșesc. 
lar eu strigai: 
— Păi da, hotărât! păi da, hotărât! 
El spuse: 
„ — Dedă-ţi sufletul să fie răbdător şi cumpărat, în- 
trucât graba este o momeală de la cel Ispititor, şi ea nu 
poate să aducă decât căință şi toate pagubele nenoro- 
„cului! Şi-apoi domnul nostru Mohamed i fie 
ăciunea şi pacea!) a spus: „Cel mai frumos lucru de 
pe lume este cel făcut pe îndelere şi când e copt cu totul!“ 
Da ceea ce spuneai, tare mi-a stârnit grija, şi mă rog ţie 
să-mi deşterni pricina care te face atâta de îndârdorat şi 
pentru care eşti atâta de zorit. Nădăjduiesc, pentru tine, 
o pricină plăcută, şi mi-ar fi tare ciudă dacă ar fi alt- 
Da chiar că trebuie să mă opresc oleacă, întrucât nu 
i mai rămân decât câteva ceasuri de soare priincios. 
„Atunci puse briciul deoparte şi îşi luă astrolabul şi se 
luse la soare şi șezu o bună bucată de vreme în curte, 
măsură înălțimea soarelui, da tot fără a mă scăpa din 
“vedere și aruncându-mi din când în când câte o între- 
e. 
Pe urmă se întoarse la mine şi îmi zise: 
— Dacă pentru rugăciunea de nămiaz eşti atâta de 
zorit, chiar că poți să aştepţi liniştit, întrucât ne mai ră- 
mân încă vreo trei ceasuri bune, nici mai mult, nici mai 
puţin. Eu nu greşesc niciodată în socotelile mele. 
„ lispusei: 
„— În numele lui Allah! cruță-mă de dăscălelile astea, 
mi-ai făcut minţile harcea-parcea! 
Atunci îşi luă iarăşi briciul şi se apucă să-l agerească 
precum făcuse şi mai înainte, şi începu iarăşi să mă mai 

radă oleacă pe cap; da nu putu să se oprească a nu trăn- 
căni mai departe şi îmi spuse: 

— Sunt tare necăjit de nerăbdarea ta şi, dacă ai vrea 
să-mi dezvăluieşti pricina, şi-ar fi spre bine și spre folos. 
Întrucât ştii acuma la ce preţuire mă ţinea părintele tău, 
şi că nu purcedea niciodată la nimic fără a-mi cere sfatul. 

Văzui atunci că nu mai era pentru mine nicio cale de 
scăpare, şi gândii în cugetul meu: „Lacătă că se şi apro- 
pie vremea rugăciunii, şi trebuie să ajung la copilă, numai 
că are să fie prea târziu şi de-abia am să ajung eu acolo, 
că oamenii au să şi sfârșească rugăciunea şi au să şi plece 
din moschei. Şi-atunci totul are să fie pierdut pentru 
mine!“ Aşa că îi spusei bărbierului: 

— Scurteaz-o odată, şi alungă departe de tine toate 
vorbele astea goale şi toată iscodeala asta necuviincioasă. 
Dacă vrei numaidecât să ştii, află că trebuie să mă duc 
la un prieten, unde sunt poftit la un ospăț. 

La vorbele mele despre poftire şi despre ospăț, bărbie- 
rul îmi spuse: 

— Allah să te binecuvânteze! şi ziua aceasta fie-ţi plină 
de îmbelşugare! Întrucât tocmai mi-ai adus aminte că şi 
eu am poftit la mine, pentru astăzi, câțiva prieteni, şi 
am uitat să le pregătesc masa. Nu mi-a mai venit în 
gând decât acuma, când e prea târziu! 

Eu atunci îi spusei: 

— Nu te mai îngrijora de întârziere, că am să dreg eu 
lucrurile pe dată. De vreme ce eu nu mănânc la mine 
acasă şi sunt poftit la ospăț, am să-ți dau tot ceea ce se 
află aici, şi mâncăruri, şi fripturi, şi băuturi, da numai 
dacă numaidecât vei pune capăt întregii daraveli şi dacă 
vei isprăvi repede să mă razi pe cap! 

El îmi răspunse: 

— Răsplătească-te Allah cu darurile lui, şi povâr- 
nească-ţi-le într-o zi cu binecuvântare! Ci, o, stăpâne al 

meu, ai bunătatea de a-mi înşira oleacă lucrurile cu care 
„vrei să mă miluieşti, ca să le ştiu! 
li spusei: 
— Am de pus la îndemâna ta cinci cratițe pline cu 
tot felul de bunătăţuri: vinete şi dovlecei pe în i, săr- 
măluțe în foi de viță şi stropite cu lămâie, er stari 
prăjite făcute cu grâu râşnit şi cu carne tocată, orez cu pă- 
tlăgele roşii şi cu tochitură de muşchi de berbec, tocăniță 
cu ceapă; mai am şi zece pui fripți, şi un berbec la gră- 
tar; apoi două sinii mari, una cu kenafa şi alta cu plă- 
cinte cu brânză dulce şi cu miere; poame de toate soiuri] 
castraveți, harbuji, mere, lămâi şi curmale proaspete, şi 
încă multe altele! 
El atunci îmi spuse: 
— Porunceşte să fie aduse toate dinaintea mea, ca să 
le văd! 
Iar eu poruncii să fie aduse toate, și el le cercetă şi 
gustă din fiecare, şi îmi spuse: 
— Dărnicia ta este o dărnicie mare. Da lipsesc bău- 
turile! 
Îi spusei: 
— Am și din acelea! 
El îmi spuse: 
— Porunceşte să fie aduse! 
"Şi poruncii să fie aduse şase oluri pline cu şase soiuri 
de băuturi, iar el gustă din fiecare şi îmi spuse: 
— Miluiască-te Allah cu toate harurile lui! Darnic su- 
flet ai! Da lipsesc tămâlia şi smirna, şi mirodiile de ars în 
cățui, precum şi apa de trandafiri, şi apa de flori de por- 
tocal cu care să-i stropesc pe oaspeții mei! 
© Poruncii atunci să-i fie adusă o cutiuţă plină cu 
chihlimbar cenuşiu, cu lemn de aloe, cu nard, cu musc, 
tămâie şi cu smirnă, toate prețuind peste cincizeci de 
ari de aur; şi nu uitai nici de zemurile înmiresmate 
de stropitoarele de argint, pline cu apele îmbălsămare. 

Şi întrucât vremea se sugrumase precum pieptul meu, 
îi spusei bărbierului: 

— la-le pe toate! da isprăveşte a mă rade pe tot capul, 
pentru numele lui Mohamed, asupra-i fie rugăciunea 
şi pacea lui Allah! 

Bărbierul îmi spuse atunci: 

— Pe Allah! nu voi lua cutiuţa până a nu o deschide 
şi a vedea ce se află în ea! 

Atunci îi poruncii slujitorului meu cel micuţ să des- 
chidă cutia, iar bărbierul işi puse deoparte astrolabul şi 
se lăsă pe vine, și începu să prefire prin mâini toate par- 
fumurile, tămâia, smirna, au, nardul, lemnul de 
aloe, câte se aflau în cutie, şi le adulmecă rând pe rând 
şi cu atâta negrabă şi de-alungeală, că-mi simţeam su- 
fletul gata să se lepede de trupul meu. După aceea se 
ridică, şi îmi mulțumi, și îşi luă briciul, şi se pregăti să 
se apuce iarăşi a mă rade pe cap. Şi de-abia începuse, că 
se şi opri scurt şi îmi zise’: 

— Pe Allah! o, copilul meu, nu mai ştiu pe care din- 
tre voi doi se cade să-l binecuvântez! Că, într-adevăr, 
ospăţul pe care urmează să-l dau acasă la mine se dato- 
rează întru totul pornirii tale mărinimoase şi darurilor 
tale împărăteşti. Da ce să-ţi mai spun? Că chiar nu am 
ca musafiri la mine decât nişte inşi prea puţin vrednici 
de tot ospăţul acesta falnic, întrucât sunt ca și mine, 
nişte oameni de felurite îndeletniciri. Da sunt de treabă 
şi plini de haz în felul lor. Şi dacă e să ți-i înşir, sunt: mai 
întâi, minunatul Zeitun, masagiul de i hammam; vese- 
lul şi mucalitul Salin, vânzătorul de năut prăjit şi râşnit; 


! În traducerea lui M. A. Salie, bărbierul rostește aici versurile: 


Copilul va fi aidoma, fireste, 

Cu taică-său, când va ajunge om — 
Așa cum poți într-adevăr cunoaşte, 
Doar după rădăcina lui, un pom. 

Haukal, bragagiul; Hakraşat, zarzavagiul; Hamid, 
_gunoierul; şi, într-un sfârşit, Hakareş, iaurgiul. Toţi pri- 
„erenii aceştia pe care i-am poftit nu sunt, întocmai ca şi 
„mine, sluga ta, nici palavragii, nici iscoditori obraznici; 
da sunt nişte tare straşnici petrecăreţi care alungă toată 
"mohorala. Cel mai neînsemnat dintre ei are mai mult 
rep în ochii mei, decât cel mai puternic sultan. Află, 
într-adevăr, că fiecare dintre ei este vestit în toată ceta- 
tea Bagdadului pentru danţul şi pentru cântecul său 
“anume. Şi dacă îţi face bucurie, am să-ţi joc şi am să-ți 

t danţul şi cântecul fiecăruia. Aşa că uită-te la mine 
i ia seama! lacătă danţul prietenului meu Zeitun, ma- 
'sagiul! Ia uite! Cât despre cântecul lui, iacătă-l: 


Ce dulce e iubita mea! 
Nici miaua cea mai dulce 
Nu-i dulce-atâta cât e ea! 
Eu fără ea n-aş mai putea, 
Be Ari mine tot aed, 

O clipă dacă-o las abia, 
Mă strigă-ndată iar, şi vrea 
În pat să mi se culce. 

Ce dulce e iubita mea, 
Nici miaua cea mai dulce 
Nu-i dulce-atâta cât e ea! 


„Ci, o, stăpâne al meu, urmă bărbierul, în ceea ce îl pri- 
veşte pe prietenul meu Hamid, măturătorul de gunoaie, 
iacătă danţul lui!... Vezi cât este de pojarnic şi plin de pri- 
cepere şi de veselie? Da cât despre cântecul lui, iacără-l: 


Muierea mea? Zgârcită ce-i! 
De-aș face după-ndemnul ei, 
M-aş prăpădi de nemâncare! 
Muierea mea? cu sânii grei, 
Balcâză toată, din temei, 
De-aș face după vorba ei 

Aş zace pururi, alelei, 

În casa mea ca-ntr-o-nchisoare. 
Muierea mea? încuie tot, 

Cu grijă mare, în dulap. 

Iar eu mă şterg frumos pe bot, 
Uit foamea neagră, masa, pita, 
Şi-o iau la fugă, ca să scap, 
Când mă îmbie cu ispita, 
Că-atât de silnică-i, urâta, 

$i e amarnică-ntr-atâta 

Cât ar fugi de-al ei iubit 

Până şi cel mai crunt arap, 

Cu nasul mare şi turtit, 

Iar eu, până într-un sfârșit, 
Sunt taman bun de jugănit! . 


Pe urmă bărbierul, fără a-mi da răgaz să fac vreun 
semn de împotrivire, înfățişă toate danţurile prietenilor 
săi şi cântă toate cântecele lor. Apoi îmi spuse: 

— lacătă ce pot să facă prietenii mei cei buni. Dacă, dar, 
ai vrea să te veseleşti straşnic, te sfătuiesc, spre folosul tău 


În traducerea lui M. A. Salie: „Stăpânul hammamului bate în dairea un 
fel de descântece și joacă şi cântă: «Eu mă duc, măicuța mea, să-mi umplu 
urciorul!» Neguţătorul de seminţe se dovedeşte încă şi mai isteș, şi joacă, 
şi cântă: «O, asupritoareo, o, stăpâna mea, tu niciodată nu te-nduri!» — și 
la toţi ni se topesc sufletele de-arâta râs. Da gunoierul așa de frumos cântă, 
că stă pasărea-n loc: «Încuie nevastă-mea pâinea în dulap» — şi e bărbat 
atâta de frumos şi de duhliu, încât eu încep să spun despre frumusețea lui: 


L-aş da gunoierului viața-mi, 
Din dragostea câtă i-o am — 
Holteiul cu chip de femeie, 
Subţire, mladiu ca un ram. 


Sortitu-i-a soarta să fie 

Cum nu e un altul — şi-i spun 
(Iar focul în mine se-aprinde 
Ca-n vatră un jar de cărbuni): 

şi pentru bucuria noastră a tuturora, să vii la mine să iei 

parte la tovărășia noastră, şi să-i dai încolo pe prietenii la 

care îmi spuneai că ai de gând să te duci! Că văd că mai 

ai pe chip urme de neputere, şi vădeşti bolnăveala; și s-ar 

putea să dai panse prietenii tăi de niscaiva inşi dedați 

cu trăncănelile goale, ori de nişte palavragii sâcâitori şi 

de nişte iscoditori neobrăzați; şi au să te facă să cazi iarăşi 

într-o boală încă şi mai rea decât cea dintâi! 

Eu atunci îi spusei bărbierului: 

— Astăzi îmi este peste putinţă să primesc poftirea 

ta, da va fi pe o altă zi! 

El îmi răspunse: 

— Lucrul cel mai nimerit pentru tine, îţi mai spun o 

ată, este de a grăbi ceasul intrării tale în casa mea, şi de 

veni fără de zăbavă să te desfeți cu toată bună-cuviința 
rietenilor mei şi să te bucuri de însuşirile lor minu- 

nate. Şi aşa vei urma spusa poetului: 


Prietene, nu da vreodată-n lături 
Prilejul desfătării ce te-mbie, 

$i nu lăsa pe mâine niciodată 

A bucuriei veselă solie, 

Că nu oricare zi e-ncununată 
Cu nimbul strălucind de bucurie, 
Și nu-ți întinde buzele-i gingaşe 
O desfătare-n orice ceas — se ştie! 
Norocu-i o femeie, şi se schimbă, 
Ca o femeie dulce şi nurlie”. 


„Aprinsu-mi-ai focul în suflet!” 
Iar el îmi răspunde şi-mi spune: 
„Ajunse fochist gunoierul, 

la uite că nu-i de minune!” 


1 În traducerea lui M. A. Salie, versurile sunt scurte ca o sentință: 


Să nu op plăcerea ce ţi-a ieşit nainte, 
Că uite-i drumul soartei, şi-i scurt pân” la morminte! 

Atunci, faţă de toate piedicile şi de toate trăncănelile 
lui, nu mă putui opri să nu râd, da cu inima fultuită 
toată de mânie grea; pe urmă îi spusei: 

— Acuma îţi poruncesc să sfârşeşti treaba pentru care 
te-am chemat, şi să mă laşi să mă duc pe calea lui Allah 
şi sub sfânta lui oblăduire; iar la rândul tău, să te duci 
şi să te întâlneşti cu prietenii tăi care, la ceasul acesta, pe- 
semne că te-or aştepta cu nerăbdare! 

El îmi răspunse: 

— Da de ce nu vrei să te învoieşti? Chiar că nu îţi cer 
decât un lucru: să mă laşi să ți-i înfăţişez pe prietenii 
mei, ortacii aceia desfătători, care nici vorbă să fie nis- 
caiva inşi iscodelnici, întrucât te încredințez că, odată ce 
ai să-i vezi, nu vei mai vroi să ai de-a face cu alții şi îi vei 
da încolo pe prietenii tăi de-acum! 

i spusei: 

— Allah sporească-ţi încă şi mai mult bucuria pe care 
ţi-o aduce prietenia lor! Şi, de altminteri, îţi făgăduiesc 
că într-o zi am să-i poftesc chiar eu să vină la un zaia- 
fet pe care am să-l dau anume pentru ei! 

Atunci afurisitul de bărbier se înduplecă a fi de păre- 
rea mea, da îmi spuse: 

— De vreme ce văd că totuşi ţii astăzi mai mult la os- 
păţul cu prietenii tăi şi la tovărășia lor, decât la rovărăşia 
cu prietenii mei, ai răbdare şi aşteaptă până dau fuga să 
duc la mine acasă toate bucatele pe care le datorez flon- 
miei tale; am să le pun pe masă dinaintea musafirilor 
mei şi, întrucât prietenii mei nu au să fie atât de nerozi 
încât să se supere dacă am să-i las să facă singuri cinstirea 
mesei mele, am să le spun că nu au nici a se bizui pe mine, 
nici a aştepta întoarcerea mea; şi numaidecât mă voi în- 
toarce la tine, şi te voi însoţi acolo unde vrei să te duci! 

Strigai atunci: 

— UA nu este ajutor şi putere decât la Allah cel Preaînalt 
şi Atotputernic! Bre omule, du-te să te întâlneşti cu 

prietenii tăi, şi veseleşte-te cu ei în desfătare, şi lasă-mă 
pe mine să mă duc la prietenii mei, care trebuie să aş- 
tepte sosirea mea chiar la ceasul de-acum! 
= Tar bărbierul îmi spuse: 
— A, nu! niciodată n-am să mă îndur să te las să pleci 
singur! 
i răspunsei, silindu-mă amarnic să nu-l ocărăsc: 
— Da înţelege odată că locul unde mă duc nu poate 
“să fie călcat decât numai de mine! 
El îmi spuse: 
— Atunci pricep! socot că ai întâlnire cu vreo femeie! 
Întrucât, de n-ar fi așa, m-ai lua cu tine! Şi totuși să ştii 
că mi se cuvine o atare cinste, mai mult decât oricărui 
altuia de pe lume, şi că pe deasupra ţi-aş fi de mare aju- 
tor în tot ceea ce vei vrea să faci. Şi-apoi tare mi-e teamă 
ca femeia aceea să nu fie vreo mişauă străină. Atunci, vai 
e tine dacă vei fi singur! Îţi vei lăsa sufletul acolo, neîn- 
doielnic! Întrucât această cetate a Bagdadului nu se po- 
triveşte neam la atare soiuri de întâlnișuri, oh, da deloc! 
Şi mai cu seamă de când îl avem pe valiul cel nou, care 
este de o asprime cumplită față de asemenea soiuri de 
lucruri; că se spune că nu are nici zebb, nici ouă, şi că, 
„de ură şi de zavistie, pedepseşte amarnic asemenea so- 
iuri de drăgosteli! 
„La vorbele acestea nu mai putui să stau locului şi 
strigai cu năprasnă: 
— O, tu, cel mai afurisit dintre toți mişeii şi călăii! ai 
ă pui odată capăt, da ori ba, pălăvrăgelilor cu care mă 
i? 


„ Atunci bărbierul se înduplecă să tacă o bucată de 
vreme, îşi luă iarăşi briciul şi isprăvi într-un sfârşit să 
nă radă pe tot capul. Dar toate acestea făcuseră ca vre- 
ea rugăciunii de la amiază să fi venit; ba rugăciunea 
hiar trebuia să fi ajuns destul de departe şi urma să în- 
apă predica. 

Atunci îi spusei, spre a-l face să-şi ia tălpăşița: 

— Mergi la prietenii tăi să le duci toate bucatele şi toa- 
te băuturile de-aici; iar eu îţi făgăduiesc că aştept până te 
întorci, ca să poți să mă însoțeşti la întâlnirea aceea! 

Şi stăruii aşa, ca să-l înduplec. El atunci îmi spuse: 

— Văd limpede că vrei să mă duci cu vorba ca să te 
scapi de mine şi să te duci singur. Da te prevestesc că, 
dacă faci așa, te arunci în nişte prăpăduri din care nu vei 
mai putea să găseşti nici ieşire, nici scăpare. Aşa că te ju- 
ruiesc, spre binele tău, să nu te mişti de aici până ce nu 
mă întorc, să te iau şi să te însoțesc, spre a şti cum va să 
se sfârșească jitania ta! 

Îi spusei: 

— Bine! da, pe Allah, să nu fii prea zăbavnic a te întoarce! 

Bărbierul atunci mă rugă să-l ajut a-şi pune în spi- 
nare toate lucrurile pe care i le dăruisem, şi pe cap cele 
două tablale pline cu plăcintării, şi, încărcat aşa, plecă de 
la mine. Ci, afurisitul! de cum ajunse afară, strigă doi 
hamali, le dădu în seamă povara, le spuse să care totul 
la el acasă, în cutare loc, iar el se piti la pândă pe o ulicioa- 
ră dosnică, să aştepte plecarea mea. 

Cât despre mine, numaidecât mă sculai, mă spălai 
cât mai repede cu putință, mă îmbrăcai cu hainele mele 
cele mai frumoase și ieşii din casă. Și chiar în clipita aceea 
auzii glasurile muezinilor de pe minarete cum chemau 
pe drept-credincioşi la rugăciunea de amiază în acea 
sfântă zi de vineri: 


Bismillahi'rrahmani’rrahim! În numele lui Allah, Iertătovul- 
cel-fără-de-margini şi Milostivul! 

Mărire lui Allah, Stăpânul lumilor, Atoateiertătorul şi Mi- 
lostivul! 

Doamne al tuturora, singur Judecător la ziua de Răsplată, 

Pe tine te preamărim, de la tine cerșim ajutorare! 


A douăzeci şi noua noapte 107 


Îndrumă-ne pe calea cea dreaptă, 

Pe calea celor pe care i-ai acoperit cu milele tale, 

Nu pe calea celor care ți-au stârnit mânia, nici pe calea celor 
care se află în rătăcire. Amin! 


Odată ieșit afară din casă, mă îndreptai cu toată gra- 
"ba spre casa fetei. Când ajunsei la poarta cadiului, mă 
întorsei din întâmplare şi îl văzui pe afurisitul de bărbier 
la colțul ulicioarei. Atunci, cum poarta casei era între- 
deschisă, mă repezii înăuntru şi închisei repede poarta. 
Şi o văzui în curte pe bătrână, care mă îndrumă pe dată 
până la carul de sus, unde se afla codana. 

Dar de-abia intrarăm, că şi auzirăm nişte oameni ve- 
nind pe uliţă: era cadiul, tatăl copilei, şi alaiul lui, care 
se întorceau de la rugăciune. Şi îl văzui, în uliţă, pe băr- 
bierul care sta în picioare şi mă aştepta. Cât despre ca- 
diu, codana mă linişti şi îmi spuse că tatăl ei nu venea 
pe la ea decât rareori, şi că, de altminteri, se afla ori- 
când pentru mine un mijloc de a nu fi văzut. 

Dar, spre nenorocirea mea, vru Allah să se petreacă o 
întâmplare care avea să-mi fie amarnică. Într-adevăr, se 
brodi că taman în ziua aceea uneia dintre roabele copile 
ale cadiului să i se cadă o pedeapsă. Şi cadiul, de cum 
intră în casă, se apucă să-i dea chelfăneala cuvenită ace- 
lei roabe copile, şi pesemne că îi altoi prea tare popone- 
ul, întrucât ea începu să scoată nişte pipete smintite; 
i-atunci, unul dintre arapii casei intră ca să încerce să 
ună o vorbă bună pentru ea, iar cadiul, mânios, se nă- 
pusti pe el cu lovituri de nuia; şi arapul pe dată începu să 
urle şi el. Se stârni atunci o hărmălaie de se sculă toată 
ulița, iar bărbierul nenorocirii gândi că fusesem prins şi 
pedepsit eu, şi că eu scoteam ţipetele acelea. Atunci se 
apucă să dea niște răcnete de moarte, să-și sfăşie hainele, 
să-şi toarne țărână pe cap şi să cerșească ajutorul trecăto- 
rilor care începuseră să se adune împrejurul lui. 

Şi se văicărea şi striga: 

— Îl omoară pe stăpânul meu în casa cadiului! 

Pe urmă, ţipând întruna, alergă la mine acasă, urmat 
de o liotă întreagă, și le duse ştirea tuturor celor din 
casa mea şi slugilor mele, care pe dată se şi înarmară cu 
ciomege şi o luară la fugă înspre casa cadiului, răcnind 
şi asmuţindu-se unii pe alții. S ajunseră toți, cu bărbie- 
rul în frunte, care îşi tot sfâşia hainele și pipa cât îl çi- 
neau beregatele, dinaintea porţii cadiului, acolo unde 
mă aflam eu. Când auzi toată zarva de dinaintea casei 
sale, cadiul se uită pe fereastră şi văzu ceata de zărghiți 
care izbeau în poartă cu ciomegele. 

Atunci, găsind că lucrul era cu primejdie, cobori şi 
deschise ușa și strigă: 

— Hei, oameni buni, ce-i cu voi? 

Iar slugile mele țipară: 

— L-ai omorât pe stăpânul nostru! 

El le spuse: 

— Da cine este stăpânul vostru şi ce a săvârşit ca să-l 
fi omorât... 


Ci în clipita aceasta a povestirii sale, Şeherezada văzu că 
se luminează de ziuă şi tăcu sfioasă. 


Dar când fu cea de a treizecea noapte, 
spuse: 


Mi s-a izvodit, o, norocitule sultan, că, uluit, cadiul 
le spuse: 

— Şi oare ce a săvârşit stăpânul vostru ca să-l fi omo- 
råt eu? Şi ce caută în mijlocul vostru bărbierul acela, 
care răgeşte şi se zbate ca un măgar? 

Atunci bărbierul strigă: 

— Chiar tu eşti acela care, oleacă mai înainte, l-ai pră- 
pădit pe stăpânul meu cu lovituri de ciomag, pe când 
eu mă aflam în uliţă şi îi auzeam ţipetele! 

Cadiul îi răspunse: 

— Păi da cine-i stăpânul tău? De unde a venit? Unde 
„se ducea? Cine a putut să-l bage în casă? Şi ce a făcut 
„spre a i se cădea loviturile de ciomag? 

Bărbierul spuse: 

— O, cadiu al prăpădului, nu mai face pe istețul, că 
ştiu eu toată povestea, pricina intrării stăpânului meu în 
casa ta şi toate amănuntele tărășeniei. Chiar că ştiu, şi 
vreau acuma ca toată lumea să ştie, că fiica ta este în- 
_drăgostită de stăpânul meu şi că stăpânul meu este tot 
aşa de ea! Şi l-am însoțit chiar eu până aici. Şi-atunci tu 
l-ai prins în pat cu fata ta şi l-ai snopit cu bătaia, ajutat 
„de slugile i Or, nu mă mai mişc de-aici până ce nu 
te-oi sili să vii cu mine la singurul nostru judecător, ca- 
liful, afară numai dacă nu vrei mai degrabă să ni-l dai 
pe dată pe stăpânul nostru şi să-l despăgubeşti de ciomă- 
geala pe care l-ai făcut s-o îndure, şi să ni-l slobozeşti viu 
nevătămat, mie şi rudelor lui. Fără de care, am să fiu 
silit să intru în casa ta cu de-a sila şi să-l slobozesc chiar 
„eu. Grăbeşte-te aşadar să ni-l dai! 

La asemenea vorbe, cadiul rămase năuc şi plin de 
nedumerire, şi năpădit de ruşine dinaintea tuturor celor 
de față care ascultau. Da tot îi spuse bărbierului 
= — Dacă nu ești un mincinos, nu ai decât să intri chiar 
tu În casa mea, îţi îngăduiesc, şi să-l cauţi peste tot pen- 
tru a-l slobozi! 

Atunci bărbierul se năpusti în casă. 

Cât despre mine, care mă uitam de la fereastră, de 
după zabrelele de lemn, la pătăranie, când văzui că băr- 
bierul se năpusteşte în casă după mine, vrusei să fug. 
ar degeaba căutai vreo ieşire, că nu îmi era niciuna la 
îndemână, care să nu poată fi zărită de oamenii din casă 

u care să nu fie sub ochii bărbierului. Atunci, într-o 
odaie pe unde căutam o ieşire, dădui peste o ladă mare 
lemn, goală, şi zorii să intru în ea ca să mă ascund, 

Şi închisei capacul peste mine, şi îmi ținui răsuflarea. 

lar bărbierul, după ce cotrobăi prin toată casa, intră 
ână la urmă în odaie, începu să se uite ba la dreapta, 
a la stânga, şi zări lada. Atunci blestematul, fără să 
spună nimic, pricepu că eu eram acolo înăuntru, luă 
lada, şi-o aburcă în spinare și o duse cu el; şi ieşi pe uşă 
cât mai iute, pe când eu simţeam că mor de spaimă. Ci, 
după județul ursitoarei, pe când el mă căra, lumea adu- 
nată vroi să vadă ce se ai în ladă, şi numaidecât capa- 
cul fu ridicat. Atunci, neputând să îndur ruşinea și 
huiduielile, mă ridicai cu grabă şi sării jos, da atâta de 
iute încât îmi frânsei piciorul. Și din ceasul de-atunci 
sunt eu şchiop. Ci, în clipita aceea, nu mă gândeam de- 
cât să fug şi să mă ascund; şi, cum mă pomenii dinain- 
tea unei mulțimi amarnice, începui să-i arunc pumni 
întregi de galbeni; şi mă prilejuii de înghesuiala tuturor 
acelor inşi asupra galbenilor de pe jos, ca să mă strecor 
şi să fug cu toată iuţeala. Aşa că pornii să străbat o mare 
parte din ulițele cele mai întunecate ale Bagdadului. 
Dar care nu-mi fu spaima când îl văzui deodată pe băr- 
bier în urma mea şi când îl auzii strigând cu glas mare: 

— O, oameni buni! mulțumită lui Allah, mi l-am 
găsit pe stăpânul meu! Au vrut să mă lovească în dragos- 
tea mea pentru stăpânul meu! Ci Allah nu a îngăduie 
biruința răilor și mi i-a îngenuncheat şi m-a menit să-l 
scap din mâinile lor! 

Pe urmă îmi spuse, alergând în urma mea: 

— O, stăpâne al meu, acuma vezi ce rău ai făcut când 
te-ai deved: aşa de nerăbdător şi când nu mi-ai ascul- 
tat sfaturile? Şi, fără ajutorul lui Allah, carele m-a îm- 
pins să te slobozesc, ai fi îndurat cele mai amarnice 
cazne şi te-ai fi prăpădit pe totdeauna! Roagă-te, așadar, 
lui Allah, să mă ţie a fi toată viața mea în slujba ta, şi 
să-ţi stau drept călăuză ageră; întrucât te-ai încredințat 
că ai mintea slabă şi nechibzuită, şi eşti cam teleleu! Ci, 
doamne, unde fugi așa? Aşteaptă-mă! 

Eu atunci, nemaiştiind cum că scap de bărbier, decât 
„poate odată cu moartea, mă oprii şi îi spusei: 

— O, bărbierule, nu îţi este de ajuns că m-ai adus în 
starea în care sunt? Oare îmi vrei moartea? 

Da taman când isprăvii a-i spune astea, văzui chiar 
dinaintea mea, în suk, prăvălia deschisă a unui negus- 
tor pe care îl cunoşteam. Mă repezii pe uşa prăvăliei şi 
îl rugai pe negustor să-l oprească pe blestemat să intre 
„după mine. lar negustorul izbuti să-l oprească, ară- 
tându-i o bâtă amarnică şi repezindu-i nişte ochi cum- 
pliţi. Şi bărbierul nu plecă decât blestemându-l pe ne- 
gustor şi covârşindu-l cu toate sudalmele pe care le ştia. 

Negustorul atunci mă întrebă ce întâmplare se petrece, 
iar eu îi istorisii pățania mea cu bărbierul şi îl rugai să mă 
lase în prăvălie până mi se va zvidui piciorul; că nu mai 
"vroiam să mă întorc la mine acasă, de frică să nu fiu pisă- 
git întruna de bărbierul al cărui chip îmi era mai de ne- 
suferit decât cea mai neagră asuprire. Apoi, îndată după 
vindecare, luai toți banii pe care îi aveam; trimesei să vină 
martorii şi făcui o adiată prin care lăsam rudelor tot ce 
mai rămânea din averea mea, bunurile şi stăpânirile mele, 
dar pe care să le capete numai după moartea mea; şi sta- 
„torii un om de cel drept chivernisitor, care să vegheze 
asupra tuturor bunurilor, şi îl îndatorai să se poarte bine 

toți ai mei, mari şi mici. Şi, spre a curma pe deplin cu 
ărbierul, hotărâi să plec din Bagdad, cetatea mea, şi să 
mă mut în vreun loc unde să nu mă mai primejduiesc a 
mă pomeni nas în nas cu vrăjmașul meu. 
! ka că plecai din Bagdad și nu mă oprii din drumețit 
ce nu ajunsei în țara voastră, unde socoteam că am iz- 
utit să mă scutur de asupritorul meu. Dar se dovedi trudă 
ierdută, de vreme ce iacătă, o, domniile voastre, dau peste el 
aici, în mijlocul vostru, la ospăţul la care m-aţi poftit! 
ncât pricepeţi bine că nu mai pot să am linişte până 
u voi părăsi țara voastră, precum am părăsit-o şi pe cea- 
tă, şi toate din pricina acestui blestemat, a acestui 

ticălos, a acestui bărbier ucigaș, prăpădi-l-ar Allah pe 
el, şi pe tot neamul lui, şi pe toți urmaşii lui! 

După ce rosti vorbele acestea, urmă a spune croito- 
rul dinaintea sultanului Chinei, tânărul cel şchiop se 
ridică îngălbenit cu totul la chip, ne ură bună pace şi 
ieşi fără ca noi să-l fi putut opri. 

Cât despre noi, la povestea lui uluitoare, ne uitarăm 
la bărbier şi îl întrebarăm: 

— Da tu socoți că tânărul a spus adevărul? Şi, dacă-i 
drept, pentru ce te-ai purtat așa şi i-ai prilejuit toate ne- 
norocirile? 

Atunci bărbierul săltă capul şi ne spuse: 

— Pe Allah! tocmai din pricină că ştiam prăpădul 
m-am purtat așa, şi am făcut-o spre a-l feri de necazuri 
şi mai mari. Întrucât, fără de mine, ar fi fost pierdut 
numaidecât. Aşa că nu are decât să-i mulțumească lui 
Allah şi să-mi mulțumească şi mie că şi-a pierdut numai 
folosinţa piciorului, în loc să se fi pierdut cu totul. Cât 
despre voi, cei de aici, o, domniile voastre, spre a avea 
dovadă că nu sunt nici palavragiu, nici băgăreț, nici ase- 
mănător în niciun fel cu vreunul dintre cei șase frați ai 
mei, şi ca să vă adeveresc că sunt un om de folos şi bine 
priceput, şi mai cu seamă tare tăcut, am să vă istorisesc 
povestea mea, şi aveți să judecaţi! 

După vorbele acestea, noi toți, urmă croitorul, as- 
cultarăm în tăcere povestea bărbierului: 


ISTORISIREA BĂRBIERULUI DIN BAGDAD 
ŞI PĂŢANIILE CELOR ȘASE FRAȚI AI SĂI 
(povestite de bărbier şi răspovestite de croitor) 
POVESTEA BĂRBIERULUI 
Bărbierul spuse: 


Aflaţi, aşadar, o, stăpânii mei, că trăiam la Bagdad 
sub domnia emirului drept-credincioşilor El-Muntasser 

Billahi! Se trăia în fericire sub stăpânirea lui, întrucât îi 
avea la inimă pe săraci şi pe nevoiaşi, şi îi erau dragi tai- 
 fasurile cărturarilor, ale înțelepților şi ale poeţilor. 

Or, într-o bună zi, califul avu a se plânge de zece 
ipochimeni care sălășluiau nu departe de cetate, și îi po- 
runci naipului să-i caute pe cei zece ipochimeni. Şi vru 
soarta să mă aflu pe țărmul apei, taman la ceasul când 
 derbedeii se găteau să treacă Tigrul în luntre. Și îi văzui 
“pe dalcauci în luntre și îmi zisei în minte: „Aha! inşii 
ăştia şi-au dat întâlnire în luntre spre a-şi petrece ziua 
'veselindu-se, mâncând și bând. Încât numaidecât cară 
"să le fiu oaspete şi să-mi fac parte la chiolhan!“ 

Mă apropiai atunci de apă şi, fără a scoate o vorbă, eu, 
“Tăcutul, sării în luntre şi mă vârâi în liota lor. Dar deodată 
ui că vin străjile valiului, care îi înşfăcară, le puseră la 
fiecare câte un singir la gât şi nişte lăcate la mâini, şi pe 
urmă mă înşfăcară şi pe mine şi îmi puseră aşijderea un 
singir la gât şi lăcate la mâini. Iac-aşa! şi nu suflai o vorbă 
nu îngânai un cuvânt: faptul vă este o dovadă, dom- 

e voastre, despre tăria firii mele şi despre scumpătatea 
ea la vorbă. Mă lăsai așadar înfieruit fără a crâcni, şi mă 
ui dus cu cei zece inși până între mâinile emirului 
ept-credincioşilor, califul Montasser Billah. 

A vederea noastră, califul chemă armaşul şi îi zise: 

— Taie-le capetele numaidecât acestor zece mișei! 
Atunci armașul ne rândui în şir pe toți, în curte, sub 
hii califului şi, ridicându-și paloşul, reteză capul din- 
i şi îl aruncă de-a rostogolul, pe urmă pe cel de al doilea 
şi pe cel de al treilea şi până la cel de al zecelea. Da când 


! În traducerea lui M. A. Salie, bărbierul îşi incepe povestea astfel: 
la Bagdad pe vremea lui Ali-Mustansir Billah, fiul lui Ali-Mustadi, 
Muntasser Billah (mai corect Ali-Mustansir Billah — adică Biruitorul-cu- 

jutorul-lui-Allah), calif care a domnit între anii 1226-1242, nu era fiul, ci 
strănepotul lui Ali-Mustadi, care a domnit între anii 1170-1180. 


„Eram 
EL. 


114 O mie şi una de nopți 


ajunse la mine, numărul de capete tăiate era zece, iar el 
nu avea poruncă să taie mai mult. Se opri aşadar şi îi 
spuse califului că porunca a fost împlinită. Atunci cali- 
Ki se întoarse şi mă văzu tot în picioare și strigă: 

— O, armaşule, ţi-am poruncit să tai capul celor zece 
mişei! Cum se face că pe acesta al zecelea l-ai cruțat? 

Armaşul răspunse: 

— Pe milele lui Allah asupra ta, şi pe milele tale asu- 
pra noastră! am tăiat zece capete! 

Califul grăi: 

— Să vedem! ia numără-le dinaintea mea! 

Le numărară şi se găsi întocmai numărul de zece. 
Atunci califul se uită la mine și mă întrebă: 

— Da tu cine eşti? şi ce cauţi între aceşti lacomi de 
sânge? 

u atunci, o, stăpânii mei, şi numai atunci, dinain- 
tea întrebării emirului drept-credincioşilor, mă hotărâi 
să vorbesc. Şi spusei: 

— O, emire al drept-credincioşilor! eu sunt şeicul po- 
reclit El-Samet, din pricina scumpătății mele la vorbă. 
Înțelepciune am destulă în cap; dar cât despre cumpă- 
nirea judecății mele, cât despre temeinicia cuvintelor 
mele, cât despre desăvârşirea minţii mele, cât despre 
agerimea deşteptăciunii mele, cât despre scumpătatea 
mea la vorbă, nu am a-ţi spune nimic, întrucât aceste 
haruri sunt fără de capăt în mine. Cât despre meseria 
mea, este bărbieritul. Şi sunt unul dintre cei şapte fii ai 
tatălui meu, iar cei şase fraţi ai mei sunt toți în viață. Da 
iacătă întâmplarea! Chiar în dimineața aceasta, mă 
preumblam de-a lungul Tigrului; îi văzui pe inşii aceia 
zece care săreau într-o luntre; şi mă vârâi printre ei și co- 
borâi cu ei şi socoteam că or fi niscaiva musafiri la vreun 
zaiafet pe apă. Da, de cum ajunserăm pe malul celălalt, 
mă dumirii că mă aflam între nişte tâlhari; întrucât 
văzui străjile năvălind şi punându-ne singirul la gât. lar 
eu, măcar că eram străin de inșii aceea, nu vrusei să 

vorbesc nimic, nici să mă împotrivesc, şi aceasta din 
ricina prisosului meu de dârzie şi a scumpătăţii mele 
k vorbă. Aşa că fusei adus cu toți aceia între mâinile 
tale, o, emire al drept-credincioșilor, şi tu poruncişi să 
li se taie capetele celor zece ucigași, iar eu rămăsei sin- 
r între mâinile armașului; şi, la toate, nu rostii o 
“vorbă. Eu unul găsesc că asta cere inimă bărbată şi tărie 
destul de straşnică. Și, de altminteri, nimic altceva decât 
“numai faptul de a mă face pe nepusă masă tovarăș cu cei 
„zece ipochimeni, numai el şi este cel mai mare fapt de 
vitejie pe care îl ştiu. Da să nu te minunezi de purtarea 
mea, o, emire al drept-credincioşilor, întrucât eu toată 
viața mea m-am purtat totdeauna aşa, îndatorându-i pe 
cei ce nu mă cunosc! 
După ce auzi spusele mele şi află astfel că sunt plin 
de bărbăţie şi de virtute, îndrăgind tăcerea şi chibzuința, 
“scârbind iscodeala şi băgărlâcul, orice-ar fi putut să spu- 
ă tânărul acela şchiop care se afla aici adineaori, tână- 
acela şchiop pe care l-am scăpat de la tot soiul de 
necazuri, califul îmi spuse: 
„O, preacinstitule şeic, bărbier isteț şi chibzuit! 
spune-mi: da fraţii tăi cei şase?... sunt şi ei ca tine? au 
n ei tot atâta înțelepciune, pricepere şi sfiiciune? 

Răspunsei: 

— Ferească-mă Allah de ei! Ce departe de mine sunt 
aşezaţi! O, emire al drept-credincioşilor, chiar că acum 
„m-ai mâhnit cu o mare ocară, asemuindu-mă cu acei 
e zărghiți care nu au nimic asemănător cu mine, nici 
de aproape, nici de departe. Întrucât, din pricina trăn- 

elii lor smintite şi a băgăroşeniei lor și a nevredniciei 
“lor, şi-au tras asupră-le destule necazuri și, fiecare din- 

e ei, câte un beteşug la trup şi la minte. Într-adevăr, 
atele meu dintâi este şchiop; cel de al doilea este chior; 
de al treilea, ştirb; cel de al patrulea, orb; cel de al 


incilea are urechile tăiate şi nasul retezat; iar cel de al 

şaselea, buzele spintecate. Ci, o, emire al drept-credin- 
cioşilor, să nu carecumva să socoți că umflu cusururile 
fraţilor mei şi harurile mele. Întrucât, de i-aş istorisi 
povestea lor, ai vedea cât de deosebit sunt eu de ei toți, 
Şi, întrucât povestea lor este nemăsurat de grăitoare, 
iacătă, fără a mai zăbovi, am să ţi-o istorisesc. 


POVESTEA CU BACBUC, 
FRATELE CEL MARE AL BĂRBIERULUI 


Află, aşa, o, ocârmuitorule al drept-credincioşilor, 
că fratele meu cel mai mare, acela care a ajuns şchiop, 
se cheamă El-Bacbuc, numit astfel pentru că, atunci 
când începe să trăncănească, ai zice că auzi gâlgâitul 
unui urcior. De meserie era croitor la Bagdad. 

Îşi făcea meseria de croitor într-o prăvălioară pe care 
o luase cu chirie de la un ins ghiftuit de bani şi de averi. 
Insul acela locuia chiar în partea de sus a casei în care 
se afla prăvălia fratelui meu Bacbuc; şi, totodată, în par- 
tea de jos a casei, se afla o moară, în care locuia un mo- 
rar, precum şi boul morarului, 

Într-o zi deci, pe când fratele meu Bacbuc şedea şi 
cosea în prăvălia lui, deodată, săltând capul, zări deasu- 
pra lui, la bageaua de sus, o femeie cumu-i luna la răsări- 
tul ei, și care se veselea uitându-se după trecători. Era 
nevasta stăpânului casei. La vederea ei, fratele meu 
Bacbuc îşi simţi inima cum i se umple de pojar, şi îi fu 
peste putinţă să mai coasă ori să mai facă altceva, decât 
să se tot hlizească la bagea; şi, în ziua aceea, rămase aşa, 
năuc şi pierdut în minunare, până seara. Iar a doua zi di- 
mineața, din crapăt de zori, se întoarse la locul lui şi, mai 
cosând câte oleacă, sălta capul spre bagea. Rămase el în 
starea aceea vreme de mai multe zile, de-a lungul cărora 
nu lucră şi nu făcu treabă nici măcar de o drahmă. 

Cât despre nevestică, d-apoi ea pricepu numaidecât 
simţămintele lui Bacbuc, fratele meu, şi hotărî să tragă 
foloase de pe urma lor, în toate chipurile, şi să se vese- 
lească straşnic. Într-o zi dar, pe când fratele meu era 
încă şi mai năuc ca de obicei, puiandra îi aruncă o pri- 
vire zâmbită care îl şi săgetă pe Bacbuc; iar Bacbuc se 
uită la tinerică, da atâta de prosteşte, încât ea se şi trase 
repede în casă spre a râde în voia ei. lar năvlegul de 
Bacbuc fu cuprins de o bucurie până peste poate, în 
ziua aceea, gândindu-se cu câtă îmbiinţă fusese privit. 
ncât, a doua zi, nu fu prea de tot uluit când văzu că 
stăpânul casei vine în prăvălia lui, aducând la subsuoară 
bucată frumoasă de bogadu înfăşurată într-o legătură 
de mătase, şi că îi spune: 
— Îţi aduc o bucată de bogasiu ca să-mi croiești din 
a nişte cămăși. 
Şi Bacbuc nu mai avu nicio îndoială că stăpânul 
asei fusese trimis de soția lui, şi îi spuse: 
— Pe ochii şi pe capul meu! chiar în seara aceasta că- 
ăşile au să fie gata. 
Într-adevăr, Pie meu se apucă de lucru cu atâta 
"râvnă, lipsindu-se până şi de orice hrană, încât seara, 
ând veni stăpânul casei, cămășile, în număr de două- 


Şi stăpânul îl întrebă: 

— Cât trebuie să-ţi plătesc? 

Da chiar în clipita aceea, se ivi furişată la bagea ne- 
vasta cea tânără care îi aruncă o ocheadă lui Bacbuc şi 
îi făcu semn cu sprâncenele să nu primească nicio plată. 
Şi fratele meu nu vroi să primească nimic de la stăpâ- 
ul casei, măcar că la ceasul acela se afla la mare strâm- 
torare şi până şi-un ban chior i-ar fi fost de mult ajutor. 
Da se socoti tare fericit că lucrase și că îl îndatora pe soț, 
Pentru dragostea şi pentru ochii cei frumoși ai nevesticii. 

Da asta nu era decât începutul corvezilor acelui 
Bacbuc al smintelii. Într-adevăr, a doua zi, de cu zori, 
stăpânul veni aducând la subsuoară altă bucată de bo- 
gasiu şi îi spuse fratelui meu: 

— lacătă! mi s-a spus acasă că ar trebui să am niște 
şalvari noi, ca să-i port cu cămăşile cele noi. Şi îţi aduc 
încă o bucată de bogasiu, ca să-mi croieşti din ea nişte 
şalvari. Şi să fie cât mai largi! Și să nu te zgârceşti nici 
la cute, nici la bogasiu! 

Fratele meu răspunse: 

— Ascult şi mă supun! 

Şi şezu vreme de trei zile întregi să lucreze, şi nu lua 
să mănânce decât numai atâta cât să nu moară de foa- 
me, ca să nu piardă vremea şi mai ales pentru că nu mai 
avea nici baremi o drahmă de argint spre a-şi cumpăra 
cele de trebuință. 

Când isprăvi lucratul şalvarilor, îi împăruri în bas- 
maua cea mare şi, fericit cu totul şi nemaiputând de 
bucurie, urcă el însuşi sus, să-i ducă stăpânului casei. 

E de prisos să-ți spun, o, cârmuitorule al drept-cre- 
dincioşilor, că muieruşca se înţelesese cu bărbatu-său 
să-şi bată joc de mangafaua de frate-meu şi să-i facă ren- 
ghiurile cele mai aiurite. Aşa că, după ce fratele meu îi 
înmână bogătanului şalvarii cei noi, acesta se făcu că 
vrea să-i plătească. Da numaidecât, în crăpătura ușii, 
capul cel drăgălaș al femeii se iţi, ochii ei zâmbiră şi 
sprâncenele-i făcură semn să nu primească. Şi Bacbuc 
nu vroi, cu străşnicie, să primească de la soț chiar nimic. 
Atunci soțul ieşi o clipită ca să se ducă la nevastă-sa, care 
pierise, şi se întoarse grabnic la fratele meu şi îi zise: 

— Eu şi cu soția mea ne-am hotărât, spre a-ţi răsplăti 
truda, să ţi-o dăm de soție pe roaba noastră cea albă, care-i 
tare frumoasă şi tare gingaşă; şi, astfel, vei fi de-al casei! 

Şi Bacbuc al meu gândi numaidecât că acesta era un 
tertip de-al tinerei neveste spre a-i pune la îndemână 

intrarea slobodă în casă, şi se învoi numaidecât; şi nu- 
maidecât fu chemată roaba cea tinerică şi fu măritată 
cu Bacbuc, fratele meu. 

Apoi, când veni seara şi Bacbuc vru să se apropie de 
roaba cea albă, ea îi zise: 

— Nu, nu! nu în seara asta! 
Şi Bacbuc nu izbuti, în pofida tuturor jindurilor lui, să 
dobândească nici baremi un sărut de la roaba cea frumoasă. 
Or, cu prilejul acela, cum Bacbuc sălăşluia în prăvă- 
lie, i se spuse să doarmă, în noaptea aceea, în moara 
aflată în partea de jos a casei, ca să aibă mai mult loc, şi 
el şi proaspăta lui soție. Şi, după ce roaba, care era sus 
la stăpâna ei, nu vroise să se culce cu el, Bacbuc fu ne- 
voit să se culce singur-singurel. 

Dar dimineața, dinainte de zori, cum mai dormea 
încă, deodată intră morarul, rostind cu glas tare: 

— a uite la boul ăsta! e cam destulă vreme de când 

e tot hodineşte. Încât pe dată am să-l înjug la moară ca 
să macine grâul care s-a strâns într-o grămadă destul de 
mare! Muşteriii aşteaptă să le dau făina. 
Veni atunci la fratele meu, prefăcându-se că îl ia 
drept bou, şi îi zise: 
— Hai, leneşule, scoală-te să te înjug! 
Iar fratele meu Bacbuc nu vroi să scoată o vorbă şi 
lăsă luat şi înjugat la moară. Morarul îl legă pe după 
mijloc la grindeiul morii şi, alduindu-i o RE de 
bici straşnică, îi strigă: 
— Yallah! 
Când dobândi lovitura, Bacbuc nu se putu opri să 
mugească precum un bou. Iar morarul urmă a-i trage 
nişte gârbace vârtoase şi a-l face să învârtească moara 
ultă vreme; iar fratele meu mugea întocmai precum 
bou şi bufnea sub lovituri. 
Da în curând veni stăpânul casei, care îl văzu în sta- 
aceea, trudind la învârtitul morii şi dobândind la 

gârbace, Şi se duse îndată s-o vestească pe nevastă-sa, 
care o trimise la fratele meu pe roaba cea tânără; şi roa- 
ba îl dezlegă din jug şi îi spuse cu milă multă în glas: 

— Stăpâna mea m-a însărcinat să-ți spun că adineaori a 
auzit năpasta pe care ai îndurat-o şi că este tare mâhnită de 
treaba aceasta, şi că noi toți luăm parte la chinurile tale. 

Și amărâtul de Bacbuc dobândise atâtea gârbace și 
era atâta de terciuit, încât nu putu să îngaime nici ba- 
remi o vorbă de răspuns. 

Pe când el se afla în starea aceea, veni şeicul care îi 
scrisese senetul de căsătorie cu tinerica; şeicul îi ură 
bună pace şi îi zise: 

— Dăruiască-ţi Allah viață lungă! Şi fie să ai o căsni- 
cie binecuvântată! Sunt încredințat că ţi-ai petrecut o 
noapte în fericire curată, în alinturile cele mai înveseli- 
toare şi cele mai tainice, şi în îmbrățişări, sărutări şi 
desfătări, de seara până dimineaţa! 

Fratele meu Bacbuc îi zise: 

— Prăpădi-i-ar Allah pe mincinoşii şi pe pezevenghii 
de soiul tău, o, tu, cel de o mie de ori vânzător! Nu m-ai 
băgat aci decât ca să mă faci să trag la roata morii, în 
locul boului morarului, şi s-o țin aşa până dimineața! 

Şeicul îl pofti atunci să-i povestească amănuntele 
şireteniei; și el i le povesti. Atunci şeicul spuse: 

— E cât se poate de limpede! Steaua ta nu se potri- 
veşte cu steaua tinerei neveste! 

Bacbuc spuse: 

— A, blestematule! du-te să vezi de nu poți să mai 
născoceşti şi alte ticăloșii! 

Pe urmă fratele meu plecă şi se duse să se proțăpească 
în prăvălia lui, unde se puse pe rostul așteptatului, doar 
i-o pica de lucru ceva cu care să-și poată dobândi pâi- 
nea, după ce lucrase atâta fără nicio plată. 

Or, pe când şedea aşa, iată că vine la el tânăra roabă 
albă, care îi spuse: 

— Stăpâna mea te doreşte cu aprindere; şi m-a însăr- 
cinat să-ţi spun că se suie chiar acum pe podina casei 
pentru ca, de la bagea, să aibă bucuria de a te privi. 

Şi, în chiar clipita aceea, fratele meu o şi văzu la fe- 
reastră pe tânăra nevastă, care era înlăcrimată toată, se 
văieta şi spunea: 

— Pentru ce, dragule, ai înfăţişarea atâta de bosum- 
flată şi atâta de burzuluită, încât nici baremi nu te uiţi la 
mine? ţi jur pe viaţa ta că tot ceea ce s-a petrecut în 
moară s-a petrecut fără ştirea mea! lar cât despre roaba 
aceasta smintită, nu vreau nici măcar să-i faci cinstea de 
te uita la ea. Numai eu de aci înainte am să fiu a ta! 

Atunci fratele meu Bacbuc ridică fruntea şi se uită la 
nevestică; şi numai vederea ei îl şi făcu să uite toate cor- 
vezile trecute, și îşi odihni ochii bucurându-se de fru- 
musețea şi de nurii ei. Pe urmă începu să-i vorbească, şi 
la fel, până ce rămase încredinţat că toate nenoroci- 
rile acelea i se întâmplaseră altuia, nu lui. 

Bacbuc, în nădejdea de a o mai vedea iarăşi pe tânăra 
femeiuşcă, urmă mai departe a croi şi a coase la cămăși, 
şalvari, la rochii de purtat pe dedesubt şi la rochii de 
urtat pe deasupra, până când roaba cea tânără veni iar 
tr-o zi la el şi îi zise: 

— Stăpâna mea ţi se închină şi îţi spune că, în chiar 
noaptea aceasta, stăpânul meu, soțul ei, e plecat la zaia- 
t la un prieten de-al lui, și stă acolo până dimineaţa. 
Aşa că te aşteaptă cu nerăbdare, ca să se culce cu tine şi 
ă-şi petreacă noaptea în desfătări și în toate voioşirile. 
Şi smintitul de Bacbuc, la atare ştire, ajunse să-şi 
ardă cu totul minţile. Or, vicleana cea tinerică ticluise 
un tertip de căpetenie, în înţelegere cu soţul ei, ca să se 
uture de fratele meu şi, în felul acesta, să scape, şi ea 
bărbatu-său, de a-i plăti datoria pentru toate hainele 
e care i le porunciseră. 
Aşa că bogătanul îi spuse neveste-sii: 

— Cum ar fi să facem spre a-l hotări să intre la tine 
şi, în felul acesta, să-l prindem şi să-l târâm dinaintea 
valiului? 

Ea răspunse: 

— Lasă-mă pe mine să fac după socoata mea, şi am 
să-l meremetisesc cu o meremetiseală şi am să-l terfelesc 
cu o terfeleală de are să ajungă de batjocură în toată ce- 
tatea! 

lac-așa! şi Bacbuc, frate-meu, nici nu visa ce-l aşteap- 
tă! Şi, de altminteri, nici habar n-avea el de toate vicle- 
niile şi de toate şiretlicurile de care sunt în stare muierile. 
Încât, când se lăsă seara, roaba cea tânără veni să-l ia şi 
să-l ducă la stăpâna ei, care numaidecât se ridică, se te- 
meni dinaintea lui, şi zâmbi, şi zise: 

— Pe Allah! o, stăpâne al meu, tare ard de dorul a te 
vedea, într-un sfârşit, lângă mine! 

Iar Bacbuc îi spuse: 

— Şi eu la fel! da repede, şi înainte de orice, o săru- 
tare! Şi apoi... 

Da nici nu apucă să-şi termine vorba, că ușa sălii se 
şi deschise şi intră soţul nevesticii, urmat de doi robi 
arapi, care tăbărâră pe frate-meu Bacbuc, îl legară cob- 
ză, îl doborâră la pământ şi, pentru început, îi alintară 
şezutul cu gârbacele. 

Pe urmă îl aburcară pe umeri şi îl cărară la valiu, care 
numaidecât îl osândi k pedeapsa următoare: după o 
tăbăceală cu două sute de lovituri de curea, fu cocoțat 
pe spinarea unei cămile, fu legat acolo şi fu purtat pe 
toate ulițele Bagdadului, iar un pristav obştesc striga cu 
glas mare: 

— lacătă cum este pedepsit tot bărbatul care se nă- 
zuieşte la muierile semenilor săi! 

Or, pe când îl purtau aşa, deodată cămila se făcu 
abraşă şi începu să sară ca o smintită. lar Bacbuc nu 
putu decât să se prăbușească la pământ şi îşi frânse 

piciorul pe loc. Şi, din ceasul acela, rămase şchiopul care 
este. Pe deasupra, valiul îl osândi şi la surghiun, iar 
Bacbuc, cu piciorul betejit, ieşi din cetate. Da, taman 
la vreme, fusei prevestit de toate astea, o, cârmuitorule 
al drepr-credincioşilor, eu, fratele său, şi alergai pe ur- 

hi şi îl adusei îndărăr tainic, trebuie să ţi-o mărtu- 
„risesc, şi mă împovărai cu vindecarea, cu cheltuielile şi 
cu toate trebuințele lui. Și o ţin aşa! 


La povestea aceasta cu Bacbuc pe care i-o istorisii, 
0, stăpânii mei, califului Muntasser-Billah, califul se 
puse pe un râs cu hohote şi îmi spuse: 

— Bine mai povesteşti! şi ce poveste frumoasă! 

Eu răspunsei 

— Chiar că încă nu mi se cuvin laudele acestea din 
parte-ţi! Că atunci ce-ai să mai spui când ai să auzi po- 
vestea fiecăruia dintre ceilalți frați ai mei! Da tare mi-e 
teamă să nu mă socoți palavragiu ori farfara! 
Iar califul răspunse: 

— Departe de tine! Grăbeşte-te, dimpotrivă, să-mi is- 
riseşti ce-au pățit şi ceilalți frați ai tăi, spre a-mi împo- 
dobi urechile cu aceste poveşti, precum cu nişte cercei de 
, şi să nu te sfieşti a mi le dealungi cu amănuntul, în- 
cât prevăd că au să fie desfărătoare și pline de mirozne! 


Spusei atunci: 


PĂȚANIA CU EL-HADDAR, 
CEL DE AL DOILEA FRATE AL BĂRBIERULUI 


Află, dar, o, emire al drept-credincioşilor, că pe fra- 
le meu al doilea îl cheamă El-Haddar, întrucât mugeş- 
e ca o cămilă și e ştirb. Ca meserie, chiar că nu are nicio 
serie, şi mi-a dat multe bătăi de cap cu năzdrăvăniile 
i cu femeile, din care iacătă una dintr-o mie: 

Într-o zi, pe când bătea fără de nicio ţintă ulițele 
Bagdadului, văzu că vine la el o femeie bătrână, care îi 
spuse în şoaptă: 

— Ascultă, omule! am a-ţi face o poftire pe care eşti 
slobod s-o primeşti ori să n-o primeşti, după cum ţi-o 
plăcea. 

Iar fratele meu se opri din mers şi spuse: 

— Ascult! 

Bătrâna urmă: 

— Da nu pot să-ţi mărturisesc despre ce e vorba, de- 
cât dacă ai să-mi făgăduieşti că nu ai să te laşi cu niciun 
chip pradă pălăvrăgelii şi mâncărimii de limbă. 

Şi fratele meu Haddar răspunse: 

— Nu ai decât să vorbeşti. 

Ea îi spuse: 

— Ce-ai zice de un sarai mândru, cu nişte havuzuri 
şi cu nişte pomi roditori, şi unde vinul s-ar revărsa în 
pocalele niciodată goale, unde ai vedea nişte chipuri 
răpitoare, unde ai găsi nişte obraji fragezi, numai buni 
de sărutat, nişte boiuri subțirele şi mlădii, numai bune 
de strâns în braţe, şi tot soiul de lucruri pe potrivă, şi 
unde să zăboveşti de seara până dimineața? Şi, pentru 
toate astea, ca să te bucuri de toate, nu ai avea decât 
numai să împlineşti tocmeala pusă! 

La vorbele acestea ale bătrânei, frate-meu EI-Haddar 
spuse: 

— Dar, o, stăpână a mea, cum se face de vii să-mi faci 
o atare poftire tocmai mie, nealegând pe nimeni altul 
dintre Eprurile lui Allah? Și ce-a putut să-ți placă la 
mine şi să te facă să-mi dai precădere? 

Ea răspunse: 

— Tocmai ţi-am spus adineaori, să nu fii cumva spor- 
nic la vorbă, să ştii să taci, şi să te porţi cu muţenie. Aşa 
că urmează-mă şi nu mai grăi nimic. Pe urmă bătrâna 
porni iute, iar fratele meu, ademenit de ispita celor 

făgăduire, se luă după ea până ce ajunseră amândoi la 
un sarai cu o înfățișare fahică, în care bătrâna intră și 
îl pofti şi pe fratele meu Haddar să intre. Și fratele meu 
văzu că interiorul saraiului era tare frumos, dar şi ceea 
ce se afla în el era încă şi mai frumos: că nimeri drept 
în mijlocul unui sobor alcătuit din patru copilandre 
fără de asemuire; întinse pe chilimuri, cântau cu glas 
desfătător nişte cântece care ar fi topit până şi stâncile 
cele mai vârtoase. 

După temenelile îndătinate, una dintre ele se ridică, 
umplu un pocal și îl bău. Iar fratele meu Haddar so- 
coti de datorinţa lui să-i spună: 

— Să-ţi fie cu sănătate, cu desfătare şi cu deplinătate 
de puteri! 
|. Şi se apropie sprinten de ea, ca să-i ia pocalul gol şi 
spre a se pune în slujba ei. Dar ea, numaidecâr, umplu 
pocalul şi i-l întinse; iar Haddar luă pocalul şi bău. Iar 
puiandra, pe când el bea, începu să-l mângâie pe ceafă, 
"da cam prea repezit oleacă, întrucât îi arse o lovitură 
bună cu dunga mâinii. Atunci fratele meu Haddar se 
îmbufnă rău, şi se ridică să plece, uitându-şi făgăduiala 
de a îndura totul fără a cârti. 
Dar bătrâna se apropie de el şi îi clipi din ochi spre 
a-i da de înțeles: „Nu trebuie! Mai bine rămâi şi așteaptă 
sfârşitul!“ Şi fratele meu se supuse şi rămase şi îndură 
răbduriu toate poznele copilandrei, care îl înghioldea, 
îl ciupea, îl mângâia spornic pe ceafă într-un chip de 
“fapt plin de răutate şi supărător, iar celelalte trei se în- 
treceau care mai de care să-i joace renghiul cel mai afu- 
risit: una îl trăgea de ureche de mai să i-o smulgă, alta 
îi altoia nişte bobârnace de-l podideau lacrimile, iar cea 
a treia se îndeletnicea mai cu drag să-l zgârie cu unghi- 
e. Şi frate-meu îndura, întrucât bătrâna îi făcea semn 
truna să nu spună nimic. Într-un sfârşit, cea mai 
ulce dintre copile se ridică şi îi spuse să se dezbrace; iar 


tă 

el aşa făcu, fără de cârtire. Ea atunci luă un stropitor cu 
apă de trandafiri, îl stropi şi îi zise: 

— Îmi placi. Da ai o barbă şi nişte mustăţi care nu-mi 
plac. Nu-mi plac mustăţile şi părul din barbă care îmi 
zgârie pielea. Aşa că, dacă vrei să vii cu mine, va trebui 
mai întâi să te razi de tot pe obraji. 

El răspunse: 

— Asta îmi vine cam greu, întrucât ar fi cea mai mare 
ocară ce mi s-ar întâmpla! 

Ea spuse: 

— Nu aș putea să te iubesc altminteri. Trebuie! 

Atunci frate-meu se lăsă dus de bătrână în odaia de 
alături; şi baba îi reteză toată barba şi i-o rase, pe urmă 
mustăţile şi sprâncenele. După care, îl sulemeni pe ochi 
cu cârmâz şi cu albeală, și îl duse îndărăt în mijlocul 
copilelor. Când îl văzură aşa, fetele se puseră pe un râs 
de se prăbușiră pe spate, 

Pe urmă, cea mai zarifă dintre copile veni la el şi îi zise: 

— O, stăpâne al meu, iacătă că mi-ai biruit sufletul 
cu priveliştea nurilor tăi. Încât nu mai am decât un 
hatâr să-ți cer, acela de a juca dinaintea noastră, aşa cum 
eşti, gol şi frumos, vreun danț ispititor şi muchelefi 

Şi cum El-Haddar se cam codea, fata îi spuse: 

— Mă rog tie, pe viața mea, să joci! Și pe urmă voi fi a ta! 

Atunci El-Haddar, în sunetul darabukei, pe care 
bătrâna o zdrăngănea cu bătăi potrivite, îşi înfăşură mij- 
locul cu un seleaf de mătase și, venind în mijlocul odăii, 
începu să dănțuiască. 

Şi dănțui cu atâta pezevenclăc şi cu atâtea răsucituri, 
încât fetele nu mai puteau să se țină de râs: şi începură 
să-i arunce în cap tot ce aveau la îndemână: pernele, 
poamele, băuturile, şi până şi sticlele. 

Da numai atunci se petrecu treaba de la urmă. Cea 
mai nurlie dintre fete se sculă şi, făcând tot felul de 
schime, şi uitându-se la frate-meu cu nişte ochi piezişi 

şi parcă beţi de patimă, începu să-şi arunce hainele de 
pe ea, una câte una, și nu-i mai rămase decât cămășuța 
subțire şi şalvarii cei largi de mătase. 

La atare privelişte, El-Haddar, care îşi contenise dan- 
qul, strigă: 
= — Ya Allah! Ya Allah! 
Şi se sminti de-a binelea. 
Atunci bătrâna veni lângă el și îi spuse: 
„— Acuma urmează s-o înhați pe mândruţa ta din 
fugă. Întrucât stăpâna mea are năravul, odată zădărâtă 
cu danţurile şi cu băutura, să se dezbrace de tot şi să nu 
se dea iubitului decât dacă, după cercetarea mădulare- 
lor lui goale, a mândriei lui învârtoşate şi a sprintenelii 
lui la fugă, îl socoteşte vrednic de ea. Așa că să te ţii du- 
pă ea peste tot, din odaie în odaie, şi îndârjit, până ce 
vei izbuti s-o înşfaci. Şi ea numai atunci are să te lase să 
te bucuri de ea! 
" Lavorbele acestea, fratele meu zvârli brâul de mătase 
şi se găti de gonită. La rându-i, puicana îşi aruncă şi ea 
 cămășuța şi şalvarii, şi se arătă sclipitoare, precum un 
curmal tânăr fremătând sub adieri; și îşi luă vânt şi zbu- 
ă, râzând în hohote, şi dădu roată sălii de două ori. lar 
frate-meu Haddar, cu dârzia bârzoi şi repezită, se luă pe 
urmele ei. 


Ci în clipita aceasta a istorisirii sale, Șeherezada văzu că se 
luminează de ziuă şi, plină de sfiiciune, nu spuse nimic mai 
mult. 

7 


Dar când fu cea de a treizeci şi una noapte, 
spuse: 


„Mi s-a izvodit, o, norocitule sultan, că acel croitor 
in cetatea aceea din China îi istorisi astfel sultanului 
marea povestirii pe care bărbierul din Bagdad o 

istorisea mesenilor, despre cel de al doilea frate al său, 
El-Haddar, şi pe care o istorisise întâia oară califului 
Muntasser Billah: 
Fratele meu Haddar, cu dârzia bârzoi şi repezită, 
orni să se țină pe urmele copilei uşoare şi tivilichii. Iar 
i priveliștea aceea, cele trei fetişcane şi bătrâna, di- 
naintea chipului zugrăvit şi fără barbă, fără mustăți şi 
fără sprâncene al fratelui meu Haddar, a cărui făloşie se 
iibobaliae smintit, fură cuprinse de un râs năprasnic 
şi începură să tropăie şi să bată din palme. 

Cât despre puicana cea goală, aceea, după două în- 
conjururi prin odaie, o apucă de-a lungul unei săli în- 
guste, pe urmă prin alte odăi, una după alta, şi mereu 
urmată şi strânsă de-aproape de către frate-meu, care 
gâfâia, cu mândria îndârdorată turbat. Iar fata fugea 
mereu, râzând din toți dinţii şi mlădiind din şolduri. 

Şi deodată, la o cotitură, fata pieri, iar fratele meu, 
deschizând o uşă pe unde socotea că ieşise fata, se po- 
meni în mijlocul unei ulite. Iar ulița aceea era ulița cu- 
relarilor din Bagdad. Și toţi curelarii îl văzură pe 
EI-Haddar, cu barba rasă şi cu mustăţile şi sprâncenele 
rase, şi cu chipul sulemenit ca o târâtură, şi îl huiduiră, 
şi îşi luară curelele şi începură să-l plesnească, râzând toți 
în hohote, şi să-l bată atâta de aprig, încât îşi pierdu sim- 
ţirea. După care îl cocoțară pe un măgar, de-a-ndoaselea, 
şi îl purtată roată prin toate sukurile; pe urmă, într-un 
sfârşit, îl cărară dinaintea valiului. 

Valiul îi întrebă: 

— Cine-i ăsta? 

Ei răspunseră: 

— Este unul cu care ne-am pomenit peste noi, năvă- 
lind deodată din casa vizirului cel mare. Și l-am găsit în 
starea aceasta! 

Atunci valiul porunci să i se tragă fratelui meu 
Haddar o sută de lovituri de bici la se d picioarelor şi 
îl izgoni din cetate. 

Eu atunci, o, cârmuitorule al drept-credincioşilor, 
“alergai după el şi îl adusei îndărăt tainic şi îl pusei la 
“adăpost. Pe urmă îi hotărâi un tain cu care să trăiască, 
din punga mea. Iar tu poți să judeci acuma că, dacă nu 
aş fi eu un om plin de bărbăţie şi de haruri, nu aş fi pu- 
„tut să mai sufăr un asemenea prostănac! 

Da cât despre cel de al e pn frate al meu și despre 
povestea lui, este cu totul altceva, precum vei vedea! 


PĂȚANIA LUI BACBAC, 
CEL DE AL TREILEA FRATE AL BĂRBIERULUI 


Bacbac orbul, zis Cotcodacul-umflat, este cel de al 
treilea frate al meu, iar de meserie este cerşetor, şi tre- 
cea printre fruntașii isnafului calicilor din Bagdad, ce- 
tatea noastră. 
Într-o zi, voia lui Allah şi ursita vroiră ca fratele meu, 
tot cerşetorind, să ajungă la uşa unei case destul de fal- 
nice. 
Şi frate-meu Bacbac, ţipându-și mereu milogelile 
bişnuite pentru a cere de pomană: „O, miluitorule! o, 
„darnicule!“, bătu cu bățul în uşa casei. Or, trebuie să-ţi 
spun, o; cârmuitorule al drept-credincioşilor, că fratele 
meu Bacbac, ca toți isteţii din isnaful lui, avea năravul 
ă nu răspundă niciodată atunci când, după ce bătea în 
uşa vreunei case, auzea: „Cine e acolo?“ Tăcea astfel, 
spre a-i sili pe oamenii dinăuntru să deschidă; că alt- 
minteri, deprinşi cum erau cu cerșetorii, nu deschideau 
ci doar undeau dinăuntru: „Allah să te aibă întru 
mila lui!“ Asta-i chipul de a te descotorosi de cerșetori. 
Încât, în ziua aceea, oricât tot întrebară dinăuntru: 
Cine este la uşă?“, fratele meu tăcu. Şi, până într-un sfâr- 
it, auzi nişte paşi ce se apropiau şi uşa cum se deschi- 
dea. Se ivi un ins de la care Bacbac, dacă nu ar fi fost orb, 

de bună seamă că nu ar fi cerut pomană. Da aşa-i fusese 
sortit. Şi fiecare om îşi poartă soarta agățată la gât. 

Insul îl întrebă: 

— Ce vrei? 

Frate-meu Bacbac îi răspunse: 

— Ce-o fi, în numele lui Allah Preaînaltul! 

Insul îl întrebă: 

— Nu cumva ești orb? 

El îi spuse: 

— Da, stăpâne al meu! Şi tare sărac! 

Insul răspunse: 

— Dacă-i aşa, dă-mi mâna să te călăuzesc. 

El îi întinse mâna, şi insul îl băgă în casă şi îl ajută 
să suie pe nişte scări până ce îl duse sus pe terasa casei, 
care era tare înaltă. lar frate-meu, cu sufletul la gură, 

ândea: „De bună seamă că are să-mi dea rămăşiţele de 
ee ospăț mare.“ 

Când ajunseră amândoi sus pe terasă, insul îl în- 
trebă: 

— Ce vrei, orbule? 

Frate-meu, destul de nedumerit, răspunse: 

— Vreo pomană, în numele lui Allah! 

El răspunse: 

— Allah deschidă-ţi luminile într-alte părți! 

Atunci Bacbac zise: 

— A, bre omule! păi nu puteai să-mi tălmăceşti răs- 
punsul tău pe când eram încă jos? 

Omul răspunse: 

— Păi da tu, care eşti mai prejos decât tuhăsul meu, 
pentru ce nu mi-ai răspuns când strigam din casă „Cine 
e acolo? Cine e la uşă?“ Cară-te aşadar de-aici cât mai 
iute, ori am să te fac să te duci de-a rostogolul ca un 
ghemotoc, milogule, slinosule şi mişelule! 

Iar Bacbac fu nevoit, orb cum era, să coboare cât mai 
iute scara, singur-singurel. Îi mai rămăseseră de coborât 

vreo douăzeci de trepte, când călcă deodată greşit şi porni 
să cadă de-a dura pe scară până la ușă. Și, în căderea 
aceea, se lovi rău la cap, şi începu să geamă, luându-și 
iarăşi umbletul pe uliţă. Atunci doi soți de-ai săi dintre 
milogi, când îl văzură că geme aşa, îl întrebară de pri- 
cină, iar el le istorisi părărania. Pe urmă le spuse: 

— Acuma, fârtaţilor, se cade a mă ajuta să mă întorc 
la mine acasă, să iau ceva bani spre a-mi cumpăra de-ale 

rii în ziua asta stearpă și blestemată. Sunt nevoit ast- 
Bi să mă ating de agoniselile noastre, care, precum știți, 
sunt destul de mari, şi peste care m-aţi statorit chiver- 
„_nisitor. 

„Or, pe urmele lui, coborâse şi insul cu pricina, care 
fse p dopi el, ca să-l adulmece mai de aproape și 
să-l vadă ce face. Şi-aşa că se luă după frate-meu şi cei- 
lalţi doi orbi, fără ca ei să-l simtă, până ce ajunseră cu 
toții la bârlogul lui Bacbac. Intrară acolo, iar insul se 
 furişă pe lângă ei repede, până să apuce ei să închidă 
uşa. Iar Bacbac le spuse celor doi fârtaţi ai lui: 

— Întâi de toate, căutaţi bine dacă n-a intrat vreun 
străin care să se fi ascuns în odaie. 

La vorbele acestea, insul, care era hoț de meserie și 
tare iscusit printre cei de lefteria lui, văzu o frânghie ce 
sta legată de grinda casei, apucă de frânghie şi se cațără 
sprinten și fără zarvă până sus la bagdadie, unde şezu li- 
niştit pe grindă. Atunci cei doi cerşetori începură să cer- 
ceteze prin toată odaia şi pipăiră de jur împrejur în mai 
„multe rânduri, SERE prin colțuri cu cârjele lor. 
Când isprăviră, veniră lângă fratele meu, care scoase din 
iniță toți banii pe care îi avea în păstrare şi îi socoti cu 
i doi tovarăşi ai săi. Şi găsiră că erau taman zece mii 
de drahme. Pe urmă, fiecare dintre ei luă două, trei 
drahme, puseră banii la loc în săcuți, şi ascunseră iarăşi 
ăcuţii. Apoi unul dintre cei trei cerşetori plecă să cum- 
ere de mâncare, şi se întoarse pe dată, şi scoase din 


132 O mie și una de nopți 


traistă trei pâini, trei cepe şi câteva curmale. Şi cei trei 
fârtaţi şezură jos roată să mănânce. 

Atunci hoţul se lăsă să lunece încetişor de-a lungul 
frânghiei şi veni de se ciuci lângă cerşetori, şi începu să 
mănânce şi el cu ei. Şi cum şedea alături de Bacbac, care 
avea auzul tare ascuţit, Bacbac îl auzi cum clefăia din 
fălci pe când mânca, şi strigă: 

— Este un străin printre noi! 

Şi întinse repede mâna spre partea de unde auzea că 
vine clefăitul de fălci, şi mâna lui căzu chiar pe mâna 
hoţului. 

Atunci Bacbac şi cei doi cerşetori se năpustiră asupra 
hoţului şi începură să ţipe şi să-l înghesuie cu cârjele, ca 
nişte orbi ce erau; și îi chemară pe vecini în ajutor, ur- 
lând: 

O, musulmanilor! Săriţi-ne într-ajutor! e un hoţ 
aici! Vrea să ne fure bruma de bani a chiverniselilor 
noastre! 

Şi vecinii veniră fuga şi îl găsiră pe Bacbac, care îl 
ţinea vârtos, ajutat de cei doi tovarăşi ai lui, pe hoţul 
care încerca să se apere şi să scape. Dar hoţul, la veni- 
rea vecinilor, se prefăcu a fi şi el orb şi închise ochii şi 
strigă: 

— Pe Allah! o, musulmanilor, sunt orb și tovarăș cu 
aceștia trei care vor să mă păgubească de partea mea din 
cele zece mii de drahme ale chiverniselii pe care o stă- 
pânim de-a valma. Vă jur pe Allah! pe sultan! pe emir! 
Şi-apoi duceți-mă dinaintea valiului! 

Atunci se iviră şi străjile valiului, care îi înşfăcară pe 
cei patru şi îi duseră între mâinile valiului, care întrebă: 

— Cine sunt inșii aceştia? 

Şi hoţul strigă: 

— Ascultă vorbele mele, o, valiule drept şi înțelept, şi 
ţi se va dezvălui adevărul. Ba chiar, de nu vrei să mă 
crezi, pune-mă numaidecât la cazne, pe mine mai întâi, 

spre a mă sili să mărturisesc adevărul; și să-i pui apoi şi 
pe ceilalți soţi ai mei la caznă; şi au să fie cam nevoiţi a 
te lumina despre pricina noastră! 

Şi valiul strigă: 

— Înşfăcaţi-l pe ins şi trântiți-l la pământ şi bateţi-l 
până la mărturisire! 

Atunci străjile îl înhățară pe orbul cel calp, şi una 
dintre străji îl apucă de arta picioarele, iar ceilalți 
începură să-i care la lovituri straşnice de gârbaci. De la 
cele dintâi zece lovituri, orbul cel prefăcut începu să 
urle, pe urmă deodată îşi deschise unul dintre ochii pe 
care îi ținuse închişi întruna; şi, după alte câteva lovi- 
turi, îşi deschise hotărât şi cel de al doilea ochi. La pri- 
veliştea aceea, valiul mânios strigă: 

— Ce-i cu prefăcătoria asta, o, pezevenghi sfruntat? 

El răspunse: 

— Porunceşte să mi se curme schingiul, şi am să-ţi lă- 
muresc tot! 

Şi valiul porunci să se curme schingiul, iar hoțul 
spuse: 

— Suntem aici patru orbi prefăcuţi, care înşelăm 
lumea spre a căpăta de pomană, şi mai ales spre a avea 
înlesnirea să intrăm prin case, să ne uităm la femeile 
fără de văluri şi să le ispitim, şi să le cotăcim, şi să le 
plodim, şi să le jefuim apoi, şi să cercetăm lăuntrul ca- 
selor şi să ticluim furtişagul bine chibzui. Şi, întrucât 
ne îndeletnicim de o bună bucată de vreme cu meseria 
asta spornică, am izbutit să strângem tuspatru taman 
zece mii de drahme. Or, astăzi, mi-am cerut partea de 
la soţii mei, care nu vroiră să mi-o dea, ba dimpotrivă, 
mă tăbăciră cu bătaia şi m-ar fi şi prăpădit, dacă străjile 
nu m-ar fi scos din mâinile lor. Acesta-i adevărul, o, va- 
liule. Acuma, spre a-i sili pe ortacii mei să mărturisească 
şi ei, nu rămâne decât să lie alduiască şi lor gârbaciul, 
ca și mie! Şi au să vorbească! Da loviturile să fie bine 

învârtoşite, că de nu, ortacii mei, care sunt tare încâi- 
niţi, n-au să mărturisească nimic şi-au să se încăpăță- 
neze amarnic să nu deschidă ochii cum am făcut eu! 

Atunci valiul porunci să fie înşfăcat fratele meu mai 
întâi. Degeaba se împotrivi frate-meu, degeaba ţipă 
cum că el este orb din născare; i se arse o caznă încă și 
mai straşnică, până într-atâta că leşină. Când îşi veni în 
simţiri, nu deschise ochii, iar valiul puse să i se dea alte 
trei sute de lovituri de gârbaci; pe urmă alte trei sute; şi 
tot aşa şi cu ceilalți doi orbi, care de altminteri nu des- 
chiseră ochii, în pofida bătăilor şi a sfaturilor singuru- 
lui orb calp, fârtatele lor cel închipuit. 

Apoi vadul porunci să fie aduşi de către orbul cel calp 
banii ascunși în odaia lui Bacbac, fratele meu, şi dădu 
hoțului un sfert din banii aceia, două mii cinci sute de 
drahme, iar tot ce rămase păstră pentru haznaua lui. 

Cât despre frate-meu şi cei doi fârtaţi ai lui, cei doi 
cerşetori orbi, valiul, după pedepsire, le spuse: 

— Mişeilor şi prefăcuţilor! mâncaţi pâinea, darul lui 
Allah, şi vă juraţi pe numele lui că sunteţi orbi! Plecaţi 
de-aici şi să nu vă mai văd prin Bagdad! 

Eu atunci, o, cârmuitorule al drept-credincioşilor, 
aflând toate astea, ieșii din cetate să-l caut pe Bacbac, şi 
îl găsii, şi îl adusei tainic îndărăt la Bagdad, şi îl adă- 

ostii la mine, şi mă însărcinai cu demâncarea și cu îm- 
fietminta lui, pentru totdeauna! Și-aceasta-i pățania 
celui de al treilea frate al meu, Bacbac! 


La povestirea aceasta, califul Muntasser Billah în- 
cepu să râdă și zise: 

— Să i se dea o răsplată acestui bărbier pentru oste- 
nelile lui şi-apoi să plece! 

Da eu, o, domniile voastre, răspunsei: 

— Pe Allah! o, cârmuitorule al drept-credincioşilor, 
n-aş putea să primesc nimic până a nu-ți istorisi ce au 

păţit şi ceilalți trei frați ai mei, şi asta în câteva cuvinte, 
spre a-ţi dovedi pe deplin cât sunt de scurt la vorbă şi 
cât de nelimbut din fire! 

Califul răspunse: 

— Hai! binevoiesc a mă supune caznei de a-mi dăuli 
urechile cu trăncănelile tale şi a-ţi mai îndura încă vreo 
câteva neobrăzări şi mitocănii, care, de altminteri, nu 
sunt lipsite de haz. 

Atunci spusei: 


PĂȚANIA LUI EL-KUZ, 
CEL DE AL PATRULEA FRATE AL BĂRBIERULUI 


Cel de al patrulea frate al meu, El-Kuz El-Assuani 
„ chiorul, Urciorul-care-nu-se-sparge, îndeplinea la Bagdad 
meseria de măcelar. Era mare meşter la vânzarea de căr- 
nuri şi de tocături, şi ştia de minune să crească şi să în- 
e oi cu coada groasă. Şi ştia cui să-i vândă carne 
HA şi cui să i-o păstreze pe cea rea. Încâr muşteriii cei 
mai de frunte din cetate, precum şi negustorii cei mai 
bogaţi nu târguiau decât E la el și nu cumpărau nicio- 
dată altă carne decât cea de la oile lui, aşa că, în scurtă 
vreme, ajunse tare bogat şi stăpân peste turme mari şi 
peste averi multe. 

Starea aceasta de înflorire necontenind deloc, frate-meu 
El-Kuz, într-o zi, sta în prăvălia lui, când văzu că intră 
la el un şeic falnic, cu barba lungă şi albă, care îi întinse 
câţiva bani şi îi spuse: 

— Taie-mi niște carne bună! 

Şi fratele meu îi tăie din carnea cea mai bună pe care 
o avea, luă banii și răspunse la bineţea șeicului, care 
plecă. 

Atunci frate-meu cercetă banii pe care îi primise de 
la necunoscut, şi văzu că toți erau noi și de o albeață 
orbitoare. Încât se grăbi să-i pună deoparte, într-o 

cecmegea anume, şi îşi zise: „Lacătă nişte bani care au 
să-mi poarte noroc!“ 

Cinci luni în şir, şeicul cel bătrân cu barba lungă şi 
albă nu încetă să vină zi de zi să-i întindă fratelui meu 
El-Kuz câţiva bani de-ai lui, albi şi noi, pentru carne 
proaspătă şi de cel mai bun soi; şi de fiecare dată El- 
Kuz avea grijă să pună banii aceia deoparte. 

Da într-o zi, El-Kuz vru să numere toți banii pe care 
îi strânsese în felul acela, spre a cumpăra apoi cu ei nişte 
oi frumoase, şi mai cu seamă câțiva berbeci pe care vroia 
să-i înveţe a se bate între ei, întrecere tare căutată la 
Bagdad, cetatea mea. Da nici nu apucă el să deschidă 
bine sipetul în care pusese arginţii de la şeicul cel cu 
barbă albă, că şi băgă de seamă că nu se mai afla acolo 
niciun soi de ban, şi nu găsi în loc decât câteva rotogoale 
de hârtie albă. La priveliştea aceea, începu să se bată 
amarnic peste față şi peste cap, şi să strige, văicărindu-se. 
Şi se pomeni în curând în mijlocul unei cete mari de 
trecători, cărora le istorisi beleaua, fără ca vreunul să-şi 
poată lămuri cumva pricina pieirii banilor. Iar El-Kuz 
țipa mai departe şi spunea: 

— De-ar da Allah ca afurisitul acela de şeic să vină 
acuma, că i-aş smulge barba şi turbanul cu chiar mâi- 
nile mele. 

De-abia sfârşise el de rostit vorbele de la urmă, că 
bătrânul se şi ivi şi străbătu repede mulțimea adunată şi 
veni la frate-meu măcelarul, ca spre a-i da banii, după 
obiceiul său. Şi numaidecât fane meu se repezi la da 
îl luă de piept, strigând: 

— O, musulmanilor, săriţi! ajutaţi-mă! lacără-l pe 
hoţul cel sfruntar! 

Da şeicul nu îşi pierdu nimic din liniştea lui falnică 
şi, fără a se clinti, îi răspunse fratelui meu în așa fel încât 
să nu fie auzit decât de el: 

— Alege: vrei mai degrabă să taci, ori ţi-ar plăcea mai 
bine să te faci de râs în faţa tuturor? Întrucât ocara pe 
care ți-aş face-o ar fi mai cumplită decât aceea cu care 
„vrei tu să mă încarci! 

El-Kuz răspunse: 

— Da ce ocară poți tu să-mi faci, o, şeic de păcură, în 
ce chip socoți să mă faci de râs? 

El spuse: 

— Aş dovedi dinaintea tuturor că le vinzi de obicei 
oamenilor carne de om în loc de carne de oaie! 

Fratele meu se rocoși: 

— Minţi, o, tu cel de o mie de ori mincinos şi de o 
mie de ori blestemat! 

Şeicul spuse: 

— Nu este blestemat şi nu este mincinos decât acela 
care, în chiar clipita aceasta, are în prăvălia lui un leş de 
om agăţat în cârligul măcelăriei sale, în locul unei oi! 

Frate-meu se zborşi amarnic: 

— Dacă lucru se va dovedi precum spui, o, câine şi 
plod de câine, bunurile şi sângele meu sunt ale tale de 

ept! 

Atunci şeicul se întoarse spre mulțime şi strigă cât îl 
ţinea gura: 

— O, voi toți, prietenii mei, îl vedeţi pe măcelarul 
acesta? Până astăzi ne-a înşelat pe toți şi a încălcat pra- 
vilele Cărţii noastre! Omul acesta, în fiecare zi, în loc de 
oi, înjunghie fii de-ai lui Adam şi ne vinde carnea lor 
drept carne de oaie! Iar dacă vreți să vă încredinţaţi de 
adevărul spuselor mele, nu aveţi decât să intraţi cu toții 
şi să-i cercetaţi prăvălia. 

Numaidecât se stârni zarvă în mulțimea care se 
năpusti în măcelăria fratelui meu şi o luă în stăpânire. 
i, la văzul tuturora, se ivi un leş de om agăţat în câr- 
ig, jupuit, meremetisit, spălat şi golit; iar pe taraba de 
căpăţâni văzură trei capete de om jupuite şi curățate şi 


138 O mie şi una de nopţi 


meremetisite la cuptor, spre a fi vândute! chiar că şeicul 
cel cu barba lungă și albă nu era altul decât un vrăjitor 

riceput la meşteşugul fermecătoriei şi al descântece- 
or, şi într-o clipită putuse sub ochii tuturora să facă 
dintr-un lucru un alt lucru. 

La priveliştea aceea, toți cei de faţă se repeziră pe 
frate-meu, strigându-i: „nelegiuire! pângărire! ticăloşie!“ 
şi tăbărâră asupra-i, unii cu iatan de bâtă, alții cu lo- 
vituri de bici; iar cei mai înverşunați în a-i trage lovi- 
turile cele mai crunte erau muşteriii lui de mai înainte, 
precum și prietenii lui cei mai buni. Cât despre şeicul 
cel bătrân, acela îşi luă în seamă grija de a aldui o lovi- 
tură năprasnică de pumn în ochiul lui frate-meu, de i-l 
plesni pe dată şi pe totdeauna. Pe urmă fu luat leşul cel 
închipuit al înjunghiarului, frate-meu El-Kuz fu legat 
cobză, şi toată lumea, cu şeicul în frunte, ajunse dina- 
intea împlinitorului legii. Iar şeicul îi spuse: 

— O, emirule! iacătă că îl aducem între mâinile tale, 
spre a dobândi pedeapsa pentru nelegiuirile lui, pe insul 
acesta care, de multă vreme, îi pt ap pe semenii săi 
spre a le vinde carnea drept carne de oaie. Nu mai ai 

ecât să rosteşti osânda și să scoli în picioare judeţul lui 
Allah, întrucât iată martorii toți! 

Cât despre frate-meu, degeaba se apără el, că judecă- 
torul nu vroi să mai asculte nimic și îl osândi să primească 
cinci sute de lovituri de ciomege pe spinare şi pe şezut! Pe 
urmă i se zeberiră toate bunurile şi toate stăpânirile; și fu 
un noroc mare pentru el că avusese atâtea averi, întrucât 
fără ele pedeapsa lui ar fi fost moartea neabătută. Pe urmă 
se rosti asupra-i pedeapsa surghiunului. 

Frate-meu, rămas chior, cu spinarea învinețită de 
bătaie şi aproape dându-și duhul, ieşi din cetate și merse 
drept înainte, fără a şti unde, până ce ajunse la o cetate 
depărtată şi pe care nu o cunoştea. Se opri şi hotări 
să-şi aşeze lăcaşul acolo şi să se apuce de meseria de 

papugiu, care nu cere nicio altă avuţie, decât nişte 
mâini vrednice. 

Aşa că îşi aşeză popasul obişnuit la o răspântie, în 
colțul dintre două ulițe, şi se apucă de lucru, ca să-și 
câştige pâinea. Dar, într-o zi, pe când da zor să pună 
un petic la nişte papuci vechi, auzi nişte nechezături de 
cai şi zarva unui ropot de călăreţi mulți. Întrebă de pri- 
cina acelui vuiet mare şi i se răspunse: 

— Este sultanul, care se duce, ca de obicei, la vână- 
toare, însoțit de tot saltanatul lui. 

Atunci fratele meu El-Kuz îşi lăsă o clipită acul şi 
ciocanul şi se ridică să vadă cum trece alaiul sultanului. 
Şi, pe când sta el aşa în picioare, furat de gânduri şi vi- 
sând la starea lui trecută și la cea de acum, şi la împre- 
jurările care dintr-un măcelar vestit îl făcuseră papugiul 
„cel mai nevoiaş, tocmai trecea sultanul, în fruntea alaiu- 
lui său minunat; şi, din întâmplare, se nimeri că ochii 
- sultanului căzură pe ochiul scos al fratelui meu El-Kuz. 

La priveliştea aceea, sultanul se schimbă la chip şi 
strigă: 

— Allah să mă ferească de nenorocirile din ziua 
aceasta blestemată şi de piază rea! 

Pe urmă răsuci îndată frâul calului şi făcu cale în- 
_toarsă, el cu tot alaiul său și cu toți oștenii lui. Dar toto- 
dată le porunci robilor să-l înhaţe pe frate-meu şi să-i 
BE plinească pedeapsa cuvenită. Şi numaidecât robii se 
buluciră asupra fratelui meu El-Kuz şi îi arseră atâtea lo- 
- vituri, încât îl lăsară ca mort în drum. După ce se depăr- 

tară, El-Kuz se ridică şi se întoarse gemând la sălaşul lui 
„de sub petecul de pânză care îl adăpostea la colțul uliței, 
şi era topit şi de-abia mai răsufla. Şi cum din întâmplare 
„un rob din ceata sultanului rămăsese în urmă şi trecea pe 
dinaintea adăpostului lui, se rugă de el să se oprească, îi 
„povesti ce bătaie îndurase şi îl rugă să-i spună pricina. 
Robul începu să râdă în hohote şi îi răspunse: 

— Frate, află că sultanul nostru nu poate să îngăduie 
a vedea un chior, mai ales dacă chiorul este chior chiar 
de ochiul stâng; că îi poartă nenoroc, şi totdeauna pune 
să fie omorât fără de milă chiorul. Încâr tare mă mir că 
încă mai eşti viu. 

La vorbele acestea, fratele meu, fără a aştepta mai 
mult, îşi strânse sculele şi ce îi mai rămăsese din puteri 
şi, fără de zăbavă, luă fuga și nu se odihni decât când 
ajunse afară din cetate. Și porni la drum până ce ajunse 
la o altă cetate, tare depărtată, care nu avea niciun fel de 
sultan ori de asupritor, cum avea cealaltă. 

Sălășlui el multă vreme în cetatea aceea, având grijă, 
din prevedere, să nu se arate nicăierea. Da într-o zi, 
cum era mai trist ca de obicei, ieşi să ia oleacă de aer cu- 
rat şi să hoinărească cercetând locurile; şi auzi în spatele 
său nişte nechezături de cai, şi pe dată, amintindu-şi de 
păţania din urmă, îşi luă tălpăşița cât putu de iute şi 
purcese să caute vreun ungher unde să se ascundă; dar 
nu găsi nimic. Văzu însă dinainte-i o uşă mare, şi îm- 
pinse uşa aceea, care se deschise, iar el se repezi înăun- 
tru. Dinaintea lui se întindea o sală îngustă, lungă şi 
întunecată, în care se ascunse. De-abia se pitise el acolo, 
că deodată doi inşi se și iviră înainte-i şi îl înşfăcară, şi 
îl puseră în lanţuri, şi spuseră: 

— Slavă lui Allah, carele ne-a îngăduit să te dibuim, 
o, vrăjmaş al lui Allah, şi al oamenilor! Iacătă-s trei zile 
şi trei nopți de când te căutăm fără de contenire şi de 
când ne-ai răpit tot somnul şi toată tihna. Şi ne-ai făcut 
să degustăm amarul morții! 

Iar frate-meu El-Kuz zise: 

— Păi, o, oameni buni, la ce m-a osândit Allah? Şi ce 
poruncă v-a dat împotriva mea? 

Ei spuseră: 

— Vrei să ne pierzi şi să-l pierzi odată cu noi şi pe stă- 
pânul acestei case! Nu ţi-a fost oare destul că i-ai adus 

e toți prietenii tăi la prăpăd, şi pe stăpânul acestei case 
A sărăcie lucie? Şi-acuma vrei să ne şi omori? Unde este 
cuțitul pe care îl țineai ieri în mână, când fugeai după 
unul dintre noi? 

La vorbele acestea, începură să-l scotocească şi-i gă- 
siră la brâu cuțitul de care se slujea ca să taie talpa de 
pingelit. 

Atunci îl doborâră pe El-Kuz la pământ şi vrură să-l 
sugrume, când el strigă: 

— Ascultaţi-mă, oameni buni! nu sunt nici hoț, nici 
ucigaş; da am a vă istorisi o poveste uluitoare, şi-i chiar 
_ povestea mea! 

Dar nu vroiră să-l asculte nicicum; îl jucară cu pi- 
cioarele şi îl bătură şi îi rupseră hainele. După ce îi rup- 
seră hainele şi îl lăsară cu spinarea goală, văzură pe 
spinarea lui vânătăile de la toate loviturile de ciomag şi 
i. gârbaci pe care le căpătase în vremurile din urmă, şi 
strigară: 

— A, mişel afurisit! ia uite urmele bătăilor de mai 
” înainte pe spinarea ta, care ne dovedesc toate fărădele- 
gile tale trecute! 

„Şi cu asta îl târâră pe bietul El-Kuz între mâinile va- 
liului; iar El-Kuz cugeta la toate năpastele lui şi îşi zicea: 
„Mari trebuie să fie păcatele mele, de le ispăşesc aşa, 
„măcar că sunt neştiutor de orice vină! Şi nu am ajutor 
decât întru Allah Preainaltul!“ 

„Când ajunse între mâinile valiului, acesta se uită la 
el cu mânie şi îi zise: 

— Ticălos sfruntat! hotărât că loviturile ale căror ur- 
me se văd pe spinarea ta sunt dovadă îndestulă pentru 
toate hoţomăniile tale de ieri şi de azi! 

Zise, şi porunci să i se tragă pe dată o sută de vergi! 
„După care îl cocoțară şi îl priponiră pe spinarea unei 
cămile, iar crainicii îl purtară prin toată cetatea strigând: 
„lacătă cum este pedepsit cine intră în casa altuia!“ 

Ci ştirea despre toate năpastele amărâtului de El-Kuz, 
fratele meu, nu zăbovi prea mult până să ajungă la mine. 
Şi purcesei pe dată în căutarea lui, şi îl găsii, într-un 
sfârşit, şi chiar în clipita când îl coborau leşinat de pe 
spinarea cămilei. Eu atunci, o, cârmuitorule al drept- 
credincioşilor, îmi îndeplinii datoria de a-l ridica de jos, 
de a-l îngriji şi de a-l aduce în taină la Bagdad, unde îi 
statorii un tain ca să aibă ce să mănânce și ce să bea în 
tihnă până la sfârșitul zilelor lui. 

Aceasta-i povestea amărâtului de El-Kuz. Cât despre 
cel de al cincilea frate al meu, pățania lui este uluitoare 
şi îţi va dovedi, o, ckemuherule al drept-credincioşilor, 
cu cât sunt eu cel mai prevăzător şi cel mai înțelept din- 
tre fraţii mei. 


PĂŢANIA LUI EL-AŞAR, 
CEL DE AL CINCILEA FRATE AL BĂRBIERULUI 


El este, o, cârmuitorule al drept-credincioşilor, chiar 
acela dintre frații mei care avea urechile şi nasul tăiate. 
Îi ziseseră El-Aşar fie din pricină că era mare şi cu pân- 
tecele lăbărțat ca o cămilă cu plod în burtă, fie poate 
pentru că era ca o căldare mare. Dar asta nu îl împie- 
dica defel, cât era ziua de lungă, să fie de o lenevie până 
peste măsură, pe când noaptea făcea tot soiul de slugă- 
reli şi câştiga bani pentru ziua următoare cu tot felul de 
matrapazlâcuri fistichii. 

lar la moartea tatălui nostru, moştenirăm fiecare 
câte o sută de drahme de argint. El-Așar, ca fiecare din- 
tre noi, luă cele o sută de drahme ce i se cădeau, dar 
habar n-avea ce să facă cu ele. Într-un sfârşit, se opri la 
un gând dintr-o mie: să-şi cumpere un tacâm de felu- 
rite sticlării şi să le vândă cu bucata; şi da precădere 
acestei îndeletniciri față de oricare alta, pe temeiul că o 
atare treabă cere trudă puţină. 

Aşa că frate-meu El-Aşar ajunse negustor de sticlă- 
rept pentru care cumpără un coş mare în care îşi 
puse sticlăriile, alese un colț de uliţă umblat, și se aşeză 
acolo, punându-și dinainte coşul cu sticle. Se ghemui 
pe vine liniştit, se sprijini cu spinarea de peretele unei 
case, şi începu să-i îmbie cu marfa lui pe trecători, stri- 
gându-le: 


Hei, sticle, hei, voi, stropi de soare! 
Voi, sâni de tinere fecioare 

Din alabastră şi lucoare! 

Ochi ca ai doicii mele-n care 
Se-aprinde-o strălucire mare! 
Răsuflete de fată mare 
Înmărmuriie-n tremurare! 

Voi, sticle, sticle sclipitoare! 


Dar cel mai adesea El-Aşar tăcea şi, cu spinarea bine 
înțepenită în zid, se lăsa să lunece pe calea visului, sus 
de tot. Şi, într-una din acele zile, la ceasul rugăciunii 
de vinerea, iacătă ce-şi năzărea El-Aşar: 


Mi-am băgat toți banii în cumpărarea acestor sticle, 
adicărelea o sută de drahme. Am să izbutesc, de bună 
seamă, să le vând pe toate pe două sute de drahme. Cu 
aceste două sute de drahme am să mai cumpăr alte sti- 
clării, şi am să le vând pe patru sute de drahme. Şi am 
s-o ţin tot aşa cu vânzarea, cu cumpărarea și iarăşi cu 
vânzarea, până ce am să ajung stăpân pe bani mulți. 
Atunci am să cumpăr toate uri e de mărfuri, giu- 
vaieruri şi mirozne, și nu am să mă opresc din vândut 
decât după ce am să ajung la nişte agoniseli bine înte- 
meiate. Atunci am să pot să cumpăr un sarai mare, şi 
robi, şi cai, şi şei cu nişte cioltare de atlaz bătute cu za- 
rafir; şi am să mănânc şi am să beau; şi nu are să fie o 

cântăreață în cetate pe care să n-o poftesc să vină să 
cânte în casa mea. Pe urmă am să mă pun în legătură cu 
toate peţitoarele cele mai pricepute din Bagdad şi am să 
„le trimit pe la fetele de sultani şi de viziri; şi nu are să 
treacă un răspăs lung de vreme până când am să mă 
" însor măcar cu fata vizirului cel mare! Întrucât mi s-a iz- 
vodit că acea copilă este deosebit de frumoasă şi desă- 
vârşită ca desăvârșiri; încât am să-i statoresc o zestre de 
o mie de dinari de aur. Şi nici nu mă îndoiesc că taică-său, 
vizirul cel mare, are să se invoiască numaidecâr la căsă- 
torie; dar dacă nu va vroi să se învoiască, ei bine! am să 
i-o răpesc pe fiică-sa, spre ţâfna nasului lui, şi am s-o aduc 
în saraiul meu. Atunci am să-mi cumpăr zece băieți ti- 
neri, în slujba mea anume. După care am să pun să mi 
se facă nişte haine împărăteşti cum nu poartă decât sul- 
tanii şi emirii; şi am să poruncesc la giuvaiergiul cel mai 
iscusit să-mi facă o şa de aur învrâstată cu mărgăritare 
şi cu nestemate. Şi atunci, călare pe calul cel mai fru- 
mos, pe care am să-l cumpăr de la căpetenia beduinilor 
din pustie, ori care am să cer să-mi fie adus de la tribul 
 Anezilor, am să mă preumblu prin cetate cu o liotă de 
robi după mine, şi împrejurul meu, şi înaintea mea; şi, 
aşa, am să ajung la atu vizirului cel mare, care, la ve- 
derea mea, are să se scoale în cinstea mea și are să mă 
poftească pe locul lui, şi are să stea în picioare mai jos 
de mine, şi are să se socoată prea norocit să-mi fie socru. 
Tar eu am să aduc cu mine doi robi tineri, purtând fie- 
care câte o pungă mare, și în fiecare pungă are să fie 
câte o mie de dinari. Am să dau o pungă vizirului, ca 
dar pentru fata lui, şi am să-i dau Lima punga cea- 
altă, numai aşa, ca să-i arăt ce darnic sunt eu, şi ce fal- 
nic, şi ce fleac este în ochii mei lumea toată. Pe urmă 
am să mă întorc mândru la mine acasă; iar când lo- 
poe mea va trimite pe cineva să-mi aducă temene- 


e ei, am să-l umplu de aur pe acel cineva şi am să-i fac 

daruri de hăinuri scumpe şi de caftane scumpe. lar dacă 
vizirul are să-mi trimită vreun peșcheş de nuntă, nu am 
să-l primesc, ci am să i-l trimit îndărăr, măcar de-ar fi 
şi-un peşcheş cât de mare ca preț, şi toate astea spre a-i 
dovedi pe deplin că am sufletul suspus şi că nu sunt în 
stare nici de mitocănia cea mai măruntă. 

După care am să hotărăsc însumi ziua cununiei mele 
şi amănuntele nunții; şi am să dau porunci să nu se pre- 
cupeţească nimic, atât în ce priveşte ospățul, cât și în ce 
priveşte numărul şi prețul lăutarilor, al cântărețelor şi al 
dănțuitoarelor. Și am să fac în saraiul meu toate pregă- 
tirile trebuitoare, am să-l împodobesc peste tot cu sn 
limuri, şi am să aştern pământul cu flori, de la intrare 
până în sala de ospăț, şi am să pun să se stropească pă- 
mântul cu apă de trandafiri şi cu alte ape înmiresmate. 

În noaptea nunţii, am să mă îmbrac cu hainele mele 
cele mai frumoase şi am să mă sui să şed pe un scaun 
împărătesc pus pe o podină înaltă, acoperită toată cu 
preşuri chindisite cu mătase şi cu închipuiri de flori şi 
cu dungi iscusit zugrăvite. Şi toată vremea cât are să 
ţină nunta, şi cât are să fie purtată, prin mijlocul sălii, 
soţia mea, cu toate gătelile ei mai strălucite decât luna 
plină în luna Ramadanului, eu am să stau nemișcat şi 
falnic şi nici măcar nu am să mă uit la ea, şi nu am să 
întorc capul nici la dreapta, nici la stânga, şi asta anume 
ca să fac să se vadă limpede fălnicia firii mele şi înțelep- 
ciunea mea! Şi până la urmă au s-o aducă pe soția mea 
dinainte-mi, cu toată frăgezimea frumuseţii ei, şi par- 
fumată toată dulce. Şi nici baremi n-am să mă clintesc, 
ba dimpotrivă! Și am să stau așa, nepăsător şi falnic, 
până ce toate femeile aflate la nuntă au să se apropie de 
mine şi să-mi spună: „O, stăpâne al nostru şi cunună pe 
capetele noastre, iat-o pe soția şi roaba ta, care vine sfi- 
oasă între mâinile tale, şi care aşteaptă s-o miluieşti cu o 
privire. E atâta de ostenită de cât așteaptă aşa în picioare! 

şi nu nădăjduieşte decât porunca ta ca să şadă!“ Dar eu 
nu am să rostesc nici măcar o vorbă, și am să fac încă şi 
mai dorit răspunsul meu. Și-atunci toate muierile și 
“toate hanâmele poftite la nuntă au să se temenească să- 
rutând pământul de multe ori dinaintea măreției mele. 
Şi numai atunci am să mă îndur să-mi cobor ochii şi 
“am să binevoiesc a mă uita la soţia mea, da numai o 
dată, atât, cu o privire numai; după care am să ridic ia- 
„răşi ochii şi iarăşi am să-mi iau chipul meu de nepăsare 
„mare. lar slujnicele au s-o ia pe soţia mea, iar eu am să 
mă scol şi am să cobor să-mi schimb hainele şi să-mi 
pun altele mult mai bogate şi mult mai strălucite. Şi ia- 
răşi o vor aduce, încă o dată, dinaintea scaunului meu, 
pe mireasa îmbrăcată cu alte haine şi cu alte găreli, şi 
pierdută sub grămada de giuvaieruri, de aur şi de nes- 
temate, şi parfumată cu alte parfumuri mult mai tari. 
ar eu am să aştept să fiu rugat de multe ori, până să 
mă uit la soția mea, şi dintr-odată am să-mi ridic iar 
ochii ca să n-o mai văd. Şi am să urmez să mă port aşa, 
până ce toate datinele au să se sfârșească deplin. 


„Ci în clipita aceasta a povestirii sale, Șeherezada văzu că 
luminează de ziuă şi, sfioasă, nu vroi să încalce cumva în 
jOaprea aceea îngăduința dată. 


Tar când fu cea de a treizeci şi doua noapte, 
urmă să-i istorisească sultanului Șahriar povestea: 


Mi s-a izvodit, o, norocitule sultan, că bărbierul is- 
risi astfel urmarea pățaniei celui de al cincilea frate al 
u, El-Aşar: 

-până ce toate datinile au să se sfârșească deplin. 
ci am să le poruncesc câtorva dintre robii mei cei 
tineri să ia o pungă plină cu cinci sute de dinari în bani 

mărunți și să arunce mărunţișul acela cu pumnii în 
toată sala şi să le împartă şi tuturor însoţitoarelor soției 
mele. Iar eoo i după asta, au s-o îndrume pe 
soţia mea la odaia ei, unde am să mă duc şi eu, după ce 
am să mă las aşteptat multă vreme. După ce am să intru 
la ea, am să mă bea fără să mă uit la ea, şi, străbătând 
rândurile femeilor aşezate pe două șiruri în odaie, să şed 
pe divan, şi am să cer un pocal cu apă înmiresmată şi în- 
dulcită, şi am s-o beau liniştit, după ce voi fi dat slavă 
lui Allah. 

Cât despre soţia mea, eu şi mai departe nu am să iau 
în seamă că se află pe pat, gata toată să mă primească; 
şi, ca s-o umilesc şi s-o fac să simtă bine puternicia mea 
şi cât de puţin îmi pasă mie de ea, nu am să-i spun nici 
măcar o vorbă, şi am s-o învăţ în felul acesta cum înțe- 
leg să mă port pe viitor cu ea. Întrucât în niciun alt fel 
nu ajungi să le faci pe muieri supuse, dulci şi drăgăstoa- 
se. Şi chiar că apoi am să văd că intră şi vine la mine ne- 
vasta socrului meu, care are să înceapă să-mi sărute 
obrazul şi mâinile, şi să-mi spună: „O, stăpâne al meu, 
îndură-te de te uită la roaba ta, fiica mea, care doreşte 
cu aprindere să te duci la ea, şi s-o miluieşti cu o vorbă 
măcar!“ Dar eu, în pofida vorbelor cuviincioase ale so- 
ţiei socrului meu, care nu are să cuteze a-mi zice ginere, 
de teamă să nu pară neobrăzată, nu am să-i dau niciun 
răspuns. Atunci ea are să mă roage mai departe spre a 
mă îndupleca, şi, până la urmă, sunt a, are să 
se arunce la picioarele mele, pe care are să mi le sărute, 
precum şi pulpana hainei mele, şi asta de multe ori, şi 
are să-mi spună: „O, stăpâne al meu, îţi jur pe Allah că fa- 
ta mea este frumoasă şi fecioară! Îţi jur pe Allah că niciun 
bărbat nu a văzut-o pe fata mea fără de iaşmac şi nu-i 
ştie nici baremi culoarea ochilor! Fie-ţi milă, încetează 
a-i mai face ruşinea aceasta şi a o umili atâta de amar- 
nic! Uită-te cât de umilită şi de supusă şade; nu mai 

aşteaptă decât un semn de la tine ca să te mulțumească 
în toate!“ Şi pe dată soţia socrului meu are să se ridice 
şi să-i dea pocalul fiicei sale, care numaidecât are să vină 
să mă îmbie cu supuşenie și tremurând toată. lar eu, 
răsturnat fără păsare pe pernele de catifea de pe divan, 
chindisite cu aur, am s-o las să se înfățişeze între mâi- 
nile mele şi am să mă desfăt, fără a o privi, s-o văd în pi- 
_cioare pe ea, fata vizirului cel mare, dinaintea mea, 
“neguțătorul de sticlării de odinioară, care îşi striga mar- 
fa la colțul ulițelor: 


Ia, sticle, ia! Stropi scumpi de soare! 
Sâni dulci de tinere fecioare 
Din alabastră şi lucoare, 
Ochi ca ai doicii mele-n care 
Lucește-o strălucire mare! 
Răsuflete de fată mare 
nmărmurite în cleștare, 
Ta, sticle, miere sclipitoare, 
Ia, sticle, stropi vrăjiți de soare! 


lar ea, față de atâta evghenie şi fălnicie, nu are să 
poată să mă ia decât drept fiu al vreunui sultan vestit, 
şi a cărui faimă umple lumea. Și are să-mi spună, cu la- 
“crimile în ochi: „O, doamne al meu, fie-ţi milă! nu da 
în lături pocalul acesta din mâinile roabei tale! Că sunt 
„cea mai de pe urmă dintre roabele tale!“ Dar eu, la vor- 
bele ei, nu am să dau niciun răspuns. Iar ea, până la 
"urmă, are să-și facă oleacă de inimă faţă de tăcerea mea, 
are să stăruiască pe lângă mine spre a mă face să iau 
ocalul cu vin, şi are să mi-l apropie ea însăşi cu gingă- 
ie de buze. Da eu, față de atare marghioleală, am să 
nă mânii, am să mă uit la ea cumplit şi am să-i trag 
peste ochi o palmă straşnică şi am să-i altoiesc în burtă 
0 izbitură repezită de picior, ia aşa... 

Şi frate-meu, urmă bărbierul, rostind vorbele aces- 
tea, făcu mişcarea de a-i repezi izbitura cea amarnică de 
picior soției lui închipuire, şi izbitura nimeri drept în 
coșul cel gingaş în care şedeau sticlăriile dinainte-i, şi 
coşul, cu tot ce se afla în el, se rostogoli cât colo! şi nu 
mai rămaseră decât nişte cioburi, din tot ceea ce alcă- 
tuise toată avuţia smintitului. Uf, de-aș fi fost eu acolo 
în clipita aceea, o, emire al drept-credincioşilor, l-aş fi 
muștruluit eu precum i se cădea pe fratele ăsta plin de 
îngâmfare nesuferită şi de făloşenie sufletească închi- 
puită! 

Şi, dinaintea acelor pagube fără de leac, El-Aşar se 
porni să-şi tragă niște lovituri vârtoase peste ochi, şi să-şi 
sfâşie de deznădejde hainele, şi să plângă, şi să se vaicăre 
bătându-se mai departe. Şi-atunci, cum ziua aceea era 
taman o zi de vineri, şi cum rugăciunea de amiază urma 
să înceapă în geamii, oamenii care ieşeau de prin case îl 
văzură pe fratele meu în starea aceea, şi unii se opriră ca 
să-l căineze, iar alții îşi urmară drumul mai departe so- 
cotindu-l nebun şi râzând până peste poate, după ce 
aflau de la vreun vecin amănuntele aiurelii lui. 

Pe când fratele meu se bocea aşa, plângând pierde- 
rea sermaialei lui dimpreună cu ghelirurile toate, iacătă 
că o hanâmă de spiță înaltă tocmai trecea pe acolo, du- 
cându-se la geamie pentru rugăciunea de vineri. Le în- 
trecea în frumuseţe până şi pe femeile cele mai frumoase; 
din ea toată se revărsa o mireasmă îmbietoare de musc; 
călărea pe o catârcă încioltărată cu catifea şi cu atlaz de 
aur; şi era însoțită de o mulțime mare de slugi şi de robi. 
La vederea tuturor acelor sticle sparte și a tei meu 
care se văicărea atâta de amarnic plângând, inima îi fu 
cuprinsă de filotimie şi de milă, şi întrebă care este pri- 
cina unei atare deznădejdi. I se răspunse că bietul om 
avusese un coş cu sticlării, din vânzarea cărora trăia, că 
acela era tot avutul lui, dar că nu îi mai rămăsese nimic 

după beleaua care îi spărsese totul în bucățele. Atunci 
hanâma îl strigă pe unul dintre slujitorii ei şi îi spuse: 

— Dă-i bietului om toți banii pe care îi ai la tine. 

Şi slujitorul dezlegă numaidecât de la gåt, unde sta, 
atârnată cu un şiret, o pungă mare, pe care i-o înmână 
fratelui meu. El-Aşar o luă, o deschise și găsi în ea, după 
ce îi numără, cinci sute de dinari de aur. La priveliştea 
aceea, era mai să moară de tulburare şi de năprasna bu- 
 curiei, şi începu să cheme asupra binefăcătoarei lui toate 
milele și binecuvântările lui Allah. 

Ajuns bogat aşa, într-o clipită, El-Aşar, cu pieptul 
umflat de mulțumire, se întoarse la el acasă spre a-și 
duce acolo bogăţia, şi se pregătea să plece să caute vreo 
casă frumoasă pe care s-o închirieze şi unde să trăiască 
după pofta lui, când auzi nişte bătăi încetinele la uşă. Se 
ridică şi sări să deschidă, şi văzu o femeie bătrână pe 
„care nu o cunoştea şi care îi spuse: 

— O, copilul meu, află că sfântul ceas al rugăciunii din 
această sfântă zi de vineri oape că a trecut, iar eu încă 
"nu am putut să-mi fac spălările cele sfinte de dinainte de 
rugăciune. Aşa că mă rog ție să-mi îngăduieşti să intru o 
clipită la tine şi să-mi fac spălările, la adăpost de iscodelnici. 

Iar fratele meu îi răspunse: 

— Ascult şi mă supun! 

„Şi fi deschise uşa până la perete şi o pofti şi o duse la 
bucătărie, unde o lăsă singură. 

„Peste câteva clipite, bătrâna veni în odaie la frate-meu 
şi acolo şezu jos pe o bucată veche de rogojină ce slujea 
de chilim în odaie, îşi îndoi de câteva ori genunchii des- 
tul de în grabă, pe urmă îşi încheie rugăciunea, făcându-i 
lui frate-meu nişte urări tare bine ticluite şi pline de po- 
căință, Și frate-meu, care de altminteri nu-şi mai încă- 
pea în piele, mulțumi bucuros şi, scoțând de la brâu doi 
inari de aur, i-i întinse mărinimos. Bătrâna îi împinse 
lături cu mândrie şi se împotrivi: 

— O, copilul meu, Allah fie lăudat că te-a croit aşa de 
mărinimos! Încâr nu mă mai mir că ştii să stârneşti aşa 
de repede prietenia oamenilor, până şi a acelora care, 
ca mine, nu te-au văzut decât numai o dată. Cât despre 
banii pe care binevoieşti să mi-i dăruieşti, pune-i îndă- 
răt la brâu, întrucât, judecând după înfăţişarea ta, tre- 
buie să fii vreun saaluk sărac, iar banii trebuie să-ţi fie 
mai de nevoie decât mie, care nu am nicio trebuinţă de 
ei. Și dacă chiar poți să te lipseşti de ei, nu ai decât să-i 
dai îndărăt hanâmei care ţi i-a dăruit când ţi-a văzut 
sticlele sparte în bucăți. 

TAN meu răspunse: 

— Da ce, măicuță, o cunoşti pe femeia aceea? Dacă-i 
aşa, mă rog ție să-mi faci binele de a-mi arăta mijlocul 
de a o mai vedea o dată. 

Bătrâna răspunse: 

— Fiul meu, femeia aceea tânără, care este tare fru- 
moasă, nu ţi-a făcut darul decât ca să-ți arate plăcerea 
ei de tine, care eşti tânăr, frumos şi vârtos, pe când soțul 
ei este neputincios şi zăbavnic în pat, cu ea; că e procop- 
sit cu o pereche de ouşoare reci de-ți face milă. Scoală-te, 
așadar, pune-ţi tot aurul la brâu, să nu carecumva să ţi-l 
fure careva din casa asta fără de zăbrele, şi hai cu mine. 
Că trebuie să-ţi spun că mă aflu de multă vreme în 
slujba acelei hanâme tinere, şi eu sunt cea care împli- 
neşte toate însărcinările ei de taină. După ce am să te 
duc la ea, să nu pregeți a fi cât mai zornic a-i spune tot 
felul de vorbe dulci şi a-i face tot ce eşti în stare; şi cu 
cât va fi mai mult, cu atât mai vârtos ai s-o legi de tine; 
că ea, la rându-i, nu va precupeți nimic spre a-ţi înlesni 
toate voile, şi ai să fii stăpân deplin pe frumuseţea şi pe 
bogăţiile ei, întru totul! 

Când auzi vorbele babei, frate-meu se sculă, făcu 

recum îi spusese ea şi se luă după bătrână, care porni 
a drum, iar fratele meu mergea pe urma ei, până ce 

ajunseră amândoi la o poartă mare în care baba bătu 
într-un chip anumit. Şi frate-meu era cuprins de o mare 
tulburare şi nu mai putea de bucurie. 
La bătaia aceea a bătrânei, o roabă tânără, grecoaică, 
tare frumoasă, veni să deschidă poarta gingaş, şi să le 
ureze bun venit, zâmbind cu un zâmbet îndatoritor. 
Bătrâna intră, iar fratele meu se ţinu după ea; şi fu dus 
de grecoaica aceea copilă într-o sală mare şi falnică, 
aşezată în mijlocul acelei locuințe largi, şi îmbrăcată cu 
“perdele mari de mătase chindisită cu aur subțire, şi aş- 
ternută bogat. Şi frate-meu, pomenindu-se singur, şezu 
„pe un divan şi îşi scoase ei data pe care şi-l puse pe 
genunchi, şi îşi şterse fruntea. Dar de-abia șezu el acolo, 
că perdelele se şi traseră la o parte, şi se ivi o copilandră 
fără de seamăn şi cu care nimic nu ar fi putut să se mă- 
soare în ochii mirați ai oamenilor; şi avea pe ea tot ceea 
„ce s-ar putea închipui ca frumuseţe în ce priveşte hai- 
ele. Şi fratele meu, El-Aşar, se ridică drept pe cele două 
icioare ale lui. 
Tar copila, când îl văzu, începu să-i zâmbească din ochi 
grăbi a se duce să închidă ușa, pe care o lăsase întredes- 
ă. Veni apoi la fratele meu, îl luă de mână şi îl trase 
divanul de catifea daurită. Acolo ar fi fără de 
amănunți tot ceea ce, vreme de un ceas, fratele 
eu şi copilandra îşi făcură unul altuia, imbrăţişându-se, 
“adunându-se, sărutându-se, muşcându-se, alintându-se, 
izbindu-se, sucindu-se, răsucindu-se, istovindu-se, întâia 
oară, a doua oară, a treia oară, şi altminteri. 
A ă acele zbenguiri, tânăra femeie se ridică şi îi 
“spuse fratelui meu: 
— Ochi al meu, să nu te mişti de aici până nu mă în- 
torc! 
Pe urmă ieşi repede şi pieri. 
Şi iată că deodată, cumplit şi cu ochi de foc, în uşa 
eschisă repezit se ivi un arap mare și ţinând în mână 

un paloş tras, un paloş cu sclipiri orbitoare. Și răcni spre 
înfricoşatul de El-Aşar: 

— Vai de tine, mişelule! Cum de-ai cutezar să intri 
aici, o, pui de târfă, plod lepădat, zămislitură mistri- 
ceată din toate ouăle putrede ale dezmăţaţilor! 

La zisele cele atâta de năprasnice, fratele meu nu ştiu 
ce răspuns să toarcă, și limba i se împietri, şi toate vinele 
i se retezară, şi îngălbeni la chip, şi trupu-i se fleşcăi. 
Arapu-atunci îl luă, îl dezbrăcă de tot şi, spre a-i lungi 
chinul, începu să-i tragă nişte lovituri grele cu latul spa- 
dei, mai bine de optzeci de lovituri; pe urmă înfipse 
spada în el în mai multe locuri, până ce fratele meu 
căzu la pământ, şi arapu-l socoti mort. Atunci strigă cu 
glas cumplit, şi numaidecât veni o arăpoaică aducând o 
tablă plină cu sare. Arăpoaica puse tablaua jos şi începu 
să presare cu sare rănile fratelui meu care, în ciuda du- 
rerilor crunte, nu cuteza să crâcnească, de frică să nu i 
se taie capul. Pe urmă arăpoaica îl acoperi întru totul cu 
sare, şi plecă. Atunci arapul scoase încă un răcnet tot 
atâta de înfricoşător ca și cel dintâi, şi se înfățişă baba, 
care, ajutată de arap, scotoci hainele și brâul fratelui 
meu, şi-i luă toți banii; pe urmă îl luă pe frate-meu de 
picioare şi îl târi prin odăi până la un loc din curte 
unde, printr-o deschizătură, îl aruncă în fundul unei 
găuri negre, în care avea obiceiul să arunce leşurile tu- 
turor acelora pe care, cu tertipurile ei, îi ispitea în casa 
aceea, spre a sluji de călăraşi voinici la dodeleala tinerei 
ei stăpâne, şi apoi pe a-i despuia şi a-i arunca în groa- 

a aceea, după ce fuseseră acoperiți cu sare pentru ca 
oiturile să nu duhnească rău. 

Gropniţa în afundul căreia fu aruncat fratele meu 
El-Aşar era mare şi plină de bezne, iar trupurile celor ce 
fuseseră azvârliți acolo se adunaseră grămadă unele 
peste altele. Iar el şezu acolo jos două zile întregi, în ne- 
putinţă de a face nicio mişcare, în urma rănilor şi a 


O ———— 

căderii. Şi Allah (preaslăvit să fie el!) vroi ca taman sarea 
cu care fusese tăbăcit să fie temeiul tămăduirii lui şi să-i 
“oprească sângele de a se strica şi să i-l închege. Începând 
să i se vindece rănile, şi puterile să i se întoarcă oleacă, 
fratele meu putu să se desprindă dintre leşuri şi să se tå- 
rască pe tot lungul hrubei, la înlesnirea unei gene de 
lumină ce răzbătea din afund până la el; lumina aceea 
izvora de la o bageacă micuță din zidul care închidea 
gropniţa. Izbuti să se caţere până la ferestruică şi de 
"acolo să iasă iarăşi la seninul zilei, afară din hrubă. 
Atunci grăbi a se întoarce acasă la el, unde mă dusei 
să-l caut şi îl îngrijii cu leacurile pe care mă pricep să le 
scot din ierburi şi din zemurile de buruieni, şi, E o 
“bucată de vreme, frate-meu, pe deplin zviduit, se hotărî 
a o face pe babă, ca şi pe ceilalți, să ispăşească chinurile 
pe care le îndurase. Purcese la căutarea bătrânei şi îi luă 
“urma, şi dibui locul unde venea în fiecare zi spre a-i 
“ademeni pe tinerii ce urmau s-o mulțumească pe stă- 
pâna ei şi să ajungă apoi ceea ce ajungeau. Şi, într-o zi, 
"se travesti într-un străin persan, se încinse peste mijloc 
“cu un brâu pe care îl umplu cu bucăți de sticlă spre a da 

ă se creadă că era aur, ascunse o sabie mare sub haina-i 
lungă de persan, şi se duse s-o aştepte pe babă, care nu 
zăbovi să se ivească. Numaidecât frate-meu se apropie 
e ea, se prefăcu a vorbi prost pe limba noastră cea ară- 
bească și maimuţări limba străină a persanilor, spre a-i 
une bătrânei: 

— Maică, sunt străin și aş vrea să aflu unde găsesc o 
rezie spre a cântări şi a cerceta aceşti nouă sute de di- 
nari de aur, pe care îi am colea la brâu şi pe care tocmai 
i-am dobândit din vânzarea mărfurilor pe care le-am 

dus din țara mea. 

Afurisita de babă a prăpădului îi răspunse: 

— Păi, de bună seamă, o, tinere dragă! ai brodit bine, 
trucâr chiar fiul meu, care-i un băiat frumos ca tine, 

este zaraf de meserie, și fireşte că are să-ţi pună la înde- 
mână terezia lui. Aşa că hai să te duc la el! 

Frate-meu îi spuse: 

— Atunci, ia-o înaintea mea! 

Și ea o luă înaintea lui, iar el după ea, până ce ajun- 
seră la casa cu pricina. Și veni să le deschidă tot roaba 
aceea, micuța grecoaică, zâmbind dulce, şi bătrâna îi 
şopti: 

— De data aceasta îi aduc stăpânei noastre nişte vine 
zdravene şi un trup bine zidit! 

lar roaba cea micuță îl luă pe fratele meu de mână şi 
îl duse în sala cu mătăsării, şi şezu cu el să-l veselească 
vreo câteva clipite, pe urmă se duse s-o vestească pe stă- 
pâna ei, care se ivi şi făcu cu frate-meu tot ceea ce făcuse 
şi întâia oară, da nu ar fi de niciun folos s-o mai spunem 
încă o dată. Pe urmă ea ieşi, apoi deodată se arătă ara- 
pul cel cumplit, în mână cu spada trasă, care strigă la el 
să se scoale şi să meargă după el, purtându-se ca şi în- 
tâia oară. Şi-atunci fratele meu, care venea în urma 
arapului, scoase dintr-odată sabia de sub pulpană şi 
dintr-o lovitură îi reteză scurt capul. La zgomotul căde- 
rii, veni în fugă arăpoaica, şi păţi şi ea aceeaşi soartă; pe 
urmă roaba grecoaică, al cărei cap zbură dintr-o lovitu- 
ră, Pe urmă i rândul babei, care venea în fugă, gata să 
pună laba pe pradă. La vederea fratelui meu, cu mâneca 
plină de sânge și cu sabia în mână, o cuprinse spaima şi 
căzu la pământ; iar fratele meu o smuci de păr şi îi 
răcni: 

— Mă mai cunoşti, târfoştină bătrână, plod de târ- 
foştină, împuţiciune blestemată! 

lar baba răspunse: 

— O, stăpâne al meu, nu te cunosc! 

Frate-meu spuse: 

— Află, dar, o, hoaşcă înfulecătoare de hârre, că sunt 
chiar acela la care ai venit să-ţi faci spălările, o, tuhăs 

de maimuţă bătrână! acela pe care l-ai ademenit aici ca 
„s-o călăresc pe stăpână-ta şi s-o mulțumesc, acela pe care 
l-ai târât de picioare ca să-l arunci în gropniță. 
„Şi, spunând acestea, fratele meu, dintr-o singură lo- 
„vitură de sabie, o despică pe babă şi o făcu două bucăţi; 
„pe urmă, isprăvind treaba, se duse s-o caute pe femeia 
cea tânără care se desfătase de două ori cu el. 
„O găsi îndată, dând zor să se gătească şi să se îm- 
parfuumeze, într-o odaie lăturalnică. 
„Când îl văzu, scoase un p înfricoşat şi se prăbuşi 
picioarele lui, rugându-l să-i cruțe viața; şi fratele 
neu, aducându-și aminte de mulțumirile adevărate pe 
care i le stârnise şi pe care şi ea le avusese cu el, îi dărui 
cu mărinimie cruțarea vieţii, şi îi spuse: 
— Da cum se face de te afli în casa asta, sub ocârmu- 
irea unui arap cumplit pe care l-am omorât cu mâna 
mea și care pesemne că ţi-a făcut destule scârbe? 
= Ea răspunse: 
© — O, stăpâne al meu, înainte de a fi fost închisă în 
casa asta blestemată, eram roaba unui negustor bogat 
din cetate; iar bătrâna era o prietenă de-a casei şi venea 
esea să ne vadă, şi ne arăta, mie mai cu seamă, multă 
dragoste. Într-o bună zi, a venit la mine şi mi-a spus: 
„Sunt poftită la o nuntă care nu şi-a mai avut asemuire 
vreodată, şi nimenea pe lume nu a mai văzut una la fel. 
i vin ca să te iau cu mine!“ M-am sculat, mi-am pus 
ainele mele cele mai frumoase și am luat la mine o 
gă plină cu o sută de dinari, şi am plecat cu bătrâna. 
ajuns apoi la casa aceasta, în care bătrâna m-a băgat 
unde am căzut, prin viclenia ei, în mâinile şi sub pu- 
erea arapului cel crunt care, după ce mi-a răpit fecio- 
ia, m-a ţinut aici cu de-a sila şi m-a pus să-i slujesc la 
tipurile ucigașe, în paguba vieţii tinerilor bogaţi pe 
e îi aducea baba. Şi-aşa că de trei ani încoace nu sunt 
decât o unealtă în mâinile bătrânei ticăloase. 

Atunci fratele meu îi spus: 

— Ce soartă nenorocită ai mai avut şi tu! Da ia 
spune-mi, de atâta vreme de când te afli aici, trebuie să 
ştii dacă sunt multe bogății strânse de ucigași! 

Ea răspunse: 

— Hotărât că sunt! și-atâtea, într-adevăr, cât mă în- 
doiesc că ai putea să le cari singur pe toate; întrucât nici 
zece inşi n-ar fi îndeajuns. De altminteri, hai să vezi cu 
chiar ochiul tău! 

Şi îl luă pe fratele meu şi îl duse să vadă nişte lăzi 
mari, pline cu galbeni din toate ţările şi cu pungi de 
toate Elala, Şi frate-meu rămase uluit şi înmărmurit. 
Ea îi spuse atunci: 

— Nu asta-i calea de a scoate de aici aurul tot! Aşa că 
du-te de caută o ceată de hamali şi întoarce-te cu ei ca 
să-i încarci cu aurul de-aici. Şi, estimp, eu am să întoc- 
mesc sarcinile. 

Frate-meu atunci zori să dea fuga după hamali şi, 
peste o bucată de vreme, se întoarse cu zece inși, fiecare 
aducând câte o lădoaie goală. 

Da când ajunse la intrarea casei, fratele meu găsi ușa 
cea mare dată la perete; iar femeia cea tânără pierise, și 
cu ea toate sipetele cele mari. Și pricepu că muierea îl în- 
şelase, spre a pune gabja numai ea pe bogăţiile cele mai 
de soi. Da se alină când văzu că toate lucrurile scumpe 
rămăseseră în casă, şi toate odoarele care erau închise 
prin dulapuri, tot lucruri ce puteau să-l înavuţească pen- 
tru toate zilele câte le mai avea de trăit, încât îşi zise că 
are să le ridice pe toate a doua zi; şi, cum era frânt de os- 
teneală, se întinse pe patul cel mare şi falnic, şi adormi. 

A doua zi, când se trezi, fu până peste poate de 
înspăimântat când se văzu împresurat de douăzeci de 
străjeri de-ai valiului, care îi spuseră: 

— Ridică-te numaidecât şi hai cu noi la valiu, care te 
cheamă! 

Şi îl ridicară, încuiară uşile, și îl duseră între mâinile 
“valiului, care îi spuse: 

— Am aflat toată isprava ta, precum şi omorurile pe 
care le-ai săvârşit şi furtul pe care urma să-l faci, 
Atunci fratele meu strigă: 

„— O, valiule! dă-mi făgăduiala slobozeniei, şi am să-ţi 
istorisesc adevărul! 
Şi valiul atunci îi dădu năframa de întărire a slobo- 
 ziei, şi fratele meu îi istorisi toată povestea, de la înce- 
put până la sfârşit; da nu este de niciun folos s-o mai 
spunem și noi încă o dată. 
Pe urmă fratele meu adăugă: 
— Acuma, o, valiule plin de gânduri bune şi drepte, 
vrei, mă învoiesc să împart cu tine tot ce a rămas în 
asa aceea, şi să facem totul în două părți deopotrivă! 
Da valiul i-o întoarse: 
— Ce? cutezi să ceri împărțanie? Or, pe Allah! nu ai să 
capeți nimic, întrucât eu trebuie să iau tot şi să nu-ți las 
ic! Și trebuie să te socoți prea norocos că scapi cu viață! 
De altminteri, să pleci îndată din cetate și să nu te mai 
arăţi pe-aici, că de nu, vei îndura cea mai aspră osândă! 
„Şi valiul, căruia îi era frică să nu cumva califul să afle 
povestea cu luarea bunurilor numai de către el, îl sur- 
iuni pe fratele meu. Şi frate-meu fu silit astfel să fugă 
în lume. Da pentru ca ursita să se împlinească pe de-a-ntre- 
gul, de-abia ajunsese el dincolo de porţile cetății, că şi 
lovit de nişte tâlhari care, negăsind la el nici aur, nici 
bunuri, se mulțumiră să-i ia hainele de pe el, să-l lase 
gol şi să-i dea un potop de lovituri de bâtă; şi la urmă, 
re a-l pedepsi că îi văduvise de un chilipir pe care se 
bizuiau, îi tăiară urechile, şi tot aşa şi nasul. 
= Şi-atunci, o, cârmuitorule al drept-credincioşilor, 
ajunsei să aflu şi eu de necazurile acestui sărman El- 
şar. Şi plecai să-l caut, şi nu avusei tihnă decât după ce 
îl găsii. Şi îl adusei acasă la mine, îl îngrijii, îl vindecai 

şi îi statorii tain de mâncare şi de băutură pentru toate 
zilele câte i-au mai rămas. 

Asta-i povestea lui El-Aşar! 

Da în ce privește povestea celui de al şaselea şi cel 
mai de pe urmă frate al meu, o, emire al drept-credin- 
cioşilor, este vrednică de-a fi auzită, până a nu-mi lua 
răgazul de a mă odihni. 


PĂȚANIA LUI ȘAKALIK, 
CEL DE AL ȘASELEA FRATE AL BĂRBIERULUI 


ÎI chema Şakalik, adică Oală-spartă, o, cârmuitorule 
al drept-credincioşilor, şi dintre frații mei el este cel care 
avea buzele tăiate, şi nu numai buzele, ci şi zebbul. Iar 
zebbul, precum şi buzele, i s-au tăiat ca urmare a unor 
împrejurări de mirare până peste poate. 

Şakalik, fratele acesta al şaselea al meu, era cel mai 
sărac dintre noi şapte; era sărac lipit. Nu mai vorbesc de 
cele o sută de drahme din adiata părintelui nostru, în- 
trucât pe acele o sută de drahme, Șakalik, care în viaţa lui 
nu văzuse niciodată atâta bănet deodată, se grăbise să le 
mănânce într-o noapte, în tovărăşia ticăloaselor de otre- 
pe din mahalaua de pe stânga Bagdadului, 

Nu era, așadar, stăpân pe niciuna dintre deșertăciu- 
nile din lumea aceasta pieritoare, şi nu trăia decât din 

omenile celor ce îl primeau în casa lor, pentru vorbele 
Îi isteţe şi pentru ghiduşiile lui. 

Într-o bună zi, Şakalik plecă să caute ceva de-ale gu- 
rii spre a-şi ţine trupul sleit de lipsuri, şi se pomeni, um- 
blând pe ulite, dinaintea unei case falnice care se deschidea 
cu o scară largă şi înaltă de câteva trepte. Şi, pe trepte 
şi la intrare, se afla o mulțime mare de slugi, de robi ti- 
neri, de musaipi şi de portari. Şi frate-meu Şakalik se 
trase pe lângă câțiva dintre cei ce se înghesuiau acolo şi 
îi întrebă a cui era clădirea aceea minunată. 

Ei răspunseră: 
— Este a unui fiu de emir!! 
Pe urmă fratele meu se trase pe lângă portarii care 
_ şedeau pe o laviţă mare şi albă, în susul scării, şi le ceru 
ceva de pomană, în numele lui Allah. Ei îi răspunseră: 
© — Da tu de unde vii de nu ştii că nu ai decât să intri 
şi să te înfățişezi stăpânului nostru pentru ca numaide- 
cât să fii ghiftuit cu daruri? 
Atunci fratele meu intră, trecu de poarta cea mare, 
străbătu curtea cea largă și grădina, care era plină de 
pomii cei mai frumoşi şi de păsări cântătoare. Curtea 
toată era pardosită cu marmurele cele mai frumoase, 
albe şi negre, iar grădina era îngrijită fără de asemuire, 
niciun fiu de Adam nu mai văzuse vreodată ceva la 
. De jur împrejur străjuia un umbrar pardosit cu 
armură; perdele mari țineau acolo reveneala la ceasu- 
e de arşiţă. lar fratele meu merse mai departe și intră 
sala cea mare, acoperită toată cu pătrate de farfuriu 
colorate în albastru, în verde şi în auriu, cu flori şi cu 
frunzişuri întreţesure; în mijlocul sălii se afla un havuz 
frumos de alabastră, în care curgea cu murmur dulce 
apă proaspătă. Un chilim minunat colorat acoperea ju- 
mătatea ridicată a sălii; şi, sprijinit pe nişte perne de 

ătase chindisite cu fir de aur, sta tolănit pe chilim un 
ătrân tare frumos, cu barba lungă şi albă și cu chipul 
nat de un zâmbet blajin. Şi fratele meu păşi înainte 
și îi spuse bătrânului cu barba albă: 

— Pacea fie cu tine! 

lar moşneagul numaidecât se ridică şi răspunse: 
— Şi asupra-ţi să fie pacea şi milele lui Allah, şi bine- 
vântările sale! Ce doreşti, bre omule? 


1 


1 În traducerea lui M. A. Salie: „Era casa unuia din neamul barmakizi- 
adică din vestita familie a urmașilor vizirului Halid ibn-Barmaka (a 


it în sec. VIII), din care făceau parte şi Giafar, vizirul califului Harun 
Raşid, precum şi mulți alți înalți dregători de la curtea califilor arabi. 

Frate-meu răspunse: 

— O, stăpâne al meu, nu doresc decât să-ţi cer o po- 
mană, întrucât sunt vlăguit de foame şi de lipsuri! 

La vorbele lui, bătrânul arătă o milă mare şi fu cu- 
prins de o atare durere, aflând de starea ticăloasă a fra- 
telui meu, încât era să-şi sfâșie hainele, şi se minună: 

— Pe Allah! nu este cu putință ca să mă aflu eu într-o 
cetate, iar o ființă omenească să fie într-o asemenea stare 
de fomătate cum eşti tu! Chiar că ăsta-i un lucru pe care 
nu pot să-l îndur cu nepăsare! 

lar frate-meu oftă, ridicându-şi amândouă mâinile 
către cer: 

— Dărui-te-ar Allah cu toate binecuvântările sale! şi 
binecuvântaţi să fie zămislitorii tăi! 

Bătrânul spuse: 

— Trebuie numaidecâr să rămâi aici, ca să împarți cu 
mine prânzul şi să te înfrupți din sarea de pe masa mea! 

Şi fratele meu strigă: 

— O, stăpâne al meu, cum să-ți mulțumesc? că nu 
mai pot să mă ţin multă vreme nemâncat, întrucât aș 
pieri de foame! 

Atunci bătrânul îşi plesni palmele una de alta şi îi 
spuse robului copil ce se şi înfățişă pe dată: 

— Repede! Adu ibricul de argint şi ligheanul, ca să 
ne spălăm pe mâini! 

Şi îi spuse fratelui meu Şakalik: 

— O, oaspete al meu, vino şi spală-te pe mâini! 

Cu vorbele acestea, moşneagul se ridică şi veni şi el, 
măcar că băiatul încă nu se arătase, şi făcu schima ca şi 
cum şi-ar fi turnat pe mâini apa dintr-un ibric nevăzut, 
şi începu să-şi frece mâinile ca şi cum apa ar fi curs cu 
adevărat. La priveliştea aceea, frate-meu Şakalik nu mai 
ştiu ce să creadă; dar cum bătrânul stăruia spre a-l face 
să se apropie la rându-i, îşi închipui că e vreo şolticărie, şi 
cum şi el era vestit cu chiznovăţiile şi cu pişicherlâcurile 

lui duhlii, se duse şi începu a se preface că se spală pe mâini, 
„ întocmai ca şi bătrânul Atunci bătrânul spuse: 
— Hei, voi ceilalți, grăbiţi-vă a ne aşterne masa şi a ne 
aduce de mâncare, că bietul om de colea e zorit de foame! 
Şi numaidecât veniră în fugă o sumedenie de sluji- 
tori care începură un du-te-vino de parcă ar fi aşternut 
masa şi ar fi umplut-o cu potop de Î ste şi cu tablale 
pline până în buză. Iar Şakalik, măcar că era tare flă- 
mând, îşi zise că săracii se cade să îndure toanele celor 
bogaţi, şi se feri a lăsa cumva să i se vadă până şi cel mai 
mărunt semn de nerăbdare. Atunci moşneagul îi zise: 

— O, oaspete al meu, şezi jos colea lângă mine şi 
grăbeşte a face cinstea mesei mele! 

Şi frate-meu se duse şi şezu jos lângă el, la masa în- 
chipuită; iar bătrânul începu numaidecâr să se prefacă 
a întinge în tablale, a lua îmbucături şi a da din fălci şi 
din buze, întocmai ca şi cum ar fi mestecat cu adevărat; 
şi îi spunea lui frate-meu: 
= — O, oaspete al meu, casa mea este casa ta, şi masa 
mea este masa ta; aşa că nu te sfii, ia şi mănâncă pe sătu- 
rate, fără stânjenire! Ia uite la pâinea asta; ce albă este şi 
ce bine rotunjită! ce zici de pâinea asta? 

Şakalik zise: 

„_ — Pâinea este grozav de albă şi, într-adevăr, tare 
stoasă, şi chiar că în viața mea nu m-am înfruptat 
intr-una asemenea! 

„Bătrânul spuse: 
— Cred şi eu! arăpoaica pe care am cumpărat-o cu 
cinci sute de dinari de aur şi care a frământat-o este tare 
iscusită! Ci, o, oaspete al meu, ia şi mănâncă de pe sinia 
asta pe care vezi daurind această mâncărică gătită cu 
pătrăţele de chebap în unt, coaptă la cuptor! Să mă crezi 
"că bucătăreasa nu a precupeţit nici carnea de oaie bine 
bătută, nici grâul deztărâțat şi râșnit, nici cardamoama, 

nici piperul! Mănâncă, dar, sărmane flămând, şi spune-mi 
ce zici de gustul, de mirozna şi de odoarea ei? 

Frate-meu răspunse: 

— Chebapul este desfătătorul gurii mele, iar mireas- 
ma lui îmi umflă pieptul! Cât despre felul în care este 
izbutit, se cade să-ți spun că nici măcar pe la saraiurile 
de sultan nu se degustă ceva asemuitor! 

Şi, rostind vorbele acestea, Șakalik începu să dea din 
fălci, să mestece, să-şi mişte obrajii şi să înghită, întoc- 
mai ca şi cum ar fi mâncat de-adevăratelea. Bătrânul 
spuse: 

— Ce bucurie îmi faci, o, oaspete al meu! da socot că 
nu sunt vrednic de atâtea laude, întrucât atunci ce ai să 
mai zici de bucatele de colea, din stânga ta, de puişorii 
aceştia fripți minunat, umpluţi cu fistic, cu migdale, cu 
orez, cu stafide, cu piper, cu scorţişoară şi cu tocătură 
de carne de oaie? Şi ce zici de mireasma lor? 

Frate-meu strigă: 

— Ya Allah! Allah! Ce mireasmă îmbătătoare, şi ce 
gust desfătător, şi ce umplutură minunată! 

Și bătrânul se făcu a întocmi o îmbucătură pe care 
o luă dintr-o farfurie de pe masă şi, ducând-o la buzele 
lui frate-meu, spuse: 

— Ia şi mănâncă dumicatul acesta, o, oaspete al meu, 
şi să-mi spui părerea ta despre mâncarea aceasta în care 
vinetele ie br înoată în zeama lor ispititoare! 

Şi frate-meu făcu schima de a-şi lungi gâtul, de a des- 
chide gura şi de a înghiți dumicatul; pe urmă spuse, în- 
chizând ochii de mulțumire: 

— Ya Allah! ce bună e şi ce uşoară la mistuit! Bag de 
seamă, cu o mulțumire rară, că nicăieri în afară de casa 
ta nu m-am desfătat cu nişte vinete umplute atâta de 
bune! Totu-i gătit cu măiestria unor degete pricepute: 
tocătura de carne de miel, năutul, sâmburii de ienupăr, 
boabele de cardamoame, nucşoara muscată, cuişoarele, 

_ ghimberul, piperul şi ierburile înmiresmate. Şi deose- 
„ besc, atâta-i de bine făcută, gustul fiecărei mirodenii! 
Moşneagul spuse: 

| — Aşa că, o, oaspete al meu, nu mai aştept de la foa- 
„mea şi de la buna ta creştere decât să te văd cum înfu- 
leci cele patruzeci și patru de vinete umplute, câte se 
află pe tablaua de colea! 

Fratele meu spuse: 

— Îmi este uşor să le înfulec, întrucât sunt mai bune 
„decât sânul maicii mele şi mai alintătoare pentru cerul 
- gurii mele decât degetele de copilandre! 

Şi fratele meu făcu schima de a lua fiecare vânătă 
umplută, una după alta, şi de a le înfuleca, legănândi 
capul de mulțumire și plesnind din limbă pe cerul guri 
Şi în sinea lui se gândea la toate bucatele acelea, şi foa- 
„mea i se zădărea, şi îşi zicea că s-ar prea mulțumi, spre 
a-şi potoli foamea, cu numai o pâine uscată, de bob 
râşnit, ori de mălai. Da se feri ca de foc să-şi dea în vi- 
leag ceea ce gândea. 

Bătrânul îi spuse atunci: 

— O, oaspete al meu, limba ta este a unui om bine 
crescut şi deprins să mănânce în tovărăşia sultanilor şi 
a mai-marilor! Mănâncă, prietene, şi să-ți fie de bine şi 
de desfătată mistuire! 

Şi frate-meu spuse: 

— Chiar că, în ce priveşte mâncatul, am mâncat 
destul! 

Atunci bătrânul îşi plesni mâinile una de alta şi strigă: 

— Hei, voi! ridicați masa asta şi întindeți masa cu 
dulciuri! şi aduceți-ne toate plăcintele, toate dulciurile 
şi toate poamele cele mai alese! 

„. Şi numaidecât veniră fuga robii cei tineri, care în- 

cepură să foiască încolo şi încoace, şi vânzoleau din 
mâini, şi îşi ridicau braţele durdulii deasupra capetelor, 
şi se făceau că strâng masa ca să pună alta; pe urmă, la 

un semn al moșneagului, pieriră. Iar bătrânul îi spuse 
fratelui meu Şakalik: 

— Acuma, O, oaspete al meu, este vremea să ne îndul- 
cim. Să începem cu plăcintele. Au nu este desfătătoare 
până peste Are zumaricaua asta gingașă, uşoară, dau- 
rită, rotunjoară şi ghiftuită cu migdale, cu zahăr și rodii, 
de pe farfuria de colea, zumaricaua asta de cataifuri 
desăvârşite? Pe viaţa mea! Gustă vreo două, ca să vezi! 
Ei! siropu-i destul de legat şi taman cum trebuie, iar 
praful de scorţişoară presărat frumos deasupra! Ai 
mânca cincizeci, fără să te mai saturi; da se cuvine să 
păstrezi un locşor şi pentru kenafaua de pe tablaua de 
aramă înhorboțită. Ia uite ce dibace este plăcintăreasa 
mea, şi cum a ştiut să înfăşoare măiestrit sulurile de 
aluat! Ah, fă bine şi grăbeşte-te a-ţi veseli cu ea cerul 

urii, până ce nu se scurge salepul din ea şi nu se 
feciee e tare gingașă! Oh! ia uite! şi mahallabiaua 
asta, cu apă de trandafiri şi presărată cu praf de fistic! şi 
farfuriurile astea pline cu smântână bătută, dichisiră cu 
mirodii şi cu apă de flori de portocal! Mănâncă, oas- 
pete al meu, şi înfige-ţi mâna fără sfială, ia din plin! 

Şi bătrânul îi da pildă fratelui meu, şi îşi ducea cu 
lăcomie mâna la gură, şi înghițea întocmai ca de 
adevăratelea. Iar frate-meu îl maimuţărea de minune, 
măcar că simțind, de poftă şi de foame, cum îi vine apa 
pe buze. 

Bătrânul urmă: 

— Acuma, la dulcețuri și la poame! La dulceţuri, o, 
oaspete al meu, nu ai decât greutatea alegerii, după cum 
poți să iei seama. Ia uite zii, dinainte-ţi, şi dulcețuri 
uscate şi dulcețuri în zeama lor. Te îndemn mai ales spre 
cele uscate, care mie îmi plac cel mai mult, măcar că şi 
pe celelalte le am la inimă deopotrivă. Uite pelteaua asta 
străvezie şi rumenă, de caise, aşternută în straturi sub- 
tiri, de să se topească în gură, ispititoare! Şi pestilul ăsta 

„de chitre zaharisit, înmiresmat cu ambră! şi astălaltă, 
rotunjită în gogoloaie pembé din foi de flori de tran- 
dafir şi din foi de flori de portocal! oh! aceea mai ales, 

o vezi, am să mor într-o zi! Stăpâneşte-te! Srăpâneşte-te! 

- întrucât te sfătuiesc să te înfigi oleacă şi în dulceața de 

curmale umplute cu migdale şi cuişoare. Mi-a fost adu- 

să de la Cairo, întrucât la Bagdad nu se pregăteşte atâta 

„de bună. Aşa că l-am îndatorat pe un prieten al meu de 

la Egipt să-mi trimită o sută de gavanoase pline cu bu- 

_mătatea asta! Da nu te zori așa, măcar că graba şi pofta 

ta mă cinstesc până peste poate! Vreau să-ți dai părerea 

în chip deosebit şi Sani pestilul ăsta de morcovi cu 
zahăr şi cu nuci, şi înmiresmat cu musc! 

Fratele meu Şakalik spuse: 

— Oh! acela întrece toate visele mele, iar cerul gurii 
mele se închină dinaintea bunătăţii lui! Da, după gus- 
tul meu, socot că muscul este oleacă prea tare! 

„ Bătrânul răspunse: 

— Ba nu! ba nu! eu nu socot așa; dimpotrivă! întru- 
cât sunt deprins cu mireasma lor, precum şi cu ambra, 
iar bucătarii şi cofetarii mei mi le pun grămezi peste 

rămezi în toate plăcintele, dulcețurile şi zumaricalele! 

Îuscul şi ambra sunt cele două stâlpări ale sufletului 
eu! 

Apoi urmă: 
= — Da să nu uiţi de poame! întrucât nădăjduiesc că mai 
ai loc. Iacătă şi lămâi, şi banane, şi smochine, şi curma- 
le proaspete, şi mere, și gutui, şi struguri, şi de toate! Pe 
urmă, iacătă migdale proaspete, alune, nuci proaspete 
şi altele! Mănâncă, o, oaspete al meu, Allah e mare şi 
milostiv! 

Şi fratele meu, care tot mestecând în gol nu mai pu- 
„tea nici să-şi miște fălcile, iar burta îi era mai aţâțată ca 
oricând de pomenirea necurmată a tuturor acelor bună- 
tăți, spuse: 

— O, domnia ta, trebuie să-ţi mărturisesc că sunt 
ghiftuit şi că nici baremi o înghiţitură nu ar mai putea 
să-mi intre pe beregată! 

Bătrânul îi răspunse: 

— E de mirare că te-ai săturat aşa de repede! Da haide 
să bem. Încă nu am băut nimic. 

Atunci bătrânul bătu din palme, şi se şi iviră pe fugă 
băieţii, cu mânecile şi cu pulpanele suflecate cu grijă, şi 
făcură schima de a strânge totul, pe urmă de a pune pe 
masă două pocale, şi nişte carafe, şi nişte urcioare, şi niş- 
te oluri grele şi scumpe. Şi bătrânul se prefăcu a turna 
vin în pocale, şi luă un pocal închipuit şi i-l întinse fra- 
telui meu, care îl primi cu mulțumire şi îl duse la gură 
şi îl bău şi spuse: 

— Allah! ya Allah! ce vin de soi! 

Şi făcu schima de a-şi mângâia pieptul de desfătare. 
Jar bătrânul se făcu a lua un ol mare de vin vechi şi a 
turna din el gingaș în pocalul pe care fratele meu îl bău 
iarăşi. Şi nu conteniră a face tot aşa, până ce frate-meu 
se prefăcu că e stăpânit de aburii tuturor acelor băuturi; 
şi începu să-şi clatine capul şi să rostească vorbe cam în 
doi peri. Şi în sineşi gândea: „Acuma-i vremea pentru 
mine să-l fac pe moşneagul ăsta să ispăşească toate chi- 
nurile la care m-a supus!” 

Atunci frate-meu se sculă deodată, ca beat de-a bi- 
nelea, ridică mâna atâta de sus, încât i se dezveli sub- 
suoara, și o lăsă scurt în jos, alduind o lovitură atâta de 
zdravănă cu palma peste ceafa moșului, de răsună sala 
toată; şi, ridicându-şi mâna iar, îi mai arse o lovitură, 
încă şi mai zdravănă. Atunci bătrânul fu cuprins de o 
supărare mare şi strigă: 

— Ce faci, o, tu, almi mişel om de pe tot pământul? 

Frate-meu Șakalik răspunse: 

— O, stăpâne şi cunună peste capul meu, sunt robul 
tău supus, chiar acela pe care l-ai copleșit cu milele tale, 

„pe care l-ai îngăduit să intre în casa ta, pe care l-ai ghif- 
tuit la masă cu bucatele cele mai alese, bucate cum n-au 
gustat nici sultanii vreodată, acela pe care l-ai îndulcit 
cu dulcețurile, cu povidlele şi cu zumaricalele cele mai 
dulci, şi căruia la urmă i-ai potolit setea arzătoare cu vi- 
nurile cele mai vechi şi cele mai scumpe! Da ce să faci? 
Atâta a băut din vinurile acelea, cât s-a îmbătat, cât și-a 
_ pierdut tot cumpătul și cât a ridicat mâna asupra bine- 
Bicăcorului său. Ci fie-ţi milă! cruță-l pe robul acesta, că 
tu ai sufletul rânduit mai sus decât al lui, şi iartă-i smin- 
teala! 
La vorbele fratelui meu, bătrânul departe de a se mai 
arăta mânios, începu să râdă straşnic şi îndelung, pe 
urmă îi spuse lui Şakalik, într-un sfârşit: 
— Iacătă că e multă vreme de când tot caut în lumea 
întreagă, printre inşii vestiți a fi cei mai duhlii şi cei mai 
„MR un om hazos ca tine, cu o fire ca a ta, cu o 
ăbdare ca a ta! Şi niciunul nu a ştiut să tragă o parte aşa 
de norocită ca tine din poznele şi din tertipurile mele 
gubeţe. Iar tu până acuma eşti singurul care te-ai pri- 
ceput să te dedai cu șolticăriile şi cu chefurile mele, şi 
care ai îndurat până la urmă marafeturile mele, şi care 
ai avut isteciunea de a te prinde în snoava mea. Încât nu 
numai că îţi iert socoata de la urmă, da chiar voiesc ca 
de-adevăratelea, chiar într-o clipită, să-mi ţii tovărăşie 
o masă cu adevărat plină cu toate bucatele și cu toate 
dulciurile şi cu toate poamele pomenite! Și niciodată 
am să mă mai despart de tine de-acuma înainte! 
_ Şi, rostind cuvintele acestea, bătrânul le porunci ro- 
bilor să aducă de îndată bucatele şi să nu precupețească 
nimic. Ceea ce se și făcu, fără de zăbavă. 
"După ce mâncară bucatele şi după ce se dedulciră cu 
zumaricale, cu dulcețuri şi cu poame, bătrânul îl pofti pe 
fratele meu să treacă împreună cu el în cea de a doua 
ă, menită anume băuturilor. Şi, de cum intrară, fură 

rimiţi în zvoana dulce a lăutelor şi în cântecele roabe- 
lor albe, toate mai frumoase ca nişte lune. Acele cântă- 
reţe tinere, pe când fratele meu şi moşneagul beau cu 
desfătare vinurile cele mai de soi, nu conteniră să cânte 
pe toate glasurile toate cântecele cele mai răsfățate, şi 
cu nişte mlădieri şi cu o îmbiere de sunete și cu un har 
minunate. Pe urmă, uşoare, câteva dănţuiră ca păsările, 
şi gingaşe, şi cu aripile sprintene, şi înmiresmate. Și, în 
ziua aceea, alia e încheie cu sărutări şi cu desfătări 
mai dulci decât în vis. 

De-aci înainte, bătrânul legă chelemet cu frate-meu 

într-un chip tare straşnic, şi îl făcu prietenul său de 
inimă şi de nedespărțit, şi îl îndrăgi cu o dragoste mare, 
şi în fiecare zi îi făcea câte un dar proaspăt şi tot mai 
scump de fiecare dată. Şi nu conteniră a mânca, a bea 
şi a trăi în huzururi, şi-aşa vreme de douăzeci de ani. 
__ Dar ursita era scrisă şi trebuia să se împlinească. 
Într-adevăr, după cei douăzeci de ani, moşneagul muri, 
şi numaidecât valiul puse să se ridice toate bunurile lui, 
şi le zeberi în folosul său, întrucât moşul nu avea moş- 
tenitori, iar fratele meu nu îi era fiu. Atunci frate-meu, 
nevoit să fugă de asuprirea şi de socoatele cele rele ale 
valiului, trebui să-şi caute scăparea lăsând Bagdadul, ce- 
tatea noastră. 

Aşa că Şakalik, fratele meu, ieşi din Bagdad şi pur- 
cese la drum, şi chibzui să străbată pustia spre a se Lică 
la Mecca, să se sfințească!. Şi, într-o zi, ceata la care se 
lipise fu lovită de arabii pustiei, nişte tâlhari de dru- 
mul mare, musulmani păcătoşi care nu urmează pra- 
vilele Prorocului nostru, asupra-i fie rugăciunea şi 
pacea lui Allah! Toţi fură jefuiţi şi luați în robie, iar fra- 
tele meu căzu în pleanul celui mai crunt dintre acei 


beduini tâlhari. 


1 Adică în hagialăc. 

Şi beduinul îl duse pe fratele meu la seminţia lui 
depărtată, şi-l făcu rob. Şi în fiecare zi îl bătea şi ii făcea 
să îndure toate muncile și îi zicea: 

— Tu pesemne că eşti tare bogat în țara ta, aşa că răs- 
- cumpără-te şi plăteşte-mi slobozenia! De nu, am să te 
fac să înduri caznele cele mai grele, şi până la urmă am 
să te căsăpesc cu mâna mea! 

lar fratele meu se văicărea şi spunea plângând: 

— Eu, pe Allah! nu am nimic, o, şeic de arabi, şi nici 
baremi nu ştiu drumul care duce la bogăţie, şi sunt 
văduvit de toate, iar acuma sunt robul tău şi bunul tău, 
şi sunt cu totul în mâinile tale. Aşa că fă cu mine ce vrei! 

Or, beduinul avea sub cortul lui, ca soție, o minune 
„de femeie, cu sprâncenele negre şi cu ochii de negură, 
şi era fierbinte şi pojarnică. Încât nu pregeta, de fiecare 
dată când soţul ei beduinul se depărta de cortul lui, să-l 
ispitească pe frate-meu şi să vină să-l îmbie cu tot tru- 
pul, rodul acela al pustiului arăbesc. Cât despre frazele 
„meu Şakalik, care, altminteri decât noi toți, nu era prea 
vestit la cârlăneli şi la daraveli, se şovârcăia de beduina 
aceea, de ruşine să nu fie văzut de Allah cel Preainalt! 
Dar într-o bună zi, beduina împojărată izbuti să tul- 
| bure înfrânarea lui Șakalik, fratele meu, rotindu-se fără 
„contenire împrejuru-i cu niște legănături tare ațâțătoare 
„din şolduri, din sâni şi din pântecul bine întocmit. Şi 

frate-meu o prinse, se hârjoni cu ea hârjoanele de cu- 
viinţă şi, până la urmă, o trânti. Şi pe când ei amândoi 
se aflau în starea aceea, în dârdora strângerilor în brațe, 
deodată beduinul cel amarnic năvăli în cort şi văzu pri- 
„veliştea cu chiar ochiul său. Atunci, plin de mânie, îşi 
„trase de la brâu un cuţitoi vrednic să reteze dintr-o lo- 
vitură până şi beregata unei cămile, de la o vână a 

ârului până la cealaltă. Şi îl înşfăcă pe frate-meu şi, 

intru-întâi, îi tăie cele două buze culpeşe, şi i le îndesă 
apoi în gură. Şi răcni: 

— Vai de tine, o, vicleanule şi ticălosule, iacătă că ai 
izbutit să-mi strici muierea! 

Și, rostind cuvintele acestea, beduinul cel crunt în- 
şfăcă zebbul cald încă al lui Șakalik, fratele meu, şi îl 
reteză de la rădăcină, dintr-o singură lovitură, dim- 
preună cu ouăle amândouă. Pe urmă îl târî pe Şakalik 
de picioare şi îl zvârli pe spinarea unei cămile şi îl duse 
pe vârful unui acel unde îl aruncă, şi plecă pe calea 
rostului lui. 

Cum muncelul acela se afla pe drumul hagiilor, câți- 
va, care erau din Bagdad, îl găsiră în trecerea lor şi cu- 
noscură în el pe Şakalik, Oală-spartă, care îi făcea să 
râdă cu poznele lui. Şi veniră degrabă să mă înştiințeze, 
după ce îi dăduseră să mănânce şi să bea. 

Eu atunci, o, cârmuitorule al drept-credincioşilor, 
alergai în căutarea lui, şi îl luai pe umerii mei, şi îl adu- 
sei îndărăr la Bagdad. Pe urmă îl vindecai şi îi statorii cu 
ce să-şi ducă viața până la sfârşitul zilelor lui. 


Şi iacătă că eu, o, cârmuitorule al drept-credincio- 
şilor, mă aflu acum între mâinile tale şi că am pus grabă 
mare să-ţi istorisesc, în puţine vorbe, povestea celor şase 
frați ai mei, măcar că aş fi putut să ţi-o istorisesc mult 
mai pe larg. Da m-am gândit să mă înfrânez, ca să nu 
cumva să încalc răbdarea ta, şi spre a-ţi arăta cât de pu- 
ţin sunt ispitit eu de flecăreală, şi spre a-ţi dovedi că 
sunt nu numai fratele, ci şi părintele fraţilor mei, ale 
căror haruri se sting când mă aflu de față eu, cel numit 
El-Samer! 


La povestea aceasta, urmă bărbierul să le spună oas- 
eţilor, pe care o istorisii califului Muntasser Billah, ca- 
fă începu să râdă până peste poate şi îmi zise: 
— Într-adevăr, o, Samet, vorbeşti tare puţin, şi eşti 
departe de a fi vătămat de iscodelnicie, de băgăciune şi 

de însuşiri păcătoase! Ci, şi am pricini pentru aceasta, 
vreau să părăseşti acum pe dată Bagdadul, şi du-te aiu- 
rea. Da mai ales dă zor! 

Şi califul mă surghiuni astfel, pe nedrept şi fără a-mi 
spune temeiul unei atare pedepse. 

Eu atunci, o, stăpânii mei, nu contenii a călători 
prin toate țările şi pe toate înlesnit, până ce aflai de 
moartea lui Muntasser Billah şi de venirea la domnie a 
„califului El-Montassem. Mă întorsei atunci la Bagdad; 
„da toți frații mei erau morți. Şi chiar atunci tânărul care 
adineaori ne-a părăsit cu atâta necuviință m-a chemat 
- la el acasă spre a mă pune să-l rad pe cap. Și, altminteri 
de ce v-a spus el, vă încredințez, o, stăpânii mei, că nu 
i-am făcut decât cel mai mare bine, şi poate că fără aju- 
„torul pe care i l-am dat eu ar fi fost ucis din porunca pă- 
rintelui copilei cadiului. Încât tot ceea ce a povestit el pe 
seama mea este ponegrire, şi tot ceea ce v-a înşirat despre 
_iscodenia mea născocire, despre băgărăciunea, despre 

sporovăiala, despre firea mea necioplită şi despre lipsa 
_ mea de măsură şi de bun-simţ este întru totul neadevăr, 

minciună şi plăsmuire, o, voi toţi cei aci de față! 
| 


| Aceasta-i, o, norocitule sultan, urmă Șeherezada, poves- 
tea în şapte părţi pe care croitorul din China o istorisi sulta- 
nului. 


Pe urmă adăugă: 


Când bărbierul El-Samet isprăvi de istorisit, noi toţi, 
„oaspeţii, nu mai avuserăm trebuinţă să-l ascultăm mai 
mult spre a ni se dovedi că acel bărbier uluitor era cu 
adevărat palavragiul cel mai grozav și cel mai iscodelnic 
dintre toţi bărbierii câți s-au fost văzuţi pe toată fața 
pământului. Şi rămaserăm încredințaţi, fără altă pildă 
decât ceea ce auzisem, că tânărul cel şchiop de la Bagdad 
fusese jertfa iscodelilor de neîndurat ale acestui bărbier. 

Atunci, măcar că toate poveştile lui ne veseliseră din 
plin, chibzuirăm că, oricum, se cădea să-l pedepsim. Îl 
înşfăcarăm, în pofida ţipetelor lui, şi îl încuiarăm sin- 
gur într-o odaie întunecoasă umblată de șobolani. Iar 
noi ceilalți, oaspeții, ne urmarăm petrecerea, mâncând, 
bând și veselindu-ne până la ceasul rugăciunii asr-ului. 
Şi numai atunci plecarăm fiecare pe la casa lui, iar eu 
mă întorsei la mine, ca să-i duc de mâncare soției mele. 

Dar, când ajunsei acasă, mă pomenii că muierea mea 
îmi întoarce spatele şi că e tare îmbufnată. Şi îmi spuse: 

— la uite cum mă dai uitării toată ziua şi, pe când tu 
chefuieşti în mulţumire şi în voioşie, pe mine mă laşi 
acasă singură-singurică, tristă şi plângând! Așa că dacă 
nu mă scoţi numaidecât şi nu mă duci la preumblare 
până deseară, nu are să mai fie decât cadiul între mine 
şi tine, şi am să cer despărțenia, fără de zăbavă! 

Eu atunci, întrucât nu-mi plăceau îmbufnările şi câ- 
rele în casă, spre a avea tihnă ieşii, în pofida ostenelii 
mele, să mă preumblu cu nevasta. Şi băturăm ulițele şi 
grădinile până la asfinţitul soarelui. 

Şi taman atunci, când ne întorceam acasă, ne întâl- 
nirăm din întâmplare cu cocoșatul cel mărunţel, robul 
tău, o, sultane puternic şi mărinimos! Şi cocoşatul, care 
era într-o beție şi o voioşie până peste poate, le tot spu- 
nea nişte vorbe istețe, tare duhlii, celor care îl înconju- 
rau, şi rostea stihurile acestea: 


Între pocalul purpuriu, frumos, 

Și vinul străveziu şi purpuriu, 

Aş vrea să ştiu, ci vrerea-i de prisos, 
Că nu ajung cu niciun chip să ştiu: 


Care-i pocal şi care este vin! 
Că vinu-i ca ve pre străveziu, 
Pe când pocalul este pe deplin 


Aidoma cu vinul purpuriu. 

Pe urmă cocoșatul cel mărunțel se oprea, fie ca să le 
arunce celor dimprejur vreo glumă hazlie, fie ca să dăn- 
ţuiască bătând din daireaua Bi Tar eu și soția mea gân- 
dirăm că acel cocoşat ne-ar fi un tovarăș plăcut la masă, 
şi îl poftirăm să vină să cineze la masa noastră. Şi şezu- 
răm să mâncăm împreună, iar soția mea şezu cu noi, 
întrucât nu socotea că, dacă stă de față cu cocoşatul, stă 
cu un om întreg; altminteri n-ar fi stat să mănânce de 
față cu un străin. 

Şi-atunci soţiei mele îi veni gândul să şuguie cu co- 
coşatul şi să-i bage în gură îmbucătura aceea de peşte, 
care îl înăbuși. 

Apoi, o, preaputernice sultan, îl luarăm pe cocoşatul 
mort şi izbutirăm să-l descărcăm în casa hakimului evreu, 
care se află aci cu noi. Iar hakimul evreu, la rându-i, îl 
aruncă în casa baş-bucătarului care, la rândul lui, îl făcu 
vinovat pe misitul copft. 

Şi-aceasta-i, o, multmărinimosule sultan, povestea 
cea mai de pomină dintre poveştile istorisite astăzi di- 
naintea ta! Şi ea, de bună seamă, povestea aceasta a băr- 
bierului şi a celor șase frați ai săi, este cu mult mai de-a 
mirărilea şi mai chiznovată decât a cocoșatului! 


Când croitorul isprăvi de vorbit, sultanul Chinei 
„spuse: 

 — Într-adevăr, se cade să mărturisesc că povestea ta, 
o, croitorule, este mai aparte şi poate mai pilduitoare 
decât papais bietului meu cocoşat! Da unde-i acel băr- 
bier ciudat? Mai întâi vreau să-l văd şi să-l ascult, până 
"a lua o hotărâre în privința voastră, a tuspatru. Pe urmă 
avem să ne îngrijim a-l înmormânta pe cocoşatul nos- 
tru, întrucât este mort încă de ieri. Şi avem să-i clădim 
un mormânt frumos, întrucât mult m-a veselit pe când 
„era viu, şi mi-a fost, până şi după moarte, temei de vo- 
ioşie, dându-mi prilejul să ascult povestea tânărului cel 

şchiop cu bărbierul și cu cei şase frați ai lui, şi celelalte 
trei povestiri! 

După vorbele acestea, sultanul le porunci musaipi- 
lor alia pe croitor şi să se ducă să-l caute pe bărbier. 
Şi, peste un ceas, croitorul şi musaipii, care se duseseră 
să-l scoată pe bărbier din odaia întunecoasă, îl aduseră 
la sarai şi îl înfăţişară dinaintea sultanului. 

Şi sultanul îl cercetă pe bărbier şi văzu că era un şeic 
bătrân, în vârstă de pe puţin nouăzeci de ani, cu chipul 
tare negru, cu barba tare albă și cu sprâncenele la fel de 
albe, cu urechile clăpăuge și găurite, cu nasul de o lungi- 
me uluitoare, şi cu înfăţişarea toată plină de sine şi de Edi ; 

La priveliştea aceea, sultanul Chinei începu a râde cu 
hohote și îi spuse: 

— O, Tăcutule, am auzit că ştii să istoriseşti poveşti 
straşnice şi pline de minunăţii. Aşa că aş vrea să te aud 
cum îmi istoriseşti vreo câteva din acele poveşti pe care 
le ştii aşa de bine. 

Bărbierul răspunse: 

— O, sultane al vremurilor, nu ai fost amăgit când ți 
s-au înfățișat harurile mele. Da, mai înainte de orice, 
aş vrea să ştiu şi eu ce fac aici, strânși laolaltă, misitul 
creştin, evreul și cocoşatul culcat colea pe pământ, mort. 
Şi ce este cu soborul acesta ciudat? 

Şi sultanul Chinei râse pe săturatelea şi spuse: 

— Da de ce mă întrebi tu despre niște inși de care habar 
n-ai cine sunt? 

Bărbierul spuse: 

— Întreb numai ca să-i dovedesc sultanului meu că 
sunt departe de a fi vreun palavragiu iscodelnic, că nu 
iau niciodată aminte la ceea ce nu mă priveşte şi că sunt 
cu totul nevinovat de ponegrelile născocite pe seama mea, 
anume că aş fi un pdl nemaipomenit şi celelalte. 
Și să mai ştii că sunt vrednic a purta porecla de Tăcutul, 
pe care o port. Cum spune poetul: 

Când vrei să ştii de-un om cum e croit, 
Află-i porecla, şi te-ai dumirit. 


Atunci sultanul spuse: 

— Bărbierul ăsta îmi place grozav. Aşa că vreau să-i is- 
torisesc povestea cocoşatului, pe urmă povestea istorisită 
de creştin, pe cea a evreului, pe cea a baş-bucătarului şi 

cea a croitorului. 

Şi sultanul îi istorisi bărbierului toate acele poveşti, 
„fără să sară peste niciun amănunt. Da nu ar fi de niciun 
folos acuma să le mai spunem şi noi încă o dată. 
După ce ascultă poveştile şi pricina morții cocoşatului, 
bărbierul începu să clatine din cap îngândurat şi spuse: 

— Pe Allah! iacătă un lucru de mirare şi care mă minu- 
nează până peste poate. Hei, voi ceilalți, ia ridicați pânza 
care acoperă trupul cocoșatului mort, ca să mă uit la el! 

Şi odc ce trupul cocoşatului fu dezvelit, bărbierul 
se duse lângă el, şezu jos, luă capul cocoşatului pe ge- 
nunchi şi se uită cu luare-aminte la chipul lui. Şi deo- 
dată izbucni într-un hohot de râs, până într-atâta că se 
'răsturnă pe spate de puterea bubuitoare a râsului său. Pe 
urmă spuse: 

— Într-adevăr, fiecare moarte are o pricină ca toate 
pricinile! Or, pricina morţii cocoşatului este lucrul cel mai 
“uluitor dintre toate lucrurile uluitoare! Şi este vrednică de 
a fi scrisă cu scriitura de aur cea mai frumoasă în hrisoa- 
vele domniei, spre învățătura oamenilor de mâine! 

lar sultanul rămase uluit până peste poate auzind 
rbele bărbierului şi zise: 

— O, bărbierule, o, Tăcurule, lămurește-ne râlcul 
vorbelor tale! 

El răspunse: 

— O, Măria Ta, mă juruiesc ţie, pe mila şi pe binefa- 
cerile tale! Află că acest cocoşat al tău are sufletul în el! 
Și ai să vezi! 

Şi numaidecât bărbierul scoase de la brâu o sticluță 
lină cu o alifie cu care unse gâtul cocoşatului, şi înveli 
gâtul cu o țesătură de lână, și aşteptă să înceapă asuda- 
"rea. Atunci îşi scoase de la brâu nişte cleşte de fier lungi, 

le băgă în beregata cocoşatului, le suci și le trase îndărăt 

Eci- la capăt cu toată bucata cea mare de peşte şi cu 
osul, pricina înecăciunii cocoşatului. Şi într-o clipită 
'cocoşatul strănută strașnic, deschise ochii, se dezmetici 
cu totul, se pipăi pe obraji cu mâinile amândouă şi sări 
în sus pe cele două picioare ale sale, şi strigă: 

— La ilah ill Allah’! şi Mohamed este trimisul lui Allah! 
La priveliștea aceea, toți cei de față rămaseră înmăr- 
“muriți şi într-o mare minunare față de bărbier. Pe urmă, 
"mai venindu-şi oleacă în fire din tulburarea dintâi, sulta- 

ul şi toți cei de faţă nu se putură opri să nu râdă în 
ohote de căutătura cocoşatului. Iar sultanul spuse: 

— Pe Allah! ce întâmplare de pomină! În viața mea 
n-am văzut lucru mai ciudat şi mai peste fire! 

Pe urmă adăugă: 

— O, voi toți, musulmanii aci de față, este printre voi 
vreunul care să fi văzut un om murind aşa şi pe urmă 
înviind? Or, pe milostivirile lui Allah, dacă nu l-am fi 
„avut pe bărbier, pe şeicul El-Samet, ziua aceasta ar fi 
fost cea de pe urmă a cocoşatului. Şi numai mulțumită 
priceperii şi vredniciei acestui bărbier minunat şi plin 
de haruri datorăm izbăvirea vieţii cocoşatului nostru! 
© Şi toţi cei de faţă răspunseră: 

— Da, hotărât, o, Măria Ta! iar întâmplarea este de 
“pomina pominelor şi de minunea minunilor! 
„Atunci sultanul Chinei, plin de voioşie, porunci 
să fie pusă pe dată în scris, cu slove de aur, povestea 


1 Formula celebră a mărturisirii de credință la musulmani: „Nu este alt 


nezeu decât Allah!“ 

cocoşatului, şi să fie păstrată în dulapurile domneşti; 
ceea ce se şi îndeplini pe dată. Apoi dărui câte un caf- 
tan falnic la fiecare dintre cei învinuiți, hakimului evreu, 
misitului creştin, baş-bucătarului şi croitorului și îi opri 
pe tuspatru pe lângă sine şi în slujbă la sarai, şi îi puse 
să se împace cu cocoşatul. Și îi dărui daruri minunate 
cocoşatului, pe care îl potopi cu avuţii şi îl ridică la cinuri 
înalte şi îl făcu tovarăş al său de masă şi de pahar. Cât 
despre bărbier, sultanul dovedi față de el nişte preţuiri 
aparte, porunci să fie îmbrăcat cu un caftan strălucit, 

use să i se facă un astrolab de aur, scule de aur şi foar- 
ei şi brice învrâstate cu mărgăritare şi cu nestemate, 
şi îl statori bărbier şi frizer al Măriei Sale şi al domniei, 
şi şi-l făcu şi pe el tovarăș de taină. 

Şi nu conteniră a trăi cu toții viața cea mai răsfăţată 
şi cea mai înflorită, până ce veni să pună capăt huzu- 
rului lor Răpitoarea a toată bucuria, Despărţitoarea a 
tot prieteşugul, Moartea. 


Ci-i spuse Șeherezada sultanului Şahriar, domnul de 
peste ostroavele de la Ind şi de la Chitai: 

— Nu care cumva să crezi că povestea aceasta ar fi mai mi- 
nunată decât aceea cu frumoasa Anis Al-Djalis! 

Iar sultanul Șahriar se minună: 

— Care Anis Al-Djalis? 


Atunci Șeherezada spuse: 


POVESTEA CU FRUMOASA 
ANIS AL-DJALIS ŞI CU ALI-NUR 


i s-a izvodit, o, norocitule sultan, că stătorea odată 

în scaunul de domnie de la Bassra un sultan în- 
chinat domnului său, califul Harun Al-Raşid. Purta nu- 
“mele de sultanul Mohammad ben-Soleiman El-Zeini. 
Îi avea dragi pe cei săraci şi pe cerșetori, îi era milă de su- 
_puşii săi cei necăjiţi, şi împărțea din avuţia lui acelora 
intre ei care erau drept-credincioşi întru prorocul nos- 
tru Mohamed — asupra-i fie rugăciunea şi pacea lui 
“Allah! Şi era din toate prina vrednic de ceea ce 
spune poetul despre harurile şi despre vitejia lui, în 
lauda care începe cu stihurile: 


E lancea lui de fier condei de scris, 
Iar inima dușmanului ucis 

E ca o foaie de hårtie goală 

Pe care måna lui vitează scrie 

Cu sângele, slujindu-i de cerneală, 
Al celor ce-i doboară-n bărălie.! 


! În traducerea lui M. A. Salie, versurile diferă: 


Când bidiviii dușmanilor, roată, 
Jur-imprejuru-i năvălesc avan, 

El intrā-n oastea lor cu greua-i spadă, 
Măcelărind duşman după duşman, 
Şi-n inimile cailor implântă 
Cumplita-i lance, fină de habar. 

Şi avea doi viziri: pe unul îl chema El-Mohin ben- 
Saui, iar pe celălalt îl chema El-Fadl ben-Hacan. Da se 
cuvine a şti că El-Fadl ben-Hacan era omul cel mai fi- 
lotim de pe vremile lui, dăruit cu o fire tare dulce, cu 
purtări minunate şi cu însuşiri care îl făceau să fie în- 
drăgit de toate inimile şi prețuit de oamenii înţelepţi şi 
învăţaţi care veneau să se sfătuiască cu el şi să-i ceară 
părerea în lucrurile anevoioase; şi toți locuitorii de sub 
domnia lui, fără de abatere, îi făceau urări de viață 
lungă şi de belşug, atâta de mult bine revărsa el şi atâta 
se ferea de a săvârşi vreun rău ori vreo nedreptate. 

Cât despre cel de al doilea vizir, cel pe care îl chema 
ben-Saui, acela era cu totul altceva: îi era scârbă de oa- 
meni şi avea silă de orice bine şi nu mâglişea decât răul, 
până într-atâta încât un poet care l-a cunoscut a spus 
despre el: 


Doar l-am zărit o clipă, şi-am fugit 
De-apropierea lui mucegăită, 

Şi poala hainei mi-am sumes grăbit 
Să n-o ajungă boarea lui duhnită, 
Și dat-am pinteni calului îndată, 
Să scap de scârnăvia blestemată. 


Încât fiecăruia dintre aceşti doi viziri, atâta de osebiţi, 
i se putea potrivi câte o strofă osebită de-a unui alt poet: 


Cu omul bun se cade să te-aduni, 
lar omul bun se naşte din părinte 


Atâta-i de năprasnic când se-avântă 
Stăpânul nostru, cât, văzându-l doar, 
Vrājmaşii gem, cu vitejia fiântă, 

Iar călăreţii-ncremenesc pe dată 

Sub pavăza zadarnic ridicată. 

Tot de neam bun — se naşte bun din bun: 
Din tată bun, fiu bun — nu se dezminte! 


De omul rău să fugi mai bine-n hău, 
Iar fiul rău se naşte din părinte 

La fel de rău — se naşte rău din rău: 
Din tată rău, fiu rău — să iei aminte! 


De altminteri, oamenii îl urau şi nutreau tot atâta 
silă față de vizirul El-Mohin ben-Saui pe câtă dragoste 
şi credinţă faţă de vizirul Fadleddin ben-Hacan. Încât 
vizirul Saui clocea o vrăjmăşie mare împotriva vizirului 
cel bun Fadleddin, şi nu pierdea niciun prilej să-l pone- 
grească la sufletul sultanului. 

Or, într-o bună zi, sultanul de la Bassra, Mohammed 
ben-Soleiman El-Zeini, sta în scaunul lui de domnie 
din sala de judeţe şi era înconjurat de toţi emirii şi de 
_ navabii de frunte şi de mai-marii de la curtea sa. Și chiar 
în ziua aceea se auzise de sosirea la Bassra, în târgul de 
„robi, a unui singir proaspăt de robi tineri din toate țări- 
le. Încât sultanul se întoarse către vizirul său Fadleddin 
şi îi zise: 

— Aş vrea să-mi găseşti o roabă tânără care să nu-şi 
aibă seamăn pe lume şi care să fie totodată desăvârşită 
ca frumuseţe, neîntrecută ca haruri şi minunat de dulce 
„ca fire! 

La vorbele acestea ale sultanului, spuse vizirului 
Fadleddin, vizirul Saui, plin de zavistie că îl vedea pe sul- 
“tan cum îşi punea credința mai degrabă în potrivnicul 
“său, şi voind să-l facă pe sultan să se răzgândească, strigă: 

— Păi, închipuindu-ne că s-ar putea găsi o asemenea 
femeie, ar trebui să i se pună ca preţ pe puţin zece mii 
„de dinari de aur! 

Atunci sultanul, mai degrabă stârnit de o atare pri- 
cină, îl chemă pe vistiernicul său şi îi spuse: 


184 O mie şi una de nopți 


— la numaidecât zece mii de dinari de aur şi du-i la 
vizirul meu Fadleddin ben-Hacan! 

Şi vistiernicul zori să împlinească porunca. Estimp, 
vizirul Fadleddin plecă de la sarai spre a împlini dorința 
sultanului. Se duse îndată la sukul de robi, dar nu găsi 
nimic care să se apropie cât de cât de însuşirile cerute pen- 
tru cumpărare. Atunci porunci să vină toți misiţii care se 
îndeletniceau în suk cu cumpărarea şi cu vinderea de robi 
albi şi negri, şi îi îndemnă să facă toate cercetările spre a-i 
găsi o ri tânără precum o vroia sultanul, şi le spuse: 

— Ori de câte ori va ajunge în suk vreo roabă la prețul 
de pe puţin o mie de dinari de aur, să-mi daţi îndată de 
ştire; iar eu am să văd dacă ea poate să fie potrivită! 

Şi, într-adevăr, de aci înainte nu trecu zi în care doi, 
trei misiţi să nu vină să-i înfățişeze câte o roabă frumoasă 
vizirului, care de fiecare dată lăsa să plece şi misitul şi roaba 
fără a face târgul. Cercetă astfel, în răstimp de o lună, mai 
bine de o mie de fetişcane, unele mai frumoase decât al- 
tele şi în stare să stârnească viață într-o mie de moşnegi 
sleiți. Şi nu putea să se hotărască pentru niciuna dintre ele. 

Or, într-o bună zi, vizirul Fadleddin sta tocmai să 
încalece pe cal spre a se duce la sultan şi a-l ruga să mai 
aştepte o vreme până să-şi îndeplinească însărcinarea, 
nd văzu că venea grăbit un misit pe care îl cunoştea 
şi care, apucând de scara şeii, i se ploconi cu supuşenie 
şi rosti aceste stihuri în cinstea lui: 


O, tu, cel care faci să înflorească 
Străvechea strălucire a domniei, 
Și care-nalți zidirea strămoşească 
ui culmea de demult a măreției, 
, tu, de-a pururea biruitor, 
Vizire scump al nostru-al tuturor! 
Cu dărnicia ta, cu multu-ți bine, 
Întorci la viaţă pe cei care pier, 

$i pe obijduiţi îi strângi la tine! 
Tar faptele-ți ajung până la cer, 
Și-ți sunt cununi în vecii vecilor 


Sus la Allah, stăpânul tuturor! 


Şi, sfârşind de procitit stihurile, misitul îi spuse vizi- 
rului: 

— O, preacinstite Ibn-Hacan, slăvite Fadleddin, te 
vestesc că roaba, a cărei zugrăvire ai binevoit cu mări- 
nimie să mi-o faci, s-a aflat şi poţi s-o capeți! 

Şi vizirul îi spuse misitului: 

— lute adu-o la saraiul meu, ca s-o văd! 

Şi vizirul se întoarse la sarai să aștepte roaba; și, peste 
un ceas, misitul se întoarse ţinând de mână roaba aceea. 
Spre-a o zugrăvi, am să spun numai că era o copilă mlă- 
die şi sulegetă, cu sânii drepți şi străluciți, cu pleoapele 
oacheşe, cu ochii de negură, cu obrajii dolofani şi fra- 
gezi, cu bărbia gingaşă şi zâmbitoare şi adumbrită olea- 
că de o gropiță, cu şoldurile îmbelşugate și voinice, cu 
un mijlocel subțire de albină şi cu spatele vârtos şi fal- 
nic. Intră, şi era înveşmântată cu haine scumpe și alese. 
Da uitasem să spun, o, Măria Ta, că gura-i era ca o floa- 
re, dulceața limbii-i era ca salepul, buzele-i erau mai ro- 
şii ca nucşoara cea proaspătă, şi tot boiul ei era mai gingaş 
şi mai mlădiu decât ramura cea crudă de salcie. Cât des- 
pre glasul ei, era mai alintător ca şoapta adierii de vânt 
şi mai dulce ca boarea care trece înmiresmată de florile 
ădinii. Şi era din toate privințele vrednică de stihurile 
unui poet care a zugrăvit-o: 


Pielea-i e moale ca mătasea. Graiul 
Îi e ca apa cu suspine line, 

Ca apa de izvor în care raiul 

Se odihneşte oglindit în sine. 

Iar ochii ei! Allah a spus: „Să fie!“ 
$i iată-i! Chiar Allah i-a zămislit! 
Privirea lor te duce în robie, 

Te amețesc ca vinul aburit. 


Ab, s-o iubeşti! Visând un ceas de noapte 
Cu ea alături — sufletu-mi se zbate, 

Iar trupu-mi geme ars de doruri coapte 
În chinuri ce rămân nealinate. 

Că nu mai pot să uit, nu mai e chip, 
Nici pletele-i de neguri împletite, 

Nici fruntea, nici luminătoru-i chip 

Ca zorii-n geana zării răsărite.! 


Şi drept aceea, de îndată ce ajunse fată mare şi coaptă 
ca floarea, fu numită Anis Al-Djalis?. 

Încât, atunci când vizirul o văzu, rămase minunat cu 
totul şi îl întrebă pe misit: 

— Care este preţul acestei roabe? 

El răspunse: 


1 În traducerea lui M. A. Salie, versurile sunt altele: 


Ciudată frumusețe ca de vis, între femei ca luna printre stele, 
Sfioasă căprioară tremurând, cu mersul ca al sprintenei gazele. 


Al cerurilor veşnic vistier i-a dat și străluciri, şi măreție, 
Și nuri, şi minte, şi un boi gingaş ca ramul tânăr care se-nmlădie, 


Pe cerul de lumină-al feței ei ard șapte stele care stau de strajă 
La poarta-naltă-a mândvei frumuseți și la neprihănita-i sfântă vrajă. 


Iar dacă un bărbat ar ticlui să-și furişeze ochii, vreun mijloc, 
Toţi diavolii din glasul ei atunci ar izbucni în limbi prelungi de foc. 


? Dulcea iubită. 

— Stăpânul ei îmi cere zece mii de dinari, şi m-am În- 
voit cu el la prețul acesta, întrucât îl găsesc mulțumitor, 
iar stăpânul ei mi s-a jurat că pierde astfel o grămadă de 
lucruri pe care mi le-a înșiruit şi pe care aş vrea să le 
auzi chiar tu din gura lui, o; vizirulei 

Atunci vizirul spuse: 

— Da, bine! pofteşte-l pe stăpânul ei! 

Numaidecâr, misitul zbură să-l caute pe stăpânul 
fetei, şi se întoarse să se înfăţişeze cu el între mâinile vi- 
zirului. Iar vizirul văzu că stăpânul copilei era un persan 
bătrân, tare în vârstă şi uscat de bătrânețe, încât ajunsese 
numai oase şi piele. Cum spune pete n 


Anii şi soarta cruntă mă uscară, 

Greu cade capu-mi, trupul tot mă doare. 
Căci copie Aa anilor povară, 

Iar soarta cine-o poate-nfrânge oare? 


Frumos şi dârz eram odinioară, 
Cu ochii ațintiți departe-n zare. 
Acum zăcerea stă cu mine doară, 
Cadână mi-e silita nemişcare.! 


Îi ură vizirului bună pace, iar vizirul îi zise: 

— Atunci, înţeleg bine, te învoieşti să-mi vinzi roaba 
e zece mii de dinari de aur? De altminteri, nu o cumpăr 
entru mine, ci este hărăzită sultanului! 
Moşneagul răspunse: 


1 La M. A. Salie, stihurile sunt mai concise: 


Rău mă-ngenunche soarta şi mă-mpilă, 
Că soarta-i cruntă-n spornica ei silă. 
Cândva umblam mereu neobosit — 
Acuma şi când stau sunt ostenit. 

— De vreme ce este hărăzită sultanului, mai degrabă 
vroi să i-o dau ca pe un peşcheş, fără a cere niciun preț 
pe ea. Ci, o, darnicule vizir, întrucât mă întrebi, este de 
datoria mea să răspund. Îţi voi spune că aceşti zece mii 
de dinari de aur de-abia dacă mă despăgubesc de prețul 
puilor cu care am hrănit-o din copilăria ei, al hainelor 
scumpe cu care am îmbrăcat-o şi | cheleuieilor pe care 
le-am făcut cu învățătura ei. Că i-am adus mai mulți 
dascăli, fără a mă zgârci, şi a învățat scrierea frumoasă, 
temeiurile limbii arăbeşti şi cele ale limbii persieneşti, 
gramatica şi sintaxa, tâlcurile Cărţii celei sfinte, temeli- 
ile judecății dumnezeieşti şi obârşiile lor, cunoaşterea 
pravilelor, a binelui şi a răului, filosofia, geometria, me- 
dicina, măsurările şi daravelile moșiilor; dar străluceşte 
mai cu seamă la meșteșugul stihuirii, la cântecul din lă- 
utele cele mai dulci şi mai felurite, şi la cântări din gu- 
ră şi la dănţuiri; într-un sfârşit, a citit toate cărțile de 
stihuri şi de istorie. Iar toate acestea nu au făcut decât s-o 
ajute la a ajunge încă şi mai minunată ca fire şi ca suflet; 
şi drept aceea i-am şi dat numele de Anis Al-Djalis. 

Vizirul spuse: 

— De bună seamă că ai dreptate. Dar eu nu por să pun 
jos mai mult de zece mii de dinari de aur. De altminteri, 
am să poruncesc să ți se cântărească şi să ți se socotească 
pe loc. 

Şi, într-adevăr, vizirul Fadleddin puse numaidecât 
să se cântărească cei zece mii de dinari de aur dinaintea 
persanului, care îi luă. Da, până a pleca, negustorul cel 
bătrân de robi păşi înainte şi îi spuse vizirului: 

— Cer îngăduință de la stăpânul nostru vizirul să-i 
dau un sfat. 

Fadleddin răspunse: 

— Fireşte! dă ceea ce ai! 

Bătrânul spuse: 

— ÎI sfătuiesc pe stăpânul nostru vizirul să nu o ducă 
e Anis Al-Djalis acum pe dată sultanului nostru 
„Ren (ien: Saleen El-Zeini, întrucât fata 
de-abia astăzi a sosit din călătorie, iar osteneala şi schim- 
barea locurilor şi a apei au cam istovit-o. Încât cel mai 
bine, şi pentru tine şi pentru ea, este de a o ţine la tine 
în sarai vreme de încă zece zile; iar ea atunci are să se 
odihnească și are să sporească în frumuseţe, şi are să facă 
o scaldă la hammam și să-şi schimbe hainele. Şi numai 
atunci ai să poţi s-o înfăţişezi sultanului; şi, aşa ai să do- 
bândeşti mult mai multă cinstire şi preţuire în ochii sul- 
tanului nostru! 
Şi vizirul găsi că bătrânul era om de bun sfat, şi îi dă- 
du ascultare. Şi o duse pe Anis Al-Djalis în saraiul său, 
“unde puse să i se gătească o odaie anume, în care fata să 
se odihnească deplin. 

Or, vizirul Fadleddin ben-Hacan avea un fiu de o 
frumuseţe minunată, ca luna la răsăritul ei. Chipu-i era 
de o albeață vrăjitoare; obrajii-i erau trandafiri şi, pe 
unul dintre ei, avea o aluniță ca un strop de chihlimbar 
'suriu; iar pe obraji sclipea un puf fraged şi mătăsos; şi 
în totului tot era precum spune poetul: 


Abh, dulci-trandafiri obrajii lui, 
Curmale coapte-n ploile mini, 
Cum altă bunătate-n lume nu-i — 
Ca un tâlhar le-aş jefui ciorchinii! 


Ci cum aş cuteza măcar să-ntind 
Spre ele mâna? Mă cuprinde-o teamă 
de dac-ascult de tainicul meu jind 
Să nu fiu nici măcar luat în seamă! 


Si-apoi la ce oare mi-ar folosi? 
Că-n inimă şi-n suflet mi-a pătruns, 
Iar ochii-mi doar pe el îl vor privi — 
Și-atâta numai îmi e de-ajuns. 

Făptura-i este dulce şi mlădie, 

Dar inima-i de piatră, ne-ndurată! 
De ce nu vrea şi inima să-i fie 
Cum îi e trupul, măcar câteodată? 


Căci dacă dulcele lui boi ar vrea 
Şi-ntreagă multrâvnita lui făptură 
Să-i îmbuneze-oleacă inima, 


Să-i dea un strop din blânda lor căldură, 


Nu ar mai fi atâta de nedrept 
Şi-atât de crud cu biata mea iubire, 
Nu m-ar mai face să închid în piept 
Atâta chin şi-atâta obidire. 


Iar tu, cel care mă defaimi acum 
Din pricina iubirii mele-amare, 
Sub care zac şi-n care mă sugrum, 
Prietene, poate mi-ai da crezare. 


Că nu mai sunt întru nimic stăpân 
Pe mine însumi: trupul meu şi vrerea 
Sunt jertfele acestui joc păgân 

Ce mi-a robit şi gândul şi puterea. 


Și nimenea nu este vinovat, 

Nici el, nici eu, prietene, vezi bine, 
Căci vinovatul cel adevărat 

E numai biata inimă din mine. 


Și n-aş fi rob, şi n-aş simţi că mor 
n starea cruntă care mă sfäşie, 
Dacă frumosul meu asupritor 


Ar dovedi un pic de dărnicie. 

Or, tânărul acela, pe care îl chema Ali-Nur, nu ştia 
încă nimic despre cumpărarea frumoasei Anis Al-Djalis. 
Şi, de altminteri, vizirul, părintele său, o îndemnase mai 
presus de orice pe Anis Al-Djalis să nu uite poveţele pe 
care i le dăduse. Într-adevăr, vizirul îi spusese: 

— Află, copilă dragă, că nu te-am cumpărat decât pe 

seama stăpânului nostru, sultanul Mohammad ben- 
- Soleiman El-Zeini, şi spre a-i fi cadâna cea mai de frun- 
te. Încât trebuie să fii cu ochii în patru și să te fereşti cu 
grijă de toate ispitele care ar putea să te păteze şi să mă pă- 
teze şi pe mine. Aşa că se cade să te prevestesc că am un 
fecior cam pezevenghi, da băiat tare frumos. Nu e mă- 
„car o copilandră prin mahala care să nu i se fi dăruit de 
bună voia ei, şi el să nu se fi bucurat de floarea ei. Aşa 
că ai grijă mare de tine, fereşte-te a da ochii cu el, a-l face 
să-ţi audă măcar glasul ori a-i arăta chipul tău dezvelit, 
„că vei fi pierdută, fără de abatere! 
Iar Anis Al-Djalis îi răspunsese vizirului: 
— Ascult şi mă supun! 
Atunci vizirul, liniştit în privința aceasta, o lăsase şi 
se dusese la daravelile sale. 

Or, din vrerea scrisă a lui Allah, lucrurile luară cu totul 
tă întorsătură decât cea râvnită de preabunul vizir. 
Într-adevăr, peste vreo câteva zile, Anis Al-Dalis se duse în 
hammamul din saraiul vizirului, iar copilițele roabe îşi 
dădură toată silința să-i facă o scaldă care fu cea mai 
"bună din viaţa lor. După ce îi spălară şi mâinile, şi pi- 
 cioarele, şi părul, o frământară şi o frecară, pe urmă o 

despărară ară cu alifie de zahăr ars, îi turnară în 
„plete o apă înmiresmată cu musc, îi zugrăviră cu hen- 

nea unghiile de la mâini şi de la picioare, îi alungiră cu 
kohl genele şi sprâncenele, aprinseră la picioarele ei că- 
gui cu tămâie tare şi cu ambră sură, şi astfel îi înmires- 
„mară pielea toată. Pe urmă îi aruncară pe trup un ştergar 
mare care mirosea a flori de portocal şi de trandafir, îi 

strânseră părul într-o basma mare şi caldă, și o duseră de 
la hammam în iatacul menit ei anume, unde soția viziru- 
lui, mama frumosului Ali-Nur, sta şi o aștepta spre a-i ura 
urările îndătinate de după scaldă. 

Când o văzu pe soţia vizirului, Anis Al-Djalis păşi 
înainte şi îi sărută mâna; iar soţia vizirului o sărută pe 
obrajii amândoi și îi zise: 

— O, Anis Al-Djalis, deie Allah să te simţi bine şi 
desfătată după scalda aceasta! O, Anis Al-Djalis, ce fru- 
moasă eşti acum, și strălucitoare, şi înmiresmată! Ne lu- 
minezi casa care, avându-te pe tine, nu mai are trebuință 
de făclii! 

lar Anis Al-Djalis rămase tare tulburată, îşi duse 
mâna la inimă, apoi la buze și la frunte şi, plecându-şi 
capul, răspunse: 

— Îşi mulțumesc din inimă, o, stăpână şi maică a 
mea! Şi menească-ţi Allah toate harurile şi toate bucu- 
riile, şi pe pământul acesta, şi în raiul său! Chiar că 
scalda mi-a fost desfătătoare şi nu am avut decât numai 
o părere de rău: aceea că nu ai fost și tu cu mine acolo! 

Atunci mama lui Ali-Nur porunci să i se aducă fru- 
moasei Anis Al-Djalis nişte şerbeturi şi nişte zumari- 
cale, îi ură sănătate şi mistuire dulce, şi se gândi să se 
ducă şi ea să facă o scaldă la hammam. 

Da, când să plece la hammam, soţia vizirului nu vru 
s-o lase pe Anis Al-Djalis singură, de teamă şi din pre- 
vedere, ci lăsă cu ea două i n copilițe şi le porunci să 
vegheze cu grijă uşa de la iatacul frumoasei Anis Al- 
Djalis, şi le spuse: 

— Fie orice-ar fi, să nu lăsaţi pe nimeni să intre la Anis 
Al-Djalis, care este dezbrăcată și ar putea să răcească! 

lar cele două copilițe roabe răspunseră, temenindu-se: 

— Ascultăm şi ne supunem! 

Atunci mama lui Ali-Nur, înconjurată de celelalte 
slujnice ale ei, se duse la hammam, după ce o sărută 

pentru ultima oară pe Anis Al-Djalis, care îi ură o scaldă 
desfărătoare. 

Or, într-acestea, tânărul Ali-Nur intră în casă, o căută 

e maică-sa ca să-i sărute mâna, cum făcea în toate zi- 
feies şi nu o găsi. Atunci porni să străbată odăile şi ajunse 
„la uşa de la iatacul dulcei Anis Al-Djalis. Și le văzu pe 

cele două copilițe roabe care străjuiau uşa şi care fi zâm- 
- beau, că era atâta de frumos, iar ele atâta îl îndrăgiseră tai- 
nic. Şi flăcăul rămase nedumerit când văzu uşa aceea 
străjuită așa, şi le întrebă pe cele două copile: 

— Mama este aici? 

Ele îi răspunseră, încercând să-l împingă îndărăt cu 
mânuţele lor: 

— A, nula, nu! stăpâna noastră nu e aici! Este la ham- 
mam! la hammam! Este la hammam, o, stăpâne al nos- 
tru, Ali-Nur! 

Atunci Ali-Nur întrebă: 

— Păi, atunci voi ce faceţi aici, mieluşelelor? Daţi-vă 
la o parte, ca să intru aci să mă odihnesc! 

Ele răspunseră: 

— Să nu intri, o, Ali-Nur, să nu intri aci! Nu se află aci 
înăuntru decât stăpâna noastră cea tânără, Anis Al-Djalis! 

Ali-Nur se minună: 

— Care Anis Al-Djalis? 

Ele răspunse: 

— Anis Al-Djalis cea frumoasă, pe care tatăl tău, stă- 
pânul nostru, vizirul Fadleddin, a cumpărat-o cu zece 
mii de dinari pentru sultanul El-Zeini! A ieşit acuma de 
“la hammam, e goală toată, numai cu un ştergar mare de 
la scaldă pe ea! Să nu intri, o, Ali-Nur, că are să răcească, 
şi stăpâna noastră are să ne bată! Să nu intri, Ali-Nur! 

Or, estimp, Anis Al-Djalis auzea din iatacul ei vorbe- 
le acestea, și gândea: „Ya Allah! oare cam cum o fi tână- 

rul Ali-Nur ale cărui isprăvi mi le-a înşiruit vizirul, tatăl 
“său? Cum o putea să fie acest băiat frumos, care nu a 

lăsat în toată mahalaua nicio copilă neatinsă şi nicio ne- 
vestică necercetată? Pe viața mea! ce-aş mai vrea să-l 
văd!“ Şi, nemaiputând să se înfrâne, se sculă drept în pi- 
cioare şi, încă mirositoare toată, cu trupul tot revărsând 
miresmele de la hammam, și proaspătă toată, şi cu făp- 
tura deschisă către viaţă, păşi spre ușă, o întredeschise 
binişor şi se uită. Şi îl văzu. Şi era, Ali-Nur acela, întocmai 
precum luna în plinul ei. Şi, la acea privire doară, Anis 
Al-Djalis se cutremură de tulburare şi se înfioră în toată 
carnea ei. Şi, la rându-i, Ali-Nur, prin crăpătura uşii, 
avusese vreme să repeadă iute o aruncătură de ochi care 
îi dezvăluise toată frumusețea tinerei Anis Al-Djalis. 

Aşa că Ali-Nur, mânat de dorinţă, ţipă cu un glas 
atâta de tare la cele două copilițe roabe, şi le hârâi atâta 
de amarnic, încât ele, plângând, o luară la fugă din mâi- 
nile lui; se opriră în cealaltă odaie, care era deschisă, şi 
începură să se uite de departe la uşa iatacului, pe care 
tânărul Ali-Nur nici nu se ostenise s-o închidă în urma 
lui, după ce intrase la Anis Al-Djalis. Şi văzură în felul 
acesta tot ce se petrecu acolo. 

Într-adevăr, Ali-Nur intră şi se duse drept la Anis Al- 
Djalis, care se aruncase pierdută pe divan şi, tremurând, 
cu ochii mari deschişi, aştepta în toată goliciunea ei vie. 
Ali-Nur îşi duse mâna la inimă şi se temeni între mâi- 
nile frumoasei Anis Al-Djalis şi îi spuse dulce: 

— O, Anis Al-Djalis, pe tine te-a cumpărat tata cu 
zece mii de dinari de aur! Oare te-au pus ei şi pe celălalt 
taler spre a şti cât preţuieşti? O, Anis Al-Djalis, eşti mai 
frumoasă decât aurul topit, iar pletele tale sunt mai nă- 
valnice decât coama leubui din pustie, iar gâtul tău gol 
este mai dulce şi mai fraged decât spuma pârâului! 

Ea răspunse: 

— Ali-Nur, pentru ochii mei speriați te iveşti mai 
cumplit decât leul pustiei; pentru trupul meu care te 
doreşte, mai tare decât pardosul; iar pentru buzele mele 

care pălesc, mai ucigaş decât spada cea grea! Ali-Nur! 
tu eşti sultanul meu! și tu mă vei avea! Vino! 

Şi Ali-Nur, ameţit, păşi înainte şi se prăvăli pe divan, 
alături de Anis Al-Djalis. Şi perechea se înlănțui. Iar cele 
două copilițe roabe de afară înmărmuriră. Că pentru 
ele era un lucru tare ciudat. Și nu pricepeau. Ali-Nur, 
într-adevăr, după nişte sărutări straşnice şi dintr-o parte 
şi din cealaltă, se lăsă să alunece de pe divan, o prinse pe 
Anis Al-Djalis de picioarele amândouă, şi le petrecu 
împrejuru-i, le îndoi, şi făcu ceea ce făcu. lar Anis 
Al-Djalis îl cuprinse cu braţele, şi amândoi se strânseră 
bine. Şi, o bună bucată de vreme, nu mai fu decât 
un şir de sărutări zbuciumate. Şi Ali-Nur o muşca de 
buze pe Anis Al-Djalis, iar Anis Al-Djalis aşijderea 
pe Ali-Nur. 

Atunci, cele două roabe fură cuprinse de o spaimă 
mare. Şi o luară la fugă speriate şi ţipând, şi se repeziră să 
caute adăpost în hammam la mama lui Ali-Nur, care toc- 
„mai ieşea de la scaldă. Şi le întrebă pe cele două fetițe: 
— Ce-aveţi de ţipați aşa şi plângeți şi fugiți, fetiţele 
mele? 

Ele răspunseră: 

— O, stăpână a noastră! o, stăpână a noastră! 

Ea zise: 

— Vai de mine! ce s-a întâmplat, ticăloase mici? 

— O, stăpână a noastră, iacă tânărul nostru stăpân, 
Ali-Nur, ne-a bătut şi ne-a luat la goană. Pe urmă l-am 
ăzut că intră la stăpâna noastră Anis Al-Djalis, şi o 
muşcă de buze, şi ea la fel pe el! Şi pe urmă nu ştim ce 
i-a mai făcut, întrucât ea suspina greu, şi el peste ea! Şi 
e-am speriat rău de toate astea! 

La spusele lor, soția vizirului, măcar că era încălțată 
cu papucii cei înalți de lemn de la hammam, şi în po- 
fida vârstei ei înaintate, o luă la fugă, urmată de înso- 
ţitoarele sale, şi ajunse în iatac la Anis Al-Djalis, taman 

în clipa când Ali-Nur, după ce îşi isprăvise lupta cu fe- 
cioria dulcei Anis ALDjalis, auzise ţipetele copilițelor 
roabe şi îşi luase tălpăşița cât putuse de iute. Atunci 
soția vizirului, cu chipul galben de tulburare, veni drept 
la Anis Al-Djalis şi îi zise: 

— Da ce s-a întâmplat? 

Ea răspunse, cu vorbele cu care pişicherul de Ali- 
Nur i le spusese şi pe care o învățase să le spună mamei 
sale, dacă are s-o întrebe: 

— O, stăpâna mea, pe când mă odihneam după scal- 
dă, culcată pe divan, a intrat un tânăr pe care nu l-am 
mai văzut niciodată. Şi era tare frumos, o, stăpâna mea, 
ba chiar semăna cu tine la ochi și la sprâncene! Și mi-a 
zis: „Oare tu ești acea Anis Al-Djalis pe care tatăl meu 
mi-a şi cumpărat-o pe zece mii de dinari?“ Eu i-am 
răspuns: „Da, eu sunt Anis Al-Djalis, cea pe care vizi- 
rul a cumpărat-o pe zece mii de dinari! Şi îi sunt menită 
sultanului Mohammad ben-Soleiman El-Zeini!“ El 
atunci mi-a spus râzând: „Ba nu, o, Anis Al-Djalis; tatăl 
meu poate că a avut asemenea gând mai înainte; dar s-a 
răzgândit şi mi te-a dăruit pe toată mie!“ Eu atunci, o, 
stăpâna mea, care din copilăria mea nu sunt decât o 
roabă supusă, m-am supus! Şi-apoi socot că bine am 
făcut! Ah! mai bine să fiu roaba fiului tău, Ali-Nur, o, 
stăpână a mea, decât să ajung soţia legiuită fie chiar şi 
a califului care domneşte la Bagdad! 

Atunci mama lui Ali-Nur zise: 

— O, fata mea, ce nenorocire pe noi toți! Ali-Nur, fiul 
meu, e un mare dezmățat, şi te-a amăgit! Şi ia spune-mi, 
fata mea, ce ţi-a făcut? 

Anis Al-Djalis răspunse: 

— M-am lăsat toată în puterea lui, iar el m-a luat şi 
m-a înlănțuit. 

Mama lui Ali-Nur întrebă: 

— Dar te-a luat de tot, de tot? 

Ea răspunse: 

— Păi da! Ba chiar de trei ori, o, maică a mea! 

La vorbele acestea, mama lui Ali-Nur strigă: 

— O, fata mea, dezmățatul acela te-a jefuit şi te-a pân- 
gărit! 

Şi începu să plângă și să se bată cu palmele peste 
"ochi, şi toate roabele ei la fel se porniră să plângă şi să 
ţipe: 

— Uf, ce nenorocire! uf, ce nenorocire! 

Că, de fapt, ceea ce le înfricoşa pe mama lui Ali-Nur 
_ şi pe însoţitoarele mamei lui Ali-Nur era spaima pe care 
"a aveau de tatăl lui Ali-Nur. Într-adevăr, vizirul, cât era 
el de bun şi de mărinimos de obicei, nu putea să îngă- 
duiască un atare pocinog, mai cu seamă că era vorba de 
“chiar sultanul şi, prin chiar aceasta, de cinstea şi de ci- 
nul vizirului. Şi se prea putea ca, în mânia lui, să ajungă 
a-l ucide cu chiar mâna sa pe Ali-Nur, fiul său, tânărul 
pe care în clipita aceea toate muierile de acolo îl şi plân- 
geau ca pe un pierdut al bucuriei şi al dragostei lor, 
= Estimp, vizirul Fadleddin ben-Hacan intră şi le văzu 

pe toate femeile plângând deznădăjduite. Şi întrebă: 

— Da ce s-a întâmplat, fetele mele? 

Atunci mama lui Ali-Nur îşi şterse ochii, îşi suflă 
nasul şi grăi: 

— O, părinte al lui Ali-Nur, jură-mi-te mai întâi pe 
"viaţa Prorocului nostru (asupra-i fie rugăciunea şi pacea 
lui Allah!) că ai să te supui în toate privinţele la ceea ce 
îţi voi spune! De nu, mai degrabă mor decât să vorbesc! 
Atunci vizirul jură, iar soția sa îi istorisi viclenia 
“născocită de Ali-Nur şi nenorocirea fără de leac păţită 
de fecioria dulcei Anis Al-Djalis. 

Ali-Nur îi făcuse să vadă multe de soiul acesta pe 
tatăl şi pe mama sa; dar la auzul pezeventlâcului 
de-acuma, vizirul Fadleddin încremeni, pe urmă îşi sfă- 
şie hainele, se izbi cu pumnii în cap, îşi muşcă mâinile, 
îşi smulse barba şi îşi azvârli turbanul cât colo. 

Atunci mama lui Ali-Nur încercă să-l îmbune şi îi zise: 

— Nu te mai zbuciuma! că, în ceea ce priveşte cei zece 
mii de dinari, am să și-i dau eu îndărăt pe toți, din banii 
mei, ori vânzând câteva nestemate de-ale mele. 

Da vizirul strigă: 

— O, femeie! ce tot spui tu? Au tu îţi închipui că 
plâng pierderea acelor bani de care puţin îmi pasă? Și 
nu ştii tu că numai ştirbirea cinstei mele şi pierderea 
vieţii mele mă chinuie? 

Iar soţia îi spuse: 

— Da până la urmă nimic nu e pierdut, întrucât sulta- 
nul habar n-are nici măcar că Anis Al-Djalis ar fi pe 
lume şi, cu şi mai mult temei, că şi-a pierdut fecioria. 
Cu cei zece mii de dinari pe care am să ţi-i dau, vei 
cumpăra o roabă şi mai frumoasă pentru sultan; iar noi 
o s-o păstrăm pe Anis Al-Djalis pentru fiul nostru Ali- 
Nur, pe care l-a şi îndrăgit şi care ştie ce odor vedem 
noi în ea; că este desăvârşită în toate privinţele. 

Vizirul îi spuse: 

— Păi, o, mamă a lui Ali-Nur, tu uiţi de vrăjmaşul 
pe care îl asmuţim pe urmele noastre, cel de al doilea 
vizir, El-Mohin ben-Saui, care într-o zi are să afle totul? 
În ziua aceea, Saui se va înfățișa dinaintea sultanului şi 
îi va spune... 


Ci în clipa aceasta a istorisiri ei, Șeherezada văzu că se lu- 
minează de ziuă şi, cuminte, îşi curmă povestitul. 


Dar când fu cea de a treizeci şi treia noapte, 
spuse: 


Mi s-a izvodit, o, norocitule sultan, că vizirul 
Fadleddin i-a spus soției sale: 

— În ziua aceea, vizirul Saui se va înfăţişa dinaintea 
sultanului şi îi va spune: „O, Măria Ta, iată că vizirul pe 

care tu îl pomenești toată ziua, şi a cărui credincioşie 
ţi-o socoți a fi neclintită, a luat de la tine zece mii de di- 
nari ca să-ți cumpere o roabă. Şi, într-adevăr, a cumpă- 
rat o roabă care nu îşi avea seamăn pe lume. Dar, 
întrucât a găsit-o minunată, i-a spus fiului său Ali-Nur, 
puşlamalei aceleia stricate: «Ia-o, fiul meu! mai bine să 
te bucuri tu de ea, decât sultanul cel bătrân, care și-așa 
are destule cadâne, de fecioria cărora nici măcar nu 
oate izbândi să se bucure!» Şi Ali-Nur acela, care şi-a 
„făcut o îndeletnicire din a sparge fecioriile, a luat-o pe 
roaba cea frumoasă şi, într-o di ire de ochi, a şi stră- 
puns-o dintr-o parte până în cealaltă. Și iacătă-l acuma 
că îşi petrece mai departe vremea cu ea în tot felul de 
ticăloşii în chiar saraiul tatălui său, împresurat de femeile 
„de lângă care nu se dezlipeşte neam, trântorul şi dezmă- 
ţarul, şi craidonul!“ La vorbele vrăjmaşului meu Saui, 
grăi vizirul Fadleddin mai departe, sultanul, care mă 
prețuieşte, nu va vroi să creadă şi îi va spune: „Minţi, o; 
„ Mohin ben-Saui!“ Şi Saui are să-i spună: „Îngăduie-mi 
să dau năpusta, cu oaste, în casa lui Fadleddin, şi am să-ţi 
“aduc roaba pe clipă pe dată, şi ai să te încredinţezi cum stă 
treaba, cu chiar ochiul rău!“ Şi sultanul, care este schim- 
băcios, are să-i dea îngăduința; iar Saui are să se repeadă 
aici cu străjile, şi are s-o ia pe Anis Al-Djalis din mijlo- 
cul nostru, şi are s-o ducă între mâinile sultanului. Şi 
sultanul are s-o descoasă, iar Anis Al-Djalis nu va putea 
decât să mărturisească. Atunci vrăjmaşul meu Saui va 
ieşi biruitor şi va spune: „O, stăpâne al meu, vezi ce sfet- 
nic de credință îi sunt eu? Da ce să fac? E scris ca eu să 
fiu totdeauna mai prejos la tine, pe când hicleanul de 
Fadleddin are să fie totdeauna bine văzut!“ Atunci sul- 
tanul are să-şi schimbe simţămintele faţă de mine, şi are 
să mă pedepsească amarnic. Şi am să ajung de râsul tu- 
turor celor care mă linguşesc şi mă preţuiesc astăzi! Şi 
am să-mi pierd şi viața, şi casa toată! 

La vorbele sale, mama lui Ali-Nur îi spuse soțului ei: 

— Dă-mi crezare, nu vorbi cu nimeni despre treaba 
aceasta şi nimeni nu are să afle nimic. Şi încredințează-ți 
soarta vrerii lui Allah! Şi nimic nu are să se întâmple, 
decât ceea ce a fost scris să se întâmple, 

Atunci vizirul se linişti la vorbele ei, și tihna cobori 
în sufletul lui, în ceea ce privea urmările de mai târziu; 
dar rămase tare înciudat pe fiul său Ali-Nur. 

Cât despre tânărul Ali-Nur, apoi el ieşise în grabă 
din odaia Jalea Anis Al-Djalis, la tipetele pe care le 
scoseseră cele două copilițe roabe. Şi plecă să umble 
craina de colo până colo toată ziua şi nu se întoarse la 
sarai decât odată cu noaptea, şi grăbi să se furişeze la 
maică-sa, în iatacul femeilor, spre a ocoli mânia viziru- 
lui, Şi maică-sa, în pofida tuturor celor întâmplate, 
până la urmă îl sărută şi îl iertă; da îl ascunse cu grijă, 
ajutată într-un fel de toate femeile sale, care, în taină, o 

izmuiau pe Anis Al-Djalis că îl avusese în brațe pe cer- 
Pai acela de neasemuit. Şi, de altminteri, toate înțele- 
geau să-i spună să fie cu ochii în patru față de mânia 
vizirului. Încât Ali-Nur fu nevoit, vreme de încă o lună 
de zile, să aştepte ca femeile să-i deschidă uşa de la ia- 
tacul mamei sale, unde se furişa fără zarvă, și unde, cu 
îngăduința maică-sii, Anis Al-Djalis venea tainic să se 
întâlnească cu el. 

Până ce, într-o zi, mama lui Ali-Nur, văzându-l pe 
vizir mai puţin îngândurat ca de obicei, îi zise: 

— Da până când atâta mânie neclătinată asupra fiu- 
lui nostru? O, stăpâne al meu, am pierdut-o, ce-i drept, 
pe roabă, da acuma vrei să-l pierdem şi pe fiul nostru? 
Că simt limpede că, dacă starea aceasta de lucruri are să 
mai ţină, fiul nostru Ali-Nur are să fugă pentru tot- 
deauna din casa părinţilor săi, şi noi avem să-l plângem 
pe acest singur copil al nostru, rod al măruntaielor 
noastre! 

lar vizirul, tulburat, îi zise: 
— Păi, ce cale să urmăm? 
Ea răspunse: 
= — Deseară, petrece-ţi seara cu mine, şi când Ali-Nur 
„are să vină, eu am să vă fac să vă împăcați. Iar tu, la în- 
ceput, să te faci că vrei să-l pedepseşti, ba chiar şi să-l 

"omori, iar până la urmă ai să i-o dai pe Anis Al-Djalis 
de soție. Întrucât Anis Al-Djalis, din toate câte am pu- 
tut eu să bag de seamă la ea, este minunată întru totul. 
Şi îi e drag să Ali-Nur, şi ştiu că şi lui Ali-Nur îi e drag 
„de ea la fel. De altminteri, eu însămi, precum ţi-am 
spus, am să-ți dau, din banii mei, preţul pe care l-ai 

eltuit pentru cumpărarea dulcei Anis Al-Djalis! 

Vizirul se luă după sfatul soției sale şi, de cum intră 
Ali-Nur în iatacul maică-sii, se şi repezi la el, îl trânti 
sub picioare şi ridică asupra-i un cuțit, ca spre a-l ucide. 
Atunci mama sări între cuțit şi fiul ei, şi strigă: 

— Ce vrei să faci? 

Vizirul răcni: 

— Vreau să-l omor! 

Mama spuse: 

— Se căieşte! 

Iar Ali-Nur zise: 

— O, tată, ai avea inimă să mă înjunghii? 

Atunci vizirul, cu ochii plini de Desai zise: 

— Da tu, nemernicule, cum ai avut cutezanța să-mi 
răpeşti bunul şi poate că și viața? 

Şi Ali-Nur răspunse: 

— Ascultă, o, părinte al meu, ce spune poetul: 


Socoate-mă o clipă-atât de rău 

Cât toate mişeliile din lume 

Să le fi săvârşit spre răul täu! 

Ci nu ştii că un om cu falnic nume 
Nu poate osândi ca un călău, 

ȘI-L iartă pe cel păcătos, anume 
De tot ce a greșit şi-i pare rău? 


ğ nu ştii că aşa se cade-a face 
ndeosebi când bietul tău vrăjmaş 
E-n mâna ta, şi cu priviri buimace 
Şi cu întregu-i suflet frânt chezaş, 
Se roagi d genunea-n care zace 
Jos, umilit, când tu stai uriaş 

Pe munte sus, alături de soroace? 


La auzul stihurilor, vizirul îi dădu drumul fiului său, 
pe care îl ţinea răsturnat sub genunchi, şi mila îi pă- 
trunse în inimă, şi îl iertă. Atunci Ali-Nur se ridică, să- 
rută mâinile tatălui şi ale mamei sale, şi luă un chip 
spăşit. Iar taică-său îi zise: 

— O, fiul meu, de ce nu mi-ai spus că îţi era drag cu 
adevărat de Anis Al-Djalis, și că nu era numai o toană 
trecătoare cum ai tu năravul! Că dacă aş fi ştiut că erai 
gata să te porţi cinstit față de Anis Al-Djalis a noastră, 
nu aş fi şovăit să ţi-o las în dar! 

Ali-Nur răspunse: 

— Da, de bună seamă, o, tată, sunt gata să-mi fac da- 
toria față de Anis Al-Djalis! 

Şi vizirul spuse: 

— Dacă-i aşa, copile drag, singurul îndemn pe care 
am să ţi-l dau şi pe care nu trebuie să-l uiţi vreodată, 
pentru ca binecuvântarea mea să fie anpren totdea- 
una, este de a-mi fägădui că niciodată nu vei lua de so- 
ție legiuită pe-o altă femeie decât pe Anis Al-Djalis, că 
nu ai s-o chinuieşti niciodată şi că niciodată nu ai să te 
lepezi de ea vânzând-o! 

Şi Ali-Nur răspunse: 

— Îşi fac jurământul, pe viața Prorocului nostru şi pe 
Coranul cel sfânt, că niciodată nu am să-mi iau Ai 

soție cât va trăi Anis Al-Djalis, că niciodată nu am s-o 
necăjesc şi că nu am s-o vând niciodată! 

După acestea, toată casa fu cuprinsă de veselie; iar Ali- 
Nur putu să se bucure în voie de Anis Al-Djalis, şi să tră- 
iască aşa mai departe cu ea, în desfătare, vreme de încă 
un an. 

Câr despre sultan, Allah îl făcuse să uite cu desăvâr- 
şire de cei zece mii de dinari daţi vizirului Fadleddin 
i [atm cumpărarea unei roabe frumoase. Ci, în ceea ce 

priveşte pe afurisitul de vizir ben-Saui, acela nu zăbovi 
a afla tot adevărul poveștii; da nu cuteza încă să spună 
„ceva sultanului, ştiind cât de bine văzut, precum şi cât 
de îndrăgit este vizirul, tatăl lui Ali-Nur, atât de către 
sultan, cât și de către tot norodul din Bassra. 

Estimp, într-o bună zi, vizirul Fadleddin intră la 
hammam şi, grăbindu-se tare, ieşi înainte ca sudoarea 
să i se fi uscat; şi întrucât afară se petrecuse o mare 
“schimbare de vreme, fu lovit de o pală de vânt straşnic 
“şi care numaidecât îl dobori şi îl sili să stea la par. Pe 
"urmă starea i se înrăutăţi, nu mai închise ochii nici ziua, 
nici noaptea, şi ajunse la o slăbiciune care făcu din el 
umbra celui ce fusese. Atunci nu vroi să zăbovească mai 
“mult a-şi îndeplini datorinţele de la urmă, şi porunci 
să fie chemat la el fiul său Ali-Nur, care se înfățişă nu- 
“maidecit dinaintea sa, cu ochii plini de lacrimi. Şi vizi- 
rul îi grăi: 

— O, copilul meu, orice bucurie are o margine, orice 
bine un capăt, orice împrumut un soroc, şi orice pocal 
un zaț amar. Astăzi este rândul meu să gust din pocalul 
morţii. 

Pe urmă vizirul spuse stihurile acestea: 


Se poate să te uite o zi moartea, 
Ci-a doua zi se-arată să-și ia partea. 
Și fiecare dintre noi dă zor 

Înspre genunea noastră-a tuturor. 

Că-n ochii Celui Preaînalt nu sunt 

Nici văi, nici culmi pe-ntreg acest pământ: 
Fiece culme-o calcă sub picioare, 

Și niciun om nu e nici mic, nici mare. 

Și nu s-a pomenit împărăție, 

În toată-această lume-a noastră vie, 

$i nici proroc, şi nici sultan să scape 

De legea morții, când îi vine-aproape — 
Că toți suntem supuşii-acestei legi, 

Şi nimenea nu dăinuieşte-n veci.! 


Pe urmă vizirul grăi mai departe aşa: 

— Acuma, fiul meu, nu îmi mai rămâne decât o po- 
pila să-ţi dau, anume aceea de a-ţi pune tăria întru 
Allah, de a nu pierde niciodată din ochi ţelurile din 
urmă ale omului şi mai ales de a avea totdeauna multă 
grijă de fiica noastră, Anis Al-Djalis, soţia ta! 

Atunci Ali-Nur răspunse: 

— O, părinte al meu, iacătă că ne laşi! şi se mai află 
pe pământ vreunul ca tine? Nu erai ştiut decât ca un 
făcător de bine, şi, în sfânta zi de vineri, predicatorii 
cucernici pomeneau numele tău de la altarul din gea- 
miile noastre, spre a te binecuvânta şi spre a-ți ura viaţă 
lungă! 

lar Fadleddin mai spuse: 

— O, copilul meu, mă rog lui Allah să mă primească 
şi să nu mă alunge de la el! 

Pe urmă rosti cu glas tare cele două mărturisiri de 
credință ale legii noastre: „Mărturisesc că nu este alt 


! În traducerea lui M. A. Salie, versurile sunt mult mai concise: 


Eu voi muri! Că toți murim odată, 
Simt moartea-n preajma mea, neindurată. 
Nimic nu scapă din puterea-i mare, 
Numai Acela-care-n veci nu moare! 

Dumnezeu decât numai unul Allah! şi mărturisesc că 
Mohamed este prorocul lui Allah!“ după care scoase 
suspinul de pe urmă şi fu scris pe veci în şirul aleşilor 
preafericiţi. 

Şi numaidecât întregul sarai se umplu de țipete şi de 
vaiete; şi ştirea ajunse la sultan; şi toată cetatea Bassrei nu 
zăbovi a afla de moartea vizirului Fadleddin ben-Hacan; 
şi toţi locuitorii, până şi copiii cei mici de prin şcoli îl 
plânseră. La rândul său, Ali-Nur nu precupeți nimic, în 
ciuda mâhnirii sale, spre a face înmormântarea vrednică 
de pomenirea părintelui său. Şi, la înmormântare, veniră 
„toți emirii şi toţi vizirii, chiar şi pizmătăreţul Ibn-Saui, care 
fu nevoit să poarte racla, ca şi ceilalți dregători de frunte, 
mai-mari ai împărăției, şi toți locuitorii din Bassra, fără 
„de abatere. ar la ieşirea mortului din casă, şeicul care 
- stărostea înmormântarea prociti în cinstea mortului sti- 
_hurile acestea, dintr-un potop de multe altele: 


L-am spus acelui ce-a fost e să-l spele: 
Aminte ia la sfaturile mele — 

Spală-l, prietene, cu apa ta, 

Da scaldă-l de asemeni, nu uita, 

Şi-n lacrimile ochilor ce-l plâng, 

Și-l preamăresc, şi-n jurul lui se strâng. 
Că-s de prisos balsamurile toate, 
Mirodiile mult îndătinate! 

Ca să-l îmbălsămezi cum se cuvine, 

Ai la-ndemână olurile pline 

Cu-oleul sfânt al facerii de bine 

Şi-al frumuseții faptelor lui rare 

Ce ne-au fost bucurii şi sărbătoare! 
Nu auziți, cu vaiete şi plângeri, 

Cum vin din ceruri cetele de îngeri? 
Povara grea a greului sicriu, 

Pe umerii celor ce-l duc şi-l ştiu, 
Neindoielnic că e mai ușoară, 
Decât povara care ne doboară, 
A milelor cu care ne-a-ncărcat 
Pe când trăia și ne-a ajutorat!! 


După înmormântare, Ali-Nur purtă multă vreme 
haine cernite și şezu multă vreme închis în casă, neîngă- 
duind să vadă pe cineva ori să fie văzut de cineva, şi ră- 
mase în starea aceea de mâhnire o bună bucată de vreme. 

Da într-o bună zi, pe când şedea posomorât, auzi că 
bate cineva la uşă, şi se duse să deschidă chiar el, și văzu 
că intră un tânăr de vârsta lui, fiul unuia dintre prietenii 
cei vechi şi tovarăș de ospeţe al răposatului său părinte, 
vizirul; tânărul acela îi sărută mâna lui Ali-Nur şi îi spuse: 


1 În traducerea lui M. A. Salie: „Şi cineva a procitit înainte de ieșirea din casă: 
A cincea zi veni şi ceasul mare 
Al despărțirii grele, la plecare: 
Sclipese pe mine hainele frumoase 
Cu care altă mână mă-mbrăcase. 
Pe umerii lor, patru înşi mă saltà, 
Ceilalți suspină-n plângere înaltă. 
Cad in țărână și se zbat gemând 
Toţi câți mi-au fost prieteni pe pământ, 
Mă lasă-apoi în casa-ntunecată 
De unde nu-i întoarcere vreodată. 

Şi, după ce îl băgară pe Ali-Fadl ibn-Hacan în pământ, iar prietenii 
şi rudele plecară, Nur-ad-din se intoarse și el între pereţii casei, şi plânse, 
şi limba-i spunea despre starea lui: 

A cincea zi plecă. Până-n spre seară, 

Toți plânseră şi toți îl sărutară. 

Cu glas ce până-n bolți de cer pătrunde 
„Întoarce-te“ strig. El răspunde: „Unde? 
În trupul gol cu sângele-nghețat, 

Cu oasele ce s-au şi dezlegat?" 

Useaţi de plânset, ochii-mi nu-l mai văd! 
Urechile-mi n-aud, ca-ntr-un prăpăd, 

— Stăpâne al meu, orice om trăieşte în urmașii lui, iar 
un fiu ca tine nu poate să fie decât fiu strălucit al părinte- 
lui său! Nu se cade așadar să te zbuciumi veşnic, şi nu da 
uitării spusele cele sfinte ale Domnului celor de demult şi 
al celor de acum, Prorocul nostru Mohamed (asupra-i fie 
furcă 
s 


ciunea şi pacea lui Allah!) carele a spus: „Vindecă-ţi 
etul şi nu ţine jale după făptura cea trecătoare!“ 
La vorbele acestea, Ali-Nur nu putu să găsească nimic de 
cârtit; şi numaidecât se hotărî să pună capăt mâhnirii, 
măcar de ochii lumii. Se sculă, se mută în 2i de oaspeţi şi 
"porunci să se aducă acolo toate lucrurile trebuitoare, pen- 
tru a-şi primi cu cinstire musafirii. Şi, din ceasul acela, des- 
chise uşile casei şi începu să primească toți prietenii, şi tineri 
şi bătrâni. Da legă chelemet îndeosebi cu zece tinerei, fiii 
„celor mai de seamă negustori din Bassra. Și, în cârdăşie cu 
„ei, Ali-Nur începu să-şi petreacă vremea în desfătări și în 
zaiafeturi necurmate; şi nu era ins căruia să nu-i dea peşcheş 
„vreun lucru de preţ; şi nu primea vreun ins fără ca numai- 
decât să nu dea un ospăț în cinstea lui. Și săvârşea toată ri- 
pe asta cu atâta nepăsare, în ciuda mustrărilor înțelepte 

e soției sale Anis Al-Djalis, încât într-o zi chivernisitorul 
său, speriat de o atare risipă, veni la el şi îi zise: 

— O, stăpâne al meu, tu nu ştii că prea marea filotimie 

- dăunează şi că prea multe daruri secătuiesc bogăţia? Și nu 

ştii că acela care dă fără de socoteală sărăcește? Încât ce 

adevărat grăieşte poetul care spune: 


Păstrez cu multă grijă banii mei, 

Şi-n loc să-i las să plece-n lumea toată, 
Mai bine-i torn în drugi de aur grei, 
Că ei îmi sunt şi pavăză şi spadă. 


A-i împănți la cei care mi-i vor 
Oare n-ar însemna nechibzuinţă? 
N-ar însemna oare să dărui lor 
Odihna mea, pe-o neagră suferință? 

Căci duşmanii mei toți se vor grăbi 
Să-i bea şi să-i mănânce de îndată, 
Și nici măcar nu vor catadicsi 

S-ajute-un biet sărac măcar o dată. 


Încât fac bine să-mi ascund arginţii 
De omul rău şi lacom, ce nu ştie 

Să curme-o clipă şirul suferinţii 

Al semenului ros de sărăcie. 


Că-i vai de cel sărac, mai abitir! 
În van aleargă el ca o cămilă 
Neadăpată de cinci zile-n şir — 
Tot nu găseşte nicăierea milă. 


Şi umblă necăjit şi amărât, 
Târându-și zilele de azi pe mâine, 
Sătul de sărăcie până-n gât 

Și ugilit pe lume ca un câine. 


Vai de cel fără bani şi-ndatorat, 
De-ar fi el şi-nvățatul cel mai mare 
Dintre-nțelepti, şi mai străluminat 
Decât e-n ceruri luminatul soare! 


La auzul stihurilor rostite de chivernisitorul său, Ali- 
Nur se uită înveselit la el și îi zise: 

— Nicio vorbă de-a ta n-ar putea să aibă vreo înrâu- 
rire asupra mea. Află dar, odată pentru totdeauna, că 
nu am decât un lucru să-ți spun: atâta vreme cât, fă- 
cându-ţi socotelile, găseşti că încă mai am ce să pun pe 
masă, sete a mă face să mă frământ şi să duc grija 
mesei mele! că ce minunată dreptate are poetul care 
spune: 

Dacă-ntr-o zi aş sărăci cu totul, 

Cum voi trăi, lipsit de orice spor? 

Voi da uitării desfătări trecute, 

Şi n-am să mişc nici mână, nici picior. 


Ci arătați-mi vreun zgârcit pe lume 
Să fie lăudat că e zgârcit! 

Sau arătaţi-mi un om darnic care 
De dărnicia lui să fi murit! 


La auzul stihurilor rostite de Ali-Nur, chivernisitorul 
nu mai avu decât să plece, temenindu-se cu cinstire faţă 
„de stăpânul său Ali-Nur, şi se duse să-și vadă de treburi. 
Câr despre Ali-Nur, din ziua aceea nu mai ştiu să 
pună margini dărniciei şi bunătăţii firii sale, care îl făcea 
să dea prietenilor, ba chiar şi străinilor, tot ce avea. 
Era destul ca unul dintre oaspeţii lui să-i spună: „Ce 
frumos e lucrul ăsta!“ pentru ca numaidecât Ali-Nur să-i 
răspundă: „Păi e al tău!“; ori ca un altul să-i spună: „O, 
“scumpe doamne, ce moșie frumoasă ai tu în cutare loc!“, 
„pentru ca Ali-Nur să-i şi spună: „Am s-o scriu numaide- 
cât pe numele tău“, şi cerea să i se aducă pe dată calamul, 
călimara de aramă şi hârtia, şi scria casa ori moşia pe nu- 
mele prietenului său, şi pecetluia senetul cu pecetea sa. Şi 
o ţinu aşa răstimp de un an întreg; şi dimineața da un 
„ospăț la toți prietenii săi, iar seara le da un alt ospăț, tot- 
deauna în sunete de lăute și aducându-i acolo pe cântă- 
„reții cei mai buni şi dănțuitoarele cele mai vestite. 


1 În traducerea lui M. A. Salie, strofa aceasta are întrucâtva alt sens: 


În mână de-aş avea avere multă 
Și-a; ține-o-nchisă straşnic sub zăvor, 
Atunci mărturisesc cu hotărâre: 
Usuce-mi-s-ar mână și picior! 

Cât despre soția sa, Anis Al-Djalis, ea nu mai era as- 
cultată ca înainte, ba chiar, de la o vreme, Ali-Nur o şi 
cam dase uitării; iar ea nu se plângea, ci se alina cu poe- 
ziile şi cu cărțile pe care le citea. lar într-o zi, când Ali- 
Nur intră în iatacul ei, îi spuse: 

— O, Nur, lumină a ochilor mei, ascultă stihurile 
acestea ale unui poet: 


Da, hotărât, cu cât faci mai mult bine, 
Cu-atât ţi-e viaţa şi mai fericită. 

Dar teme-te şi de ceea ce vine: 

De lovitura dată de ursită. 


Noaptea-i făcută ca să dormi, fireşte, 
Să-ţi liniştească sufletul fierbinte; 

Ci tu te-ai apucat de mult, orbește, 
Să risipeşti asemeni ceasuri sfinte! 


Încât să nu te minunezi odată 
Când nemiloasă, într-un zori de zi, 
Va izbucni din noaptea-ntunecată 
Nenorocirea, şi te va lovi!” 


Abia isprăvi Anis Al-Djalis de procitit stihurile, că se 
şi auziră nişte bătăi la uşa de-afară. Și Ali-Nur ieşi din 
iatacul soției sale şi se duse să deschidă; şi era chiverni- 
sitorul. Ali-Nur îl pofti într-o odaie de lângă sala de ospețe 


! În traducerea lui M. A. Salie, textul acestor versuri se reduce la strofa 
următoare: 


Destule zile-ai petrecut tihnit 
Făr-a gândi la ce ne e sortit; 

Te-ai desfătat şi-n noptile senine — 
Ci-adesea bezna nevestită vine! 

în care, la ceasul acela, se aflau mai mulți prieteni obiş- 
nuiţi care aproape că nici nu se mai despărţeau de el. Şi 
Ali-Nur îi spuse chivernisitorului: 

— Ce e, de ai înfățișarea asta mohorâtă? 

Chivernisitorul răspunse: 

— O, stăpâne al meu, s-a întâmplat beleaua de care 
îmi era așa de frică pentru tine! 

El zise: 

— Păi cum? 

El răspunse: 

— Află că rostul meu s-a sfârşit, întrucât nu mai am 
sub mână nimic al tău de chivernisit. Şi nu mai ai niciun 
fel de moşie şi nimic altceva care să preţuiască un obol, 
sau baremi mai uin decât un obol. Şi iacătă că îți aduc 
terfeloagele cu cheltuielile pe care le-ai făcut, și terfeloa- 
gele cu avuţiile tale. 

Când auzi vorbele acestea, Ali-Nur nu putu decât 
să-şi lase capu-n jos, şi grăi: 

— Numai întru Allah este tărie, numai el este Atot- 
„puternic! 

Or, unul dintre prietenii din sala de ospeţe taman 
auzi schimbul acela de vorbe şi zori să dea fuga îndată 
să ducă vestea şi celorlalți, şi le spuse: 

— Ascultaţi ştirea! iacătă că Ali-Nur nu mai are nici 
baremi un obol ca avere! 

Şi chiar în clipita aceea intră şi Ali-Nur care, parcă 
spre a întări adevărul celor spuse, era schimbat de tot la 
die şi avea o înfăţişare tare răvăşită. 

Când îl văzu aşa, unul dintre oaspeţi se ridică, se în- 
toarce către Ali-Nur şi îi zise: 

— O, stăpâne al meu, aș vrea să-ți cer îngăduinţă să 
plec, întrucât nevastă-mea urmează să nască taman în 
noaptea asta, şi chiar că nu pot s-o las singură. Aşa că 
sunt dator să mă duc la ea cât mai repede! 

Şi Ali-Nur îi îngădui. Atunci se ridică al doilea, care 
spuse: 

— O, stăpâne Ali-Nur al meu, trebuie numaidecât să 
mă duc chiar astăzi la fratele meu, care sărbătoreşte da- 
tina tăierii-mprejur a copilului său! 

Şi Ali-Nur îi îngădui. Pe urmă, fiecare oaspete se ri- 
dică la rându-i şi găsi o pricină spre a pleca, şi tot aşa 
până la cel mai de pe urmă, încât Ali-Nur se pomeni 
singur în mijlocul sălii de ospețe. Trimise atunci după 
Anis Al-Djalis şi îi spuse: 

— O, Anis AlDialis încă nu ştii ce mi-a căzut pe cap! 

Şi îi povesti tot ce i se întâmplase. Ea răspunse: 

— O, stăpâne al meu Ali-Nur, e multă vreme de când 
nu contenesc a te face să te temi de ceea ce până la urmă 
ți s-a întâmplat astăzi. Da nu m-ai ascultat niciodată, ba 
chiar într-o zi mi-ai procitit aceste stihuri, drept orice 
răspuns: 


De-ți bate-n poartă cândva bogăția 
Şi-ţi trece pragul — prinde-o fără teamă! 
Te bucură de ea precum ţi-e placul 

Şi dă-o şi la prieteni, mai cu seamă. 

Că s-ar putea-ntr-o bună zi să-ți scape, 
$i n-ai să poti să îi mai iei vreo vamă! 


Ci dacă ea s-a hotărât anume 
Să-și caute-adăpost în casa ta, 
Slujeşte-te de ea fără măsură: 
Nu dărnicia ta o va curma! 

Iar de s-ar hotări cumva să plece, 
Nu pentru calicia ta va sta! 


Aşa că, atunci când te-am auzit procitind stihurile, 
mi-am ţinut gura şi n-am vrut să-ți întorc vorba. 


Ali-Nur îi spuse: 

— O, Anis Al-Dijalis, ştii bine că n-am precupeţit ni- 
mic faţă de prietenii mei, şi pentru ei mi-am irosit toate 
bunurile! Încât nu cred că acuma ei ar putea să mă pă- 
răsească la nevoie! 

Şi Alis Al-Djalis îi răspunse: 

— Pe Allah! îţi jur că nu au să-ți fie de niciun ajutor! 

Şi Ali-Nur zise: 

— Ei bine! din clipita aceasta am să mă ridic și am să 
mă duc să-i caut unul câte unul, şi am să bat la uşa lor; 
şi fiecare dintre ei are să-mi dea cu mărinimie ceva bani; 
şi în felul acesta am să-mi înjghebez un temei, pe care 
am să-l folosesc spre a face negustorie; şi am să las pus- 
tiei petrecerile şi chiolhanurile, pentru totdeauna! 

Şi chiar că se ridică numaidecât şi se duse pe ulița 
din Bassra pe care locuiau prietenii săi, că toți prietenii 
săi locuiau pe ulița aceea care era cea mai frumoasă. 
Băru la cea dintâi uşă, şi veni să-i deschidă o arăpoaică, 
şi îl întrebă: 

— Cine eşti? 

El îi răspunse: 

— Spune-i stăpânului tău că Ali-Nur se află la uşă şi 
că îi trimite vorba asta: „Sluga ta Ali-Nur îţi sărută mâi- 
nile şi aşteaptă urmarea dărniciei tale!“ 

Şi arăpoaica se duse să-i ducă ştirea stăpânului ei, 
care ţipă i ea: 

— Du-te repede îndărăt şi spune-i că nu sunt aici! 

Și arăpoaica se duse să-i spună lui Ali-Nur: 

— O, stăpâne al meu, stăpânul meu nu este aici! 

Şi Ali-Nur cugeta în sine-și: „lacătă un plod de cățea! 
se ascunde de mine! Da ceilalți nu sunt toți plozi de 
maidan!“ 

Și se duse să bată la ușa altui prieten şi să ceară să i 
se spună aceleaşi vorbe ca şi celui dintâi; da și cel de al 
oi îi trimise același răspuns. Atunci Ali-Nur prociti 
stihurile acestea: 

Nici n-ajunsei de-a bine-n fața casei, 
Că o şi auzii sunând pustie, 

Şi-i şi văzui pe toți cum fug, de frică 
Să nu le pun firava dărnicie 

La vreo-ncercare, orişicât de mică.’ 


Pe urmă îşi zise: „Pe Allah! trebuie să mă duc să-i cer- 
cetez pe toți, cu nădejdea că voi găsi măcar unul care să 
facă singur ceea ce ticăloșii ăștia nu au făcut.“ Da nu putu 
să găsească niciunul care să primească a-l vedea ori care 
să poruncească să i se dea măcar o bucată de pâine. 
Atunci nu putu decât să-şi procitească aceste stihuri: 


Când e bogat, omul este ca pomul: 
Se-adună imprejurul său tot omul, 

Cât timp e plin de roade-mbietoare; 
Dar când tot rodul de pe ramuri moare, 
ÎI lasă toți, şi-n altă parte fug, 

După alt pom cu poame din belșug. 
Aşa-s croiti toți fiii-acestui veac, 
Bolnavi de-aceeași boală fără leac; 

Nici măcar unul nu am întâlnit 

Care să fi rămas nemolipsit. 


După care chiar că fu nevoit să se ducă la Anis Al- 
Djalis să-i spună, cu fruntea tare îngrijorată: 

— Pe Allah! niciunul dintre ei nu a vrut să se arate! 

Ea îi răspunse: 

— O, stăpâne al meu, nu ţi-am spus eu că n-au să te 
ajute cu nimic? Acuma te sfătuiesc să începi a vinde 


! În traducerea lui M. A. Salie: 


Se-ascund de-ndată ce mă văd la prag 
Toți câți i-am ghifiuit cândva cu drag. 

bucăţică cu bucăţică lucrurile şi bunurile de preţ pe care le 
avem în casă. Şi asta ne va îngădui să mai trăim încă o vreme. 

Şi Ali-Nur făcu precum îl sfătuise Anis Al-Djalis. Ci, 
după o bucată de vreme, nu mai rămase în casă nimic 
de vândut. Atunci Anis Al-Djalis îl luă pe Ali-Nur care 
plângea şi îi zise: 

— O, stăpâne al meu, de ce plângi? Oare eu nu sunt 
încă aici? Și oare nu sunt eu tot Anis Al-Djalis, de care 
spui că e cea mai frumoasă dintre femeile arabe? la-mă, 
aşadar, şi du-mă la sukul de robi, şi vinde-mă! Oare ai 
uitat că am fost cumpărată pe zece mii de dinari de aur 
de către răposatul tău părinte? Așa că nădăjduiesc că Allah 
te va ajuta la această vânzare şi ţi-o va face spornică, şi va 
mijloci să fiu vândută la un preț încă şi mai ridicat decât 
întâia oară. Cât despre despărţirea noastră, ştii bine că, 
dacă Allah a scris că avem să ne găsim iarăşi într-o zi, 
avem să ne găsim iarăși! 

Ali-Nur îi răspunse: 

— O, Anis Al-Dijalis, niciodată n-am să mă învoiesc 
să mă despart de tine, fie măcar şi pe un ceas! 

Ea îi răspunse: 

— Nici eu nu mă învoiesc, o, stăpâne Ali-Nur al meu! 
Da nevoia este adeseori lege, precum spune poetul: 


Nu te sfii să faci orice pe lume, când te sileşte neagra trebuini 
Şi nu da îndărăt de la nimic, cât nu treci peste buna-cuviinţă. 
$i nu-ți mai bate capu-ngrijorat, cât n-ai pricină-ntemeiată bine. 
Tar pricinile cu temei întreg, de judeci cum se cade, sunt puţine. 


La stihurile acestea, Ali-Nur o luă pe Anis Al-Djalis 
în brațe, o sărută pe plete şi, cu lacrimi pe obraji, rosti 
aceste stihuri: 


Te rog, mai stai o clipă-n prag, iubire! 
Și lasă-mă din ochii tăi acum 

Doar o privire, numai o privire 
Să-mi iau ca hrană pe amarul drum, 
Şi-n ucigaşa noastră despărțire, 

Pe inima-mi făcută praf şi scrum, 
Balsam să fie-n ceasul de pieire. 

Ci dacă-ți pare ruga mea prea mare, 
Nu-mi da nimic, şi lasă-mă pierdut, 
Şi-n trista-mi părăsire, şi-n uitare, 
Şi-n jalea neagră-n care am căzut. 


Atunci Anis Al-Djalis începu să-i vorbească lui Ali- 
Nur cu nişte vorbe atâta de dulci, încât îl hotărî să ia 
calea pe care i-o arăta ea, dovedindu-i că nu avea decât 
numai mijlocul acesta de a ocoli, el, Ali-Nur, fiul lui 
Fadleddin ben-Hacan, o sărăcie necuvenită lui. Aşa că 
Ali-Nur ieşi cu ea şi o duse la sukul de robi, şi luă legă- 
tura cu telalul cel mai iscusit şi îi spuse: 

— Trebuie să ştii, o, misitule, prețul celei pe care ai s-o 
pristăveşti în târg. Aşa că să nu greșeşti! 

Şi misitul îi răspunse: 

— O, stăpâne al meu, Ali-Nur, sunt sluga ta şi îmi 
cunosc îndatoririle şi cinstirile pe care ți le datorez! 

Atunci Ali-Nur intră cu Anis Al-Djalis şi cu telalul 
într-o odaie din han, şi ridică iaşmacul care acoperea chi- 
pul dulcei Anis Al-Djalis. La vederea ei, misitul strigă: 

— Ya Allah! păi este roaba Anis Al-Djalis, pe care 
chiar eu i-am vândut-o răposatului vizir pe zece mii de 
dinari de aur, acuma-s abia doi ani! 

Și Ali-Nur răspunse: 

— Da, chiar ea este! 

Atunci misitul zise: 

— O, stăpâne al meu, orice făptură îşi poartă soarta 
agățată la gât şi nu poate să scape de ea! Da mă jur ţie că 
am să mă slujesc de toată priceperea mea ca s-o vând cât 
mai bine pe roaba ta, şi la preţul cel mai ridicat din suk! 

Şi numaidecât telalul dădu fuga chiar la locul unde 
toţi negustorii aveau obiceiul să se întâlnească, şi aşteptă 
să se strângă toți acolo, îndârdoraţi cum erau la ceasul 
acela, mai peste tot, să cumpere roabe de prin toate 
părțile şi să le înghesuie pe toate în colțul oda din târg 
unde se găseau și turcoaice, şi grecoaice, şi circazience, 
şi abisinience, şi altele. Când văzu că toţi negustorii erau 
acolo şi că tot locul era plin de mulțimea de misiţi şi 
de cumpărători, misitul se ridică repede, se sui pe o 
piatră mare şi strigă: 

— O, voi toţi, negustorilor, şi voi, oameni plini de 
bogății şi de bunuri, să ştiţi că nu tot ce-i rotund este 
nucă, nu tot ce-i lung este banană; nu tot ce-i alb este 
untură; nu tot ce-i roşu este vin; nu tot ce-i negricios 
este curmală! O, negustori vestiți între negustorii din 
Bassra şi din Bagdad, iacătă că aduc astăzi dinaintea ju- 
decăţii şi prețuirii voastre un mărgăritar ales şi nepere- 
che, care, dacă e să fim drepți, prețuieşte mai mult decât 
toate bogăţiile strânse la un loc! Aşa că să spuneţi voi la 
- sultan-mezat preţul de strigare pentru început, ca des- 
chidere a vânzării! Da veniţi să vedeți, mai întâi, cu 
ochii voştri! 

Şi îi stârni pe toţi să vină s-o vadă pe Anis Al-Djalis, 
şi numaidecât toţi căzură la învoială să înceapă cu a des- 
-chide vânzarea la strigarea de patru mii de dinari ca 
preţul cel dintâi la mezat. 

Atunci misitul stri 

— La patru mii de dirat, mărgăritarul roabelor albe! 

Şi numaidecât un negustor ridică prețul strigând: 

— La patru mii cinci sute de dinari! 

Dar taman în clipita aceea, vizirul Saui trecea călare 
prin sukul de robi şi îl văzu pe Ali-Nur cum sta în pi- 
cioare lângă telal, şi pe telal cum striga preţul. Şi cugetă 
în sineși: „Pramatia asta de Ali-Nur pesemne că a venit 
să-şi vândă acuma roaba cea mai de pe urmă, după ce 

şi-a vândut toate lucrurile din casă!“ Și numaidecât auzi 
că era vorba de prețul unei roabe albe, şi gândi: „Ali- 
Nur de bună seamă că taman îşi vinde roaba, tânăra cu 
pricina, întrucât socot eu că nu mai are un ban. Ah, 
de-ar fi adevărat, ce mi s-ar mai răcori inima!“ Atunci 
îl strigă pe telal, care veni pe dată, cunoscându-l pe vizir, 
şi sărută pământul dintre mâinile lui, iar vizirul îi spuse: 

— Vreau să cumpăr eu roaba pe care o strigi la mezat. 
Adu-mi-o degrabă, ca s-o văd! 

Şi telalul, care nu avea cum să nu se supună poruncii 
vizirului, zori s-o aducă pe Anis Al-Djalis şi îi trase la o 
parte iaşmacul dinaintea vizirului. La vederea acelui 
chip fără de asemuire şi a tuturor nurilor puiandrei și a 
boiului ei desăvârşit, vizirul rămase înmărmurit şi grăi: 

— La ce preţ a ajuns? 

Telalul răspunse: 

— La patru mii cinci sute de dinari, la cea de a doua 
strigare. 

Şi vizirul spuse: 

— Ei bine, o iau eu la prețul acesta! 

Şi, după ce grăi aşa, îi țintui cu privirile pe toţi ne- 
gustorii, care nu cutezau să mai urce prețul, şi niciunul 
dintre ei nu avu îndrăzneala să dea mai mult, ştiindu-se 
ce răzbunare are să-și croiască vizirul asupra cutezăto- 
rului. Pe urmă vizirul adăugă: 

— Da ce ai, bre, telalule, de-ai rămas înţepenit aşa? 
Hai odată, întrucât iau roaba pe patru mii de dinari şi 
îţi dau din ei cinci sute pentru osteneala ta! 

lar telalul nu ştiu ce să răspundă şi, cu capu-n jos, se 
duse la Ali-Nur ceva mai încolo şi îi zise: 

— O, stăpâne al meu, ce nenorocire pe noi! Roaba 
ne scapă din mâini la un preț de râs, pe nimic! Și, pre- 
cum poţi să bagi de seamă, tocmai vizirul cel aprig ben- 
Saui, vrăjmaşul răposatului tău părinte, este cel care 
pesemne că a dibăcit că roaba era bunul tău, și nu ne-a 

lăsat să ajungem la preţul adevărat. Vrea s-o ia la preţul 
de la cea de a doua strigare. Ba, dacă am fi incredinţați 
că are s-o plătească în bani peşin şi pe loc, ne-am mai 
mângâia oleacă şi i-am mulţumi lui Allah, măcar şi pen- 
tru puţinul de-acum! Da eu ştiu că vizirul acesta al pră- 
pădului este cel mai rău platnic de pe lume, şi îl cunosc 
de multă vreme, şi îi cunosc toate tertipurile şi răutăţile. 
lacătă ce trebuie să fi ticluit în răutatea lui: are să-ți scrie 
un senet de datorie pe care să ţi-l plătească vreun vechil 
de-al lui, la care are să trimită e tainic să nu-ţi plă- 
tească nimic-nimic. Şi, ori de câte ori vei vrea să te a 
să-i ceri să-ți plătească, vechilul are să-ți spună: „Am 
să-ți plătesc mâine!“ Iar mâinele acela nu are să vină ni- 
„ ciodată. lar tu ai să fii atâta de sătul şi de scârbit de atâ- 
tea târomeli, încât până la urmă ai să ajungi cu ei la un 
„târg şi ai să le dai hârtia iscălită de către vizir: şi pe dată 

ER are s-o înşface şi s-o rupă! şi-aşa pierzi neabătut 
preţul roabei tale! 

La vorbele telalului, Ali-Nur fu pradă unei mânii 
de-abia stăpânite şi îl întrebă pe telal: 

— Ce-i de făcut? 

El răspunse: 

— Am să-ţi dau un sfat, prin care ai să ajungi la cel 
„mai bun capăt: eu am să mă îndrept către mijlocul su- 
kului, ducând-o cu mine pe Anis Al-Djalis. Tu atunci 
să te repezi după mine şi să smulgi roaba şi să-i zici: 
„Nemernico! unde te duci? păi nu ştii că e vorba numai 
de un jurământ pe care să mi-l împlinesc, de vreme ce 
m-am jurat că am să mă prefac că te vând în sukul de 
„robi spre a te îngenunchea şi a îndrepta firea ta cea rea 
de acasă!“ Pe urmă s-o loveşti de două, trei ori şi s-o 
duci! şi-atunci toată lumea, precum și vizirul, vor crede 
că într-adevăr nu ai adus roaba la suk decât spre a-ţi 
- împlini jurământul! 

Iar Ali-Nur se învoi şi zise: 

— Iată într-adevăr gândul cel mai bun! 

Atunci telalul se depărtă, se duse în mijlocul suku- 
lui, luă roaba de mână, o aduse dinaintea vizirului El- 
Mohin ben-Saui, și îi zise: 

— Doamne, stăpânul roabei este insul de colo, la câți- 
va paşi mai sus de noi! Da ia uite-l că vine încoace! 

Şi chiar că Ali-Nur se apropie de ceata lor, o înhăță 
repezit pe Anis Al-Djalis, îi trase un ghiont si jipă la ea: 

— Vai de tine! păi tu nu ştii că nu te-am adus la suk 
decât ca să-mi împlinesc jurământul? Intoarce-te nu- 
maidecât acasă şi să ai grijă de-aci înainte să nu mai fii 
neascultătoare, precum ai fost. Şi să nu cumva să socoți 
că am trebuință de preţul vânzării tale închipuire! Şi, 
de altminteri, chiar dacă aş ajunge la ananghie, mai de- 
grabă mi-aş vinde toate lucruri ie din casă până la cel 
din urmă, şi praful lor, şi tot ce mai am, decât să gân- 
desc a te vinde pe tine în suk! 

La vorbele lui Ali-Nur, vizirul Ben-Saui strigă: 

— Vai de capul tău, tinere smintit! Vorbeşti si parcă 
ți-ar mai fi rămas vreun lucru sau ceva de cumpărat ori 
de vândut. Ştiu toți că nu mai ai un chior! 

Spuse, şi vru să păşească spre el și să-l înşface. La pri- 
veliştea aceea, toți negustorii şi toți telalii se uitară la Ali- 
Nur, care le era cunoscut și tare drag tuturor, şi ei încă îl 
mai ţineau minte pe părintele lui, care le fusese tuturora 
un ocrotitor adevărat și bun. Atunci Ali-Nur le spuse: 

— Aţi auzit cu toții vorbele neobrăzate ale acestui ins; 
aşa că vă iau pe toți de mărturie! 

Iar vizirul, la rându-i, le zis 

— O, negustorilor, numai din cinstire faţă de voi nu 
îl ucid dintr-o lovitură pe neobrăzar! 

Şi negustorii toți se uitară unul la altul pe furiș, şi 

îşi făcură semn din ochi ca spre a zice: „ÎL sprijinim pe 
Ali-Nur!“ şi cu glas tare grăiră: 

— Chiar că aceasta-i o daravelă care nu ne priveşte. 
Descurcaţi-vă amândoi cum puteți! 

Şi Ali-Nur, care de felul lui era plin de bărbăţie şi de 
curaj, se repezi la frâul calului vizirului, îl apucă pe vizir 
cu o mână și-l smulse din şa şi-l dobori la pământ. Pe 
urmă îi puse un genunchi în piept şi începu să-i care la 
pumni în cap, în pântece şi peste tot, şi îl scuipă în ochi, 
şi-i spuse: 

— Câine, plod de câine şi pui de lele, fie afurisit 
taică-tău, și tatăl lui taică-tău, şi tatăl maică-tii, o, afu- 
risitule, o, împuţitule! 

Pe urmă îi mai altoi un pumn amarnic în falcă, şi-i 
rupse câțiva dinți; şi sângele năclăi barba vizirului, care, 
de altminteri, căzuse chiar în mijlocul unei băltoace de 
noroi. 

La priveliştea aceea, cei zece robi care veniseră cu vi- 
zirul îşi traseră spadele şi vrură să se repeadă la Ali-Nur 
să-l căsăpească şi să-l facă bucăți. Dar mulțimea toată li 
se puse în cale şi le strigă: 

— Ce vreţi să faceți şi ce vă băgaţi? Stăpânul vostru e 
vizir, dreptu-i; da nu ştiţi că şi acesta e fiu de vizir? Şi nu 
vă e teamă, nesocotiților, că mâine aveţi să-i vedeți cum 
se împacă amândoi şi-atunci voi aveţi să înduraţi toate 
ponoasele? 

Şi robii văzură că era mai chibzuit să nu se bage. Da, 
cum ostenise să tot care la pumni, Ali-Nur îi dădu dru- 
mul vizirului, care izbuti să se ridice, plin tot de noroi, 
de sânge şi de țărână, şi, sub ochii mulțimii, care nici 
gând n-avea să-l deplângă, porni către saraiul sultanu- 
lui. 

Cât despre Ali-Nur, apoi el o luă pe Anis Al-Djalis 
de mână şi, în strigătele de bucurie ale întregii mulțimi, 
se întoarse la el acasă. 

Cât despre vizir, apoi el ajunse la saraiul sultanului 
Mohammad ben-Soleiman El-Zeini în starea aceea jal- 
nică!, şi se opri la scara saraiului şi începu să se vaiete: 

— O, Măria Ta! sunt un obijduit! 

Şi sultanul porunci să fie adus între mâinile sale, şi 
se uită la el, şi văzu că era vizirul El-Mohin ben-Saui. Şi, 
cu mare minunare, îl întrebă: 

— Da cine-a cutezat să săvârşească asupra ta aseme- 
nea faptă? 

Tar vizirul începu să se tânguie şi rosti stihurile acestea: 


E cu putință să mă-mpile veacul, 
Când tu eşti viu aici, şi domn deplin, 
În veacu-acesta-n care tu eşti leacul 
Care tămăduieşte orice chin? 
E cu putinţă ca eu să fiu pradă 

n coltii unor câini ce mă sfăşie, 
Când tu îmi eşti şi pavăză, şi spadă, 
Tu, leul care-mi şade chezăşie? 
E cu putință ca toți însetaţii 
Să i pp a-ţi n e-ndelete, 
Când eu, cel ocrotit de tine, iată, 
Sub cerul tău rămân să pier de sete, 
O, nor al meu mult binefăcător 
Care dai sfânta ploaie tuturor? 


Pe urmă adăugă: 

— O, stăpâne al meu, oare asta-i soarta tuturor sluji- 
torilor care te preamăresc şi te slujesc cu credință, şi aşa 
îngăduieşti tu să fie săvârşite asemenea tâlhării asupra lor? 


1 În traducerea lui M, A. Salie, aici sunt intercalate următoarele: „Luă 
o bucată de rogojină din frunze de palmier pe care şi-o puse pe cap şi luă 
în mână două smocuri de halfă și plecă şi se duse la sarai, unde era sulta- 
jina pusă pe cap şi mănunchiurile de haltă — plantă erbacee din 
i — erau semnele de jălbar care mergea să se plângă domnului.) 

Şi sultanul îl întrebă: 

— Da cine te-a făcut să înduri atare necaz? 

El răspunse: 

— Află, o, Măria Ta, că plecasem astăzi să dau o raită 

e la sukul de robi, cu gândul de a cumpăra o roabă 

beras care să se priceapă a-mi găti bucatele pe care 
bucătăreasa mea de acuma se îndărătniceşte să mi le 
ardă întruna, şi văzui acolo în suk o roabă tânără, cum 
n-am mai văzut una asemenea nicicând în toată viața 
mea. Și telalul pe care l-am întrebat mi-a răspuns: „Eu 
mă cam socot că este roaba tânărului Ali-Nur, fiul răpo- 
satului vizir Hacan“. Or, o, doamne şi stăpâne al meu, 
tu poate că îţi mai aduci aminte că i-ai dat odinioară 
zece mii de dinari vizirului Fadleddin ben-Hacan, ca 
să-ţi cumpere o roabă frumoasă şi plină de haruri. Vi- 
zirul Hacan nu a zăbovit, de altminteri, s-o găsească şi 
s-o cumpere pe roaba poruncită; da întrucât fata era 
minunată, şi cum i-a plăcut de ea până peste poate, i-a 
dat-o peşcheş fiului său Ali-Nur. Şi Ali-Nur, la moartea 
părintelui său, a luat calea risipelor şi a smintelilor, până 
într-atât cât a fost nevoit să-şi vândă toate moşiile, toate 
bunurile şi până şi lucrurile din casă. Şi când a ajuns să 
nu mai aibă nici banul cu care să trăiască, a dus roaba 
la suk, ca s-o vândă, şi a dat-o în seama misitului, care 
a strigat-o pe dată la mezat. Şi numaidecâr negustorii au 
început să ridice preţul, şi până acolo cât preţul roabei 
a ajuns la patru mii de dinari. Eu atunci am văzut roaba 
şi m-am hotărât s-o cumpăr pentru stăpânul meu sulta- 
nul, cel care pusese la îndemână banii dintâi. L-am che- 
mat pe telal şi i-am spus: „Fiule, am să-ți dau chiar eu 
cei patru mii de dinari!“ Și telalul mi l-a arătat pe stăpâ- 
nul tinerei roabe; şi acela de cum m-a văzut, a sărit la mine 
ca un turbat şi mi-a strigat: „Cap bătrân al prăpădului! 
o, şeic păgubos şi piază-rea! mai degrabă i-aş vinde-o unui 
ovrei sau unui creştin, decât să ţi-o las ţie, măcar de-ar 

fi să-mi umpli cu aur izarul care-o acoperă!“ Eu atunci 
am răspuns: „Păi, o, tinere, nu pentru mine o vreau, ci 
pentru stăpânul nostru sultanul, care este milosârdnicul 
nostru al tuturora şi stăpânul nostru bun!“ Ci, la vor- 
bele mele, în loc să se plece, s-a întărâtat încă şi mai 
rău, şi s-a aruncat la frâul calului meu, şi m-a apucat de 
un picior şi m-a tras şi m-a doborât la pământ; pe urmă, 
fără a ţine seama de vârsta mea înaintată, și fără de cin- 
stire față de barba mea albă, a început să mă lovească şi 
să mă ocărască în toate chipurile şi, într-un sfârșit, m-a 
adus în starea de plâns în care mă vezi în clipita de-acum, 
o, sultane mult drept! Şi toate acestea nu mi s-au în- 
tâmplat decât pentru că am vroit să-i fac bucurie sulta- 
nului meu şi să-i cumpăr o roabă tânără, care este a lui 
de drept şi pe care o socoteam vrednică de patul lui! 

Şi vizirul, cu vorbele acestea, se aruncă la picioarele 
sultanului şi începu să plângă şi să milogească dreptate 
de la sultan. Şi, văzându-l şi auzindu-i povestea, sulta- 
nul fu cuprins de o atare mânie, încât îl năpădi sudoa- 
rea de pe frunte printre ochi; se întoarse către cei care 
şedeau de strajă, emirii şi maimarii domniei; şi nu făcu 
decât un semn. Şi pe dată patruzeci de străjeri înarmați 
cu paloşe mari trase din teacă se înfăţişară între mâinile 
- sale, încremeniți. Și sultanul le zise: 

— Coborâţi în chiar clipita aceasta la casa fostului 
meu vizir El-Fadl ben-Hacan, şi prădaţi-o, şi dărâmaţi-o 
din temelii; pe urmă înhățaţi-i pe ucigaşul Ali-Nur şi pe 
roaba lui, legați-le mâinile şi târâți-i pe jos prin noroi şi 

“ aduceţi-i între mâinile mele. 
Iar cei patruzeci de străjeri răspunseră că ascultă şi că 
se supun, şi se repeziră pe dată spre casa lui Ali-Nur. 
Or, la saraiul sultanului, printre musaipi, se afla şi un 
musaip tinerel, pe nume Sanjar, care fusese mai întâi 
"mameluc la răposatul vizir Ben-Hacan, şi care fusese 
crescut împreună cu tânărul său stăpân Ali-Nur, faţă de 

care se legase cu dragoste mare. Norocul vroi ca el să se 
nimerească acolo taman în clipita intrării vizirului Saui 
şi a poruncii ucigaşe dată de sultan. Şi îşi şi luă zborul 
pe drumuri neocolite, până la casa lui Ali-Nur, care, au- 
zind poarta izbită cu nerăbdare, alergă să deschidă el 
însuşi. Şi îl cunoscu pe prietenul său, tânărul Sanjar, şi 
vru să-i ureze bun venit şi să-l sărute. 

Şi tânărul Sanjar, fără a-i da răgaz, îi spuse: 

— O, stăpâne al meu iubit, nu-i acuma ceasul de 
vorbe prietenești şi de temeneli de bun-întâlniş; întru- 
cât ia auzi ce spune poetul: 


Suflete slobod, dacă te-mpresoară 

Cu lanțurile ei năpăstuirea 

În înrobire neagră şi amară, 
Smulge-te-ndată şi ia-ti zboru-aiurea, 
Fugi unde-o fi, şi lasă-aici să piară 

Şi să se sfarme-n pulbere clădirea 
Peste aceia care-o ridicară. 


Prietene, vei găsi tu altunde, 

Pe-acest pământ al lui Allah, întins, 

O altă țară-n care să-ți duci viața 

Ferit de ura orişicărui ins — 

Da suflet, câtu-i lumea noastră toată, 
Pământu-n lung şi-n lat de-ai să-l colinzi, 
N-ai să mai capeți altul niciodată! 


Şi Ali-Nur răspunse: 

— O, prietene Sanjar, da ce ştire vii să-mi aduci? 

Sanjar spuse: 

— Scoală-te şi caută-ți scăparea, şi scap-o şi pe roaba 
Anis Al-Djalis. Întrucât El-Mohin ben-Saui v-a întins 
un laț în care, dacă aveți să cădeți, stă gata să vă omoare 

fără milă. Şi-apoi iacătă că sultanul, la asmuţirea lui, 
trimite asupra voastră a amândurora patruzeci de stră- 

jeri de-ai săi înarmaţi, cu paloşele trase! Aşa că socoata 
mea este să vă luați tălpăşița până a nu vi se întâmpla 
nenorocirea, 

Şi, cu vorbele acestea, Sanjar îi intinse lui Ali-Nur o 

pungă plină cu galbeni şi îi zise: 
— O, stăpâne al meu, iată patruzeci de dinari care 
_ pot să-ţi fie folositori la ceasul de-acum; și mă rog ție să 
„mă ierți că nu pot să fiu mai darnic. Da pierdem vre- 
„mea! Scoală-te şi fugi! 

Atunci Ali-Nur grăbi a se duce să-i dea de ştire dul- 
cei Anis-Al-Djalis, care pe dată se şi înveli în maramele 
ei; şi amândoi ieşiră din casă, pe urmă din cetate, şi 
ajunseră la țărmul mării, cu sprijinul lui Allah. Şi găsiră 
„o naie care tocmai urma să plece şi se şi gătea să-şi 
desfăşoare pânzele. Se repeziră şi îl văzură pe reiz stând 
în picioare în mijlocul corăbiei şi strigând: 

— Acela care încă nu şi-a luat rămas-bun, să şi-l ia! 
acela care încă nu şi-a isprăvit de făcut târguielile, să şi 
le isprăvească! acela care a uitat acasă vreun lucru, să 
dea fuga să-l aducă! întrucât iacătă că pornim! 

Şi toţi călătorii răspunseră: 

— Nu mai avem nimica de împlinit, o, reizule! sun- 
tem gata! 

Atunci reizul strigă la oamenii lui: 

— Haideţi! desfăşurați pânzele şi strângeţi parâmele! 

În clipita aceea, Ali-Nur îl întrebă pe reiz: 

— Încotro plecaţi, reizule? 

El răspunse: 

— Către cetatea păcii, Bagdadul! 


În clipita aceasta a povestirii ei, Şeherezada văzu că se lu- 
minează de ziuă şi, cuminte, se opri din povestit. 

Iar când fu cea de a treizeci şi patra noapte, 


spuse: 


Mi s-a izvodit, o, norocitule sultan, că atunci când 
reizul i-a spus lui Ali-Nur: „Către cetatea păcii, 
Bagdadul!“, Ali-Nur i-a strigat: 

— Aşteptaţi! mergem şi noi! 

Şi, urmat de Anis Al-Djalis, a urcat pe puntea coră- 
biei, care pe dată şi-a umflat pânzele şi, ca o pasăre mare 
şi albă, şi-a luat zborul, plutind, cum spune poetul: 


Priveşti uimit ca de-o vrăjitorie 
Corabia-n întrecere cu vântul, 
Din goana lor spre zare, nu se ştie 
Cine va fi până la urmă-nfântul. 


E-o pasăre ce din văzduh coboară 
Cu aripile albe-ntinse larg 

$i care-apoi alunecă ușoară 

Pe apele care-mprejur se sparg. 


Şi corabia, pe un vânt prielnic, purcese la drum, du- 
când cu ea toți călătorii. lac-aşa cu Ali-Nur şi cu Anis 
Al-Djalis. 

Cât despre cei patruzeci de străjeri trimişi de sultan 
spre a-l zeberi pe Ali-Nur, apoi aceştia ajunseră la casa 
lui Ali-Nur, o împresurară din toate părțile, sparseră 
uşile, năvăliră înăuntru şi făcură peste tot cercetările 
cele mai amănunțite. Da nu putură să pună mâna pe 
nimeni. Atunci dărâmară cu mânie casa şi se întoarseră 
să dea seamă sultanului despre cercetările lor nerodnice. 
Şi sultanul le zise: 

— Căutaţi-i peste tot şi scotociți toată cetatea! 

Şi, cum vizirul Ben-Saui tocmai sosea în clipita 
aceea, sultanul îl chemă şi, spre a-l alina, îi dărui un caf- 
tan falnic şi frumos, şi îi spuse: 

— Nimeni altcineva nu are să te răzbune decât eu în- 
sumi, îţi făgăduiesc! 

Iar vizirul îi poftori viață lungă și tihnă întru feri- 
cire, Pe urmă sultanul le porunci pristavilor domneşti să 
pristăvească în toată cetatea ştirea următoare: „Dacă 
vreunul dintre voi, o, locuitorilor, îl întâlneşte pe Ali- 
Nur, fiul răposatului vizir Ben-Hacan, să-l prindă şi să-l 
“aducă între mâinile sultanului; şi va dobândi un caftan 
de fală, ca răsplată, şi bani o mie de dinari! Însă dacă îl 
va vedea careva şi îl va ascunde, acela va îndura o pe- 
deapsă pilduitoare!“ Dar, în pofida tuturor căutărilor, 
nimeni nu dovedi ce se făcuse cu Ali-Nur. lac-aşa cu 
sultanul şi cu străjerii lui. 

Dar cât despre Ali-Nur şi Anis Al-Djalis, aceştia 
ajunseră în bună pace la Bagdad, iar SE, le spuse: 

— Lacătă cetatea cea vestită, Bagdadul, sălaşul gingă- 
 şiei! Aceasta-i cetatea cea fericită care habar nu are de as- 
primile brumelor şi ale iernilor, care trăieşte la umbra 
trandafirilor săi, sub adierile primăverii, în mijlocul flo- 
rilor, al grădinilor şi al şopotului apelor lui murmură- 
toare! 

Şi Ali-Nur îi mulțumi reizului pentru bunătatea sa 
de-a lungul călătoriei, şi îi plăti cinci dinari de aur ca 
preţ pentru drumeția lui și a dulcei Anis Al-Djalis, pe 
urmă părăsi corabia şi, urmat de Anis Al-Djalis, intră în 
Bagdad. 

Vru soarta ca Ali-Nur, în loc să apuce pe drumul 
obişnuit, să ia un altul, care îl duse în mijlocul grădini- 
lor ce înconjoară Bagdadul. Şi se opriră la poarta unei 
grădini împrejmuite de un zid ea Pa şi a cărei intrare 
era bine măturată, bine stropită şi, pe fiecare latură, cu 
câte o laviță mare, cioplită; poarta, care era tare frumoa- 
să, era închisă; şi, în partea de sus a ei, atârnau nişte 
lămpi tare frumoase, de toate culorile; şi, chiar lângă 
ea, se afla o cişmea unde curgea o apă limpede. Cât despre 


230 O mie şi una de nopți 


drumul ce ducea la poarta aceea, era aşternut între două 
şiruri de stâlpi pe care atârnau nişte chilimuri falnice 
de atlaz, toate întinse în vânt. 

Atunci Ali-Nur îi spuse dulcei Al-Djalis: 

— Pe Allah! tare-i frumos locul acesta! 

Ea răspunse: 

— Atunci, hai să ne odihnim aici un ceas, pe laviţă. 

Şi şezură pe una din laviţele cele mari, după ce se 
spălară bine pe ochi şi pe mâini cu apa proaspătă de la 
cişmea. Şi şezură să se revenească pe laviţă şi să guste cu 
desfăt boarea care adia dulce; şi le era așa de bine, încât 
nu zăboviră să adoarmă, după ce se acoperiră cu izarul. 

Or, grădina la poarta căreia adormiseră se numea 
Grădina Desfătărilor, şi în mijlocul ei se afla un sarai 
care se numea Saraiul Minunilor, şi era a califului 
Harun Al-Raşid. Când îşi simţea pieptul apăsar, califul 
venea să se însenineze şi să se veselească şi să-şi uite de 
griji în grădina şi în saraiul de-aici. Saraiul acela întreg 
nu era alcătuit decât numai dintr-o sală grozav de mare, 
luminată de optzeci de ferestre; şi sub fiecare fereastră 
atârna câte un fanar plin de strălucire; iar în mijlocul 
sălii atârna un candelabru mare, de aur greu, strălucitor 
ca soarele. Sala aceea nu se deschidea decât numai 
atunci când venea califul; şi numai atunci se aprindeau 
toate lămpile, precum şi candelabrul cel mare, şi se des- 
chideau toate ferestrele, iar califul şedea jos pe divanul 
cel mare aşternut cu mătase, cu urșinic şi cu zarafir, şi 
le poruncea atunci cântărețelor sale să cânte, şi lăutari- 
lor să-l farmece cu lăutele lor; da cel al cărui glas îi 
plăcea să-l asculte era mai ales doinitorul său cel mai 
drag, vestitul Ishac, ale cărui cântece şi ticluituri erau 
cunoscute de întreaga lume. Şi-aşa, în liniştea nopţilor 
şi în dulcea adiere înmiresmată de florile din grădină, 
califul îşi ostoia pieptul, în cetatea Bagdadului. 

Or, cel pe care califul îl pusese străjer peste saraiul şi 
grădina aceea era un bătrânel de treabă, pe care îl chema 
şeicul Ibrahim, şi care ţinea o pază straşnică, de zi şi de 
noapte, spre a nu-i lăsa pe trecători şi pe iscodelnici şi 
„mai cu seamă pe femei şi pe copii să intre în grădină şi 

să prăpădească ori să fure orile şi poamele. Or, în seara 
aceea, cum îşi făcea raita obişnuită de jur împrejurul 
grădinii, deschise poarta de la intrare și văzu pe laviţa 
cea mare două făpturi adormite şi acoperite cu izarul. Şi 
rămase tare îmbufnat și se minună: „Ce? ia uite doi inşi 
atâta de îndrăzneți, încât să încalce poruncile aspre ale 
califului, care mi-a dat învoire, mie, şeicului Ibrahim, 
să pun să îndure fie orişice pedeapsă pe oricine care s-ar 
apropia de saraiul nostru! Încâr ia să-i fac oleacă să simtă 
cam cât costă să te înstăpâneşti așa pe lavița menită oa- 
menilor califului!“ Şi şeicul Ibrahim tăie o jordie şi se 
duse lângă cei care dormeau şi ridică jordia, gata să-i 
altoiască straşnic, când deodată cugetă: „O, Ibrahime, 
„ce ai tu de gând să faci? Să dai în nişte oameni pe care 
nu îi cunoşti şi care poate că sunt niște străini ori chiar 
nişte cerşetori de pe drumul lui Allah şi pe care ursita 
i-a îndreptat spre tine! S-ar cădea mai întâi să-i vezi la 
chip!“ Şi şeicul Ibrahim ridică izarul care le acoperea 
chipul, şi pe dată se opri vrăjit de acele chipuri minu- 
nate ai căror obraji se atingeau în somn şi care păreau 
„mai frumoşi decât florile din grădina lui. Şi gândi: „Ce 
era să faci? Ce era să faci tu, Ibrahime, orbule! Ți s-ar 
„cădea să fii tu jordeluit ca pedeapsă pentru mânia ta ne- 
dreaptă!“ Pe urmă șeicul Ibrahim acoperi la loc feţele 
celor doi adormijţi, şi şezu jos la picioarele lor, şi începu 
„să mângâie picioarele lui Ali-Nur, față de care fusese cu- 
prins £ o pornire neașteptată. Şi Ali-Nur, la simţirea 
acelor mâini care îl mângâiau, nu zăbovi a se trezi, şi 
"văzu că mângâietorul era un prea cinstit bătrân, şi fu 
“năpădit de o ruşine mare să fie mângâiat așa de el, şi îşi 

trase numaidecât picioarele și se ridică repede în capul 
oaselor; şi luă mâna cinstitului şeic şi şi-o duse la buze, 
apoi la frunte. Atunci şeicul Ibrahim îl întrebă: 

— Fiul meu, de unde veniţi voi doi? 

Ali-Nur răspunse: 

— O, domnia ta, suntem nişte străini! 

Şi lacrimile îl podidiră la vorbele acestea. Iar şeicul 
Ibrahim spuse: 

— O, copilul meu, nu sunt dintre aceia care uită că 
Prorocul (asupra-i fie rugăciunea şi pacea lui Allah!) ne 
povăţuieşte, în mai multe locuri din Carte’, să fim pri- 
mitori faţă de străini și să-i întâmpinăm cu prietenie şi 
cu inimă bună. Aşa că haideţi cu mine, copiii mei, iar 
eu am să vă duc să vedeți grădina şi saraiul meu, unde 
voi vă veţi desfăta şi vă veți despovăra pieptul! 

Atunci Ali-Nur îl întrebă: 

— O, Domnia Ta, a cui este grădina aceasta? 

Iar şeicul Ibrahim, spre a nu-l sfioşi pe Ali-Nur şi ca 
să se şi proslăvească oleacă, îi răspunse: 

— Grădina şi saraiul sunt ale mele; şi le-am dobândit 
ca moștenire de la ai mei! 

Atunci Ali-Nur şi Anis Al-Djalis se sculară și, cu şei- 
cul Ibrahim înainte, intrară pe poarta grădinii. 

Ali-Nur văzuse la Bassra multe grădini frumoase, da 
nici măcar nu visase vreodată una asemenea cu cea de 
aici. Poarta cea mare era alcătuită din nişte arcuituri 
clădite una peste alta, de cea mai aleasă încântare, şi era 
acoperită cu vițe de vie agățătoare care lăsau să atârne 
greu ciorchinii falnici, unii roşii ca nişte pietre de rubin, 
alții pi ca abanosul. Cărarea pe care porniră era adum- 
brită de pomi roditori ce se îndoiau sub povara poa- 
melor coapte. Pe ramuri păsările ciripeau în limba lor 


1 Este vorba, fireşte, de Coran. 

cântecele cerului; pildgbetoarea îşi unduia trilurile; tur- 
tureaua îşi gângurea plângerea de iubire; mierla îşi flu- 
iera fluieratul ei omenesc; biulbiuliul răspundea ca 
îmbătat de-o băutură tare. Acolo, din fiecare fel de pom 
roditor erau câte doi pomi de soiurile cele mai bune; 
erau caişi cu poame cu miezul dulce şi cu poame cu 
miezul amar; erau chiar şi caişi de Chorassan; erau 

omi cu poamele de culoarea buzelor frumoase; miro- 
Elan dulci, de te vrăjeau; smochine roşii, smochine 
albe și smochine verzi, de o înfăţişare minunată. Cât 
despre flori, erau ca mărgăritarul şi ca mărgeanul; tran- 
dafirii erau mai frumoși decât obrajii celor mai fru- 
moase copile; viorelele erau la față ca flacăra de pucioasă 
aprinsă; erau și florile cele albe ale mirtului; erau mic- 
sandre şi micşunele, levănțici şi dediței. Toate florile lor 
îşi făcuseră diademe din lacrimile norilor; şi muşeţelul 
zâmbea din toți dinţii lui către zarnacadea; iar zarnaca- 
deaua se uita la trandafir cu ochii ei adânci şi negri. 
Chitra cea rotundă era ca o cupă fără de toartă şi fără de 
cioc; lămâile atârnau ca nişte gogoloaie de aur. Pămân- 
tul tot era aşternut cu flori colorate cu miile; întrucât 
primăvara sultănea aci şi domnea peste toate tufişurile; 
întrucât șanțurile cu ape roditoare erau pline, şi pâraiele 
clipoceau, şi pasărea vorbea și se asculta; întrucât adie- 
„rea cânta ca un nai, zefirul îi răspundea, iar văzduhul 
răsuna de bucuria toată! 

În felul acesta, Ali-Nur şi Anis Al-Dalis, cu şeicul 
Ibrahim, îşi făcură intrarea în Grădina Desfătărilor. 
„ Şi-atunci şeicul Ibrahim, care nu vroia să facă lucrurile 

e jumătate, îi pofti să păşească în Saraiul Minunilor. 
e deschise uşa și intrară. 

Ali-Nur şi Anis Al-Djalis încremeniră, cu o uluire 
în ochi, față de toată strălucirea din sala aceea nemai- 
văzută, şi faţă de toate lucrurile nemaipomenite câte se 
aflau în ea, uimitoare şi pline de vrajă. Şezură o vreme 

îndelungată să se minuneze de frumusețea aceea fără de 
asemuire; pe urmă, ca să-şi odihnească ochii de toată 
strălucirea, se duseră să stea sprijiniți în coate la o fereas- 
tră ce da spre grădină. Și Ali-Nur, în faţa acelei grădini 
şi a marmurelor ei luminate de lună, începu să cugete 
la supărările îndurate de el, şi îi spuse dulcei Al-Djalis: 

— O, Anis Al-Djalis, chiar că pentru mine locul 
acesta este plin de farmec. Îmi aduce aminte de atâtea 
lucruri! Şi face să coboare pacea în sufletul meu, şi 
stinge focul ce mă mistuie şi mâhnirea, tovarăşa mea! 

Estimp, şeicul Ibrahim se duse şi le aduse de mân- 
care, iar ei mâncară pe săturate; pe urmă se spălară pe 
mâini, şi iarăşi se duseră să stea sprijiniți în coate la E 
reastră şi să se uite la pomii încărcați cu poamele lor 
frumoase. După un răspăs de vreme, Ali-Nur se în- 
toarse către şeicul Ibrahim şi îi zise: 

— O, şeicule Ibrahim, oare nu ai să ne dai nimic de 
băut? întrucât de obicei se cam cere să bei ceva, după ce 
ai mâncat! 

Atunci şeicul Ibrahim le aduse un urcior de farfuriu 
plin cu o apă bună şi rece. Ci Ali-Nur îi spuse: 

— Păi ce ne aduci acolo? Nu așa ceva râvneam! 

El îi spuse: 

— Care va să zi 

Ali-Nur spuse: 

— Păi da, de bună seamă! 

Şeicul Ibrahim îi răspunse: 

— Păzească-mă şi ferească-mă Allah! Sunt treispre- 
zece ani de când m-am lăsat de o asemenea băutură pâr- 
dalnică, întrucât Prorocul (asupra-i fie rugăciunea şi 

acea lui Allah!) a blestemat şi pe acela care bea vreo 
fus ameţitoare, şi pe acela care o stoarce, şi pe acela 
care o cară ca s-o vândă! 

Atunci Ali-Nur spuse: 

— Îngăduieşte-mi, o, şeicule, să-ţi spun două vorbe! 


vrei vin? 

El răspunse: 

— Spune-le! 

El spuse: 

— Dacă îţi arăt mijlocul de a face ceea ce îţi cer, fără 
ca tu să fii nici băutor de vin, nici cel care îl stoarce şi 
nici cel care îl cară, ai mai fi păcătos ori blestemat, pre- 
cum grăiesc Sfintele Cuvinte? 

El răspunse: 
— Socor că nu. 
Ali-Nur urmă: 

— Ia, aşadar, aceşti doi dinari şi aceste două drahme, 
încalecă pe măgarul acela care se află la poarta grădinii 
şi care ne-a adus până aici, şi du-te în suk, şi opreşte-te 
la uşa negustorului de băuturi dulci de trandafiri şi de 
flori, care totdeauna are și vin în afundul prăvăliei lui; 
şi să-l opreşti pe cel dintâi trecător pe care îl vei vedea 
şi să-l rogi, dându-i banii, să se ducă el să cumpere bău- 
tura, pentru cei doi dinari de aur, iar cele două drahme 
să i le dai lui pentru osteneală. Iar el are să-ți pună sin- 

r urcioarele cu vin pe măgar, şi întrucât măgarul va 
E ucela care le va căra, trecătorul va fi cel care le va cum- 

ăra şi noi cei care le vom bea, în felul acesta tu nu vei 
[4 vinovat cu nimic, și nu vei fi astfel nici băutor, nici 
 storcitor de vin, nici aducător! Şi, în felul acesta, nu vei 
avea a te teme cu nimic de abatere de la sfânta pravilă 
a Cărţii! 
Iar şeicul Ibrahim, la vorbele acestea, începu să râdă 
în hohote şi îi spuse lui Ali-Nur: 
— Pe Allah! în viața mea n-am întâlnit pe cineva atâta 
de mehenghi ca tine, ori dăruit cu atâta duh şi cu atâta 
farmec! 
Iar Ali-Nur răspunse: 

— Pe Allah! noi amândoi îți suntem îndatoraţi, o, şei- 
cule Ibrahim! Şi nu mai aşteptăm de la tine decât binele 
acesta pe care ţi-l cerem stăruitor! 


236 O mie şi una de nopţi 


Atunci şeicul Ibrahim, care până în clipita aceea nu 
vroise să dea în vileag faptul că în sarai se aflau toate 
băuturile cele ameţitoare, îi spuse lui Ali-Nur: 

— O, prietene, iată cheile de la celarul şi de la zem- 
nicul meu, care sunt pline pururea, spre a fi vrednice de 
emirul drept-credincioşilor, când vine pe aici să mă bu- 
cure cu cinstirea lui. Poţi să intri acolo şi să iei după 
poftă tot ce îţi va plăcea! 

Atunci Ali-Nur intră în celar; şi ceea ce văzu acolo îl 
lăsă cu gura căscată: de-a lungul tuturor pereţilor, pe raf- 
turi, rânduite frumos, şedeau înşirate oluri și oluri, 
toate numai de aur greu, de argint greu şi de cleştar; şi 
olurile acelea erau învrâstate cu toate neamurile de nes- 
temate. Şi Ali-Nur, până la urmă, se hotări şi alese ceea ce 
vru şi se întoarse în sala cea mare; puse olurile cele scum- 
pe jos pe chilim, şezu apoi lângă Anis Al-Djalis, turnă 
vinul în nişte pocale strălucite de sticlă dungată cu aur, 
şi începu să bea, şi el şi Anis Al-Djalis, minunându-se 
întruna de toate câte se aflau în sarai. Şi îndată şeicul 
Ibrahim veni să le dăruiască nişte flori înmiresmate, şi 
se trase cuviincios deoparte, cum e datina atunci când 
un bărbat şade cu femeia lui. lar ei amândoi începură 
iarăşi să bea, până ce vinul puse stăpânire pe ei; atunci 
obrajii li se îmbujorară, ochii le străluciră ca ai gazelelor, 
iar Anis Al-Djalis îşi desfăcu pletele. Şi şeicul Ibrahim, 
la priveliştea aceea, fu cuprins de o mare ciudă şi îşi zise: 
„Da pentru ce să stau eu aşa, deoparte, în loc să mă ve- 
selesc cu ei? Şi când oi mai putea eu vreodată să mă aflu 
la o asemenea sărbătoare, atâta de răsfățătoare, ca aceea pe 
care mi-o dă vederea acestor doi tineri minunaţi şi fru- 
moşi, pe care i-ai putea socoti drept două lune?“ 

Şi, cu asta, şeicul Ibrahim se i şi şezu jos la ca- 
pătul celălalt al sălii de primire. 

Atunci Ali-Nur îi spuse: 

— O, domnia ta, mă rog ție pe viața mea să vii şi să stai 
cu noi! 

lar şeicul Ibrahim veni şi șezu jos lângă ei, iar Ali-Nur 
luă pocalul, îl umplu şi i-l întinse şeicului Ibrahim, spu- 
nându-i: 
© — O, şeicule, ia și bea! şi ai să-i cunoşti toată dulcea- 

ţa! şi vei afla desfărul de pe fundul pocalului! 

Dar şeicul Ibrahim răspunse: 

— Ferească-mă Allah! O, tinere, da tu nu vrei să iei 
seama că iacătă-s în curând treisprezece ani de când nu 
"am săvârşit asemenea păcătoşenie? Şi nu ştii că mi-am În- 

deplinit de două ori datoriile de hagiu la Mecca slăviră? 
Şi Ali-Nur, care vroia din toate puterile să-l îmbete 
pe şeicul Ibrahim, văzând că nu-și ajunge ţinta de a-l în- 
dupleca, nu stărui mai mult; bău d însuşi pocalul plin, 
îl umplu la loc şi îl bău iarăşi; pe urmă, după o vreme, în- 
cepu a se preface că se clatină ca un om beat şi, într-un 
sfârşit, se prăbuşi lat şi se prefăcu a dormi. Atunci Anis 
Al-Djalis întoarse o lungă privire deznădăjduită şi în- 
curcată către Ibrahim şi îi zise: 
— O, şeicule Ibrahim, ia te uită cum se poartă bărba- 
tul meu faţă de mine! 
El îi răspunse: 
— Ce pacoste! da oare ce are de se poartă aşa? 
Ea spuse: 
— Măcar de-ar fi întâia dată! Da mereu face aşa! Se 
"apucă să bea şi să tot bea, şi pocal după pocal, pe urmă 
se îmbată şi adoarme, şi mă lasă astfel singură-singuri- 
că, fără tovarăş şi fără nimeni care să-mi ţină tovărăşie 
şi să bea cu mine! lar eu nu mai găsesc cai] niciun gust 
în băutură, de vreme ce nimeni nu împarte pacali eu 
mine, şi nu mai am nici măcar poftă să cânt, de vreme 
ce nimeni nu mă ascultă! 

Atunci şeicul Ibrahim care, sub înrâurirea acelor pri- 
viri arzătoare şi a acelui glas cântător, îşi simţea toate 
vinele fremătând, îi zise: 

— Chiar că acesta nu este un fel prea vesel de-a bea! 

Iar Anis Al-Djalis umplu atunci pocalul şi i-l întinse, 
uitându-se galeş la el, şi îi zise: 

— Pe viața mea! ia, rogu-te, pocalul şi primeşte-l spre 
a-mi face bucurie! Și am să-ți rămân tare îndatorată! 

Atunci şeicul Ibrahim întinse mâna, luă pocalul şi îl 
bău. lar Anis Al-Djalis i-l umplu la loc, și el îl bău; pe 
urmă şi a treia oară, când Anis Al-Djalis îi spuse: 

— Oh, scumpe doamne al meu, numai atâta doar? 

Ci el răspunse: 

— Pe Allah! nu mai pot! cât am băut îmi este prea 
destul! 

Ci ea stărui îndelung şi cu multă duioşie şi, plecân- 
du-se către el, îi spuse: 

— Pe Allah! trebuie numaidecâr! 

Tar el luă pocalul şi îl duse la buze; ci, tot atunci, Ali- 
nu izbucni în râs şi se ridică deodată în capul oase- 
or... 


Ci în clipita aceasta a istorisirii sale, Șeherezada văzu că 
se luminează de zi şi, cuminte, lăsă pe a doua zi urmarea po- 
vestirii. 


Aşa că atunci când fu cea de a treizeci şi cincea noapte 
spuse: 


Mi s-a izvodit, o, norocitule sultan, că Ali-Nur iz- 
bucni în râs şi se ridică deodată în capul oaselor şi îi 
zise şeicului Ibrahim: 

— Da ce faci acolo? Păi nu te-am juruit eu, chiar 
acuma-i un ceas, să-mi ţii tovărășie, şi tu te-ai dat îndă- 
răt, şi mi-ai spus: „Sunt treisprezece ani de când n-am 
mai săvârşit atare faptă!“ 

Atunci şeicului îi fu oarecum ruşine, dar se răzgândi 
şi se grăbi să spună: 

— Pe Allah! nu am a mă învinovăţi de nimic! toată 
vina este a ei, care a tot stăruit cu îmbierile! 

Atunci Ali-Nur începu să râdă, ca şi Anis Al-Djalis 
care, până la urmă, se aplecă la urechea soțului ei și îi 
spuse: 

— Lasă-l pe mâna mea şi nu îl mai lua peste picior! 
Și-ai să vezi ce-o să mai râdem pe seama lui! 

Pe urmă îşi turnă un pocal şi îl bău, îi turnă unul lui 
Ali-Nur, care îl bău, şi urmă tot aşa să bea mai departe 
şi să-i dea să bea lui Ali-Nur, fără să mai ia aminte deloc 

la şeicul Ibrahim. Atunci şeicul Ibrahim, care se uita 
nedumerit la ce fac ei, le zise până la urmă: 

— Da ce fel de a-i pofti pe oameni să vină să bea cu 
voi este acesta? Oare-i numai aşa, ca să se uite la voi? 

Iar Ali-Nur şi Anis Al-Djalis se puseră pe un râs de 
să leşine. Atunci se îndurară a-i îngădui să bea cu ei, şi 
băură așa întruna până către miezul nopții. 

În clipita aceea, Anis Al-Djalis îi spuse şeicului 
Ibrahim: 

— O, şeicule Ibrahim, binevoieşte a-mi îngădui să 
mă scol să aprind una din lumânările acelea? 

El îi răspunse, beat pe jumătate: 

— Da, scoală-te, şi să nu aprinzi decât una, numai 

una! 

„ Iarea se sculă pe dată și fugi să aprindă nu doar una, 
ci toate lumânările din cele optzeci de sfeşnice din sală, 
şi se întoarse îndărăt să-şi ia locul. Atunci Ali-Nur îi 
spuse şeicului Ibrahim: 

— O, şeicule, tare îmi place să stau cu tine! Da nu 
vrei să-mi îngăduieşti a aprinde unul din fanarele celea? 

lar şeicul Ibrahim îi răspunse: 

— Fie! scoală-te şi aprinde un fanar, da numai unul! 
Şi să nu care cumva să cugeți a mă înşela! 

Şi Ali-Nur se sculă şi se duse să aprindă nu doar 
unul, ci toate cele optzeci de fanare şi toate cele optzeci 

de candelabre din sală, fără ca şeicul Ibrahim să ia amin- 
te la ele cât de cât. Atunci sala toată, saraiul tot şi grădi- 
na toată se umplură de lumină. Iar şeicul Ibrahim grăi: 

— Chiar că voi doi sunteți şi mai terfichi decât mine! 

Şi, cum se îmbătase cu desăvârşire, se ridică şi se 
duse, bănănăindu-se într-o parte şi în alta, să deschidă 
toate ferestrele, toate cele optzeci de ferestre de la sala de 
oaspeţe, şi se întoarse să şadă jos şi să bea mai departe 
cu cei doi tineri, şi să facă laolaltă cu ei să răsune sala de 
râsete și de cântece. 

Ci soarta care este în mâinile a lui Allah cel Atoate- 
ştiutorul, cel carele pe toate le aude, izvoditorul tuturor 
pricinelor şi i i să vroi ca emirul drept-credincio- 
şilor, califul Harun-al-Raşid, taman la ceasul acela, să se 
afle stând la reveneală sub limpezimea lunii, la una din 
ferestrele saraiului său, care se ridica pe malul de din- 
colo al Tigrului. Şi, când se uită din întâmplare spre 
partea aceea, văzu toată luminăţia ce se ră Bange şi 
strălucea în văzduh şi în ape. Şi nu ştiu ce să creadă, 
şi-aşa că porunci să fie chemat vizirul cel mare, Giafar 
Al-Barmaki. Şi, când Giafar se înfățişă între mâinile 
sale, califul îi strigă: 

— A, câine de vizir! eşti slujitorul meu şi nu îmi dai 
de ştire despre cele ce se petrec în Bagdad, cetatea mea? 

Şi Giafar îi răspunse: 

— Nu pricep ce vrei să spui cu vorbele astea! 

Şi califul răcni la el: 

— Hotărât! dacă la ceasul acesta ar fi luat Bagdadul cu 
năvala de către vrăjmaș, tot nu s-ar săvârşi nelegiuire 
mai mare ca asta! O, blestematule, tu nu vezi că Saraiul 
Minunilor este luminat cu totul? Şi habar n-ai cine este 
insul cel atâta de cutezător sau atâta de puternic, încât 
să poată lumina astfel toată sala cea mare, să aprindă 
toate candelabrele şi toate fanarele, şi să deschidă toate 
ferestrele! Vai de tine! Aşadar cununa de calif nu mai 

este a mea, de vreme ce se poate făptui asemenea lucru 
fără ca eu să am ştire? 

Şi Giafar, tremurând tot, răspunse: 

— Da cine ţi-a spus că Saraiul Minunilor e cu feres- 
trele deschise şi cu candelabrele și făcliile aprinse? 

Şi califul spuse: 

— Vino încoace şi priveşte! 

Şi Giafar se duse după calif şi se uită spre grădini, şi 
văzu toată luminăţia aceea, care făcea saraiul să pară ca un 
pojar, mai strălucitor decât lumina lunii. Atunci Giafar 
înţelese că trebuie să fie vreo nechibzuință de-a şeicului 
Ibrahim; şi, cum era din fire bun şi plin de milă, gândi 
pe dată să născocească ceva spre a-l apăra pe şeicul 
Ibrahim, paznicul cel bătrân al grădinii şi al saraiului, 
care pesemne că nu săvârşise lucrul acela decât spre a 
încerca să scoată vreun folos. Așa că îi spuse califului: 

— Emire al drept-credincioşilor! şeicul Ibrahim a fost 
pe la mine săptămâna trecută şi mi-a spus: „O, stăpâne 
al meu Giafar, dorința mea cea mai arzătoare este de a 
sărbători datina tăierii împrejur a fiilor mei sub ocro- 
tința ta şi pe vremea cât trăieşti tu, şi a vieții emirului 
drept-credincioşilor!“ Eu i-am răspuns: „Şi ce doreşti 
de la mine, şeicule?“ El mi-a spus: „Doresc numai, prin 
mijlocirea ta, să dobândesc îngăduinţa din partea cali- 
fului de a sărbători datinele tăierii împrejur ale fiilor 
mei în sala cea mare din Saraiul Minunilor.“ lar eu i-am 
răspuns: „O, şeicule! poţi să pregăteşti de pe-acum toate 
cele de trebuință pentru prăznuirea aceea. Iar eu, de-o 
vrea Allah! am să fiu primit de calif şi am să-i înfățişez 
dorinţa ta.“ Atunci şeicul Ibrahim a plecat. Iar eu, o, 
emire al drept-credincioşilor, am uitat cu totul să-ți dau 
de ştire despre lucrul cu pricina! 

Atunci califul răspunse: 

— O, Giafar, în loc de o greşeală, te-ai făcut vinovat 
de două greșeli vrednice de pedeapsă. Şi se cade să te 

pedepsesc pe două temeiuri. Temeiul dintâi este că nu 
mi-ai dat de ştire despre cel dintâi temei al pricinii. Cel 
de al doilea temei este că nu i-ai îndeplinit bietului şeic 
Ibrahim dorinţa pe care pesemne că o râvnea fierbinte. 
De fapt, dacă şeicul Ibrahim a venit să ţi se roage, a 
făcut-o numai spre a te face să pricepi că avea nevoie şi el, 
săracul, de ceva ul. ca să-şi acopere cheltuielile. Or, pe 
de o parte tu nu i-ai dat nimic şi, pe de altă parte, nu mi-ai 
dat nici mie de ştire, ca să pot să-i dau eu însumi ceva! 

Şi Giafar răspunse: 

— O, emire a drept-credincioşilor, am uitat! 

Atunci califul îi răspunse: 

— Fie! te iert de data asta! Da acuma, pe volniciile 
moşilor şi strămoşilor mei! suntem datori, din chiar cli- 
pita aceasta, să mergem să ne încheiem noaptea la şei- 
cul Ibrahim; întrucât este om de treabă, vrednic, prețuit 
de toți şeicii de frunte ai Bagdadului, care vin adesea 
pe la el să-l vadă; îl ştiu săritor față de cei săraci şi plin 
de milă pentru toți nevoiaşii; şi sunt încredințat că la 
ceasul acesta trebuie să se afle la el toată lumea aceea pe 
care o adăposteşte şi o ospătează în numele lui Allah! 
Încât, mergând acolo, poate că vreunul dintre săracii 
aceia va înălța şi pentru noi vreo rugă, ce ne va fi de 
folos atât pe lumea asta, cât şi pe cealaltă; și poate că 
drumul nostru va fi de vreun ks şi pentru bunul şeic 
Ibrahim care, la vederea mea, va fi bucuros până peste 
fire, şi el, şi toți prietenii lui! 

Dar Giafar răspunse: 

— O, emire al drept-credincioşilor, iată că cea mai 
mare parte din noapte s-a scurs; şi toți musafirii şeicu- 
lui Ibrahim la ceasul acesta trebuie să fie pe picior de 
plecare! 

Dar califul zise: 

— Suntem datori numaidecât să ne ducem în mijlo- 
cul lor! 


A treizeci și cincea noapte 243 


Iar Giafar fu dator să tacă; da rămase tare încurcat şi 
nu mai ştia ce să facă. 

Estimp, califul se ridică pe clipă pe dată în picioare. 
Giafar se ridică şi el dinaintea lui, şi amândoi, urmaţi de 
Massrur spătarul, porniră către Saraiul Minunilor, dar 
numai după ce avură grijă să se travestească tustrei în 
negustori. 

Ajunseră, după ce străbărură ulițele cetăţii, la Grădi- 
na Desfătărilor. Şi califul o luă înainte şi văzu că poarta 
cea mare era deschisă; şi rămase tare nedumerit şi îi 
spuse lui Giafar: 

— Priveşte! iacătă că şeicul Ibrahim a lăsat poarta des- 
chisă. Chiar că aşa ceva nu-i stă în obicei! 

Intrară, aşadar, tustrei şi străbătură grădina şi ajun- 
seră la sarai. Şi califul zise: 

— O, Giafar! Mai întâi vreau să-i cercetez pe furiş și 
fără zarvă pe toţi, înainte de a intra la ei, ca să văd cam 
ce oaspeți are şeicul Ibrahim, spre a-mi da seama câți 
şeici de frunte sunt aci şi câte peşcheşuri i-au adus şei- 
cului Ibrahim şi cu câte daruri bogate l-au copleşit. Da 
acuma pesemne că sunt prinşi toți cu datinele cele sfin- 
te ale praznicului, şi fiecare în colțul lui, întrucât nu le 
aud glasurile şi nu-i simt să fie aci! 

Pe urmă, după vorbele acestea, califul se uită împre- 
jur şi văzu un nuc mare, tare înalt; şi zise: 

— O, Giafar, am să mă caţăr în nucul acesta, că are 
ramurile aproape de ferestre; şi, de-acolo, aş putea să 
mă uit înăuntru. Ajută-mă, dar! 

Şi califul se sui în nuc, şi se cățără din creangă în 
creangă până ce ajunse pe creanga care se afla chiar în 
dreptul uneia dintre ferestre. Şezu atunci jos pe creangă 
şi se uită pe fereastră. 

Şi văzu un tinerel şi o tinerică, amândoi ca două lune 
— mărire fie-i adusă Aceluia carele i-a zămislit! — şi îl 
văzu pe şeicul Ibrahim, paznicul grădinii sale, cum sta 


244 O mie şi una de nopți 


jos între cei doi, cu pocalul în mână; şi îl auzi cum îi 
spunea copilei: 

— O, domniță a frumuseţilor, băutura nu îşi împli- 
neşte toată dulceaţea ei decât dimpreună cu cântecul! 
Încât, spre a te îmbia să ne farmeci cu glasul tău minu- 
nat, am să-ţi cânt ceea ce spune poetul! Ascultă: 


Ya leili! Ya eini!” 

Să nu bei niciodată, cât vei f 
Fără un cântec al iubitei tale. 
În mâini, ca două lune argintii, 
Ridică luminoasele pocale! 


Ya leili! Ya eini! 

Să nu bei fără cântec cât vei fi! 

Eu am văzut că şi un cal, când bea, 
Bea mai cu drag, chiar calul, dacă ştii 
Să-i fluieri uşurel, spre-a-l îndemna! 
Ya leili! Ya eini! 


Văzându-l pe şeicul Ibrahim cum sta, şi auzind din 
gura lui cântecul acela mai degrabă glumet şi deloc 
potrivit cu vârsta lui de paznic bătrân al saraiului, califul 
simți, de mânie, cum îl năpădeşte sudoarea între ochi; și 
grăbi să coboare din pom, şi se uită la Giafar, şi îi zise: 

— O, Giafar, în viața mea n-am avut sub ochi o prive- 
lişte atâta de lămuritoare ca aceea a preacinstiţilor şeici 
de geamie strânşi în sala aceasta, îndârdorați a îndeplini 
cucernicele datini ale tăierii împrejur. Noaptea asta 
Chiar că este o noapte plină de blagoslovenie! Așa că suie-te 
şi tu în pom și grăbeşte să te uiţi în sală, de teamă să nu 
pierzi un prilej de a te sfinți din mila blagosloveniilor 
acestor vrednici şeici de geamie! 


"Ya leili! Ya eini! — în traducere: „o, noapte! o, ochi!“ — este un fel de 
refren, care se foloseşte în mai toate cântecele arabe de dragoste. 

Când auzi vorbele emirului drept-credincioşilor, 
Giafar rămase încurcat, da nu şezu la şovăială şi grăbi a 
se cățăra în nuc şi ajunse în dreptul ferestrei şi se uită 
înăuntru. Şi văzu priveliştea zaiafetului celor trei beţi- 
vani: şeicul Ibrahim cu pocalul în mână şi dăinăind din 
cap în vreme ce cânta, Ali-Nur și Anis Al-Djalis care se 
uitau la el şi îl ascultau şi râdeau până peste poate. 

La priveliștea aceea, Giafar nu mai avu nicio îndoială 
cu privire la pieirea sa. Se lăsă jos din pom şi se opri în- 
tre mâinile emirului step aedini Şi califul îi zise: 

— O, Giafar, binecuvântat fie Allah, carele ne-a făcut 
să fim dintre cei ce urmează cu credință datinile curăţi- 
ilor trupeşti, precum chiar în noaptea aceasta, şi carele 
ne abate de la calea cea rea a ispitelor şi a păcatului, şi 
a vederii desfrânaților! 

lar Giafar, atâta de mare îi era tulburarea, încât nu 
ştia ce să răspundă. Califul urmă, uitându-se la Giagar: 

— Da altceva! tare aş vrea să ştiu cine a putut să-i iie 
me aici pe cei doi tineri, care îmi par străini. Într-adevăr, 
o, Giafar, se cade să-ţi spun că niciodată ochii mei nu 
au mai văzut, ca frumusețe, ca desăvârşire, ca subțirime 
a boiului, ca nuri de tot soiul, nimic ca la anărul acela 
şi ca la tânăra aceea! 

Atunci Giafar îşi ceru iertăciune de la calif, care i-o 
dărui; şi grăi: 

— O, califule, într-adevăr, drept ai grăit! Sunt tare 
frumoşi! 

Şi califul zise: 

— O, Giafar, să ne suim îndărăt amândoi împreună 
în pom şi să-i cercetăm mai departe de pe creangă. 

Şi amândoi se urcară iarăşi în nuc şi şezură pe creangă, 
în dreptul ferestrei, şi priviră. 

Chiar în clipita aceasta, şeicul Ibrahim spunea: 

— O, sultana mea, vinul podgoriilor m-a făcut să zvârl 
cât colo stearpa asprime a Danlor şi urâciunea lor. Da 

fericirea mea nu va fi deplină decât atunci când am să 
te aud cum ciupi strunele cele sunătoare. 

Şi Anis Al-Djalis îi spuse: 

— Păi, o, şeicule Ibrahim, pe Allah! cum să ciup stru- 
nele sunătoare, dacă nu am nicio lăută cu strune? 

Când auzi vorbele spuse de Anis Al-Dijalis, şeicul 
Ibrahim se ridică drept pe cele două picioare ale lui; iar 
califul șopti la urechea ki Giafar: 

— Ce-o vrea să mai facă stricatul ăsta bătrân? 

Şi Giafar răspunse: 

— Habar n-am! 

Estimp, şeicul Ibrahim, care ieşise câteva clipite, se 
întoarse repede în sală, ia în mână o lăută cu care 
de obicei cânta cântăreţul său drag, Ishac, când califul da 
vreo petrecere la sarai ori numai ca să-l veselească. 

Atunci califul spuse: 

— Pe Allah! e prea mult! Ci tot vreau să aud cum cântă 
copila aceea minunată; da dacă va cânta prost, o, Giafar, 
am să pun să fiţi răstigniți toți până la unul; dar dacă va 
cânta cu măiestrie şi cu farmec, lor am să le dau iertare, la 
tustrei, dar pe tine, o, Giafar, tot am să pun să fii răstignit. 

Atunci Giafar oftă: 

— Allahumma!’ dacă-i aşa, bine-ar fi să nu ştie să cânte! 

Şi califul, nedumerit, întrebă: 

— Da de ce vrei mai degrabă împrejurarea dintâi, 
decât pe cea de a doua? 

Giafar răspunse: 

Pentru că, răstignit în tovărăşia lor, voi găsi cu cine 
să-mi petrec destul de hazliu ceasurile chinului meu! şi 
ne vom ține tovărăşie unul altuia! 

La vorbele acestea, califul zâmbi a râde în sineşi. 

Estimp, copila şi apucase lăuta cu o mână, iar cu cea- 
laltă îi potrivea cu pricepere strunele. După câteva pes- 
trefuri Rire însăilate şi tare dulci, începu să facă strunele 


| Mărire lui Allah! 

să sune, care tresăriră din tot sufletul lor, de să topească 
fierul, să trezească morții şi să înmoaie până şi inima 
stâncii şi a oțelului. Pe urmă, deodată, însoţindu-se cu 
lăuta, cântă: 


Ya leii... 

Vrăjmaşul meu, dacă mă vede, 
Vede cu câtă patimă iubirea 
La dulcele ei şipot mă adapă; 
Şi strigă-atunci, nemaiținându-și firea: 
„E tulbure izvorul ei de apă!“ 


Ya einl... 

Iubitul meu, de-i dă crezare, 
N-are decât să plece hăt departe! 
Ci n-are să mai uite niciodată 
Nici desfătări, de câte-i fac eu parte, 
Nici dragostea mea, ce i-o dărui toată! 
Yaleil!... 


! În varianta tradusă de M. A. Salie: 


O, tu, cel săritor s-ajuţi 
îndrăgostiți, 

Ari de-o iubire fără leac, 

Şi alungați, și asupriți, 

Tu doar cu binele ne-mbii 

Pe drumul nostru spre neunde, 
Tu, falnicul ocrotitor 

Ce inimile ne pătrunde, 
Durerea toată ne-o pricepi 

$i sărăcia noastră toată, 

Și poţi să faci ce vrei cu noi 
În bunătatea-ţi fără pată! 

Cu câtă slavă ne-ai primit 

În casa ta cu mese pline — 

Mă tem că noi nu vom putea 
Să-ţi multumim cum se cuvine. 

Anis Al-Djalis, după ce cântă, lăsă mai departe să 
răsune numai lăuta cea dulce cu strunele vii; iar califul 
îşi adună toate silințele ca să nu strige vrăjit, drept răs- 
puns, un „Ah!“ ori un „Ya ein!...“ de încântare. Şi spuse: 

— Pe Allah! o, Giafar, în viaţa mea n-am auzit un glas 
atâta de minunat şi de răpitor ca glasul acestei tinere roabe! 

Iar Giafar zâmbi şi răspunse: 

— Nădăjduiesc că acuma mânia califului asupra slu- 
jitorului său s-a risipit! 

El răspunse: 

— De ir seamă, o, Giafar, s-a risipit! 

Pe urmă califul şi Giafar coborâră din nuc, iar cali- 
ful îi spuse lui Giafar: 

— Acuma vreau să intru în sală, să şed jos între ei şi 
s-o aud pe roaba cea tânără cântând dinaintea mea. 

El răspunse: 

— O, emire al drept-credincioşilor, dacă te vei ivi între 
ei, au să fie tare stânjeniți; iar cât despre şeicul Ibrahim, 
are să moară de spaimă, hotărât! 

Atunci califul zise: 

— Eşti dator, aşadar, o, Giafar, să-mi arăţi vreun ter- 
tip pentru a izbuti să aflu întocmai ce-i cu povestea asta, 
fără a le lăsa de bănuit ceva şi fără a ne da în vileag. 

După care califul şi Giafar, chibzuind adânc cam 
cum să ticluiască vicleşugul, porniră încetişor spre ha- 
vuzul cel mare plin cu apă din mijlocul grădinii. Ha- 
vuzul acela era legat de Tigru şi foia de o mulțime uluitoare 
de peşti, care veneau să se aciuieze în el şi să-şi caute 
hrana ce li se arunca. Încât califul băgase de seamă 
cândva că pescarii îşi dădeau întâlnire acolo; ba chiar, 
într-o zi, pe când şedea la una din ferestrele Saraiului 
Minunilor, îi văzuse şi îi auzise pe pescari, şi-i poruncise 
şeicului Ibrahim să nu le mai in Băduie pescarilor să intre 
în grădină şi să pescuiască în havuz; şi îl însărcinase să-l 
pedepsească aspru pe orice vinovat. 

Or, în seara aceea, cum poarta grădinii fusese lăsată 
deschisă, un pescar intrase în grădină și îşi zisese în sinea 
lui: „lacătă un prilej pentru mine de a face un pescuit 
rodnic!“ Pescarul acela se numea Karim și era bine cu- 
noscut printre pescarii de pe Tigru, îşi aruncase, aşadar, 
năvodul în havuz şi, așteptând, se apucase să cânte sti- 
hurile acestea minunate: 


O, călător pe ape! te-avânţi ip depărtări 
Fără-a lua în seamă primejdii şi pierzare. 
Când dar vei pune capăt atâtor zbuciumări, 
Când vei şti că norocul nu se găsește-n zare 
$i nu-l prinzi niciodată cu chin şi căutări? 


Priveşte marea-n clocot, şi greu trudind pescarul! 
Amarnic osteneşte în sea noapte, 

Când luna îşi aprinde pe ceruri felinarul, 

În nopțile senine cu cerul ca de lapte, 

În noptile cu stele care-i mănâncă-amarul! 


Năvodul lui de sfoară, cu ochiuri împletite, 
Prin care hula suflă, osârdnic şi-l întinde, 

$i ochii lui, sărmanii, în noptile tihnite, 
De-atâta caznă neagră nu văd un sân fierbinte, 
Doar sânul ce-şi arată năvodu-i, pasămite! 


Să nu faci ca pescarul, o, călător pe ape! 
Priveşte-l în saraiu-i pe-acela care ştie 

Și-al vieții pret şi pretul pământului să sape, 
Și ştie nopți şi zile să-ți treacă-n bucurie — 

De pe pământ belșugul să-l smulgă cât încape! 
Cu inimă tihnită + pla bogăție 

Din roadă pământească, tihnit, să se îndoape! 
Și vezi-l cum se scoală la ceasul dimineții, 
După o noapte-ntreagă de tihnă şi huzur. 

Se scoală, şi-i zâmbeşte din toată zarea feții 

Gazela copilandră cu ochi fără cusur, 
Şi care-i este bunul şi bucuria vieții! 


Aşa că slavă pururi stăpânului meu iară! 
El unuia dă totul şi altuia îi ia. 
Că unul pescuieşte trudind cu trudă-amară, 
Iar peștele-l mănâncă mereu altcineva. 

Mărire ție, Doamne, şi pururi cinste, dară! 


După ce Karim pescarul isprăvi de cântat, califul se 
duse către el, se opri drept îndărătul lui, îl cunoscu și îi 
zise deodată: 

— O, Karim! 

Şi Karim se întoarse, uluit, când îşi auzi numele. Şi, 
la lumina lunii, îl cunoscu pe calif. Şi rămase înmăr- 
murit de spaimă. Pe urmă se mai întări oleacă şi zise: 

— Pe Allah! o, emire al drept-credincioşilor, nu cum- 
va să socoți că am făcut-o ca să încalc poruncile; ci 
numai sărăcia şi gurile cele multe din casa mea m-au 
îndemnat, în seara aceasta, să fac aşa! 

Şi califul zise: 

— Bine! o, Karim, binevoiesc să nu-ţi iau seama. Da 
vrei să încerci a-ţi arunca năvodul în numele meu, spre 
a-mi vedea oleacă norocul? 

Atunci pescarul fu cuprins de cea mai mare voioşie 
şi grăbi să-şi arunce năvodul în apă, rostind numele lui 
Alah, şi aşteptă răbduriu până ce năvodul atinse fundul 
apei. ÎI trase atunci îndărăt şi găsi în el toate soiurile de 
peşti; şi într-un număr fără de socoată. Iar califul răma- 
se mulțumit şi îi zise: 

— Acuma, o, Karim, dezbracă-te de tot! 

Şi Karim grăbi să se dezbrace. Îşi scoase hainele una 
câte una: cămaşa de deasupra, cea cu mânecile largi şi 
cârpită cu petice de toate culorile şi cu potloage de lână 
proastă, şi plină toată de ploşnițe din neamul ploşniţelor 

cu coadă, şi de purici atâta de mulți cât să acopere toată 
faţa pământului; turbanul pe care nu şi-l mai desfăcuse 
de trei ani şi care era întocmit dintr-un cearceaf făcut 
dintr-o grămadă de zdrențe găsite la întâmplare şi care 
colcăia de păduchi de-ai mari şi de păduchi de-ai mici, 
de-ai albi şi de-ai negri, şi de alții asemenea. Pe urmă îşi 
puse jos cămaşa şi turbanul şi rămase aşa, gol de tot, di- 
naintea califului. Atunci califul începu şi dă se dezbra- 
ce. Îşi scoase mai întâi caftanul de deasupra, din mătase 
Iskandaram!, şi mantia de sub caftan, cea din mătase 
Baalbek?, pe urmă haina de catifea şi pieptarul, şi îi 
spuse pescarului: 

— Karim, ia hainele acestea şi îmbracă-te cu ele! 

Pe urmă califul luă cămașa cu mâneci largi a pesca- 
rului şi turbanul şi se îmbrăcă cu ele; pe urmă îşi legă 
împrejurul bărbii plithamul? lui Karim, şi spuse: 

— Poţi acuma să te duci la treburile tale. 

Şi pescarul începu să-i mulțumească şi să-i spună ca- 
lifului stihurile acestea: 


Pe-o bogăţie fără margini 
M-ai pus acum stăpân, stăpâne, 
Cum fără margini va să fie 
De-a pururi mulțumirea mea; 
Mi-ai dăruit potop de daruri, 
Cât nu mai ştie să-şi îngâne 
Potopu-ndatorinții pa în 

De care-mi râde inima! 


Te-oi preamări, mărite doamne, 
Atât cât inima-mi va bate 


1 Mătase produsă în Iskandaria — numele arab al oraşului Alexandria. 
2 Produsă în Baalbek — numele arab al oraşului Heliopolis, din Siria. 
3 Un fel de basma, care acoperă partea de jos a feţei. 

Şi cât îmi va fi dat în viaţă 
Să dăinuiesc pe-acest pământ; 


Iar când n-am să mai fiu pe lume, 
Şi-atuncea oasele-mi sfărmate 
Ţi-or multumi pe mai departe 
Din umbra negrului mormânt. 


Şi de-abia apucă pescarul Karim să sfârșească de spus 
stihurile, că emirul drept-credincioşilor îşi și simți pie- 
lea toată năpădită de ploşnițele şi de păduchii care îşi 
găsiseră sălaş în zdrențele nevoiașului, şi toți și toate în- 
cepură să-i foiască de zor de-a lungul trupului. Atunci, 
şi cu mâna dreaptă şi cu mâna stângă, începu să le adu- 
ne cu grămada de pe la ceafa, de pe piept şi de peste tot, 
şi să le azvârle cât colo cu scârbă, smucindu-se anapoda 
şi năucit. Pe urmă îi spuse pescarului: 

— Karim, nenorocitule! cum ai făcut de-ai strâns în 
mânecile şi în turbanul tău toate lighioanele astea afu- 
risite! 

Și Karim răspunse: 

— Doamne, nu avea nicio teamă, crede-mă! acuma simți 
muşcăturile păduchilor; da dacă ai răbdare să faci ca 
mine, într-o săptămână de-aci n-ai să mai simţi nimica 
şi vei fi apoi la adăpost de pişcăturile lor; şi nu ai să le 
mai iei în seamă deloc! 

Iar califul, în pofida scârbei, începu să râdă, şi zise: 

— E prăpăd! cum am să pot să țin cămăşoiul ăsta pe 
mine? 

Pescarul zise: 

— O, emire al drept-credincioşilor, aş cuteza să-ți spun 
câteva vorbe, da mă încearcă o ruşine mare să le rostesc 
dinaintea slăvitului calif! 

El îi răspunse: 

— Ci spune, oricum, ce ai de spus! 

Karim grăi: 

— Mi-a trecut prin gând, o, cârmuitorule al drept- 
credincioşilor, că vrei să înveţi meşteşugul pescuitului, 
ca să ai în mâinile tale o meserie cu care să-ți poți câştiga 
pâinea! Dacă-i aşa, o, cârmuitorule al drept-credincio- 
şilor, hainele şi turbanul meu îţi vor fi de folos! 

Atunci califul se puse pe un râs grozav, la vorbele 
pescarului, şi îi porunci să plece. Iar Karim plecă în ros- 
tul drumului său, şi califul grăbi a lua coşul din frunze 
de palmier în care se aflau peştii pescuiți, acoperi fru- 
mos peştii cu nişte iarbă curată şi proaspătă, şi, cu povara 
aceea în spate, se duse îndărăt la Giafar şi la Massrur, 
care îl aşteptau ceva mai încolo. Când îl văzură, lui Giafar 
şi lui Massrur nici nu le trecu prin minte că n-ar fi Karim 
pescarul, iar Giafar se îngrijoră pentru pescar de mânia 
califului şi îi zise: 

— O, Karim, ce cauţi aici? Fugi să-ţi mântui zilele, 
întrucât califul e prin grădină în noaptea asta! 

Când auzi vorbele lui Giafar, califul fu cuprins de 
un râs atâta de straşnic, încât se răsturnă pe spate. lar 
Giafar se minună: 

— Pe Allah! este chiar domnul şi stăpânul nostru, 
emirul drept-credincioşilor! 

Şi califul răspunse: 

— Păi da, o, Giafar! iar tu eşti vizirul meu cel mare, 
şi cu tine am venit aici, iar tu iacătă că nici nu m-ai cu- 
noscut! Încât cum ai vrea ca șeicul Ibrahim să mă cu- 
noască, el care este beat de-a binelea? Aşa că să nu te 
clinteşti de-aici, să mă aştepţi până mă întorc! 

Şi Giafar răspunse: 

— Ascult şi mă supun! 

Atunci califul porni spre sarai şi bătu la ușă. Şi numai- 
decât, din sala cea mare, şeicul Ibrahim se ridică şi 
strigă: 

— Cine este la uşă? 

El răspunse: 

— Eu sunt, o, şeicule Ibrahim! 

El spuse: 

— Şi cine eşti tu? 

Califul răspunse: 

— Eu, pescarul Karim! am aflat că ai oaspeţi în noap- 
tea asta şi am venit să-ți aduc nişte peşte minunat, proas- 
păt de tot şi care încă se mai zbate! 

Or, şi lui Ali-Nur şi dulcei Anis Al-Djalis tare le mai 
plăcea peştele proaspăt şi încă viu, şi amândoi se bucu- 
rară cu o bucurie până peste poate, iar Anis Al-Djalis 
strigă: 

i Deschide iute, o, şeicule Ibrahim, şi lasă-l să intre 
cu peştele pe care l-a adus! 

Atunci şeicul Ibrahim se hotări să deschidă uşa, şi ca- 
liful, travestit în pescar, putu să intre în voie, şi, dintru 
început, făcu temenelile îndătinate. Dar şeicul Ibrahim 
îl opri cu un hohot de râs şi strigă: 

— Binevenit să fie printre noi pungaşul, hoțul care îi 
fură pe tovarășii lui! Cutează! hai și ne arată peştele acela 
grozav pe care îl ai! 

Şi pescarul dădu la o parte iarba cea fragedă şi le 
arătă peştele din coş; şi văzură că peştele era viu și se 
mai zbătea încă. Atunci Anis Al-Djalis strigă. 

— Pe Allah! o, stăpânii mei, ce peşte frumos! păcat că 
nu e prăjit! 

Şeicul Ibrahim grăi: 

— Pe Allah! drept ai grăit! 

Şi se întoarse spre calif şi îi spuse: 

— O, pescarule, ce păcat că nu ai venit cu peştele gata 
prăjit! Aşa că ia-l şi du-te de ni-l prăjeşte, şi ri apoi! 

Califul răspunse: 

— Poruncile tale stau pe capul meu! mă duc să-l prä- 
jesc şi vi-l aduc numaidecâr! 

Ei îi răspunseră: 

— Aşa! dă fuga de-l prăjeşte şi adu-ni-l îndărăt! 

Califul zori să iasă şi alergă la Giafar şi îi spuse: 

— O, Giafar, îmi cere ca peştele să fie prăjit! 

Giafar răspunse: 

— O, emire al drept-credincioşilor, dă-mi-l mie și am 
să-l prăjesc chiar eu. 

Califul spuse: 

— Pe mormântul părinţilor şi al strămoşilor mei! ni- 
meni altul în afară de mine nu va prăji peştele acesta; şi 
chiar cu mâna mea! 

Califul atunci se duse la coliba de trestie ce slujea de 
adăpost paznicului grădinii, şeicului Ibrahim; începu 
să scotocească peste tot şi găsi tot ce era de trebuinţă — 
şi tigăile, şi mirodiile, ba până şi sare, şi cimbrişor, şi foi 
de dafin, şi alte lucruri asemenea. Se duse la cuptor și 
îşi zise în sineşi: „O, Harun, adu-ţi aminte că în prun- 
cia ta grozav îţi mai plăcea să te duci să stai la bucătă- 
rie, cu muierile, și să te apuci de bucătărit! Acuma-i 
prilejul să-ți dovedeşti priceperea!“ Luă atunci tigaia, o 

use la foc, puse untul şi aşteptă. Când untul se încinse 
Pine, luă peştele pe care îl curățase frumos de solzi, îl 
spălase, îl ştersese, îl sărase şi îl pospăise uşor cu făină, 
şi îl puse în tigaie. După ce peştele se prăji bine pe o 
parte, îl întoarse pe partea cealaltă cu măiestrie mare; şi, 
când peştele fu pi cum se cere, îl scoase din tigaie şi 
îl aşternu pe nişte foi verzi de banan. Pe urmă se duse 
în grădină să culeagă câteva lămâi, pe care le tăie şi le 
„ orândui frumos pe frunzele de banan, și duse totul 
musafirilor, în sală, şi le aşeză între mâinile lor. 

Atunci tânărul Ali-Nur şi tânăra Anis Al-Djalis şi 
şeicul Ibrahim îşi întinseră mâinile şi începură să mă- 
- nânce; şi, după ce isprăviră, se spălară pe mâini, iar Ali- 
Nur spuse: 

— Pe Allah! o, pescarule, ne-ai îndatorat până peste 
măsură în noaptea aceasta! 

Pe urmă îşi băgă mâna în buzunar şi scoase trei di- 
nari de aur din dinarii pe care îi dăduse cu mărinimie 
tânărul musaip al tatălui său, la Bassra, cumsecadele 
Sanjar; şi-i întinse pescarului și-i zise: 

— O, pescarule, mă iartă, rogu-mă ție, că nu pot să-ți 
dau mai mult, întrucât, pe Allah! de te-aş fi cunoscut 
înainte de păţaniile din urmă pe care le-am păţit, ţi-aş 
fi dat mult mai mult şi aș fi ridicat pentru totdeauna 
din inima ta amarul sărăciei. Așa că ia dinarii aceştia, pe 
care starea mea de acum îmi îngăduie să ți-i dau! 

Şi îl sili pe calif să primească galbenii; şi califul îi luă, 
îi duse la buze și pe urmă la frunte, ca spre a mulțumi 
lui Allah şi binefăcătorului său pentru darul acela, şi şi-i 
puse în buzunar. 

Da ceea ce urmărea califul mai presus de orice era de 
a o asculta pe roaba cea tânără cântând dinaintea lui. 
Încât îi spuse lui Ali-Nur: 

— O, tinere stăpâne al meu, milele şi dărnicia ta sunt 
asupra capului şi asupra rugilor mele! Da gândul cel 
mai arzător pe care aş vrea să-l văd împlinit, din mila 
bunărăţii tale cum nu s-a mai pomenit, este ca roaba 
aceasta să cânte oleacă din lăuta de colo, și să cânte şi cu 
glasul ei, care trebuie să fie minunat, întrucât sunt îm- 
pătimit după cântece, ca şi după zvoana de lăută, şi ele 
sunt tot ce îmi este mai drag pe lume! 

Atunci Ali-Nur spuse: 

— O, Anis Al-Djalis! 

Ea răspunse: 

— Doamne? 

El spuse: 

— Pe viaţa mea, dacă îţi este scumpă! cântă-ne ceva, 
spre a-i face hatârul pescarului acesta care doreşte fier- 
binte să te audă! 

La vorbele domnului ei drag, Anis Al-Djalis, fără a pre- 
geta, luă lăuta, scoase din ea câteva zvonuri spre a o încerca 
şi, ciupind deodată strunele, cântă un pestref care îi răpi pe 
ascultători; pe urmă cântă din gură sihurile acestea: 


Tânăra mlădioasă şi subțire 

Cu vârful dulce-al degetelor ei 
Sună luta, mai presus de fire, 

Și sufletu-mi cuprins ca de-o vrăjire, 
Zbură pe cântul tinerei femei. 


La glasul ei, loviţii de surzire 

Își căpătară-auzul, din temei; 

Iar muţii cei fără de lecuire 
Strigară-atunci, cuprinși de uluire: 
„Ah, e o vrajă, vrajă-i glasul ei!“ 


Pe urmă Anis Al-Djalis, după ce cântă aşa, stârni mai 
departe strunele lăutei, cu o iscusință atâta de minu- 
nată, încât le răpi minţile tuturor celor de față; pe urmă 
zâmbi şi iarăși cântă stihurile acestea: 


Cu dulcele-ţi picior de flăcăiandru 
Pământul nostru-abia de l-ai atins, 
Că-ntreg pământu-a tresărit deodată 
Cuprins de desfătare şi aprins. 

dar de lumina ochilor tăi falnici 
Adânca beznă-a nopții piere toată 
Departe undeva în necuprins. 


Şi ca să te mai pot vedea o dată, 

O, tinere flăcăule, acuma 

Cu ape-nmiresmate umplu casa, 

Cu di rășini o scald, şi cu parfum 
De musc ales, de trandafir ca roua, 

Să-ţi cheme paşii inimii spre mine 
Şi să te-abaţi la casa mea, din drum. 


Şi Anis Al-Djalis cântă cu un glas atâta de minunat, 
încât califul se învoioşi până peste poate şi bucuria îl îm- 
pătimi aşa de tare, încât nu îşi mai putu înfrâna pojarul 
din suflet și începu să geamă: „Ah! ah! ya Allah! ya Allah!“ 

Atunci Ali-Nur îi zise: 

— O, pescarule, te-a vrăjit îndestul glasul roabei şi 
cântecul ei pe strunele dulci? 

Şi califul răspunse: 

— Da, pe Allah! 

Atunci Ali-Nur, care de obicei dăruia fără de şovăire 
orice lucru ce plăcea oaspeților săi, îi spuse: 

— O, pescarule, de vreme ce găseşti roaba pe placul 
tău, iată că ţi-o las şi ţi-o dau ca peşcheş, peşcheşul unei 
inimi darnice, care niciodată nu mai ia îndărăt ceea ce 
a dăruit o dată! Ia, așadar, roaba! A ta este de-aci înainte! 

Şi Ali-Nur se ridică pe clipă pe dată, îşi luă caftanul, 
pe care şi-l aruncă pe umeri şi, fără ca măcar să-şi ia 
rămas-bun de la Anis Al-Djalis, se pregăti să plece din 
sala de oaspeţi şi să-l lase pe califul travestit în pescar s-o 
ia în stăpânire pe Anis Al-Djalis. Atunci Anis Al-Djalis 
îi aruncă o privire plină de butoni şi îi zise: 

— O, stăpâne al meu Ali-Nur! chiar mă părăsești şi te 
lepezi de mine aşa, fără ca măcar să-mi spui cel mai de 
pe urmă rămas-bun? Fie-ţi milă, opreşte-te o clipă, 
numai atâta cât să-ți spun două e de bun-rămas. 
Ascultă, o, Ali-Nur! 

Şi Anis Al-Dialis prociti tânguitor stihurile acestea: 


Vrei să te rupi din mine şi să te duci departe, 
O, sânge-al meu de care nimic nu mă desparte, 
Şi-n inima-mi rănită să laşi un gol de moarte? 
Ah, milostive Doamne şi Făcător de bine, 

Adună laolaltă ceea ce-i rupt de sine 
Și fie-ți milă, Doamne, de sângele din mine!’ 


După ce Anis Al-Djalis îşi isprăvi tânguirea, Ali-Nur 

se apropie un pic de ea şi îi spuse: 
După-ale bun-rămasului soroace, 
La ceasul greu, ca într-o aiurare, 
Mă inerea, mâhnită şi stângace, 
Cu lacrimile despărțirii-amare: 
„Ce te vei face-acum, ce te vei face 
Fără de mine şi departe tare? 
Eu îi răspund, şi-n vorbe mă sugrum: 
„Oh, mai degrabă-ntreabă-l pe cel care 
Rămâne lângă tine-acum!“ 


1 În varianta lui M. A. Salie, versurile sună altfel: 


Mâhniri, şi chin, şi doruri — din tot ce-a fost — adun. 
Îmi stau năluci în preajmă, şi trupul mi-l răpun. 
Iubitule, nu spune: „Ai să te-alini curând!“ 

Un singur dor mă arde: să nu m-alin nicicând. 


Jar cineva în ochii-mi de s-ar uita cândva, 
Prin lacrimi, doar pe tine mereu te va vedea. 


Cu sufleru-ți, stăpâne, ia-mi sufletul și bea-l, 
Cum vinul și cu apa se-amestecă-n pocal. 
E-aproape despărțirea de care mi-a fost teamă. 
Și inimă şi suflet din mine se destramă. 

Tu vis mi-ai fost, şi hrană, o, fiu al lui Hacan! 
Iubirea mea de-a pururi te va păstra gherdan. 
Că numai pentru mine viziri şi sultanii 

Te-au alungat pe drumuri străine să-ți duci anii. 


Allah să nu-ţi dea ură de mine, doamne-al meu, 
Sa-și dea iubire numai, ca să-l slăvesc mereu! 

Când auzi stihurile acestea, califul fu cuprins de du- 
rerea că el este pricina despărțirii celor doi tineri şi, pe 
de altă parte, rămase tare nedumerit de uşurinţa cu care 
Ali-Nur îi făcuse peşcheş minunea aceea, şi îi zise: 

— Spune-mi, o, tinere, şi să nu te sfieşti a-mi mărtu- 
risi, întrucât sunt tot atâta de bătrân ca şi părintele tău: 
ţi-e frică să nu fii zeberit şi osândit că ai furat-o poate 
cumva pe această tânără, ori mai degrabă te gândeşti să 
mi-o laşi, spre a-ți plăti datoriile? 

Atunci Ali-Nur îi spuse: 

— Pe Allah, o, pescarule! ni s-a întâmplat, mie şi aces- 
tei roabe, o năpastă aşa de uluitoare şi nişte nenorociri 
aşa de nemaipomenite, încât, dacă ar fi scrise cu iglița 
pe colul dinlăuntru al ochiului, i-ar fi de învățătură 
aceluia care le-ar citi cu cinstire! 

Şi califul răspunse: 

— Grăbeşte-re a ne istorisi povestea ta şi a ne-o înfă- 
ţişa amănunțit, că nu poți să ştii dacă asta nu va fi pen- 
tru tine un temei de uşurare şi poate că şi de ajutor, 
întrucât alinarea şi ajutorul lui Allah stau pururea în 
preajma noastră! 

Atunci Ali-Nur spuse: 

— O, pescarule, în ce fel vrei să asculți istorisirea mea, 
în stihuri ori în proză? 

Şi califul răspunse: 

— Proza este înfloritură pe mătase, iar stihurile sunt 
salbe de mărgăritare! 

Atunci Ali-Nur spuse: 

— lacătă mai întâi gherdanul de mărgăritare! 

Şi închise ochii pe jumătate, şi îşi plecă fruntea, şi cu 
glas murmurat ticlui stihurile acestea, atunci pe loc: 


Prietene, eu am fugit în lume 
Din patul dulce al odihnei mele, 
Şi-n țări străine-ajuns, fără de nume, 


A treizeci şi cincea noapte 261 


Sătul sunt de amarurile grele, 
Cum aril de țara mea departe, 
Cu sufletul întunecat de moarte. 


Mai află c-am avut un scump părinte, 
Şi care mă iubea cu mare drag; 

La fel şi eu, cu inimă fierbinte, 

Mă străduiam mereu să-i fiu pe plac. 
S-a dus, iubitul, de pe-acest pământ, 
În adăpostul negrului mormânt. 


De-atunci încoace, valuri de mâbnire 
Şi vânturi de necazuri m-au tot ros, 

Cât nici nu ştiu cum de mai sunt în fire, 
Zdrobit de chin şi jale pân la os, 

Şi sfășiat de vremile mişele, 

Cu inima făcută bucățele. 


Pe când trăia, multiubitoru-mi tată 
Îmi alesese dintre frumuseți 

O frumusete dulce şi curată 

Cât nu poate-ncăpea în niciun preț, 
Cu boiul ca un ram ce se mlădie 


Când boarea primăverilor adie. 


Și-o îndrăgii cât poate să-ndrăgească 
Un tânăr pătimaş îndrăgostit, 
Și-ntreaga moştenire părintească 
Numai de dragul ei mi-am prăpădit. 
Am îndrăgit-o, bunule pescar, 

Mai mult ca pe sirepii mei de jar. 


Ci într-o zi, neavând altă cale, 
Rămas sărac de toate, și flămând, 
Cu sufletul împovărat de jale, 

Pornii la târg cu draga mea, s-o vând, 
Eu cel ce orice despărțire-o tem 
Și-o socotesc pe lume un blestem. 


Atunci, cu negustorii împrejur, 
Strigă păi a cae de ră 
Da iacătă că vine ca un fur 
Un ticălos bătrân şi desfrânat. 
Aude pretul şi pe urmă vrea 


Pe mai nimic iubita să mi-o ia. 


Când îl văzui pe scârbnicul moşneag 
Că vrea s-o ia astfel, şi-apoi să plece 
Cu tot ceea ce am pe lume drag, 

Mă năpădi o rea mânie rece, 

Luai de mână roaba să mă duc, 


Să fug cu ea din blestematul suk. 


Ci pezevenghiul hulpav şi bătrân 

Se şi visa-mplinindu-și desfrânarea, 

Se şi vedea pe roaba mea stăpân, 

i-l chinuia amarnic nerăbdarea — 
Plin de pojarul iadului se-aruncă 
Să-mi ia din mână multiubita pruncă. 


Ci eu atunci îi ard cu mâna dreaptă 
Un pumn năprasnic între ochi, şi-apoi 
Văzându-l că mai şade şi aşteaptă, 

Cu stânga-i ard un alt pumn înapoi. 
Şi mă aa de crâncena mânie 

Ce inima din mine o sfășie. 


Pe urmă, ca nu cumva să fiu prins 
De slugile-i asupra-mi asmuţite, 
Spre casa mea pornesc la drum întins, 

Ca acolo acasă, pasămite, 
Să fiu la adăpost de-orice năpastă 


Din partea celor ce-mi veneau în coastă. 


Ci nu-mi fu dat să stau: că şi sultanul, 
Cel care e stăpân peste cetate 

$i căruia i se jeli târtanul, 

Le dă poruncă străjilor lui toate 

În casa mea cu sila să pătrundă 

$i să m-arunce-n temnita afundă. 


Ci iacătă că vine-atunci la mine 

În goana mare-un cămăraş domnesc, 
Cu care m-avusesem cândva bine 
Pe când sub adăpostul părintesc 
Crescusem amândoi delaolaltă 

În fericire şi iubire-naltă. 


Şi cămărașu-acela bun şi drag 

Îmi dă de veste ce necaz mă paşte, 
Să las degrabă părintescul prag 

Și să mă duc unde nu mă cunoaşte 
Şi nu mă ştie nimenea — să fug 
De-ntunecatul obidirii jug. 


Și mi-am luat iubita-n mare grabă 
$i sub aripa noptii, amândoi, 
Dederăm pribegiei neagra gloabă 

A celor izgoniți în lume goi, 

Şi căutându-i vieţii noastre vad 
Luarăm drumul lung către Bagdad. 


Mai află că acuma, o, pescare, 
Eu nu mai am pe lume niciun bun, 
Decât iubita-mi roabă, şi pe care, 

La ceasul greu al greului surghiun, 
Ti-o dăruiesc, pescarule, peşcheş — 
Ca unuia ales dintre aleși. 


$i, o, pescare, ține minte bine 
Că-ţi dăruiesc ceea ce am mai drag 
Şi că îţi dau şi inima din mine 

Cu ea odată, şi rămân sărac, 

$i nu mai am nimica, 0, pescare, 
Din câte bunuri am avut sub soare. 


După ce Ali-Nur isprăvi de depănat și cel din urmă 
dintre aceste mărgăritare, califul îi zise: 

— O, stăpâne al meu, acuma, că am putut să mă mi- 
nunez de şirul acesta de mărgăritare, vrei să-mi dai câteva 
amănunte în înflorituri pe mătase din povestea ta mi- 
nunată? 

Atunci Ali-Nur, care tot credea că vorbeşte cu pes- 
carul Karim, îi dădu toate amănuntele despre povestea 
lui, de la început până la sfârşit. 

Când pricepu bine toată şiretenia, califul îi spuse: 

— Şi-acuma unde socoți să te duci, o, stăpâne al meu, 
Ali-Nur 

Şi Ali-Nur răspunse: 

— O, pescarule, pământurile lui Allah sunt largi până 
la nemărginire! 

Atunci califul îi zise: 

— Ascultă-mă, o, copile! Eu nu sunt decât un pescar 
nevolnic, da am să-ţi scriu o scrisoare, pe care s-o dai în 
chiar mâinile sultanului de la Bassra, Mohammad ben- 
Soleiman El-Zeini. Iar el are s-o citească, şi tu numai- 
decât vei vedea urmările-i fericite pentru tine! 


Ci în clipita aceea a istorisirii sale, Șeherezada văzu că se lu- 
minează de ziuă, şi nu alungi mai mult şirul povestirii ei. 

Tar când fu cea de a treizeci şi șasea noapte, 
Șeherezada spuse: 


Mi s-a izvodit, o, norocitule sultan, că atunci când 
califul i-a spus lui Ali-Nur: „Am să-ți scriu o scrisoare, 
e care să i-o duci sultanului din Bassra, Mohammad 
en-Soleiman El-Zeini. Iar el are s-o citească, și tu vei 
vedea toate urmările-i fericite!“, Ali-Nur răspunse: 

— Păi s-a mai văzut pe pământ un pescar care să le 
scrie sultanilor? E ceva ce nu s-a mai pomenit! 

Şi califul îi răspunse: 

— Drept grăieşti, o, stăpâne al meu, Ali-Nur! dar am 
să-ţi lămuresc pe dată temeiul care îmi îngăduiește să fac 
aşa. Află că, pe când eram copil, am învăţat să citesc şi 
să scriu la aceeaşi şcoală şi primi la acelaşi dascăl ca şi 
Mohammad El-Zeini. Ba chiar eram oleacă mai presus 
decât el şi aveam o scriere ceva mai frumoasă decât a lui, 
şi învăţam pe dinafară şi stihuri şi surale! cu mult mai 
lesne decât el. Şi eram prieteni la cataramă. Dar mai târ- 
ziu el a fost ocrotit de soartă şi a ajuns sultan, pe când 
Allah a făcut din mine un biet . Ci, întrucât nu are 
o inimă ţapoşe dinaintea lui Allah, a păstrat prietenia cu 
mine; şi nu este lucru pe care să i-l cer, iar el să nu-l îm- 
plinească pe dată; ba chiar dacă în fiecare zi i-aş face şi 
o mie de cereri, el le-ar împlini pe toate, hotărât! 

Când auzi asemenea vorbe, Ali-Nur zise: 

— Scrie atunci ceea ce spui, ca să văd! 

Atunci califul şezu jos, îşi îndoi un picior peste 
celălalt, luă un călimăr şi un calam şi o foaie de hârtie, 
aşternu hârtia pe palma mâinii sale stângi şi ţinu cala- 
mul cu mâna dreaptă, şi scrise scrisoarea aceasta: 


! Sura — verset (din Coran). 

ÎN NUMELE LUI ALLAH MULTIERTĂTORUL 
MULTMILOSTIVUL 


Şi-apoi: 


Scrisoarea aceasta este trimisă de mine, Harun Al-Raşid 
ben-Mahdi El-Abassi. 

Către Domnia Sa Mohammad ben-Soleiman El-Zeini! 

Îşi aduc aminte că mila mea te învăluieşte şi că numai 
la ea datorezi că ai fost căftănit zabet al meu într-o dom- 
nie dintre domniile melei 

Şi-acuma îți dau ştire că aducătorul acestei scrisori, 
scrisă cu chiar mâna mea, este Ali-Nur, fiul lui Fadleddin 
ben-Hacan, care a fost vizirul tău şi care se odihneşte acu- 
ma întru mila Celui Preaînalt! 

De îndată ce vei citi cuvintele mele, să te scoli din scau- 
nul de domnie şi să-l aşezi în el pe Ali-Nur, care va fi sultan 
în locul tău! Întrucât iată că eu însumi l-am uns cu vol- 
nicia cu care te-am uns pe tine mai înainte! 

Fereşte-te, dară, a te abate de la împlinirea dorinței mele! 
Şi asupra-ți fie mântuirea! 


Pe urmă califul împături scrisoarea și o pecetlui și, fără 
a-i arăta lui Ali-Nur ce cuprindea, i-o înmână. Iar Ali-Nur 
luă cartea, o duse la buze, pe urmă la frunte, şi-o puse în 
turban şi, pe clipă pe dată, plecă să se suie pe vreo cora- 
bie ce mergea la Bassra, în vreme ce îndurerata Anis 
Al-Djalis Phases în plânsete, părăsită în ungherul ei. 

Iacătă, deocamdată, în ceea ce îl priveşte pe Ali-Nur. 
Ci, în ceea ce Îl priveşte pe calif, iată! 

După ce şeicul Ibrahim, care în toată vremea aceea 
nu grăise nimic, văzu totul, se întoarse spre calif, pe care 
îl lua tot drept Karim pescarul, şi zbieră la el: 

— O, tu, cel mai nevolnic dintre pescari! ne-ai prăjit 
doi, trei peşti, care de-abia dacă preţuiesc vreo douăzeci 

de jumătăți de bănuţi de aramă şi, nemulțumit de a te 
fi burduşit cu trei dinari de aur, vrei acuma s-o iei şi pe 
roaba aceasta tânără! Ticălosule! să-mi dai numaidecât 
pe puţin jumătate din galbeni; iar cât despre roabă, 
avem s-o împărțim şi pe ea tot aşa, şi eu am să încep, iar 
tu numai după mine! 

La vorbele acestea, califul se duse la una dintre feres- 
tre, după ce îi aruncase o privire cruntă şeicului Ibrahim, 
şi îşi plesni palmele una de alta. Pe dată Giafar şi Massrur, 
care nu aşteptau decât asemenea chemare, se repeziră 
în sală; şi, la un semn al califului, Massrur sări la şeicul 
Ibrahim și îl zeberi. Iar Giafar, care ținea în mână un caf- 
tan falnic, pe care trimisese să-l aducă în toată graba una 
dintre slugile lui, se duse la calif, îl dezbrăcă de zdrențele 
pescarului şi îi puse caftanul de mătase şi de zarafir. 

La priveliştea aceea, şeicul Ibrahim, înmărmurit, îl 
cunoscu pe calif şi, de ruşine, începu să-şi mişte vârfu- 
rile degetelor; da tot mai şovăia să-şi creadă ochilor şi îşi 
zicea: 

— Oare dorm sau sunt treaz? 

Atunci califul, cu glasul lui obişnuit, îl întrebă: 

— Ei bine, şeicule Ibrahim, ce este cu starea aceasta 
în care ai ajuns? 

Şi scai Ibrahim, la vorbele califului, se trezi cu to- 
tul din beţie şi se prăbuşi la pământ cu faţa şi cu barba 
lui cea lungă, şi prociti aceste stihuri: 


artă-mi greşeala, o, tu cel ce ai asupra tuturor precădere! 
Stăpânul cată-a fi mărinimos faţă de robul ce supus i-o cere! 


Am săvârșit, mărturisesc supus, ce mă împinse oarba nebunie! 
Acum e rândul tău, dacă vei vrea, să-mi dai iertarea, cu mărinimie. 


Atunci califul îi spuse şeicului Ibrahim: 
— Te iert! 

Pe urmă se întoarse către sfioasa Anis Al-Djalis şi îi 
spuse: 

— O, Anis Al-Dijalis, acuma, că ai văzut cine sunt, 
lasă-te dusă la sarai! 

Pe urmă ieşiră cu toții din sala Saraiului Minunilor. 

După ce Anis Al-Djalis ajunse la sarai, califul po- 
runci să i se dea un iatac anume numai pentru ea, şi 
puse sub porunca ei nişte slujitoare şi nişte roabe. Pe 
urmă se duse la ea şi îi spuse: 

— O, Anis Al-Djalis, până una alta eşti sub stăpâni- 
rea mea, întrucât pe de-o parte vreau să fii a mea, iar pe 
de alta mi-ai fost trecută mie, cu atâta dărnicie, de către 
Ali-Nur. Or află că, la rându-mi, spre a răsplăti acest 
peşcheş, l-am trimis pe Ali-Nur ca sultan la Bassra. Și, 
de-o vrea Allah, am să-i trimit pe curând un caftan fal- 
nic domnesc, şi am să te însărcinez să i-l duci chiar tu. 
Şi astfel vei fi sultană alături de el! 

Pe urmă califul o luă pe Anis Al-Djalis în braţe şi îşi 
petrecură amândoi noaptea aceea. Şi iac-aşa cu ei doi! 

Şi în ceea ce îl priveşte pe Ali-Nur, iacără! Când ajun- 
se, din mila lui Allah, în cetatea Bassrei, Ali-Nur ben- 
Hacan se duse drept la saraiul sultanului Mohammad 
El-Zeini, urcă la sarai şi scoase un strigăt mare. Şi sulta- 
nul auzi strigătul şi întrebă ce este cu acel strigăt şi po- 
runci să fie adus insul dinaintea lui. Și Ali-Nur se 
înfăţişă între mâinile sultanului, scoase din turban scri- 
soarea califului şi i-o înmână. Şi sultanul deschise sc 
soarea şi cunoscu scrisul califului. Numaidecâr se ridică 
drept pe cele două picioare ale sale, citi cu luare-aminte 
cuprinsul şi, după ce citi, duse de trei ori scrisoarea la 
buze şi la frunte şi grăi: 

— Ascult şi mă supun lui Allah şi califului, emirul 
drept-credincioșilor! 

Şi numaidecât porunci să vină cei patru cadii ai ce- 
tății şi emirii de frunte, spre a le împărtăşi hotărârea lui 

de a se supune îndată califului, lăsând scaunul de dom- 
nie. Dar, într-aceştia, intră vizirul cel mare, El-Mohin 
ben-Saui, vechiul vrăjmaş al lui Ali-Nur şi al tatălui său 
Fadleddin ben-Hacan. Atunci sultanul îi înmână scri- 
soarea de la emirul drept-credincioşilor şi îi spuse: 

— Citeşte! 

Vizirul Saui luă scrisoarea și o citi, şi iarăși o citi, şi 
rămase năuc până peste poate; dar deodată, şi cu o răsu- 
citură dibace de mână, rupse partea de jos a scrisorii, 
unde se afla pecetea cea neagră a califului, o duse la 
gură, o mestecă, pe urmă o scuipă cât colo. 

Atunci sultanul, cuprins de mânie, strigă: 

— Nenorocire ţie! O, Saui, ce pârdalnic te-a îndem- 
nat să săvârşeşti asemenea faptă? 

Şi Saui răspunse: 

— O, sultanule, află că mişelul ăsta nu l-a văzut nici- 
când pe calif, nici măcar pe vizirul său Giafar. E numai 
un ticălos şi o pramatie roasă de năravuri urâte! E un 
Şeitan plin de răutate şi de viclenie. Pesemne că a găsit 
din întâmplare vreo hârtie pe care se afla scrisul califu- 
lui, şi a măsluit scriitura, şi a săvârşit un calp, şi a scris 
astfel ce-a vrut! Încât cum de te gândeşti, o, sultane, să 
laşi scaunul de domnie, câtă vreme califul nu a trimis 
niciun sol cu niciun hatişerif scris cu scriitura lui cea 
sfântă? De altminteri, şi dacă chiar ți l-ar fi trimis cali- 
ful pe acest ins, ar fi poruncit să vină însoţit de vreun 
cămăraş sau de vreun vizir. Or, noi ştim că insul a venit 
aici singur! 

Atunci sultanul răspunse: 

— Şi ce să facem acuma, o, Saui? 

Saui zise: 

— O, sultanule, încredințează-mi-l mie pe acest tå- 
năr, şi am să mă pricep eu cumva să răzbat la adevăr. Am 
să-l trimit la Bagdad însoțit de un cămăraș, care să cer- 
ceteze cu temeinicie faptele. Dacă lucrul este adevărat, 

tânărul ne va aduce, de data aceasta, un senet adevărat, 
scris cu scriitura cea sfântă a califului. Dar dacă nu este 
adevărat, cămărașul ni-l va aduce îndărăt pe tinerel, iar 
eu atunci voi cam şti să-i plătesc într-un chip de po- 
mină, și să-l fac să ispăşească şi ce a fost, şi ce este. 

La vorbele vizirului Saui, sultanul chiar că ajunse 
până la urmă să-l socoată pe Ali-Nur un nelegiuit, şi nu 
mai vroi nici măcar să mai aștepte, așa de cuprins fusese 
de o mânie cumplită. Şi strigă la străjile sale: 

— Zeberiţi-l! 

Şi străjile îl înhățară pe Ali-Nur şi îl trântiră la pă- 
mânt şi începură să-i care la gârbace, până ce leşină de 
tot. Pe urmă sultanul le porunci să-i pună lanțuri la pi- 
cioare şi la mâini; pe urmă porunci să fie chemat mai- 
marele temnicerilor. Iar căpetenia temnicerilor nu zăbovi 
să vină şi să se înfățişeze între mâinile sultanului. 

Or, pe temnicerul acela îl chema Kutait. Când îl 
văzu, vizirul îi spuse: 

— O, Kutait, din porunca stăpânului nostru sulta- 
nul, ia-l pe acest ins şi aruncă-l într-o hrubă dintre hru- 
bele săpate în temniţă, şi să-l pui zi şi noapte la cazne, 
şi cât de aspru. 

Kutait răspunse: 

— Ascult şi mă supun! 

Şi îl luă pe Ali-Nur şi îl duse în temniță. 

După ce Kutait intră în temniță cu Ali-Nur, închise 
uşa şi puse numaidecât să se măture frumos pe jos şi să 
se pia o laviţă de după uşă, aşternu laviţa cu un chilim 
şi aşeză acolo o pernă; pe urmă veni la Ali-Nur, îi dezlegă 
lanţurile şi îl rugă să se suie pe laviță, spre a se odihni, şi 
îi spuse: 

— Eu nu uit, o, stăpâne al meu, că i-am rămas înda- 
torat de nenumărate ori răposatului vizir, părintele tău. 
Aşa că să fii fără teamă! 

Şi numaidecât începu să se poarte față de Ali-Nur 
cu cinstire şi cu bunătate, nelăsându-l să ducă lipsă de 


272 O mie și una de nopţi 


nimic; şi, pe de altă parte, trimitea ştiri zilnic vizirului 
că Ali-Nur îndură chinurile cele mai amarnice. Şi treaba 
ţinu aşa patruzeci de zile. 

Când fu cea de a patruzecea zi, se pomeniră că soseş- 
te la sarai un dar împărătesc pentru sultan, din partea ca- 
lifului. Şi sultanul rămase uluit de bogăţia acelui dar; ci, 
întrucât nu pricepea pricina pe care s-o fi avut califul spre 
a i-l trimite, porunci să se adune toți emirii săi şi le ceru 
părerea. Atunci câţiva îşi rostiră gândul că darul nu putea 
să fie, în cugetul califului, decât menit aceluia pe care îl 
trimisese să fie noul sultan. Numaidecât vizirul Saui strigă: 

— O, sultanule, nu ţi-am spus eu că era mai bine să te 
scuturi de acel Ali-Nur, şi că aceasta ar fi hotărârea cea 
mai cuminte? 

Atunci sultanul strigă: 

— Pe Allah! chiar că tocmai mi-ai adus aminte de 
insul acela. Du-te degrabă de-l caută şi pune să i se taie 
capul, fără de milă! 

Şi Saui răspunse: 

— Ascult şi mă supun! Ci tare aş vrea să pun mai întâi 
să se dea de ştire osânda lui în toată cetatea de către pris- 
tavii domneşti, care să strige: „Toți acei care vor să fie 
de față la osânda lui Ali-Nur ben-Hacan, să vină sub 
zidurile saraiului!“ Şi toată lumea are să vină să vadă 
osânda; și astfel am să fiu şi eu răzbunat, iar inima mi 
se va răcori, şi ura mi se va potoli! 

Şi sultanul îi răspunse: 

— Poţi să faci cum îţi vine mai bine! 

Atunci vizirul ben-Saui tare se mai bucură, şi alergă 
la valiu şi-i porunci să pună să se strige prin toată ceta- 
tea ceasul osândei lui Ali-Nur şi toate amănuntele po- 
menite. Şi totul se îndeplini pe dată. Încât, auzind crainicii 
domneşti, toți locuitorii dia cetate rămaseră cuprinși 
de mâhnire şi de jale, şi începură să plângă toți, până şi co- 
piii cei micuţi de prin şcoli, şi prăvăliaşii de prin sukuri; 

e urmă unii zoriră a da fag să-şi găsească un loc mai 
un de unde să-l vadă pe Ali-Nur când va trece şi să se 

uite la priveliştea jalnică a uciderii lui, iar alţii se duseră 
buluc f porţile temniţei spre a alcătui alaiul lui Ali- 
Nur, de îndată ce se va ivi. 

Cåt despre vizirul ben-Saui, apoi acela luă zece străji 
de-ale lui şi, în bucuria sa, zori să dea fuga la temniţă, 
şi porunci să i se deschidă poarta şi să fie lăsat să intre, 
Atunci temnicerul Kutait se prefăcu că habar nu are de 
pricina care îl aducea şi îi zise: 

— Ce doreşti, o, stăpâne al meu, vizirule? 

El răspunse: 

— Adu-l iute dinaintea mea pe tânărul acela ticălos şi 
stricat! 

“Temnicerul spuse: 

— Acuma se aha În cea mai rea stare, ca urmare a bă- 
tăilor pe care le-a căpătat şi a schingiuirilor pe care le-a 
îndurat. Da îţi dau ascultare pe dată! 

Şi temnicerul plecă şi se îndreptă spre locul unde era 
Ali-Nur, şi îl găsi rostind încetişor stihurile acestea: 


Vai, nimeni nu-i să-mi vină-n ajutor, 
Acum când sub nenorociri mă ne 
Şi când năpaste-n jurul meu se strâng 
Şi tot mai rar şi scump e leacul lor. 


Ne-nduplecata despărțire-mi curmă 
Sângele tot, rămas neprihănit; 

Simt cum se stinge-n pieptu-mi chinuit 
Până şi răsuflarea cea din urmă. 


Iar soarta neagră şi neîndurată 
Vroi-n pt ma cel pătimaş 
Să-mi schimbe-n cei mai ne-nduraţi vrăjmaşi 
Prietenii toți, cei de altădată. 

O, voi, cei care mă vedeți aşa, 

Nu-i printre voi niciunul mai cu milă 
Să judece durerea ce mă-mpilă 

Şi să răspundă la chemarea mea? 


Ce dulce şi miloasă mi se pare 
Până și moartea cu spăimântul ei, 
Acuma când din sufletu-mi deschei 
Toate nădejdile amăgitoare. 


O, Doamne care-ndrumi pe-aducătorii 
De bune veşti! Ocean de pad sea, 
Stăpâne-al celor care-alină toate 

Şi-s tuturora binefăcători! 


Tie mă-nchin, cu inima zdrobită 

Și plină de potop de răni adânci, 
Scapă-mă, Doamne, dintre-aceste stânci 
Și din vârtejul ce stă să mă-nghită! 


Și iartă toată slăbiciunea mea, 
artă greșeala, câtă-am săvârşit, 
lartă-mă pentru câte-am rătăcit 
Şi câte rele-am făptuit cândva. 


După ce Ali-Nur îşi isprăvi jelania, Kutait se duse la 
el, îi arătă repede cum stă treaba şi îl ajută să se dez- 
brace grabnic de hainele curate pe care i le dăduse pe as- 
cuns şi să se îmbrace cu un cămeşoi vechi, peticit, ca un 
ticălos de întemnițat, şi îl duse între mâinile vizirului 
Saui, care îl aştepta tropotind de ură. Şi Ali-Nur îl văzu 
şi pepe ce dușmănie îi purta vrăjmaşul cel vechi al 
părintelui său. Da tot îi zise: 

— lacără-mă, o, Saui! Socoți că soarta are să-ți fie pu- 
ruri prielnică de îţi pui credința așa în ea? Şi nu ai auzit 
niciodată vorbele poetului: 

Au judecat cu ură neagră 
Și-au tras folos pe seama ei, 
Dreptatea au închis-o-n lacră, 
Din asupriri făcând temei. 


Ci toată neagra lor osândă, 
Vedea-vor ei curând-curând 
Cum se va prăbuşi înfrântă 
Pierind cu pulberea în vânt. 


Şi Ali-Nur adăugă: 

— O, vizirule, să ştii bine că numai Allah are toată 
puterea, că el este singurul împlinitor! 

Atunci Saui îi răspunse: 

— O, Ali, crezi că mă sperii cu zicalele tale? Or, află 
că eu, astăzi chiar, am să-ţi tai căpăţâna, în pofida na- 
sului tău şi a nasului tuturor locuitorilor din Bassra. Şi, 
ca să mă port şi eu după feleșagul tău, am să fac întoc- 
mai ca în spusa poetului: 


Dă-i vremii păs să facă tot ce vrea, 


Ci tu-mplineşte-ți pofta şi fă-ti dreptatea ta!” 


Şi ce minunat este poetul care spune: 


1 În varianta lui M. A. Salie: 


„Unde-s Chosroii-acum şi unde-s satrapii lor, ce-au strâns averi. 
Din nedreptäți? — Şi ei pieiră, şi-averea strânsă din dureri.“ 


? La M. A. Salie: 


Judecătorii lasã-i să judece cum vor. 
Tu bucură-te numai să scapi din mâna lor. 

Acel ce, după ce-a murit 
Vrăjmașul lui, rămâne-n viaţă 
Măcar o zi, e fericit 

Și nici de moarte nu-i e greață. 


Cu asta, vizirul le porunci străjerilor să-l înhaţe pe 
Ali-Nur şi să-l aburce pe spinarea unui catâr. Ci străje- 
rii şovăiră, văzând mulţimea care se uita la Ali-Nur, și 
îi spuseră: 

— Porunceşte! şi pe dată avem să-l ucidem cu pietre 
pe insul acesta şi să-l facem bucăţi, chiar cu primejdia 
de a ne pierde pe noi şi a ne pierde şi sufletele! 

Ci Ali-Nur spuse: 

— O, nu! să nu faceţi asta, o, nu! Au voi n-aţi auzit 
niciodată stihurile poetului: 


Oricărui om îi este scris anume 
Sorocul cât să dăinuie pe lume. 
Iar când sorocul i s-a împlinit, 
Tot omul moare — moare negreșit! 


De m-ar târi, cât nu mi-e scris să mor, 
Până şi leii în pădurea lor, 

Le-aş scutura Ara de păs cojocul, 

De vreme ce nu mi-a venit sorocul. 


Atunci străjerii îl luară pe Ali-Nur, îl suiră pe spina- 
rea unui catâr şi porniră să străbată cetatea, până ce 
ajunseră la zidurile saraiului, sub ferestrele sultanului. Şi 
strigau întruna: „lacătă pm m care îl aşteaptă pe 
acela care săvârşeşte scriere măsluită!“ 

Pe urmă îl puseră jos pe Ali-Nur, chiar pe locul de 
caznă, taman acolo unde de obicei bălteşte sângele. Şi 
gâdele, cu paloşul în mână, înaintă şi îi spuse Îi Ali- 
Nur: 

— Sunt robul tău supus! Dacă, dar, ai trebuință de 
ceva, orice-ar fi, poruncește şi voi împlini; dacă ai tre- 
buință să bei ori să mănânci, poruncește și mă supun! 
Întrucât să ştii că nu mai ai decât puţine clipe de trăit, 
numai răspăsul cât sultanul să-şi arate la fereastră capul! 

Şi Ali-Nur atunci se uită la dreapta, apoi la stânga, 
şi rosti stihurile acestea: 


Fie-vă milă, văspundeți-mi: oare 
Nu-i printre voi niciun prieten care 
De-un pic de milă să se-arate-n stare? 


Vremea vieții mele-i la apus; 
S-a împlinit sorocu-mi scris de sus; 
Ceea ce mi-a fost dat de sus am dus. 


Ci oare nimeni nu-i în preajma toată 
C-un pic de milă-n inima-i curată, 
Să-și dobândească-n ceruri sus răsplată? 


Doar o privire să-mi arunce-a milă, 
Să vadă jalea care mă împilă, 
Să-mi dea un strop de apă, fără silă, 


geom potoli o clipă greul chin 
n 


ceasu-amar al negrului venin! 


Atunci toți cei de față începură să suspine, iar călăul 
se duse numaidecât să ia un urcior cu apă şi să i-l dea 
lui Ali-Nur. Da numaidecâr vizirul Ben-Saui se repezi 
de la locul lui şi lovi urciorul, care se sparse, şi strigă 
mânios la gâde: 

— Ce mai aştepţi de nu-i tai capul? 

Atunci gealatul luă o năframă şi îl legă pe Ali-Nur la ochi. 


La priveliştea aceea, toată mulțimea se ridică împotriva 

vizirului şi începu să-l blesteme și să-i strige tot soiul 
de ocări; şi larma ajunse în curând până peste poate, iar 
freamătul şi răcnetele ajunseră de nezugrăvit. Şi deo- 
dată, pe când toată zarva aceea predomnea, o pulbere se 
stârni şi nişte strigăte nedeslușite răsunară, şi se apro- 
piau umplând văzduhurile şi zările. 

La strigătele şi la vârtejul acela, sultanul ciuli ure- 
chile; se uită pe fereastra de la saraiul său şi le spuse 
celor care îl înconjurau: 

— Vedeţi degraba ce este! 

Da vizirul Saui răspunse: 

— Nu este vremea acum! Înainte de toate trebuie să-i 
tăiem capul pramatiei! 

Şi sultanul zise: 

— Taci odată, o, Saui! Şi lasă-ne să vedem ce este! 

Or, vârtejul acela de pulbere era vârtejul stârnit de 
caii lui Giafar, vizirul cel mare al califului, şi de călăreții 
Sal. 

Tar pricina sosirii lor neprevestite era următoarea: ca- 
liful, după noaptea de dragoste petrecută în brațele dul- 
cei Anis Al-Djalis, vreme de treizeci de zile nu îşi mai 
aduse aminte de ea, cum nu își mai aduse aminte nici 
de toată povestea lui Ali-Nur ben-Hacan; şi nimeni nu 
se mai găsise să-l facă a-şi aminti. Da într-o noapte, tre- 
când pe lângă iatacul dăruit necăjitei de Anis AL Dialis, 
auzi nişte plânsete şi un glas dulce şi duios care cânta în- 
cetişor urile acestea ale poetului: 


Fie că-mi stai aproape, fie că pleci departe, 
Simt umbra-ți lângă mine — nimic nu ne desparte, 
Ah, desfătări nebune, şi dulci, şi fără moarte! 


Iar limba-mi fericită mereu rosteşte-anume 
Să-mi fie desfătare cum alta nu-i pe lume, 
Când sună pentru mine desfătătoru-ţi nume! 

Și întrucât, după acel cântec, suspinele sporiră în 
tărie, califul deschise uşa şi intră în iatac. Şi văzu că era 
Anis Al-Djalis cea care plângea. Când îl zări pe calif, 
Anis Al-Djalis se aruncă la picioarele lui şi le sărută de 
trei ori, pe urmă rosti stihurile acestea: 


O, tu, cel dintr-un neam vestit și dintr-o spiță mult mănoasă, 
Pom de la creștet până jos umplut de poama cea frumoasă, 
O, rod măreț cum altul nu-i din stepena cea mai aleasă! 
Îngăduie-mi să-ţi amintesc făgăduiala dată mie 

De bunătatea ta cândva, cu ne-ntrecută dărnicie, 

Ab, dacă n-ai uitat-o, vai pe roaba ta în sihăstrie! 


Dar califul, care tot nu îşi aducea aminte nici de 
Anis Al-Djalis, nici de Ali-Nur, o întrebă: 

— Da cine eşti tu, copilă? 

Ea răspunse: 

— Sunt peşcheşul pe care ți l-a dăruit Ali-Nur ben- 
Hacan. lar acuma jinduiesc să te văd împlinindu-ți fä- 
găduiala ce mi-ai făcut de a mă trimite la el cu toate 
cinstirile datorate. Şi iată-s în curând treizeci de zile de 
când stau aici, fără a gusta un ceas hrana somnului. 

La vorbele acestea, califul trimise în toată graba după 
Giafar, şi îi zise: 

— Au şi trecut treizeci de zile, de când nu am mai 
auzit pomenindu-se nimic despre Ali-Nur ben-Hacan! 
Încât socot că sultanul de la Bassra trebuie să-l fi dat 
morţii. Da mă jur pe capul meu şi pe mormântul părin- 
ţilor şi al ic sila să mei că, dacă i s-a întâmplat vreo 
nenorocire acelui tânăr, am să-l dau pieirii pe acela care 
a fost pricina, de-ar fi el chiar şi omul care să-mi fie cel 
mai drag pe lume! Vreau, aşadar, o, Giafar, să pleci numai- 
decât la Bassra pe clipă pe dată, să-mi aduci ştiri despre 
sultanul Mohammad ben-Soleiman El-Zeini şi despre 
purtările lui față de Ibn-Hacan Ali-Nur! 

Şi Giafar purcese numaidecât la drum. 

Aşadar Giafar ajunse la Bassra şi văzu toată zarva şi 
tot vuietul și toată mulțimea aceea vijelită şi rocoșită, şi 
întrebă: 

— Da ce este cu zarva asta? 

Şi numaidecât un potop de glasuri din gloată îi răs- 

unseră şi îi istorisiră tot ce i se întâmplase lui Ali-Nur 
dela Când auzi spusele lor, Giafar zori încă şi 
mai spornic să ajungă la sarai. Și urcă la sultan şi îi ură 
bună pace şi îi înfățişă rostul sosirii sale şi îi spuse: 

— Am poruncă, dacă i s-a întâmplat vreo nenorocire 
lui Ali-Nur, să-l dau pieirii pe acela care va fi fost pri- 
cina şi să te fac să ispăşeşti şi tu, o, sultane, fărădelegea 
săvârşită! Aşa că unde se află Ali-Nur? 

Atunci sultanul trimise pe dată străjerii să-l aducă 
pe Ali-Nur, iar străjerii se duseră după el la locul osân- 
dei. De-abia intră Ali-Nur, că Gale se şi ridică şi le 
porunci străjilor să-i zeberească şi pe sultan și pe vizirul 
El-Mohin ben-Saui. Şi numaidecât îl căftăni pe Ali-Nur 
sultan la Bassra şi îl aşeză în scaunul domniei în locul 
lui Mohammad El-Zeini, pe care îl întemniță dim- 
preună cu vizirul. 

Pe urmă Giafar rămase la Bassra cele trei zile îndătinate 
ale ospeţirii, la sultanul cel nou. Ci, în dimineața celei de 
a patra zi, Ali-Nur se întoarse către Giafar şi îi zise: 

— Chiar că tare aş vrea să-l mai văd pe emirul drept- 
credincioșilor! 

Iar Giafar se învoi şi spuse: 

— Să ne facem mai întâi rugăciunea de dimineaţă şi 
apoi să pornim spre Bagdad! 

Tar sultanul spuse: 

— Ascult şi mă supun! 

Şi îşi făcură rugăciunea de dimineaţă, şi amândoi, 
însoțiți de străji şi de călăreți, şi ducându-i cu ei şi pe 
fostul sultan Mohammad El-Zeini şi pe vizirul Saui, 

luară drumul Bagdadului. Şi cât ţinu drumul, vizirul Saui 
avu vreme să cugete şi să-şi muşte pumnii de căință. 

Aşadar purceseră la drum, şi Ali-Nur îşi rotea calul 
pe lângă Giafar, până ce ajunseră la Bagdad, sălaşul păcii. 
Şi erătiră să urce la calif, iar Giafar îi povesti pățania lui 
Ali-Nur. Atunci califul îl pofti pe Ali-Nur lângă el şi îi 
spuse: 

— Ia spada aceasta şi taie-i capul, cu chiar mâna ta, 
re tău, ticălosul de Ben-Saui! 

Şi Ali-Nur luă spada şi se duse spre Ben-Saui. Ci ace- 
la se uită la el şi îi spuse: 

— O, Ali-Nur! eu m-am purtat față de tine precum 
mi-e firea. Nu mă puteam abate de la ea. Dar tu poartă-te 
la rându-ți precum ţi-e firea! 

Atunci Ali-Nur aruncă spada cât colo, se uită la calif 
şi îi zise: 

— O, emire al drept-credincioşilor, iacătă că m-a biruit! 

Şi rosti ceea ce spune poetul: 


Mi-a răsărit vrăjmaşu-n faţă, venind asupra mea furtună. 
Şi Lam înfrânt — căci ştiu din vremuri o zicătoare care sună: 
„Pe omul bun întotdeauna îl biruieşti cu-o vorbă bună"! 


Dar califul grăi: 

— Fie! lasă-l tu! 

Şi îi spuse lui Massrur: 

— O, Massrur! scoală-te şi taie-i capul ticălosului! 

Şi Massrur se sculă şi, dintr-o fulgerătură, îi reteză 
capul vizirului El-Mobhin ben-Saui. 

Atunci califul se întoarse către Ali-Nur şi îi zise: 

— Acuma nu ai decât să-mi ceri orice-o fi! Hotărăște 
preţul! 

Ali-Nur răspunse: 

— O, stăpâne al meu, nu râvnesc niciun fel de dom- 
nie şi nu vreau să am nimic cu domnia de la Bassra. 

Căci nu găsesc pentru mine altă dorință de rostit, decât 
aceea de a avea norocul să mă bucur privind faţa Luminăției 
Tale! 

Şi califul răspunse: 

— O, Ali-Nur, din toată inima prietenească şi ca pe 
o cinstire datorată! 

Pe urmă porunci să fie poftită Anis Al-Djalis şi i-o 
înapoie lui Ali-Nur, şi le dărui averi mari şi bogății mul- 
te, şi un sarai dintre saraiurile cele mai frumoase de la 
Bagdad, şi le statori o simbrie bogată din vistierie. Şi 
binevoi ca Ali-Nur ben-Hacan să-i fie prieten de inimă 
şi de ospețe. Şi până la urmă îl iertă pe sultanul 
Mohammad El-Zeini, pe care îl puse la loc în volni- 
ciile lui, povățuindu-l ca de aci înainte să ia bine seama 
la vizirii săi. Şi toți văcuiră în bucurie şi huzur până la 
moarte. 


Ci, urmă mai departe Șeherezada cea povestaşă, să nu 
care cumva să socoți, o, Măria Ta, că povestea cu Ali-Nur şi 
cu dulcea Anis Al-Djalis, cât de desfătătoare e ea, ar fi la fel 
de minunată ori la fel de uluitoare ca aceea cu Ghanem ben- 
Ayub şi cu sora sa Fetnah! 

Tar sultanul Şahriar răspunse: 

— Păi da eu habar n-am de povestea aceea! 


POVESTEA CU GHANEM BEN-AYUB 
ŞI CU SORĂ-SA FETNAH 


Şi Șeherezada spuse: 


i s-a izvodit, o, norocitule sultan, că a trăit odată, 
în vechimea vremilor şi în trecutul veacurilor şi al 
stelor, un negustor printre negustori, tare bogat, şi 
părinte a doi copii. Îl chema Ayub. Pe băiat îl chema 
Ghanem ben-Ayub, cunoscut sub porecla de El-Motim 
EI-Masslub!, şi era frumos ca luna plină în noapte, şi cu 
o vorbire răpitoare. Pe fată, sora lui Ghanem, o chema 
Fetnah?, atâta era de plină de farmec și frumusețe. La 
moartea lui, tatăl lor, Ayub, le lăsă bogății mari... 


Ci, în clipita aceasta a istorisiri ei, Șeherezada văzu că se 
luminează de ziuă, şi tăcu sfioasă. 


Dar când fu cea de a treizeci şi șaptea noapte, 
spuse: 
Negustorul Ayub, părintele lor, la moartea lui, le lăsă 


bogății mari. Printre altele, le lăsă: o sută de toptane de 
mătăsării, de atlazuri şi de zarpale scumpe, şi o sută de 


1 El-Motim El Masshub — în traducere: Robul iubirii pierzăroare. 
2 Fetnah (sau Fité) — în traducere: Ispita fermecătoare, Totodată, acest 
nume este și al unei flori înmiresmate, Acacia farnesiana. 

oluri pline cu musc’ curat. Poverile erau legate toare, şi 

e fiecare legătură sta scris cu litere mari: PENTRU 
BAGDAD; întrucât negustorul Ayub nu socotise că 
avea să moară așa de ai şi gândea să se ducă el în- 
suşi la Bagdad să-şi vândă mărfurile cele scumpe. 

Da, odată ce Allah îl chemă pe negustorul Ayub 
întru mila lui cea fără de margini, iar zilele de jale se 
încheiară, tânărul Ghanem se gândi să se ducă el însuşi 
la Bagdad, în locul tatălui său. Îşi luă, aşadar, rămas- 
bun T la maică-sa, de la soră-sa Fetnah, de la apropiații 
săi şi de la toți locuitorii din mahalaua lui şi din veci- 
nătate; pe urmă se duse în suk, năimi cămilele de tre- 
buinţă, îşi încărcă toate poverile pe cămile şi se prilejui 
de plecarea altor negustori către Bagdad spre a face dru- 
mul împreună cu ei: şi plecă, după ce îşi pusese soarta 
în mâinile lui Allah Preaînaltul. Şi Allah îi scrise bună 
pace, încât Ghanem nu zăbovi să ajungă la Bagdad, în- 
treg şi teafăr, cu toate mărfurile. 

De cum ajunse la Bagdad, grăbi să închirieze o casă tare 
frumoasă, pe care o îmbrăcă falnic; aşternu peste tot 
chilimuri scumpe, divanuri şi perne, şi nu uită nici de 
perdelele de la uşi şi de la ferestre; pe urmă porunci să se 
descarce toate mărfurile de pe spinarea cămilelor şi a 
catârilor; și rămase să se odihnească de ostenelile drumu- 
lui şi aşteptă în tihnă ca toţi negustorii din Bagdad şi 
ioj navabii să vină, unii după alții, să-i ureze bună pace 
şi bun venit. 

Se socoti atunci să meargă la suk şi să înceapă vân- 
zarea mărfurilor. Făcu o legătură din zece bucăţi de bo- 
gasiuri frumoase şi din borangicuri subțiri, care toate 
aveau pe ele o însemnare cu prețul hotărât, şi se îndreptă 


! Muse — substanță cu puternic miros specific, secretată de pielea unui 
mamifer din familia cervideelor, numit cabarga. Se păstrează în saci făcuți 
din pielea uscată a acelui animal. 

spre sukul negustorilor. Numaidecât fu întâmpinat cu 
sârg de toţi negustorii, care veniră dinaintea lui şi îi 
urară bună pace, şi îl poftiră să primească nişte răcori- 
toare, şi îl cinstiră cu mare prietenie. Pe urmă îl călău- 
ziră la şeicul sukului care numaidecât, doar dintr-o 
cercetare a mărfurilor, i le cumpără pe loc. Şi Ghanem 
ben-Ayub dobândi astfel un câştig, de doi dinari de aur 
pentru fiecare dinar de marfă. Şi fu mulțumit de câştig, 
şi urmă a vinde aşa mai departe în fiecare zi câteva bu- 
căţi de țesături şi câteva burdufuri de musc, cu un câş- 
tig de doi la unul, şi tot aşa vreme de un an întreg. 

Într-o zi, pe la începutul celui de al doilea an, se duse 
la suk ca de obicei. Dar găsi toate prăvăliile închise, iar 
poarta cea mare a sukului închisă s fel. Şi întrucât nu 
era zi de sărbătoare, rămase nedumerit și întrebă care 
era pricina. I se răspunse că unul dintre negustorii de 
frunte murise şi că toți negustorii plecaseră să ia parte 
la înmormântare, iar unul dintre trecători îi zise: 

— Ai face bine să te duci şi tu, şi să însoțeşti mortul, 
întrucât asemenea faptă ţi s-ar preţui. 

Şi Ghanem răspunse: 

— Păi de bună seamă! Numai că aş vrea să ştiu unde 
se face înmormântarea. 

Atunci i se arătă; și intră numaidecât în curtea unei 
geamii din apropiere, îşi făcu sârguincios spălările cele 
îndătinate cu apa din havuz, şi se îndreptă cu toată gra- 
ba către locul arătat. Se amestecă atunci în mulțimea 
de negustori și îi însoți până la geamia cea mare, unde 
se făcură rugăciunile shinan asupra trupului celui 
răposat. Pe urmă alaiul luă calea cimitirului, care se afla 
dincolo de porțile Bagdadului. Intrară în mecet şi mer- 
seră printre morminte, pånă ce ajunseră la mormântul 
cu boltă unde trebuia să fie aşezat răposatul, 

Rudele mortului întinseseră un cort larg deasupra 


mormântului, şi atârnaseră în el candelabrele, făcliile şi 

felinarele. Şi toți cei de față putură să intre şi să stea la 
adăpost sub cort. Atunci se deschise mormântul, fu pus 
în el trupul, şi se închise la loc capacul sicriului. Pe urmă 
imamii și ceilalți slujitori şi cititorii din Coran începură 
să procitească deasupra mormântului suralele sfinte ale 
Cărţii şi suralele statornicite. Şi toți negustorii, precum 
şi toate rudele mortului, şezură jos roată pe chilimurile 
aşternute sub cort şi ascultară cucernic sfintele Cuvinte. 
Şi Ghanem ben-Ayub, măcar că era zorit să se întoarcă 
acasă, nu vru, din cinstire față de rude, să plece el singur, 
şi rămase să asculte împreună cu ceilalți. 

Slujbele înmormântării nu luară sfârşit decât odată 
cu ziua, Atunci robii sosiră încărcați cu sinii mari pline 
cu mâncăruri şi cu dulciuri, şi le împărţiră din belşug 
tuturor celor de față, care mâncară şi băură pe săturate, 
cum este îndătinat la orice îngropăciune; pe urmă li se 
aduseră ibricele şi ligheanele, şi se spălară pe mâini, şi 
şezură jos roată, în tăcere, cum e datina. 

Dar, după oarecare vreme, întrucât priveghiul nu avea 
să se ridice decât a doua zi dimineața, Ghanem începu să 
se îngrijoreze, din pricina mărfurilor pe care le lăsase 
acasă fără paznic, şi i se făcu frică de hoți, şi îşi zise în 
sine: „Sunt străin, şi trec a fi drept om bogat. Încâr, dacă 
îmi voi petrece noaptea departe de casa mea, hoţii au s-o 
prade şi au să-mi ia toți banii, şi tot ce mi-a rămas din 
mărfuri.“ Şi cum temerile lui nu făceau decât să sporeas- 
că, se hotărî să se scoale şi îşi ceru iertăciune de la cei de 
față, spunându-le că se duce să deslușească o daravelă 
grabnică, și ieşi cât mai iute. Porni la drum, prin întune- 
ric, ţinând urma poteci, până ce ajunse la poarta cetății. 
Da întrucât se şi făcuse miezul-nopţii, găsi poarta de la 
cetate închisă şi nu văzu niciun trecător apropiindu-se 
ori depărtându-se, şi nu putu să audă alt glas decât lătra- 
tul câinilor şi chelălăiturile şacalilor, amestecate cu urle- 
tele lupilor. Atunci strigă, descumpănit şi înfricoşat: „Nu 

este putere şi tărie decât întru Allah! Mai înainte îmi era 
teamă pentru averea mea, iar acuma îmi este pentru viața 
mea!“ Atunci luă drumul îndărăt şi începu să caute vreun 
ascunziş, spre a-și petrece noaptea la adăpost, până di- 
mineaţa. Găsi în curând o turbehă!, nu departe de acolo, 
împrejmuită de patru pereți, şi unde se afla un palmier. 
Turbehaua aceea avea o poartă de piatră, care era des- 
chisă. Şi Ghanem intră în turbehă și se întinse jos să doar- 
mă; da somnul nu-i veni, şi îl năpădi spaima de a fi aşa, 
singur-singurel, în mijlocul mormintelor. Atunci se ri- 
dică în picioare şi deschise uşa şi privi afară. Şi văzu o lu- 
mină ce strălucea în depărtare, spre poarta cetăţii. Porni 
spre lumina aceea, dar văzu că lumina se apropia şi ea pe 
umul ce ducea la turbehaua în care se afla el. Atunci 
Ghanem se sperie şi se întoarse repede şi intră iarăşi în 
turbehă, şi avu grijă să închidă bine poarta cea grea şi să 
împingă zăvorul. Pe urmă nu avu tihnă până ce nu se 
cățără în vârful palmierului şi nu se aciui bine printre ră- 
murişuri. De acolo, băgă de seamă că lumina se apropia, 
şi până la urmă desluşi că erau trei arapi, dintre care doi 
cărau o ladă mare, iar cel de al treilea ținea în mână un 
fanar şi nişte târnăcoape. Când ajunseră chiar lângă tur- 
behă, unul dintre cei care cărau lada văzu că tovarășul 
său cu fanarul se oprise nedumerit, şi îl întrebă: 
— Ce este, o, Sauab? 
Sauab răspunse: 
— Tu nu vezi? 
Celălalt zise: 
— Ce să văd? 
Sauab răspunse: 
— O, Kafur, tu nu vezi că poarta la turbehă, pe care 
am lăsat-o deschisă aseară, acuma este închisă și bine 
lăcătuită pe dinăuntru? 


1 Turbeha — monument funerar. 

Atunci cel de al treilea arap, pe care îl chema Bakhita, 
le zise: 

— Ce minte puţină mai aveți şi voi! Păi voi nu ştiţi că 
stăpânii pământurilor de primprejur ies în fiecare zi din 
cetate și vin aici, după ce îşi cercetează livezile, ca să se 
odihnească? Intră aci şi au grijă să încuie poarta după ei, 
când se lasă seara, de frică să nu dea peste ei niscaiva 
arapi ca noi, de care le e o spaimă nemăsurată; întrucât 
ştiu că îi luăm să-i frigem şi să ne ghiftuim cu carnea lor 
albă. 

Atunci Kafur şi Sauab îi spuseră arapului Bakhita: 

— Chiar că, o, Bakhita, dacă este cineva printre noi 
sărac la minte, apoi acela tu eşti! 

Ci Bakhita răspunse: 

— Văd bine că nu veţi da crezământ vorbelor mele 
decât după ce vom intra în turbehă şi vom da acolo 
peste careva. Ba vă şi dau ştire dinainte că dacă, la cea- 
sul acesta, se află cineva în turbehă, acel cineva, când a 
văzut lumina noastră că se apropie, s-a cățărat, înfri- 
coşat, taman în vârful vârfului palmierului. Şi numai 
acolo avem să-l găsim! 

La vorbele acestea ale tuciuriului Bakhita, înspăi- 
mântatul de Ghanem îşi zise în sineşi: „Ce arap plin de 
afurisenie! Prăpădi-i-ar Allah pe toți sudanii cei plini 
de viclenie şi d afurisenie!“ Pe urmă, tot mai speriat, 
zise: „Nu este putere şi tărie decât întru Allah Preaînal- 
tul şi Aurorputintele! Cine mai poate să mă scape din 
prăpastia aceasta?“ 

Pe urmă, cei doi arapi care duceau lada îi spuseră 
arapului care ducea felinarul şi târnăcoapele: 

— O, Sauab! caţără-te pe zid şi sari în turbehă şi des- 
chide-ne poarta asta închisă pe dinăuntru; că suntem 
destul de vlăguiţi de greutatea lăzii de pe grumajii şi de 
pe umerii noştri. Şi îţi făgăduim, hei ne deschizi 
poarta, că avem să ţi-l lăsăm ţie pe insul cel mai voinic 

şi mai rotofei dintre inşii pe care îi vom înhăța aci înă- 
untru, și avem să-ţi frigem din el o fripturică taman 

recum se cere ca să fie bine rumenită, şi ne legăm să nu 
ăsăm să se piardă degeaba nici măcar o picăturică din 
untura lui! 

Ci Sauab răspunse: 

— Eu, aşa sărac cu duhul cum sunt, iacătă ce socot 
mai degrabă că e bine să facem: întrucât lada ne-a fost 
dată în seamă, cel mai bine este să ne descotorosim de 
ea aruncând-o în turbehă peste zid, de vreme ce ni s-a 
poruncit s-o lăsăm în turbehaua asta! 

Da ceilalți doi arapi ziseră: 

— Dacă aruncăm lada peste zid, are să se spargă! 

Sauab zise: 

— Aşa-i! da şi dacă intrăm în turbehă, tare mi-e tea- 
mă de niscaiva tâlhari care s-ar putea să se fi ascuns aci 
spre a-i omori pe trecători şi a-i jefui pe călători! Că ta- 
man în turbehaua asta îşi dau întâlnire, seara, toţi tâl- 
harii, ca să-şi împartă între ei prada. 

Da cei doi arapi care duceau lada îi răspunseră: 

— Om sărac cu duhul! atâta eşti de prostovan, încât 
să crezi în asemenea sminteli? 

Şi, cu asta, cei doi arapi lăsară lada jos la pământ, se 
căţărară peste zid şi săriră în turbehă să deschidă poarta, 

e când cel de al treilea le ținea lumina. Tustrei traseră 
e înăuntru, închiseră la aa poarta de piatră şi şezură 
jos să se odihnească în turbehă. 

Şi unul dintre ei zise: 

— Chiar că, o, fraților, iacătă-ne destul de istoviţi de 
drumul cel lung, şi dend] de osteniţi de toată truda 
care am pus-o ca să ne cățărăm peste ziduri şi să deschi- 
dem porțile, şi iacătă că e miezul nopții. Aşa că să ne 
odihnim în tihnă câteva ceasuri, până a ne apuca să tru- 
dim la săpatul gropii unde ni s-a poruncit să aruncăm 
lada asta în care nici habar n-avem ce se află. După ce 

ne-om hodini bine, avem să ne apucăm de lucru. Or, ia 
uite ce vă povăţuiesc eu: ca să petrecem vesel aceste câ- 
teva clipe de odihnă, fiecare dintre noi, cei trei hadâmbi 
tuciurii, să povestim pe rând pricina care l-a silit să 
ajungă hadâmb şi vina pentru care a fost scopit! Şi să-și 
istorisească de-a fir-a-păr povestea, de la început până 
la sfârşit! În felul acesta, avem să ne petrecem noaptea 
tare vesel. 


Ci în clipita aceasta a istorisirii ei, Șeherezada văzu că se 
luminează de ziuă, și tăcu sfioasă. 


Dar când fu cea de a treizeci şi opta noapte, 
spuse: 


Mi s-a izvodit, o, norocitule sultan, că, după ce unul 

dintre arapii sudani îi îmbie să-și istorisească între ei 
ricina hadâmbiei lor, arapul Sauab, cel care ducea fe- 

[kiara şi sculele, luă cuvântul şi spuse: 

— Vreţi să vă istorisesc eu mai întâi pricina jugănirii 
mele? 

Ceilalţi doi răspunseră: 

— De bună seamă! grăbeşte-te să-i dai drumul! 

Atunci hadâmbul sudan Sauab spuse: 


POVESTEA ARAPULUI SAUAB, 
CEL DINTÂI HADÂMB SUDAN 


Aflaţi, dar, o, fraţii mei, că de-abia împlinisem vârsta 
de cinci ani când negustorul de robi m-a luat şi m-a 
dus din țara mea spre a mă aduce aici, la Bagdad. Şi 
m-a vândut unui oştean de la sarai. Omul i avea o 
fetiță care, la vremea aceea, avea trei ani. Aşa că am fost 
crescut laolaltă cu ea; şi eram desfătarea tuturor celor 

din casă când mă jucam cu fetiţa, când dănţuiam pen- 
tru ea nişte danţuri tare zăpăcite, şi când îi cântam cân- 
tecele pe care le ştiam; şi toată lumea îl iubea pe micuțul 
tuciurel. 

Am crescut astfel împreună şi am ajuns, eu la vârsta 
de doisprezece ani, iar micuța la vârsta de zece ani. Şi ne 
lăsau tot împreună, fără a ne despărţi. Încât, într-o bună 
zi, găsind-o singură într-un ungher ferit, m-am dus la 
ea, ca de obicei. 

Or taman la ceasul acela fetiţa fusese îmbăiată la 
hammamul din casă şi mirosea de departe tare frumos, 
şi era dulce, şi înmiresmată, și strălucită toată; iar chipu-i 
era ca luna în cea de a patrusprezecea noapte a ei. Când 
mă văzu, veni fuga la mine şi începurăm să ne jucăm, 
să ne hârjonim şi să facem un potop de nebunii; şi mă 
muşca, iar eu o zgâriam, şi mă ciupea, iar eu la fel, până 
ce, după o bucată de vreme, zebbuleţul meu se îndârji 
şi se vânzoli şi se făcu cât o cheie mare şi se mârgăsi pe 
sub cămăşuța mea. Atunci copila începu să râde și se 
repezi pe mine şi mă dobori la pământ pe spate şi se sui 
allee pe vintrele mele, şi-apoi începu să se zgâlțâie şi să 
mă zgâlțăie, şi până la urmă îmi scoase în vileag mârgă- 
sia. Când i se vădi bruzulucul, puse mâna şi începu să-și 
aline cu el pârdălniciile, da numai peste șălvăraşii pe 
care îi avea pe ea. Da tot zbuciumul acela îmi spori po- 
jarul şi ajunsei de-o îmburdii bine şi mă îmburdi şi ea 
şi se agăă de gâtul meu şi mă strânse din toate puterile. 
Şi iacătă că deodată, habar n-am cum, pojărnicia răz- 
bătu ca un cui prin şălvăraşi şi-i sparse, şi dintr-odată fe- 
cioria i se duse. 

La urmă, fetiţa începu iar să râdă şi să mă strângă în 
brațe şi să mă alinte; da eu rămăsei speriat de ceea ce ră- 
pisem şi, fără a mai zăbovi, mă smulsei din mâinile mi- 
cuţei mele stăpâne şi o luai la fugă şi mă dusei să mă 
ascund la un arăpel prieten cu mine. 

Tar fetiţa nu zăbovi să se întoarcă în casă: şi îndată 
maică-sa, văzându-i rochiţa terfelită şi șălvărașii stră- 
unși, scoase un țipăt mare şi cercetă ce se afla între gai- 
mic fetiţei; şi văzu ce văzu! Şi se prăbuşi pe spate şi 
leşină de pe-a şi de mânie. Da îşi veni în fire şi, 
cum la urma urmei lucrul era de neîndreptat, nu zăbovi 
să se potolească şi să ieie toate grijile de a mototoli bu- 
clucul şi mai cu seamă de a tăinui beleaua față de soțul 
ei, părintele copilei. Şi izbuti, şi îndură aşa vreme de 
două luni, răstimp în care până la urmă mă găsi şi nu 
contenea să mă alinte şi să-mi trimită tot soiul de daruri 
mărunte, ca să mă facă să mă întorc la casa stăpânului 
meu. Şi, după ce mă întorsei acasă, urmară a nu-mi po- 
meni nimic despre belea şi a o tăinui cu grijă față de ta- 
tăl fetei, care de bună seamă că m-ar fi omorât; şi nici 
mama fetiţei, nici nimeni altcineva nu îmi doreau atâta 
rău, întrucât tare mă mai îndrăgeau. 

La capătul acelor două luni, mama fetei izbuti s-o 
logodească cu un bărbier tânăr, care era bărbierul părin- 
e fetei şi care venea adesea în casă spre a-l bărbieri. 
Şi mama îi statori o zestre din banii ei şi îi făcu haine de 
nuntă şi îşi dădu toate silințele. Pe urmă chibzuiră să 
prăznuiască nunta. Și atunci fu chemat bărbierul cel 
tânăr cu sculele lui; şi mă înhățară, şi bărbierul îmi legă 
boşiţele şi îmi tăie cele două ouşoare și, într-o clipită, 
mă lăsă hadâmb. Și prăznuirea însurătoarei se desfăşură, 
iar eu fusei făcut hadâmbul tinerei mele stăpâne, şi de 
aci înainte trebui să merg înaintea ei oriunde se ducea, 
fie la suk, fie în vreo ospeție, fie pe la casa părintească. 
lar maică-sa făcu lucrurile aşa de tainic, încât nimeni 
nu ştiu nimic despre păţanie, nici ginerele, nici rudele, 
nici prietenii. Şi ca să-i încredințeze pe oaspeți de fecio- 
ria fetei, maică-sa tăie un porumbel şi mânji cu sângele 
lui cămaşa miresei şi, după datină, trimise cămașa, pe la 
sfârşitul nopţii, în sala de zaiafet, să fie cercetată pe rând 

de toate muierile poftite la nuntă, care lăcrimară de 
duioşie. 

Și din ceasul acela m-am mutat, împreună cu tânăra 
mea stăpână, în casa bărbierului, soțul ei. Și putui, în 
felul acesta, să mă desfăr nepedepsit, după voia şi în 
măsura puterilor mele, cu frumuseţea şi cu desăvârşirile 
trupului ei dulce. Că ouşoarele mi se duseseră, drepturi, 
da zebbul îmi rămăsese. Aşa că puteam, fără primejdie 
şi fără griji, s-o sărut mai departe şi s-o strâng în brațe 
pe stăpâna mea cea mică, până la moartea ei, şi cea a 
soțului ei, şi a mamei, şi a tatălui ei. Atunci ajunsei, 
după pravilă, bun al vistieriei, şi pe urmă hadâmb prin- 
tre hadâmbii de la sarai. Şi-aşa iacătă-mă tovarăș cu voi, 
o, fraților arapi! 

Şi-aceasta-i pricina jugănirii mele şi pricina hadâm- 
biei mele. Şi-acuma, pacea fie asupra-vă! 

Cu vorbele acestea arapul Sauab răcu, iar cel de al 
doilea arap, Kafur, luă vorba şi spuse: 


POVESTEA ARAPULUI KAFUR, 
CEL DE AL DOILEA HADÂMB SUDAN 


Aflaţi, dar, o, fraților, că aveam opt ani la începutul 
poveştii mele. Da eram de mult tare iscusit la dibăcia de 
a minți; şi în fiecare an, numai o dată pe an, îi trăgeam 
negustorului de robi o minciună de-i plesnea fadal şi 
cădea cu zgaidele în sus. Încât negustorul de robi ajunse 
să vrea a se descotorosi de mine cât mai iute şi mă duse 
în mâinile telalului din mezat şi îi spuse să mă strige în suk 
astfel: „Cine vrea să cumpere un arăpel cu meteahna 
lui?“ Şi telalul porni să străbată cu mine toate sukurile, 
strigând ae ni acelea. Şi îndată un isteț dintre negus- 
torii din suk veni şi îl întrebă pe telal: 

— Da care-i meteahna arăpelului? 

El răspunse: 

„e Este aceea de a spune în fiecare an o minciună, o 
singură minciună, nu mai mult! 

Negustorul întrebă: 

— Şi ce preţ s-a hotărât pentru arăpelul acesta cu me- 
teahna lui? 

El răspunse: 

— Numai şase sute de drahme. 

Negustorul zise: 

Ti: Şi ia şi tu douăzeci de drahme pentru misitie. 

Şi pe loc fură adunaţi martorii la vânzare, şi târgul se 
încheie între telal şi negustorul din suk. Atunci telalul 
mă duse la casa noului meu stăpân, luă banii şi misitia, 
şi plecă. 

Stăpânul meu nu se zgârci să mă îmbrace curat şi 
într-un fel care îmi şedea bine; şi şezui așa la el un an în- 
treg fără niciun necaz. Da veni al doilea an, şi se pre- 
vestea ca un an binecuvântat, plin de roadă şi cu e mn 
de poame. Încât negustorii nu şovăiră a-şi da ospeţe 
unii altora pe la grădini; şi fiecare la rându-i se întrecea 
să facă târguieli pentru zaiafet, până ce veni şi rândul 
stăpânului meu. Atunci stăpânul meu îi pofti pe negus- 
tori la o grădină a lui afară din cetate, şi porunci să se 
care acolo tot ce era de trebuinţă ca mâncare şi băutură; 
şi toată lumea şezu jos să bea şi să mănânce, de dimi- 
neață până la prânz. Atunci stăpânul meu avu trebuință 
de un anume lucru, pe care îl uitase acasă și îmi zise: 

— O, robule, încalecă pe catârca mea şi du-te iute acasă 
să-i ceri stăpânei tale cutare lucru, şi dă zor de te întoarce. 

lar eu mă supusei poruncii şi pornii cu toată graba 
spre casă. 

Când ajunsei aproape de casă, începui să scot nişte 
ţipere amarnice și să vărs niște lacrimi mari; şi numai- 
decât mă înconjură o liotă de locuitori de pe uliţă şi din 
mahala, mari şi mici. Şi muierile îşi iţiră capetele pe la 
uşi şi pe la ferestre, iar soția stăpânului meu îmi auzi 

ţipetele şi veni să deschidă, urmată de fetele ei; şi toate 
mă întrebară ce pricină mă aducea aşa. 

Eu răspunsei, plângând: 

— Stăpânul meu, care şedea în grădină cu oaspeţii, a 
plecat o clipită ca să se ducă lângă un zid, pentru o ne- 
voie. Şi deodată zidul s-a prăbuşit, şi stăpânul meu a 
pierit sub dărâmături. Eu atunci, speriat, am sărit pe 
catârcă şi-am venit în fuga mare să vă dau de ştire cum 
stă treaba. 

Când auziră vorbele mele, femeia şi fetele începură 
să scoată niște pipete amarnice, să-și sfâşie hainele şi să 
se plesnească pe obraji şi pe cap cu palmele; şi toți ve- 
cinii veniră fuga şi le înconjurară. Pe urmă soția stăpânu- 
lui meu, în semn de jale mare, precum e datina la moartea 
fără de veste a capului casei, începu să răstoarne casa, să 
sfarme şi să spargă polițele şi lucrurile, să le arunce pe 
ferestre, să facă seal ce se putea face praf, şi să smulgă 
uşile şi ferestrele. Pe urmă puse să fie vopsite toate zi- 
durile pe dinafară cu albastru şi lipi pe ele fleoaşte de 
noroi. Şi ţipă la mine: 

— Kafur, ticălosule, ia uite cum stai înțepenit! pune 
mâna şi ajută-mă să sparg dulapurile, să sfărâm toate 
sculele şi să fac cioburi toate farfuriurile! 

Eu atunci, fără a mai avea trebuinţă de alt îndemn, 
mă repezii cu toată inima şi mă apucai să sparg şi să 
sfarm tot, şi dulapuri, şi lucruri scumpe, şi farfuriuri; 
pusei pe foc şi chilimurile, şi paturile, şi perdelele, şi çe- 
săturile cele de preţ, şi perinele; când isprăvii, mă apu- 
cai şi de casă şi mă repezii la tavane şi la pereţi, şi stricai 
totul din temelie până în creşte. Și în toată vremea asta 
nu conteneam să mă jelui şi să mă bocesc: 

— O, bietul meu stăpân! o, nenorocitul meu de stăpân! 

După asta, stăpâna mea şi fetele ei îşi aruncară iaş- 
macele şi, cu chipurile dezvelite şi cu pletele deşirate, 
ieşiră în uliţă şi îmi ziseră: 

— O, Kafur, ia-o înaintea noastră ca să ne arăţi dru- 
mul şi du-ne la locul unde a fost îngropat stăpânul tău 
sub dărâmături. Că trebuie să-l scoatem de acolo ca să-l 
punem în sicriu, şi să-l aducem acasă, şi-apoi să-i facem 
slujbele de înmormântare care i se cuvin! 

Atunci o luai înaintea lor, ţipând întruna: 

— O, bietul meu stăpân! 

Şi toată lumea venea după mine, cu femeile cu fețele 
dezvelite şi cu părul răvășit, țipând şi gemând. Și încet, 
încet alaiul nostru spori cu toți locuitorii de pe toate 
ulițele pe care le străbăteam, bărbaţi, femei, copii, fete şi 
babe; şi toți se băteau peste față și plângeau până peste 
poate. Iar pe mine mă apucă cheful să-i duc să înconjure 
cetatea şi-i făcui să străbată toate ulițele; și toți trecătorii 
întrebau ce s-a întâmplat, şi li se povestea ce mă auziseră 
pe mine spunând, şi strigau atunci: „Nu este putere şi 
tărie decât întru Allah cel Preaînalt şi Atotputernic!“ 

Estimp, câţiva o povățuiră pe femeia stăpânului meu 
să meargă mai întâi să-l caute pe valiu! şi să-i istorisească 
nenorocirea. Şi toţi merseră la valiu, pe când eu le spu- 
sei că mă duc înaintea lor la grădină, la năruiturile care 
îl îngropaseră pe stăpânul meu. 


Ci în clipa aceasta a istorisiri ei, Șeherezada văzu că se lu- 
minează de ziuă, şi tăcu sfioasă. 


Dar când fu cea de a treizeci şi noua noapte, 
spuse: 


Mi s-a izvodit, o, norocitule sultan, că hadâmbul 
Kafur îşi urmă astfel istorisirea pățaniei sale: 


1 Valiul avea și funcţia de şef al poliţiei oraşului. 

Eu atunci fugii la grădină; iar femeile, cu toți ceilalți, 
se duseră la valiu şi îi povestiră întâmplarea. Atunci va- 
liul se sculă și încălecă pe cal şi luă cu el nişte robi în- 
cărcaţi cu lopeţi şi cu cazmale, cu saci şi cu coșuri; și 
toată lumea a calea grădinii, urmând arătările mele. 

Eu la rându-mi îmi pusei țărână pe cap, începui să 
mă plesnesc peste față şi ajunsei la grădină, țipând: 

O, biata mea stăpână! vai, bietele mele stăpâne cele 
! uf, stăpânii mei stăpâni! 

Şi ajunsei aşa între oaspeți. Când mă văzu — cu capul 
plin de țărână şi bătându-mă peste ochi şi țipând: „Vai, 
cine o să mai aibă grijă de mine de aci înainte? Uf, ce 
femeie are să mai fe vreodată atâta de bună ca biata 
mea stăpână!“ — stăpânul meu se schimbă la chip şi se 
şofrăni de tot, şi îmi zise: 

— Ce ai, o, Kafur? Şi ce s-a întâmplat, spune? 

Eu spusei: 

— O, stăpâne al meu, când mi-ai dat poruncă să mă 
duc la stăpâna mea să caute ceea ce ai cerut, am ajuns 
şi am asi casa toată prăbuşită, şi îngropate sub dărâ- 
măturile ei şi pe stăpâna mea, şi pe fetele ei! 

El atunci strigă: 

— Stăpâna ta n-a putut să scape? 

Eu spusei: 

— Vai, nu! Nimenea n-a scăpat; cea dintâi care a fost 
lovită a fost chiar stăpâna mea cea mare! 

El îmi zise: 

— Da stăpâna ta cea mică, cea mai mică dintre copi- 
lele mele, n-a izbutit să scape? 

Eu spusei: 

— Păi nu! 

El îmi zise: 

— Da catârca, nici ea n-a izbutit să scape, catârca, 
aceea pe care o călăresc eu de obicei? 

Eu răspunsei: 

— Nu, o, stăpâne al meu, că zidurile casei şi zidurile 
grajdului s-au prăbuşit peste tot ce era viu în casă, până 


mi 

şi peste oi, şi peste gâște, și peste găini! Şi toate au ajuns 
o grămadă de carne storşită şi au pierit sub dărâmături. 
Și nu a mai rămas nimic. 

El îmi zise: 

— Şi nici baremi stăpânul tău cel mare, cel mai mare 
dintre băieţii mei? 

Eu spusei: 

— Vai, nu! Nu mai e nimenea viu. Şi nu mai e nici 
casa, nici cei din ea. Şi nu mai e nici baremi o urmă din 
toate. Cât despre oi, despre gâşte şi despre găini, la cea- 
sul de-acuma trebuie să fie prada pisicilor şi a câinilor. 

Când stăpânul meu auzi vorbele mele, lumina se 
preschimbă în ochii lui în neguri; îşi pierdu toată sim- 
ţirea şi toată vrerea; şi picioarele i se ologiră; şi vinele i se 
damblagiră; şi spinarea i se frânse. Pe urmă începu să-şi 
rupă hainele şi să se bată peste ochi, şi să-şi smulgă turba- 
nul de pe cap. Şi nu conteni să se zbuciume aşa şi să se 
bată, decât când îşi văzu tot chipul plin de sânge. Şi 
strigă: „Of, copiii mei! of, nevasta mea! of, ce prăpăd! of, 
ce nenorocire se asemuie cu a mea!“ Pe urmă toți negus- 
torii începură să se vaicăre la fel şi să plângă cu el, spre 
a-i arăta mila lor, şi îşi sfâşiară hainele la fel. 

După care, stăpânul meu, urmat de toți oaspeții, 
plecă de la grădină, dându-și întruna lovituri amarnice, 
mai cu seamă peste ochi. Și ajunse ca un om beat. Da 
de-abia ieşi pe poarta grădinii, că văzu un vârtej mare 
de praf şi auzi nişte țipete mari de jelanie. Și îndată îl 
văzu pe valiu, cu toţi oamenii săi şi urmat de femeile ca- 
sei, de toți locuitorii din mahala şi de toți trecătorii care 
li se alăturaseră de-a lungul drumului, dornici să afle 
cum s-a petrecut nenorocirea. Şi toată lumea plângea 
şi se tânguia. 

Cea dincăi ființă cu care stăpânul meu se întâlni ochi 
focai fu stăpâna mea, soția lui, şi, în urma ei, fetele 
sale. 

La vederea lor, stăpânul meu rămase năuc şi îşi simţi 
mințile cum îşi iau zborul; pe urmă începu să râdă şi 
toți se aruncară în braţele lui şi i se agățară de gât, plân- 
gând și spunând: 

— O, tată! binecuvântat să fie Allah că te-a scăpat! 

El le zise: 

— Da voi cum aţi scăpat şi ce-aţi pășit acasă? 

Soţia lui spuse: 

— Binecuvântat fie Allah, carele ne-a ajutat să-ți vedem 
chipul nevătămat! Da cum ai făcut de-ai scăpat şi-ai ieşit 
de sub dărâmături? Că noi, precum vezi, suntem teferi şi 
sănătoși. Şi fără ştirea năprasnică pe care Kafur a venit să 
ne-o aducă, nu s-ar fi întâmplat nimic nici acasă! 

El se minună: 

— Ce ştire? 

Ea spuse: 

— Kafur a venit acasă, cu capul gol, cu hainele sfâşia- 
te, şi țipând: „O, bietul meu stăpân! O, nenorocitul meu 
de stăpân!“ Noi i-am zis: „Da ce este, o, Kafur?“ El a spus: 
„Stăpânul meu s-a cuicit lângă un zid ca să-şi îndepli- 
nească o nevoie, când deodată zidul s-a prăbuşit şi l-a 
îngropat de viu!“ 

Atunci stăpânul meu, la rându-i, le spuse: 

— Pe Allah! păi Kafur a venit chiar adineaori la mine 
țipând: „O, stăpâna mea! o, bieţii copii ai stăpânului 
meu!“ Eu i-am zis: „Da ce este, o, Kafur?“ El mi-a spus: 
„Stăpâna mea s-a prăpădit, şi ea şi toți copiii, sub dărâ- 
măturile casei!“ 

Cu asta, stăpânul meu se întoarse spre mine şi văzu 
că eu îmi turnam mai departe țărână în păr şi mă jelu- 
iam, şi îmi sfâşiam hainele, şi îmi azvârleam cât colo 
turbanul. Atunci îmi aruncă un strigăt năprasnic, spre 
a-mi spune să mă apropii. Şi mă dusei la d, şi îmi zise: 

— A, rob ticălos! cobe de arap, pui de lele și plod de 
cățea! o, blestemat din neam blestemat! Pentru ce ne-ai 

pricinuit toate necazurile astea şi ne-ai stârnit toate bu- 
clucurile astea? Da, pe Allah! am să te pedepsesc pe mă- 
sura fărădelegii tale, am să-ți despart pielea de pe trup 
şi trupul de pe oase! 

Eu atunci, fără nicio sfială, îi spusei: 

— Pe Allah! ia să te văd că îmi faci vreun rău cât de 
mic, după ce m-ai cumpărat cu meteahna mea, şi asta 
de faţă cu martori, şi martorii au să mărturisească toți 
că m-ai cumpărat fiind prevestit. Aşa că ştiai că me- 
teahna mea este să trag o minciună pe fiecare an; şi-apoi 
aşa au strigat şi telalii. Or, chiar sunt dator să te preves- 
tesc că tot ce am făcut nu este decât o jumătate dia min- 
ciună şi că până la sfârşitul anului îmi rămâne să făptuiesc 
cea de a doua jumătate a minciunii întregi, pe care tre- 
buie s-o împlinesc! 

La vorbele acestea, stăpânul meu strigă: 

— O, tu, cel mai spurcat şi cel mai afurisit dintre toți 
arapii, ce! tot ce-ai săvârşit nu este decât o jumătate de min- 
ciună? Chiar că asta-i o pacoste peste măsură! Du-te, câine 
şi pui de cățea, te izgonesc! Eşti slobod de orice robie! 

Eu îi răspunsei: 

— Pe Allah! dacă tu mă slobozeşti, eu nicidecum! Că 
eu nu vreau să te slobozesc până nu s-o încheia anul şi 
nu mi-oi împlini şi cealaltă jumătate a minciunii! Nu- 
mai atunci urmează să mă la la suk și să mă vinzi la 
preţul la care m-ai cumpărat, cu meteahna mea. Iar acu- 
ma nu poți să mă lepezi, întrucât nu am niciun fel de 
meserie spre a-mi ţine zilele. Şi tot ceea ce îţi spun este 
lucru legiuit, şi pecetluit în chip legiuit de către legiui- 
tori încă de când am fost cumpărat! 

Pe când noi vorbeam în felul acesta, toţi locuitorii 
care veniseră acolo ca să fie de faţă la înmormântare în- 
trebară ce s-a întâmplat. Atunci li se povesti, și valiului, 
şi tuturor negustorilor, şi tuturor prietenilor, minciuna 
pe care o trăsesem, și li se spuse: 

— Da toate astea nu sunt decât numai o jumătate de 
minciună! 

La lămuririle date, toți cei de faţă rămaseră uluiți 
peste măsură şi găsiră că jumătatea aceea era încă tare 
nemăsurată. Şi mă afurisiră şi îmi aruncară tot soiul de 
ocărâturi care de care mai amarnice. Da eu stătui dârz, 
râzând şi spunând: 

— Cum poate să mă certe, de vreme ce m-a cumpărat 
cu meteahna mea? 

Ajunserăm în curând pe ulița pe care locuia stăpânul 
meu; și văzu că toată casa lui nu mai era decât o grăma- 
dă de dărâmături, şi află că eu fusesem cel care săvârşise 
stricăciunile cele mai mari şi că spărsesem lucrurile care 
preţuiau mulți bani; că soția lui îi spuse: 

— Kafur a spart lucrurile, şi vasele, şi farfuriurile, şi 
el a pustiit tot! 

Și mânia stăpânului meu nu făcu decât să sporească; 
şi zise: 

— În viaţa mea n-am văzut pui de târfă, un plod al 
ruşinii ca ticălosul ăsta de arap! Și mai are nas și să spu- 
nă că toate astea nu sunt decât o jumătate de minciună! 
Ce are să fie, dar, când are să fie o minciună întreagă? 
Păi atunci are să fie prăpădul, măcar al unei cetăți În- 
tregi, ori a două cetăți! 

Cu asta, mă duse pe sus la valiu, care porunci să mi 
se tragă o bătaie bună, de-mi pierdui simțirea şi căzui le- 
şinat. 

Pe când mă aflam în starea aceea, trimiseră după un 
bărbier cu sculele lui, care mă scopi şi apoi îmi arse rana 
cu fierul roşu. Şi când mă deşteptai, mă pomenii că nu 
mai aveam niciun ou şi că ajunsesem hadâmb pe toată 
viața mea de aci încolo. Atunci stăpânul meu îmi zise: 

— Aşa precum mi-ai ars tu inima, încercând să-mi 
răpeşti ce aveam mai scump, tot aşa eu, la rându-mi, îţi 
ard inima răpindu-ţi ce ai tu mai scump! 

Pe urmă mă luă cu el la suk şi mă vându pe un preț 
cu mult mai mare decât cel la care mă cumpărase, în- 
trucât ajunsesem mai scump, dat fiind că fusesem făcut 
hadâmb. 

De-atunci nu am mai contenit să arunc zâzania și 
tulburarea în toate casele în care am fost luat ca hadâmb; 
şi am trecut de la un stăpân la altul, de la un emir la alt 
emir, de la un navab la alt navab, după vânzări şi cum- 

ărări, până ce într-o zi am ajuns în stăpânirea saraiu- 
hui emirului drept-credincioşilor. Da am decăzut rău, 
şi puterile mi-au slăbit odată cu pierderea ouălor mele. 

Şi-așa-i, o, fraților, cu pricina jugănirii şi cu pricina 
hadâmbiei mele. Am isprăvit! Uassalam! 


Cei doi arapi, după ce ascultară povestea tovarăşului 
lor Kafur, începură să râdă şi îi spuseră: 

— Eşti o pamane afurisită, plod de pramatie! Iar min- 
ciuna ta a fost o minciună năprasnică! 

Pe urmă, cel de al treilea arap, pe care îl chema Bakhita, 
luă vorba la rândul lui şi, întorcându-se spre cei doi soți 
ai săi, le spuse: 


POVESTEA ARAPULUI BAKHITA, 
CEL DE AL TREILEA HADÂMB SUDAN! 


Aflaţi, o, feciori ai moşului meu, că tot ceea ce am 
auzit aici este de râs şi de nimic. Am să vă istorisesc şi 
eu pricina pierderii ouălor mele şi temeiul hadâmbiei 
ale, şi aveţi să vedeți că mi s-ar fi cuvenit încă şi mai 
rău! întrucât am încălărat-o pe stăpână-mea, şi m-am 
ticăloşit cu copilul, fiul stăpânei mele. 


! Povestea celui de al treilea hadămb lipsește din toate manuscrisele 
cunoscute ale celor O mie şi una de nopți. 


A treizeci şi noua noapte 303 


Dar amănuntele acelei ticăloşii sunt atâta de nemai- 
pomenite şi atâta de împănate cu buclucuri, că acuma 
ar fi prea lung să vi le povestesc. Întrucât, o, verişcanilor, 
iacătă că se luminează de ziuă, şi au să ne prindă zorii 
până a mai avea vreme să săpăm groapa şi să aruncăm 
în ea lada pe care am cărat-o până aici; şi poate că atunci 
avem să ne înfundăm amarnic şi să ne primejduim a ne 
pierde sufletul. Aşa că hai să îndeplinim treaba pentru 
care am fost trimişi aici; după care, nu am să preget a 
vă istorisi şartul ticăloșeniei şi al hadâmbiei mele. 

Cu vorbele acestea, arapul Bakhita se sculă, şi se scu- 
lară şi ceilalți doi, bine odihnijţi, şi tustrei, la lumina fe- 
linarului, începură să sape pământul, ca să facă o groapă 
pe măsura lăzii; Kafur şi Bakhita săpau, iar Sauab strân- 
gea pământul în coşuri şi îl arunca afară; şi tot aşa, până 
ce săpară o groapă adâncă de o jumătate de stat de om, 
şi puseră lada în ea şi o acoperiră cu pământ, şi neteziră 
locul. După care, îşi luară uneltele şi felinarul, ieşiră din 
turbehă, închiseră poarta şi plecară grabnic. 

lac-aşa! iar Ghanem ben-Ayub, tot pitit în vârful 
palmierului, ascultase toate vorbele acelea şi îi văzuse 
pe hadâmbi plecând. După ce se încredință pe deplin că 
rămăsese singur, începu să-și bată capul gândind la ce-o 
fi în ladă, şi îşi zise: „Cine ştie cam ce-ar putea să fie în 
lada aceea!“ Da încă nu izbuti a se hotări să se dea jos 
din palmier, de frica întunericului, şi aşteptă să se iveas- 
că cele dintâi mijiri ale zorilor de zi. Atunci se lăsă jos 
din palmier şi începu să scobească pământul cu mâinile, 
şi nu se mai opri decât după ce scoase lada la iveală şi o 
trase din groapă. 

Luă atunci un pietroi şi începu să izbească în lacătul 
care închidea capacul lăzii şi, până la urmă, îl sparse, Şi 
săltă capacul. Şi găsi în ladă o copilă, nicidecum moartă, 
ci adormită, întrucât răsuflarea ei suia şi cobora într-un 

chip dulce și statornic, şi pesemne că nu era decât sub 
puterea vreunui banj’. 

Copila aceea era de o frumuseţe fără de asemuire şi 
avea un obraz gingaș, şi dulce, şi răpitor. Era încărcată 
de giuvaieruri, de nestemate și de tot felul de odoare; 
avea la gât un gherdan de aur bătut cu geme scumpe, la 
urechi nişte cercei dintr-o singură piatră minunată, iar 
la gleznele de la mâini şi de la picioare nişte brățări de 
aur şi de adamante; şi toate trebuie să fi prețuit cu mult 
mai mult decât toată domnia unui sultan. 

După ce Ghanem ben-Ayub se uită bine la copilan- 
dra nurlie şi se încredinţă că nu păţise nicio silnicie din 
partea dezmățaţilor de hadâmbi care o căraseră până 
acolo şi vruseseră s-o îngroape de vie, se aplecă spre ea 
şi o luă în brațe şi o puse uşurel pe pământ, întinsă pe 
spate. Când fetişcana răsuflă aerul proaspăt care îi intră 
în nări, culoarea obrajilor i se însufleți, şi scoase un sus- 
pin mare, şi tuşi, şi strănută; şi, la mişcarea aceea, îi căzu 
din gură o bucată mare de banj, în stare să culce şi un 
elefant răstimp de la o noapte până la cealaltă noapte. 
Atunci fata deschise ochii, şi ce ochi! şi, încă sub pute- 
rea banjului, îşi întoarse privirile vrăjitoare către Ghanem 
ben-Ayub şi rosti cu glas murmurător şi cu un fel de a 
grăi gingaş şi învăluitor:: 

— Da unde eşti, micuța mea Riha? vezi că mi-e sete! 
Grăbeşte de mă răcoreşte! Da tu unde eşti, Zahra?? şi tu, 


| Banjul este narcoticul cunoscut mai mult sub numele de haşiş. 
2 În varianta lui M. A. Salie, fata se exprimă mai întâi în versuri: 
Mângăie-l, vânt, pe cel preaînsetat 
Căruia nimeni setea nu-i adapă 
Și nu-i alintă sufletul aprins 
Măcar cu-o gură proaspătă de apă. 
3 Numele pe care le strigă fata aici sunt cele ale roabelor sale. În tra- 
ducerea lui M. A. Salie, nu Rihă (în traducere: Adiere) este strigată întâi, ci 
Zahra (mai corect: Zahr-ali-Bustan, adică, în traducere, Floare de grădină). 

Sabiha’? şi tu, Sagarat Al-Dorr? și tu, Nur Al-Hada?? şi 
tu, Nagma? şi tu, Subhia”? şi tu, mai ales, micuța mea 
Nozhat, o, dulceațo, o, gingaşo Nozha”? Oare unde 
sunteți, de nu răspundeţi? 

Şi cum nimeni nu răspundea, până la urmă copila 
deschise ochii cu totul şi se uită de jur împrejurul ei şi, 
speriată, strigă: 

— Vai de mine! ia uite că sunt singură între mor- 
minte! Oh! cine a putut să mă ia și să mă răpească din 
saraiul şi din iatacul meu cel cu perdele frumoase şi cu 
chilimuri mândre, ca să mă arunce aici, între nişte pie- 
tre de mormânt? Da ce făptură poate vreodată să ştie ce 
stă ascuns în afundul inimilor? O, Tu, acela carele ştii 
tainele cele mai închise, o, Atoateîmpărţitorule, tu ai să 
ştii să deosebeşti şi bunii şi răii la ziua Învierii şi la cea- 
sul judecății tale! 

Şi-aşa! lar Ghanem şedea înmărmurit pe cele două 
picioare ale lui. Apoi înaintă şi spuse: 

— O, crăiță a frumuseţii, tu, cea al cărei nume trebuie 
să fie mai dulce decât mustul de curmală şi al cărei mij- 
locel este mai mlădiu decât ramura de palmier; eu sunt 
Ghanem ben-Ayub; şi aici chiar că nu se află niciun sa- 
rai cu perdele şi nici morminte cu morţi, dar se află robul 
tău trimis anume de către Stăpânul Aoateştiutor și Atot- 
putinte spre a te pune la adăpost de orice necaz, a te 
apăra de orice supărare şi a te ajuta să răzbați la rosturile 


1 Mai corect, Sabihe — adică Frumoasa. 

2 Mai corect, Segeret-ad-durr — adică Ramură de mărgăritare. 

3 Mai corect, Nur-ali-huda — adică Lumina dreptei credinţe. 

+ Adică Steaua nopții 

5 Corect, Nadsmet as-subh — adică Steaua dimineții. 

* Mai corect, Nuzhe — adică Fermecătoarea. 

7 La M. A. Salie, mai sunt strigate: Hulve (adică Dulcea, cuvânt care a 
ajuns în limba română, denumind produsul de cofetărie „halva“) şi Zarife 
(adică Eleganta, cuvânt ajuns în româneşte, ca turcism, sub forma de „zarif"). 

tale! Şi-atunci poate că şi tu ai să-mi dăruieşti bunăvoința 
ta, o, mult dorito! 

Pe urmă tăcu. 

După ce se încredință bine că tot ceea ce vedea era 
aievea, copila grăi: 

— Mărturisesc că nu este alt Dumnezeu decât numai 
unul Allah! Şi mărturisesc că Mahomed este trimisul 
lui Allah! 

Pe urmă se întoarse către Ghanem, se uită la el cu 
ochii ei strălucitori, îşi puse mâna la inimă şi rosti cu 
glasul ei dulce: 

— O, tinere binecuvântat, iată că mă trezesc în necu- 
noscut! Poţi să-mi spui cine m-a adus aici? 

El spuse: 

— O, stăpână a mea, au fost trei hadâmbi arapi care 
te-au adus într-o ladă. 

Pe urmă Ghanem îi istorisi copilei toată povestea, şi 
cum fusese el prins de noapte afară din cetate, şi cum 
ajunsese el s-o scoată afară din ladă, şi cum fără el ea ar 
fi murit înăbuşită sub pământ. Pe urmă o rugă să-i is- 
torisească şi ea povestea ei şi pricina acelei păţanii. Şi ea 
îi răspunse: 

— O, tinere, preamărit fie Allah carele m-a aruncat în 
mâinile unui om ca tine! Mă rog, aşadar, ţie, deocamdată 
să te ridici şi să mă pui îndărăt în ladă; pe urmă să te duci 
să cauţi pe drum vreun catârgiu ori vreun geambaş de vite 
de povară, care să poată să încarce lada aceasta; pe urmă 
să mă duci acasă la tine. Numai atunci ai să vezi ce fo- 
loase vei avea, şi te vei bucura, mulțumită mie, de tot felul 
de huzururi şi de noroc! Şi am să pot apoi să-ţi istorisesc 
toată povestea mea şi să-ți deştern pățaniile mele. 

La vorbele acestea, Ghanem fu bucuros foarte şi 
alergă numaidecât să caute vreun catârgiu; şi cum se şi 
luminase bine de ziuă, iar soarele ardea din toată strălu- 
cirea lui, treaba nu fu anevoioasă; peste un scurt răstimp, 

Ghanem se întoarse cu un catârgiu și, cum avusese grijă 
s-o pună pe copilă îndărăt în ladă, îl ajută pe catârgiu să 
suie lada pe spinarea catârului, şi luară grabnic calea spre 
casă. Şi, pe dea, Ghanem simţi că Teaia lui față 
de fată îi pătrunde inima; şi fu bucuros până peste poate 
gândindu-se că în curând avea să fie a lui copilandra 
aceea care, ca roabă la mezatele din suk, ar fi prețuit mai 
bine de zece mii de dinari de aur, şi care avea pe ea, ca 
giuvaieruri, pietre scumpe şi odoare de haine cine mai 
ştie de câtă avere! Şi, plin de socoatele lui voioase, i se pă- 
rea că nu mai ajunge odată acasă. Până la urmă, cu ca- 
târgiul după el, ajunse în bună pace, şi îl ajută pe catârgiu 
să dea jos lada şi s-o care în casă. 


Şi în clipita aceasta a istorisiri sale, Șeherezada văzu că se 
luminează de ziuă şi, cuminte, îşi curmă vorbele îngăduite. 


Dar când fu cea de a patruzecea noapte, 
spuse: 


Mi s-a izvodit, o, norocitule sultan, că Ghanem ben- 
Ayub ajunse în bună pace acasă cu lada, pe care o des- 
chise şi din care o scoase pe copilă. Fata cercetă casa și 
văzu că era o casă frumoasă, aşternută cu chilimuri de 
culori vii şi vesele, şi îmbrăcată cu țesături şi cu zarpale 
de mii de culori, şi odihnitoare la privit; şi calabalâcuri 
scumpe, şi multe alte lucruri; şi văzu legăturile cele mari 
de mărfuri şi de țesături scumpe, şi vigurile de mătăsuri 
şi de atlazuri, şi olurile pline cu burdufurile de musc. 
Pricepu atunci că Ghanem era un negustor mare, 
stăpân pe bogății multe. Ridică apoi iaşmacul cu care 
avusese grijă să-şi acopere chipul şi se uită cu luare- 
aminte la tânărul Ghanem; şi văzu că era frumos şi tare 
lipicios, şi îl îndrăgi, şi îi zise: 

— O, Ghanem, vezi şi tu că dinaintea ta nu îmi mai 
acopăr faţa! Da mi-e tare foame, şi te rog să-mi aduci re- 
pede ceva de mâncare! 

Şi Ghanem răspunse: 

— Pe capul şi ochiul meu! 

Şi alergă la suk şi cumpără un miel fript la cuptor, o 
tabla cu dalerri de soiul cel mai bun, pe care o luă de la 
negustorul de zaharicale, Hagi Soleiman, cel mai vestit 
negustor de dulciuri din Bagdad, o tabla cu halva, cu mig- 
"A cu fistic şi cu poame de toate neamurile, câteva ur- 
cioare pline cu vin vechi, şi la urmă nişte flori de toate 
felurile. Şi cără totul acasă şi rândui poamele în tăvile cele 
mari de farfuriu, şi florile în oluri scumpe, şi puse totul di- 
naintea fetei. Ea atunci îi zâmbi şi se lipi de el, îi aruncă 
mâinile împrejurul gâtului şi începu să-l strângă în brațe 
şi să-l alinte, şi să-i spună un potop de lucruri pline de 
dulceaţă. Şi Ghanem simți dragostea cum i se împlântă şi 
mai tare în carne şi în inimă. Pe urmă începură amândoi 
să mănânce şi să bea, până la căderea noptii; şi, în vremea 
asta, avură tot di? se deprindă unul cu altul şi să se 
îndrăgească, dat find că amândoi erau de aceeași vârstă şi 
de o frumuseţe la fel. După ce se lăsă noaptea, Ghanem 
ben-Ayub se duse şi aprinse candelabrele şi sfeşnicele; iar 
sala se lumină încă şi mai mult de strălucirea chipurilor lor 
decât de lumina lumânărilor. Pe urmă Ghanem aduse 
läutele cele desfătătoare, şi şezu jos lângă copilă, şi urmă 
a bea și a-i turna şi ei să bea, să-i umple pocalele şi să bea 
cu ea, pe urmă să se hârjonească cu ea potoape de hâr- 
joane alintate, şi să râdă, şi să cânte cântecele cele mai 
strălucite şi stihurile cele mai mlădioase, şi toate astea nu 
făcură decât să tot sporească în ei patima pe care o simțeau 
unul faţă de celălalt. Încât binecuvântat să fie şi ES 
acela carele împreună inimile și leagă dragostele! 

Ghanem şi copila nu îşi conteniră hârjoanele şi zaia- 
fetul decât la ivirea zorilor dimineții. Şi, cum până la 

urmă somnul le îngreuie pleoapele, adormiră unul în 
braţele celuilalt, dar fără a făptui nimic, în ziua aceea, 
pe deplin. 

De cum se trezi, Ghanem nu vroi să rămână zăbav- 
nic cu purtările cele alese, şi alergă la suk să cumpere tot 
ce putea să fie de trebuinţă pentru ziua aceea, precum 
carne, și zarzavaturi, și poame, şi flori, şi vinuri; şi aduse 
totul acasă, şi şezu jos lângă copilă, şi începură amândoi 
să mănânce cu poftă, până ce le fu de ajuns, după care 
Ghanem aduse Kerk; şi amândoi începură să bea și 
să se hârjonească, până ce se îmbujorară la chip, obrajii 
li se rumeniră şi ochii li se făcură mai negri şi mai strălu- 
citori. Atunci sufletul lui Ghanem ben-Ayub râvni cu 
aprindere s-o sărute pe copilă şi să se bucure de ea. 

Şi Ghanem spuse: 

— O, sultana mea, îngăduieşte-mi să te sărut pe gură, 
pentru ca sărutul acela să-mi răcorească focul din lăun- 
truri! 

Ea răspunse: 

— O, Ghanem, mai așteaptă oleacă, să mă îmbăt și 
să-mi pierd stânjeneala şi chibzuinţa; şi atunci am să-ţi 
îngăduiesc, pe furiş, să iei sărutarea aceea de pe gura 
mea, întrucât atunci nu am să-ți mai simt buzele cum 
mă sărută! 

Spuse, şi, cum începuse să se cam amețească, se ri- 
dică drept pe cele două picioare ale sale şi se descotorosi 
de toate rochiile de pe ea şi nu îşi mai lăsă pe trup decât 
cămăşuţa cea subțire, şi peste plete decât vălul cel stră- 
veziu de mătase albă cu fluturaşi de aur. 

La priveliştea aceea, dorința zvâcni în Ghanem, care 
spuse: 

— O, stăpâna mea, mă laşi acuma să-ţi gust gura? 

Copila răspunse: 

— Pe Allah! acela-i un lucru pe care chiar că nu pot 
să ţi-l îngăduiesc, o, Ghanem al meu, întrucât este un 

lucru oprit amarnic şi care stă scris colea pe şiretul de la 
şalvarii mei! Şi nu pot să ţi-l arăt acum. 

Atunci Ghanem, din pricina acelei oprelişti de a făp- 
tui ceea ce atâta de tare îl ardea să făptuiască, îşi simţi 
inima clocotind de patimă, şi cântă, însoțindu-se cu lă- 
uta, stihurile acestea ticluite atunci: 


Vrui, de la cea de care zac, 
Doar un sărut, să-mi fie leac. 


„Ba nu! Ba nu!“ îmi ră ea. 
Iar eu răspund: „Ba da! Ba da!“ 


Ea zice: „Ah, sărutu-l vrei? 
Poate cu sila să mi-l iei!“ 


„Cu sila? Și-un sărut în silă 
Își are hazul lui, copilă!“ 


„Ba nu! Ba nu! Nu pentru mine! 


Allah măritul ştie bine! 


Mie iubirea viclenită 
Îmi lasă inima cernită. 


Sărutu-n silă n-are haz 
Decât poate pe vreun izlaz, 


Furat la umbră de căpițe 
De pe la biete ciobăniţe. “ 


După cântecul acela, Ghanem simţi că sporeşte şi 
mai tare clocotul nebuniei şi al îmboldirilor lui, şi po- 
jarurile izbucnite în lăuntrurile sale. Şi-aşa! Iar copila 
nu-i dăruia nimic, măcar că îi arăta toate semnele unei 


312 O mie şi una de nopţi 


patimi împărtășite. Şi o ţinură aşa mai departe, el aprins 
cu totul și ea nedând nimic, până la căderea nopții. 
Atunci Ghanem se ridică şi aprinse sfeşnicele, şi lumină 
candelabrele, și făcu toată sala să strălucească. Pe urmă 
se duse să se arunce la picioarele copilei şi îşi lipi gura 
de picioarele ei minunate; şi le văzu că erau ca de lapte, 
şi moi, şi bune ca untul proaspăt; și îşi propti fruntea în 
ele şi, tot mai pătimaș, începu să i nfuece carnea aceea 
dulce şi fierbinte şi scania musc, a trandafir şi a ia- 
somie. lar ea fremăta din toate aripile ei, cum freamătă 
puicana supusă. Şi Ghanem, burii; strigă: 

— O, stăpâna mea, fie-ţi milă de robul iubirii şi de bi- 
ruitul de ochii tăi, şi de ucisul de carnea ta! Fără de tine 
şi fără de venirea ta, aş fi rămas liniştit şi cuminte! 

Pe urmă Ghanem simţi lacrimile cum îi năpădesc 
de patimă colțurile pleoapelor. Atunci copila îi spuse: 

— Pe Allah! o, stăpâne al meu, o, lumină a ochilor 
mei, mă jur ţie că şi eu sunt îndrăgostită de tine şi că 
sunt a ta până în măduva cărnii mele! Da să ştii lim- 
pede că niciodată n-am să mă dăruiesc ţie! şi niciodată 
n-am să te las să te apropii întru totul de mine! 

Ghanem strigă: 

— Da ce pricină stă piedică? 

Ea îi zise: 

— Chiar în noaptea aceasta am să-ți spun pricina, şi 
poate că ai să mă ierți atunci! 

Cu vorbele acestea, copila se lăsă să alunece spre el 
şi îi făcu o salbă din ea ei, şi începu să-l strângă şi 
să-l mângâie, şi să-i îngâne potop de nebunii! Şi nu pu- 
seră capăt alinturilor şi hârjonelilor decât aproape de 
ziuă, şi fără ca fetişcana să-i fi spus lui Ghanem pricina 
care o împiedica să i se dăruiască. 

Şi nu conteniră să facă tot așa, lăsând lucrul neispră- 
vit, în fiecare zi şi în fiecare noapte, vreme de o lună în- 
treagă. Şi dragostea lor unul pentru celălalt nu făcuse 

decât să se ascută şi să sporească. Ci, într-o noapte, cum 
Ghanem şedea întins în lung peste copilă, şi amândoi 
erau beţi de vin şi de ie n neimplinită, Ghanem 
îşi alungi mâna pe sub cămaşa subțire, şi încet-încetişor 
o lunecă pe pântecele copilei şi începu să mângâie pie- 
lea cea adedi care tremura, şi binişor îşi strecură mâna 
până la buricuțul ce se deschidea ca un pocal de cleştar, 
şi cu degetul pipăi cutele cele dulci. La mângâierea 
aceea, copila se înfioră şi sări deodată, trezită din beţie, 
şi îşi duse repede mâna la şalvari şi văzu că erau încă tot 
bine legaţi cu şiretul cel cu canaf de aur. Lucrul acesta 
o linişti, şi se lăsă iar să cadă în somnul ei pe jumătate, 
Atunci Ghanem iarăşi îşi strecură mâna de-a lungul 
pântecelui tânăr al acelei minuni de trup, şi ajunse la 
şiretul şalvarilor şi îl trase deodată spre a-l deznoda şi a 
da jos şalvarii, care întemnițau grădina aceea a desfătări- 
lor. Atunci copila se trezi de-a binelea şi se ridică în 
capul oaselor, şi îi spuse lui Ghanem: 

— Ce vrei să faci, o, Ghanem al lăuntrurilor mele? 

El răspunse: 

— Să te am, şi să te iubesc pe deplin, şi să te văd că 
îmi împărtăşeşti desfătările! 

Atunci copila grăi: 

— O, Ghanem, ascultă-mă! Am să-ţi lămuresc, într-un 
sfârşit, starea mea, şi am să-ţi dau în vileag taina mea. 
Şi poate că atunci ai să-mi dai iertare şi ai să înţelegi 
pricina care m-a oprit să mă las pătrunsă de bărbăția ta! 

Ghanem spuse: 

— Hotărât! Ascult! 

Atunci copila îşi ridică poala cămăşii, luă în mână 
şiretul de la şalvari şi spuse: 

— O, stăpâne Ghanem al meu, citeşte ce stă scris pe 
capătul acestui şiret! 

Şi Ghanem luă capătul şiretului şi văzu că pe el, 
ţesure cu zarafir chiar în țesătura şiretului, erau scrise 

cuvintele acestea: Sunt a ta, iar tu ești al meu, o, urmaş 
al unchiului Profetului”! 

După ce citi cuvintele acestea scrise cu slove de aur 
pe capătul şiretului, Ghanem își trase repede mâna și, 
deloc lămurit, îi spuse copilei 

— Grăbeşte-te a-mi lămuri tâlcul înscrisului! 

Şi copila spuse: 


Află, o, Ghanem, că eu sunt cadâna cea mai dragă a 
califului Harun Al-Raşid; şi slovele scrise pe şiretul de 
la şalvarii mei îţi dovedesc că sunt un bun al emirului 
drept-credincioşilor, şi că lui sunt datoare să-i păstrez 
gustul buzelor mele şi taina trupului meu. Numele 
meu, o, Ghanem, este Kut Al-Kulub?. Şi din copilăria 
mea m-am făcut atâta de frumoasă, încât califul m-a 
băgat în seamă şi a văzut că aveam în mine însuşiri, de- 
săvârşiri şi haruri datorite mărinimiei Domnului meu. 
Şi frumusețea mea l-a tulburat atâta de tare, încât i-a 
căşunat o mare dragoste pentru mine, și m-a luat, şi 
mi-a dat, în saraiul lui, numai pentru mine, un iatac 
aparte, şi a pus sub poruncile mele zece roabe dulci şi 
zarife, şi cu nişte chipuri de bună vestire. Pe urmă mi-a 
dăruit toate giuvaierurile, toate odoarele şi toate lucru- 
rile acelea frumoase cu care m-ai văzut împodobită în 
ladă. Şi m-a îndrăgit mai presus decât pe toate femeile 
din sarai, şi a dat-o uitării pentru mine până şi pe soția 
lui mult-dragă El Sert-Zobeida, ruda lui. Încât Sett- 
Zobeida nutri pentru mine o ură care nu zăbovi să-și 
arate urmările. 


' Unchiul profetului, Ali-Abbas Ibn Abd-Ali-Mutealib, unchiul lui 
Mohamed şi întemeietorul dinastiei abbasizilor, care a condus califatul 
de răsărit de la anul 750 până la căderea Bagdadului sub mongoli la 1258. 
Harun Al-Raşid a fost cel de al cincilea calif din această dinastie. 

? Dulceața inimilor. 

Cum califul lipsi într-o zi spre a se duce să poarte răz- 
boi împotriva unuia dintre sultanii săi care se răzvrătise, 
Sett-Zobeida se folosi de prilej spre a-şi ticlui urzeala asu- 
pra mea. 

Izbuti s-o momească pe una dintre slujitoarele mele 
şi o chemă într-o zi la ea, şi îi zise: 

— Când stăpâna ta Kut Al-Kulub are să adoarmă, tu 
să-i pui în gură bucata asta de banj, după ce mai întâi 
ai să-i pui Šin ea în băutură. Iar eu am să te răsplătesc 
şi am să-ţi dau avere şi slobozie! 

Şi cea cea tânără, care la începuturi fusese roabă la 
Zobeida, răspunse: 

— Aşa am să fac, neabătut, că îţi sunt credincioasă şi 
iubitoare! 

Şi, plină de bucurie la gândul răsplății care o aştepta, 
veni la mine şi îmi aduse să beau o băutură amestecată cu 
banj. Şi, de îndată ce băutura cobori în lăuntrul meu, eu 
şi căzui la pământ grămadă, şi fopa meu începu să se 
zbuciume, şi călcâile îmi ajunseră la frunte, şi simţii că 
mă duc pe altă lume. După ce mă văzu adormită, roaba 
se duse s-o caute pe Sert-Zobeida, care veni şi mă puse în 
lada aceea. Pe urmă, tainic, porunci să vină cei trei ha- 
dâmbi arapi şi îi plăti cu mare dărnicie, şi pe ei, şi pe por- 
tarul de la sarai, şi porunci să fiu luată noaptea, încărcată 
pe umerii hadâmbilor şi cărată la turbehaua la care, spre 
mântuirea mea, o, Ghanem, te-a călăuzit Allah şi te-a suit 
în vârful palmierului! Că numai ție, o, Ghanem al ochi- 
lor mei, îți datorez că am scăpat de la moarte, înăbuşită în 
groapa din turbehă. Şi tot numai mulțumită ție mă aflu 
acum la adăpost deplin în casa ta mărinimoasă! 

Da ceea ce mă îngrijorează și îmi tulbură gândurile 
este că habar n-am ce va fi gândit şi ce va fi făcut califul, 
când s-o fi întors la sarai şi nu m-a mai găsit. Şi, de ase- 
menea, o, Ghanem, că nu pot, legată cum sunt cu şire- 
tul de la şalvarii mei, să mă dau ţie pe de-a-ntregul şi să 
te simt cum zvâcneşti în lăuntrurile mele! 

Şi-aceasta-i povestea mea. Și nu îţi cer decât să păs- 
trezi tăcerea şi taina. 


După ce ascultă povestea aceasta a cadânei Kut Al- 
Kulub şi află ce legături o legau de emirul drept-credin- 
cioşilor, şi ştiu că era cadâna lui cea mai dragă şi bunul 
lui, Ghanem ben-Ayub se trase în fundul sălii, din cinstire 
faţă de numele califului, şi nu mai cuteză să-şi ridice pri- 
virile către copilă, până într-atâta ajunsese s-o socotească 
lucru sfânt, şi se duse să stea singur într-un colț şi începu 
să-şi facă un potop de mustrări, şi să cugete cât de nelegiuit 
era să fie, şi cât de îndrăzneţ şi fusese, numai atingând pie- 
lea domnească a fetişcanei. Şi văzu cât de nefericită era 

atima lui şi soarta lui jalnică. Şi îşi învinui ursitoarea de 
Îsi turile-i nedrepte şi de năpastele nemeritat, Şi nu pre- 
getă să se întoarcă la Allah şi să spună: 

— Preamărit fie acela carele are temeiurile sale când 
face ca inimile alese să se chinuiască în durere şi când 
depărtează toată mâhnirea de la inima răilor şi a mişeilor. 

Pe urmă rosti stihurile acestea ale unui poet: 


Inima-ndrăgostitului nu poate 
Să guste niciodată pe deplin 
Dulceaţa tihnei, câtă vreme-l ţine 
Iubirea-nlănțuit în greu-i chin. 


Mintea îndrăgostitului nu poate 
Să-și mai găsească rosturi şi temei, 
Cât îi rămâne-ascunsă frumusețea 
Sub chipul unei galeşe femei. 


Mă-ntreabă unii: „Ce este iubirea?“ 
Eu spun: „O fiuctă-i, plină de-mbiere, 
Al cărei must mai dulce-i decât mierea 
Şi-a cărei carne-amară-i ca de fiere!“ 

Atunci copila se duse lângă Ghanem și îl strânse la 
pieptul ei şi i imbrăţișă şi îi Bicu o salbă din brațele ei; 
şi se strădui din toate puterile ei, afară de una, al aline; 
dar Ghanem nu mai cuteza să răspundă la mângâierile 
cadânei emirului drept-credincioşșilor, şi se lăsa în voia 
ei, fără a se împotrivi, da şi fără a răspunde la sărutare 
cu sărutare și la imbrățişare cu îmbrăţişare. Şi cadâna, 
care nu se așteptase la o schimbare atâta de grabnică 
din partea lui Ghanem, mai adineaori aşa de aprins şi 
acuma așa de cinstitor, îşi spori mângeierile şi marghio- 
lelile, şi cu mâna vroi să-l stârnească să răspundă mai 
înflăcărat la căldura patimii care se aţâța în ea din darea 
îndărăt a lui Ghanem. Dar Ghanem, vreme de un ceas, 
nu vroi să audă nimic de soiul acesta şi, cum dimineaţa 
îi şi prinsese în starea aceea de patimă aprinsă şi stăpâ- 
nită, Ghanem grăbi să iasă o clipă spre a se duce la suk 
să cumpere de-ale gurii pentru toată ziua, şi zăbovi la 
târg vreme de un ceas, spre a face tot soiul de cumpă- 
rături, încă şi mai îmbelşugate decât în zilele celelalte, 
acuma când ştia cinul oaspetei sale. Cumpără flori de la 
negustorii de flori, oile cele mai frumos fripte de la ne- 
gustorii de fripturi, plăcintele cele mai proaspete şi dul- 
ciurile cele mai zăhărite, pâinile cele mai pufoase şi mai 
rumenite făcute cu aluat safi, zumaricale desfătătoare şi 
poame alese, şi le aduse pe toate şi le puse între mâinile 
copilandrei. Dar de-abia intră el în casă, că fetişcana şi 
veni la el şi se alintă pe lângă el ispititoare, şi cu nişte 
ochi înneguraţi de patimă şi uzi de dorinţă, îi zâmbi cu 
un zâmbet din buze şi grăi: 

— Pe Allah! mult ai mai zăbovit departe de mine, o, 
iubitule, o, mult doritule al inimii mele! Pe Allah! nu 
doar vreme de un ceas, ci un an întreg ai lipsit! acuma 
simt limpede că nu mai pot să mă înfrânez! patima mea 
a ajuns până peste poate şi de neîndurat, şi mă mistui 
toată! O, Ghanem! hai, ia-mă! ia-mă! O, Ghanem! mor! 

Da Ghanem o împinse încetişor şi spuse: 

— O, stăpână Kut Al-Kulub a mea, ferească-mă Allah! 
Asta niciodată! Cum ar putea câinele să răpească locul 
leului? Căci ceea ce este al stăpânului nu poate să fie al 
robului! 

Pe urmă se rupse din braţele ei şi se duse să se ghe- 
muiască într-un colț, plin de jale şi de gânduri. Dar ea 
se duse să-l ia de mână şi să-l aducă pe chilim, și îl sili 
să şadă jos lângă ea și să bea cu ea şi să mănânce. Și în- 
cepu să-i dea să bea atâta încât îl îmbătă; şi se aruncă 
peste el şi se lipi de el, şi cine ştie ce-i mai făcu fără ca 
el să ştie! Pe urmă îşi luă lăuta şi cântă stihurile acestea: 


Mi-e inima de dragoste zdrobită! 
Nemângâiat şi-ndepărtat mereu, 
Voi mai putea eu să înfrunt, ispită, 
Pojarul care arde-n pieptul meu? 


De ce fugi, o, gazela mea curată, 

Când eu nu-ţi fac nimic? Nu-ţi vine-n gând 
Că şi gazela-n fuga-i speriată 

Tot se mai uită-n urmă-i când şi când? 


Îndepărtare! patimă! tăcere! 

Toate se-adună împotriva mea. 

O, inimă, atâta grea-durere 

Vei mai putea să-nduri, vei mai putea? 


La stihurile acestea, Ghanem ben-Ayub se întoarse 
în sineşi şi plânse de tulburare; iar ea văzându-l că plân- 
ge, începu şi ea să plângă. Da nu pregetară să se apuce 
iarăşi de băut şi le procitit stihuri, până la căderea 
nopții. 

Atunci Ghanem se sculă şi, aşa cum făcea în fiecare 
seară, scoase saltelele din rafturile cele mari din perete 

şi se pregăti să le aştearnă pe jos pentru dormit. Da în 
loc să facă numai un pat, ca în toate serile, făcu două, 
depărtate unul de celălalt. Iar Kut Al-Kulub, nedume- 
rită, îl întrebă: 

— Pentru cine este al doilea pat? 

El răspunse: 

— Un pat este pentru mine, iar celălalt este pentru 
tine. Din noaptea aceasta, așa se cade să dormim, întru- 
cât ceea ce este al stăpânului nu poate să fie al robului, 
o, Kut Al-Kulub! 

Ea îi răspunse: 

— O, stăpâne drag al meu, departe de noi pravila asta 
învechită! Să ne bucurăm de bucuria care trece, întru- 
cât mâine are să fie departe! Şi-apoi tot ceea ce trebuie 
să se întâmple se întâmplă, şi ceea ce este scris de ursi- 
toare nu poate decât să se împlinească! 

Ci Ghanem nu vroi nicidecum. lar ea nu fu decât şi 
mai pătimaşă, şi mai pojarnică, şi strigă: 

— Pe Allah! noaptea asta nu are să treacă decât după 
ce avem să ne implinim amândoi! 

Ci el zise: 

— Ferească-mă Allah! 

Ea urmă: 

— Vino, Ghanem! iată că mă deschid ţie cu tot tru- 
pul meu; şi dorul meu te cheamă și ţipă după tine! O, 
Ghanem al lăuntrurilor mele, ia-mi gura înflorită şi tru- 
pul copt de dorul tău! 

Ghanem spuse: 

— Allah să mă păzească! 

Ea strigă: 

— O, Ghanem, toată carnea mi se topeşte de dorul 
tău, iar goliciunea mea se aşterne sărutărilor tale! O, 
Ghanem, mireasma trupului meu este mai aromitoare 
ca iasomia! Atinge-o şi adulmec-o, şi te vei îmbăta! 

Dar Ghanem spuse: 

— O, Kut Al-Kulub, ceea ce este al stăpânului nu 
poate să fie al robului! 

Atunci ochii copilei începură să plângă, şi fata luă 
lăuta şi cântă: 


Frumoasă sunt, şi mlădioasă! 
De ce te depărtezi de mine? 
Frumoasă sunt, oricum, priveşte! 
Și plină de minuni depline! 

Ce te opreşte, deci, şi cine? 


Au ars de dor atâtea inimi 
Ce-și dau spre inima mea ghes, 
Și-atâtea pleoape mă visară 

În nopți de jar, ca-ntr-un eres. 
O floare sunt, de foc ales, 


Și nimenea nu m-a cules. 


Eu sunt un vam, ce se culege 
Frumos, de sus şi până jos, 
Mlădiul ram-invăscut în floare! 
Sunt ramu-n floare, mlădios, — 
Nu vrei să mă culegi frumos? 


Sunt o gazelă, şi gazela 

Făcută e spre-a fi vânată, 

Gazela, dulcea-ndrăgostită, 

Eu sunt gazela minunată, 

Gazela dulce-ndrăgostită, 

O, vânătorule, şi iată 

Făcută sunt să-ți cad în laţuri, 
Prinde-mă-n lațul tău ca pradă — 


De ce nu mă cuprinzi odată? 

Eu sunt o floare-nmiresmată, 
$i toată ee e menită 

Să fie bucurie numai, 

Floarea de nimeni prihănită, 

O floare sunt, înmiresmată 

De ce, ah, nu vrei o clipită 
S-adulmeci floarea mea neprihănită? 


Dar Ghanem, măcar că mai îndrăgostit ca oricând, 
nu vru cu niciun chip să se dovedească lipsit de cinsti- 
rea datorată califului şi, în pofida tuturor jinduirilor co- 
pilandrei, rămase tot așa, vreme de încă o lună. lac-aşa 
cu Ghanem şi Kut Al-Kulub, cadâna emirului drept- 
credincioșilor. 


Da cât despre Zobeida, iacără! După ce califul plecă 
la război, şi după ce ea îi făcu ceea ce-i făcu potrivnicei 
sale, nu zăbovi a cădea în curând într-o mare tulburare 
şi a-şi zice în sineşi: „Ce-am să-i spun eu califului, când 
s-o întoarce şi când are să-mi ceară veşti despre Kut Al- 
Kulub, şi cu ce faţă am să-l primesc eu?“ 

Se hotărî atunci să poruncească să vină la ea o fe- 
meie bătrână, pe care o cunoștea din pruncie şi ale cărei 
poveţe îi păreau de mare încredere; și îi dezvălui taina, 
şi îi zise: 

— Ce să fac eu acuma, când Kut Al-Kulub a păţit ce-a 
păţir 

Baba răspunse: 

— Am priceput tot, o, stăpâna mea! Da vremea ne 
dă ghes, întrucât califul stă să se întoarcă. Încât sunt 
multe căi pe care aş putea să ți le arăt spre a-i ascunde 
fapta, dar eu am să ţi-o dau pe cea mai lesnicioasă, cea 
mai grabnică şi cea mai temeinică. Porunceşte degrabă 
să vină un dulgher şi pune-l să cioplească dintr-un 
trunchi de pom o momâie în chipul unui mort. Apoi 

să se pună momâia aceea în mormânt, cu mare pohfală; 
să se aprindă făcliile şi lumânările de jur împrejuru-i 
peste tot; şi să dai poruncă în tot saraiul, la toate roa- 
bele tale și la toate roabele acelei Kut Al-Kulub, să 
îmbrace haine de jale şi să se cernească toate; şi să le po- 
runceșşti, ca şi la toți hadâmbii, până la venirea califu- 
lui, să aştearnă cu cerneluri tot saraiul şi toate odăile. lar 
când califul, nedumerit, are să întrebe care-i pricina, să 
i se spună: „O, doamne al nostru, cadâna voastră Kut 
Al-Kulub a murit întru mila lui Allah! Deie-ţi El să 
trăieşti îndelung zilele pe care nu le-a trăit ea! De alt- 
minteri, stăpâna noastră Zobeida i-a rânduit toate cin- 
stirile unei înmormântări vrednice de ea şi de stăpânul 
nostru, şi a pus să fie înmormântată chiar în sarai, sub 
o boltă zidită anume!“ Atunci califul are să fie tare în- 
duioşat de bunătatea ta şi are să plângă, şi are să-ți fie 
tare mulțumitor. Pe urmă nu are să pregete a porunci să 
vină cititorii din Coran şi a-i pune să vegheze la mor- 
mânt, procitind surale de îngropăciune. Dar dacă, dim- 
potrivă, califul, care ştie că nu o aveai dragă pe Kut 
Al-Kulub, va ajunge să te bănuiască şi să-şi zică în sineşi: 
„Cine ştie dacă nu cumva fiica unchiului meu, Zobeida, 
nu a lucrat spre a o pierde pe Kut Al-Kulub!“ şi dacă bă- 
nuiala va spori în sufletul lui şi îl va împinge să pună să 
deschidă mormântul ca să se cerceteze de ce moarte a 
murit cadâna, tu, o, stăpâna mea, nu trebuie să ai nicio 
teamă în privința aceasta. Întrucât, când au să sape groa- 
pa şi au să scoată afară momâia înmormântată şi care a 
fost făcută după chipul unui fiu de-al lui Adam, şi când 
au să vadă momâia aceea îmbrăcată cu hainele cele mai 
scumpe şi acoperită cu giulgiu falnic, atunci, dacă emi- 
rul drept-credincioşilor ar vrea să ridice giulgiul şi hai- 
nele spre a o mai vedea pe cadână pentru cea din urmă 
oară, tu, 0, stăpâna mea, nu vei pregeta să-l opreşti, şi 

toată lumea la fel are să-l oprească, spunându-i: „O, 
emire al drept-credincioșilor, nu este îngăduit să vezi o 
femeie moartă, care are tot pântecele dezgolit!“ 

Și atunci califul, până la urmă, are să fie încredințat 
de moartea adevărată a cadânei lui, și are să pună a fi în- 

ropată la loc, și are să-ți rămână mulțumitor pentru 
Ema ta! Iar tu, în felul acesta, ai să scapi de grijă, de-o 
vrea Allah! 

La spusele acestea ale bătrânei, Sert-Zobeida văzu că 
ascultase un sfat iscusit, şi numaidecât o cinsti pe babă 
cu daruri bogate, o rochie falnică tare frumoasă şi bani 
mulți, şi îi spuse să ia chiar ea asupra-și sarcina ducerii 
la îndeplinire a ticluielii. Şi baba, cu mare sârg îl puse 
pe dulgher să cioplească momâia, şi apoi duse momâia 
la Sett-Zobeida, și amândouă îmbrăcară momâia cu 
hainele cele scumpe ale cadânei Kut Al-Kulub, şi o aşe- 
zară într-un sicriu bogat, şi îi făcură o înmormântare 
frumoasă, şi o coborâră într-un mormânt cu boltă, zidit 
cu cheltuieli mari, şi aprinseră făcliile, şi sfeşnicele, şi 
lumânările, şi așternură chilimuri de jur împrejurul 
mormântului, pentru rugi şi pentru slujbele îndătinate. 
Pe urmă Zobeida imbrăcă tot saraiul în negru şi le po- 
runci tuturor roabelor să-şi pună hainele negre de jale. 
Și ştirea despre moartea cadânei Kut Al-Kulub se îm- 
prăştie în tot saraiul, şi toată lumea, până şi Massrur și 
hadâmbii, crezură că lucrul este adevărat. 

Într-acestea, califul se întoarse din călătoria lui de- 
părtată şi intră în saraiul său, şi porni cu toată graba către 
iatacul cadânei Kut Al-Kulub, care numai ea îi sta în 
minte. Şi văzu slugile şi roabele şi însoțitoarele cadânei 
îmbrăcate în negrul de moarte, şi începu să tremure de 
grijă; şi pe dată văzu că-i iese înainte Sert-Zobeida, tot 
aşa îmbrăcată în haine de jale. Şi, când întrebă de pricina 
tuturor acestor lucruri, i se răspunse că frumoasa Kut 

Al-Kulub murise. La ştirea aceea, califul căzu leșinat. Iar 
când îşi veni în fire, întrebă unde este mormântul, ca să 
se ducă să-l vadă. Atunci Sett-Zobeida îi spuse: 

— O, emire al drept-credincioşilor, află că, în temeiul 
dragostei mele pentru Kut Al-Kulub, am ţinut s-o în- 
mormântez chiar în saraiul meu! 

Atunci califul, încă în hainele de drum, porni spre 
locul din sarai unde se afla mormântul cadânei Kut Al- 
Kulub. Şi văzu făcliile şi lumânările aprinse, şi chili- 
murile aşternute de jur împrejur. La priveliștea aceea, 
califul îi mulțumi şi o lăudă pe Sett-Zobeida pentru 
fapta ei vrednică şi se întoarse la sarai. 

Dar califul, care din firea lui era pornit pe bănuieli, nu 
zăbovi a fi cuprins de îndoieli şi de prepuneri; şi, ca s-o 
reteze scurt cu acele gânduri care îl chinuiau, porunci să 
fie săpată groapa mormântului şi să fie dezgropat trupul 
cadânei sale. Ceea ce se înfăptui pe dată. Şi califul, dato- 
rită tertipului ticluit de Sert-Zobeida, văzu momâia de 
lemn acoperită cu giulgiul şi crezu că aceea era cadâna lui. 
Şi puse să fie îngropată la loc şi porunci să vină numai- 
decât slujitorii de la geamie şi cititorii din Coran, care în- 
cepură să procitească deasupra mormântului suralele de 
îngropăciune, în vreme ce el însuşi şedea jos pe chilim, 
plângându-și toate lacrimile, până într-atât încât la urmă 
căzu leşinat de slăbiciune şi de durere. 

Şi califul nu conteni, vreme de o lună întreagă, să 
cheme slujitorii şi cititorii din Coran şi să se ducă la mor- 
mântul cadânei lui, unde începea să plângă cu amar. 


În clipita aceea a istorisiri sale, Șeherezada văzu că se lu- 
minează de ziuă și, cuminte, nu mai lungi vorbele îngăduite. 


Dar când fu cea de a patruzeci şi una noapte, 


spuse: 

Mi s-a izvodit, o, norocitule sultan, că emirul drept- 
credincioşilor, vreme de o lună întreagă, nu conteni să 
se tot ducă la mormântul cadânei sale. Și, în cea din 
urmă zi a lunii, rugile şi citirea din Coran ţinură din 
zori până în zorii următori, şi numai atunci fiecare putu 
să se întoarcă acasă. Iar califul, vlăguit de lacrimi şi de 
trudă, se întoarse în saraiul său şi nu mai vru să vadă pe 
nimeni, nici măcar pe vizirul Giafar, nici pe soția şi vara 
sa Zobeida, şi căzu în curând într-un somn greu, între 
două copile roabe de la sarai, care vegheau pe rând som- 
nul califului. Una dintre ele şedea jos la capul califului, 
iar cealaltă la picioarele lui. Peste un ceas, întrucât ca- 
liful nu dormea prea adânc, o auzi pe copila care îi sta la 
cap cum îi spune copilei care se afla la picioare: 

— Ce nenorocire, o, prietenă Subhia! 

Subhia răspunse: 

— Da de ce, o, prietenă Nozha? 

Nozha spuse: 

— Stăpânul nostru pesemne că habar nu are cum stă 
treaba, ră vreme ce îşi trece nopțile veghind la un mor- 
mânt în care nu se află decât o bucată de lemn cioplit, 
o momâie dăltuită de un tâmplar. 

Subhia zise: 

— Cum așa, o, sora mea Nozha? Păi atunci ce s-a 
făcut Kut Al-Kulub? Şi ce nenorocire a lovit-o? 

Nozha apuse: 

— Află, o, Subhia, că am auzit totul de la sora noastră 
care este roaba de taină a stăpânei noastre Sert-Zobeida. 
Că Sett-Zobeida a chemat-o pe roabă şi i-a dat nişte 
banj, ca s-o adoarmă pe Kut Al-Kulub; şi roaba i-a dat 
banjul cadânei Kut Al-Kulub care a adormit pe dată. 
Atunci stăpâna noastră a poruncit să fie aşezată într-o 
ladă, pe care a dat-o în seama hadâmbilor Sauab, Kafur 
şi Bakhita, poruncindu-le s-o înmormânteze departe, 
într-o groapă. 

Atunci Subhia, cu lacrimile în ochi, zise: 

— O, Nozha, mă rog ţie! spune-mi repede dacă stă- 
pâna noastră cea dulce Kut Al-Kulub a murit de moar- 
tea aceea cumplită! 

Nozha răspunse: 

— Allah aperei-i tinerețele de moarte! Păi nu, o, Subhia! 
Că am auzit-o pe Sert-Zobeida cum îi spunea roabei ei 
de taină: „Am aflat, o, Zahra, că acea Kut Al-Kulub a iz- 
butit să scape din groapă şi acuma se găseşte în casa 
unui tânăr negustor din Damasc, pe nume Ghanem 
ben-Ayub El-Motim El-Masslub; şi asta încă de-acum 
patru Tini! Aşa că vezi şi tu, o, Subhia, cât de nenoro- 
cit este stăpânul nostru, califul, că nu ştie nimic despre 
cadâna lui şi că stă aşa de veghe nopțile întruna la un 
mormânt în care nu se află niciun fel de mort! 

Şi cele două roabe şezură aşa de vorbă mai departe 
încă o bucată de vreme, iar califul asculta vorbele lor. 

Când sfârşiră de vorbit şi califul nu mai avu nimica de 
aflar, deodată se ridică în capu-oaselor şi răcni cu un glas 
cumplit, care le făcu pe cele două copile s-o ia la fugă spe- 
riate, şi fu cuprins de o mânie înfricoşătoare, gândindu-se 
că mult iubita lui cadână se găseşte la un om tânăr, pe 
nume Ghanem ben-Ayub, şi asta încă de acum patru luni. 
Şi se repezi şi trimise să fie aduşi dinaintea lui toți emirii 
şi mai-marii, precum şi vizirul său Giafar Al-Barmaki, care 
sosi în grabă mare şi sărută pământul dintre mâinile lui. 

Şi califul îi strigă cu mânie cruntă: 

— Giafar, ia cu tine străji şi cercetează unde se află casa 
unui tânăr negustor din Damasc, pe nume Ghanem 
ben-Ayub El-Motim El-Masslub. Şi-atunci, tu şi oas- 
tea, să buluciți în casă, să i-o smulgeți pe cadâna mea 
Kut Al-Kulub şi să mi-l aduceți pe acel tânăr neruşinat 
pe care eu însumi am să-l pun la caznă! 

Şi Giafar răspunse cu ascultare şi cu supunere. Şi co- 
bori cu o oaste de străji şi avu grijă să-l ia şi pe valiul 

cetății cu oamenii lui, şi toţi laolaltă nu conteniră a se 
vântura şi a iscodi, până ce dibuiră casa lui Ghanem 
ben-Ayub. 

La ceasul acela, Ghanem tocmai se întorsese de la 
suk, după ce cumpărase de-ale gurii pentru toată ziua, 
şi şedea jos lângă Kut Al-Kulub, şi dinaintea lor se afla 
un berbec bine rumenit şi copt, și multe alte bunătă- 
ţuri, şi din care se înfruptau Jupa pofta inimii lor. La 
zarva care se ridică afară, Kut Al-Kulub privi pe fereas- 
tră şi numai dintr-o aruncătură de ochi pricepu prăpă- 
dul ce se abătea asupra casei; văzu toată casa împresurată 
de străji, de armaşi, de mameluci şi de capi de oaste, şi 
îl văzu în fruntea lor pe valiul cetăţii şi pe vizirul Giafar. 
Şi toți se roteau împrejurul casei, precum genele ochi- 
lor se rotesc de-a lungul pleoapelor. Şi nu mai avu nicio 
îndoială că emirul drept-credincioşilor a aflat povestea; 
da ghici şi că el trebuie să fie tare zuliu pe Ghanem, care 
de patru luni CREA în casa lui. La gândul acela, îngăl- 
beni la chip, şi fața ei frumoasă se schimbă, şi copila se 
întoarse către Ghanem și îi spuse: 

— O, dragul meu, întâi de toate, gândește-te cum să 
scapi! Ridică-te şi fugi de-aici! 

El răspunse: 

— O, bucuria mea, o, lumină a ochilor mei, cum să 
ies şi cum să fug dintr-o casă împresurată peste tot de 
vrăjmaşi? 

Ea îi spuse: 

— Fii fără teamă! 

Şi pe dată îl dezbrăcă de tot şi îl îmbrăcă într-o că- 
măşoaie veche şi roasă care îi ajungea până la genunchi, 
şi luă o cratiţă mare cu carne şi i-o puse pe cap, şi îi pu- 
se peste cratiţă o tabla cu pâine şi cu kidati pline de 
rămăşiţele de la masă, şi îi spuse: 

— leşi acuma, travestit aşa, şi au să te ia drept vreo 
slugă de-a hangiului, şi nimeni n-are să-ţi facă nimic. 

Cât despre mine, să nu-ți faci griji, întrucât am să mă 
pricep eu să rânduiesc treburile şi ştiu ce putere am eu 
asupra califului! 

La vorbele acestea spuse de Kut Al-Kulub, Ghanem, 
fără a mai avea răgaz să-și ia bun-rămas, zori să plece, şi 
străbătu rândurile de străjeri şi de mameluci, ducând 
pe cap povara cu bucate, și nu păţi nimic, întrucât se 
afla sub ocrotirea Atoateocrotitorului, carele numai el 

oate să-i scape pe oamenii de treabă din primejdii şi de 
a toată năpasta! 

Ci pe dată vizirul Giafar descălecă de pe cal şi intră 
în casă, şi ajunse în iatacul cel tainic, şi o văzu numai- 
decât, în mijlocul sălii pline cu legăturile de mărfuri şi 
de mătăsuri, pe frumoasa Kut Al-Kulub, care avusese 
vreme să se facă încă mai frumoasă şi să-şi pună hainele 
cele mai bune, şi să se împodobească cu toate giuvaieru- 
rile ei, şi să se facă mai strălucită decât toate strălucitele, 
şi care avusese răgaz să strângă într-un sipet toate lu- 
crurile ei cele mai scumpe, giuvaierurile, nestematele şi 
toate lucrurile de preț. Încâr de-abia intrase Giafar în 
iatac, că ea se şi pa drept pe cele două picioare ale ei şi 
se temeni, şi sărută pământul dintre mâinile lui, şi grăi: 

— O, stăpâne al meu, Giafar, iacătă, calamul a scris 
ceea ce trebuia să fie scris din porunca lui Allah. Mă în- 
credințez, aşadar, în mâinile tale! 

Şi Giafar răspunse: 

— Pe Allah! o, stăpână a mea, califul mi-a dat po- 
runcă să-l zeberesc numai pe Ghanem ben-Ayub! Aşa 
că spune-mi unde este! 

Ea îi răspunse: 

— O, Giafar, Ghanem ben-Ayub, după ce şi-a strâns în 
legături parte din mărfurile sale, a plecat, acuma-s câ- 
teva zile, în cetatea lui, la Damasc, să-şi vadă pe maică-sa 
şi pe soră-sa Fetnah. Şi nu mai ştiu nimic de el, şi nu 
pot să-ţi spun mai mult. Da cât despre sipetul meu, pe 

care îl vezi aici şi în care mi-am pus toate lucrurile mele 
cele mai de preț, vreau să mi-l păstrezi cu grijă şi să pui 
să-mi fie cărat la saraiul emirului drept-credincioşilor. 

Şi Giafar răspunse: 

— Ascult şi mă supun! 

Pe urmă luă sipetul și le porunci oamenilor lui să-l 
care şi, după ce o copleşi pe Kut Al-Kulub cu temeneli, 
cu cereri de iertăciune şi cu cinstiri, o rugă să-l însoțeas- 
că la emirul drept-credincioşilor; şi ieşiră cu toții, da 
numai după ce, precum poruncise califul, jefuiră şi pră- 
dară toată casa [ui Ghanem ben-Ayub El-Motim El- 
Masslub. 

După ce se înfățişă înaintea califului, Giafar îi povesti 
ce făcuse, și plecarea lui Ghanem la Damasc, şi sosirea la 
sarai a cadânei Kut Al-Kulub. Şi califul, care era încre- 
dințat că Ghanem îi făcuse cadânei Kut Al-Kulub tot ce 
este în stare să-i facă un tânăr unei femei frumoase şi care 
este bun al altuia, fu cuprins de o mânie năprasnică şi nici 
măcar nu vru s-o mai vadă pe Kut Al-Kulub, şi îi porunci 
lui Giafar s-o încuie într-o odaie întunecată şi s-o pună 
sub paza unei babe ce era însărcinată de obicei cu aseme- 
nea slujbe. 

Dar cât despre Ghanem, califul trimise călăreți să-l 
caute peste tot, şi, pe deasupra, scrise cu chiar mâna sa 
o scrisoare către sultanul caimacam al său, Mohammad 
ben-Soleiman El-Zeini; își luă calamul, călimărul şi o 
foaie de hârtie, şi scrise: 


DOMNIEI-SALE SULTANULUI MOHAMMAD 
BEN-SOLEIMAN EL-ZEINI, CAIMACAMUL 
DAMASCULUI, DIN PARTEA EMIRULUI 
DREPT-CREDINCIOŞILOR HARUN-AL RAȘID, 
CEL DE-AL CINCILEA CALIF DIN SLĂVITA 
OBÂRŞIE A NEAMULUI BANI-ABBAS. ÎN NUMELE 
LUI ALLAH ATOTMILOSTIVUL ŞI IERTĂTORUL 


330 O mie şi una de nopţi 


După care, cerem ştire despre sănătatea ta, care ne este 
scumpă, şi or rugăciunea noastră la Allah să te ție zile 
îndelungi în huzur şi îmbelșugare... 


Şi-apoi: 


O, caimacam al nostru, vreau să ştii că un tânăr ne- 
gustor, pe nume Ghanem ben-Ayub, a venit la Bagdad şi 
a ispitit şi a silnicit o roabă dintre roabele mele, şi a făcut 
cu ea ceea ce a făcut. Şi a fugit de pedeapsa şi de mânia mea, 
şi şi-a oblicit bârlog în cetatea ta, unde cată să se afle la 
ceasul de-acum cu mama şi cu sora lui. 

Să-l prinzi şi să-l legi şi să-i tragi cinci sute de lovituri de 
curea. Apoi să-l târăşti pe toate ulițele cetăţii tale, iar un pris- 
tav să meargă dinaintea cămilei care îl va purta, şi să strige: 

„Iacătă pedeapsa pentru robul care năzuiește la bunul 
stăpânului său!“ Și pe urmă să-l trimiți la mine, ca să po- 
runcesc să fie pus la cazne şi să i se facă ce se cuvine de făcut. 

Apoi! Să-i jefizieşti casa şi să i-o dărâmi până în teme- 
lii, şi să faci să piară până şi urmele pomenirii ei. 

Si-apoi! Întrucât Ghanem ben-Ayub are o mamă şi o 
soră tânără, să le iei, să le dezbraci goale cu totul şi să le iz- 
gonești, după ce le vei ține vreme de trei zile în văzul ochi- 
lor tuturor locuitorilor din cetatea ta. 

$i dă-ți silință mare şi mare sârguință să împlineşti 
porunca noastră! 


Uassalam! 


Şi numaidecâr, la porunca emirului drept-credin- 
cioşilor, un sol plecă la Damasc şi goni atâta de iute, 
încât ajunse ERA numai în opt zile, şi nu în douăzeci 
şi mai bine. 

Încâr, când sultanul Mohammad avu în mâini scri- 
soarea califului, o duse la buze și la frunte şi, după ce o 

citi, puse numaidecât în faptă porunca trimisă de calif. 
Puse, aşadar, pristavii domneşti să străbată toată cetatea 
şi să strige: „Cine vrea să prade, să se ducă la casa lui 
Ghanem ben-Ayub și s-o prade după placul lui!“ 

Şi numaidecât porni şi el cu străjile sale spre casa lui 
Ayub, şi bătu la poartă, şi Fetnah, sora cea tânără a lui 
Ghanem, veni fuga să deschidă și strigă: 

— Cine e acolo? 

El răspunse: 

— Eu sunt! 

Atunci ea deschise poarta şi, întrucât niciodată nu îl 
mai văzuse pe alandi Mohammad, îşi acoperi pe dată 
faţa cu un colț al basmalei pe care o avea pe cap şi fugi 
să-i dea de ştire mamei lui Ghanem. 

Mama lui Ghanem, la ceasul acela, şedea jos, sub 
bolta mormântului pe care îl zidise spre pomenirea fiu- 
lui ei Ghanem, pe care îl credea mort, de un an de când 
nu mai auzise nimic despre el. Şi era plânsă toată și nu 
mai mânca şi nu mai bea nimic. Aşa că îi spuse fiicei sale 
Fetnah să-l poftească să intre, şi sultanul Mohammad 
intră în casă şi ajunse la mormânt, şi o văzu pe mama 
lui Ghanem cum plângea, şi îi spuse: 

— Am venit după fiul tău Ghanem, ca să-l trimit la 
calif! 

Ea răspunse: 

— Amărâta de mine! Fiul meu Ghanem, rodul lăun- 
trurilor mele, ne-a părăsit, pe mine și pe sora lui, de 
mai bine de un an, şi nu mai ştim ce s-a făcut cu el! 

Atunci sultanul Mohammad, care altminteri era plin 
de filotimie, nu putu decât să îndeplinească porunca 
dată de calif; puse să se prade casa şi să se ia chilimurile, 
vasele, farfuriurile şi lucrurile scumpe; pe urmă dărâmă 
casa din temelii şi puse să se care toate pietrele ei departe 
de cetate. Pe urmă, măcar că treaba tare nu-i plăcea, puse 
să fie dezbrăcate goale mama lui Ghanem și frumoasa şi 

tânăra Fetnah, sora lui, şi porunci să fie ţinute vreme de 
trei zile în văzul cetăţii, cu opreliştea de a fi acoperite 
nici măcar cu o cămaşă fără mâneci, și le alungă din 
Damasc. Şi iac-aşa, datorită supărării califului, Fetnah 
şi mama ei fură alungate din Damasc. 

Cât despre Ghanem ben-Ayub El-Motim El-Masslub, 
odată ieşit din Bagdad, începu să meargă și să plângă, 
până ce i se sfâşie inima; şi o pinu tot aşa, fără să mă- 
nânce şi fără să bea, până la sfârşitul zilei; iar foamea şi 
durerea îl topiseră. Ajunse, într-un sfârşit, la un sat şi se 
îndreptă spre geamia de acolo, şi intră în curte, şi se duse 
să se prăbuşească pe o rogojină, şi se sprijini cu spina- 
rea de un zid. Şezu aşa, fără de simţire, iar inima-i bătea 
anapoda, până dimineaţa, şi fără a avea putere să facă 
vreo mişcare spre a cere ceva. Dimineaţa, sătenii din sat 
veniră la geamie pentru rugăciune şi îl văzură întins lat 
pe jos; pricepând că e flămând şi însetat, îi aduseră o 
strachină cu miere şi două pâini, şi îl îmbiară să mănânce 
şi să bea; pe urmă îi aduseră, ca să imbrace, o cămaşă, 
ce-i drept fără mâneci, şi peticită toată, şi plină de pă- 
duchi. Pe urmă îl întrebară: 

— Cine eşti şi de unde vii, străine? 

Şi Ghanem deschise ochii şi se uită; şi începu doar 
să plângă. Atunci ei rămaseră împrejurul lui o bucată de 
vreme şi, până la urmă, plecă fiecare în treaba lui. 

Ghanem, ca urmare a supărărilor şi a lipsurilor, căzu 
bolnav şi rămase mai departe să zacă pe rogojina cea 
veche de la geamie vreme de încă o lună; și slăbi la trup 
şi se schimbă cu totul la față; iar trupu-i fu potopit de pă- 
duchi și de ploşniţe; şi ajunse într-o stare aşa de tică- 
loasă, încât credincioşii de la geamie se chibzuiră într-o 
zi între ei să-l trimită la bolnița din Bagdad, dat fiind că 
numai acolo era bolniță. Așa că plecară să caute un că- 
milar cu cămilă şi îi spuseră: 

— Ia-l şi pune-l pe tânărul acesta bolnav pe spinarea 
cămilei tale şi du-l la Bagdad şi lasă-l la uşa bei lee că 
schimbarea de loc și îngrijirile de la bolniță au să-l vin- 
dece, de bună seamă. Cât despre tine, o, cămilarule, ai 
să te întorci la noi să ceri ceea ce ţi se va datora pentru 
drum și pentru cămilă! 

Şi cămilarul răspunse: 

— Ascult şi mă supun! 

Pe urmă, ajutat de cei de faţă, îl luă pe Ghanem cu 
rogojina pe care zăcea, îl sui pe spinarea cămilei şi îl 
înţepeni acolo. 

ia chiar clipita când cămilarul sta să plece şi când 
Ghanem îşi plângea ticăloşia, două femei, tare sărăcă- 
cios îmbrăcate, amestecate în mulțimea care se uita la 
el, îl văzură pe bolnav şi spuseră: 

— Cum seamănă acest biet bolnav cu fiul nostru, 
Ghanem! Da nu este cu putință să fie el tânărul acesta 
ajuns ca o umbră! 

Şi cele două femei, care erau pline de praf şi chiar 
atunci ajunseseră în sat, începură să plângă, gân- 
dindu-se la Ghanem. Întrucât erau chiar mama lui 
Ghanem şi sora lui, Fetnah, care fugiseră din Damasc 
şi acum îşi urmau drumul către Bagdad. 

Cât despre cămilar, d-apoi acela nu zăbovi să înca- 
lece pe măgarul său şi, luând cămila de funie, drumări 
către Bagdad. Ajunse acolo în curând și se duse drept la 
bolniţă, şi îl lăsă jos pe Ghanem de pe spinarea cămilei 
şi, întrucât era tare dis-de-dimineaţă și bolniţa nu se 
deschisese, îl puse jos pe treapta de la uşă şi se întoarse 
în satul său. 

Ghanem rămase întins așa la uşă, până ce locuitorii 
ieşiră de prin casele lor; şi îl văzură culcat pe rogojină şi 
ajuns ca o umbră, şi se strânseră împrejurul lui şi înce- 
pură să facă fel de fel de presupuneri. Pe când ei îşi 
împărtăşeau socotințele, iacătă că tocmai trece şeicul cel 

mare al sukului, care numaidecâr dădu mulți 
parte şi se duse şi îl văzu pe flăcăul bolnav și 
sine: „Pe Allah! Dacă flăcăul acesta intră în bolniţă, e 
pierdut de la început, din lipsă de îngrijire bună, şi va fi 
neîndoielnic un om osândit la moarte! Aşa că am să-l 
iau eu în casa mea, şi Allah mă va răsplăti în Grădina 
Desfătărilor!“ Atunci şeicul sukului le porunci robilor 
lui cei micuți să-l ia pe flăcău şi să-l care acasă; şi îi în- 
soţi şi el şi, de cum ajunse, îi aşternu un pat nou-nouţ 
cu nişte saltele bune şi cu o pernă nou-nouţă și tare cu- 
rată; pe urmă o chemă pe soția lui şi zise: 

— O, nevastă, iacătă un oaspete pe care ni-l trimite 
Allah. Să-l slujeşti cu multă grijă. 

Ea răspunse: 

— De bună seamă! Pe capul şi pe ochii mei! 

Pe urmă îşi suflecă numaidecât mânecile şi puse să fiar- 
bă apă în căldarea cea mare, şi îl spălă pe picioare, pe mâini 
ipe tot trupul, apoi îl îmbrăcă în haine curate de-ale so- 
tului ei şi îl stropi pe față cu apă de trandafiri. Atunci 
Ghanem începu să răsufle mai în voie; şi puterile, încet, 
încet, începură să i se întoarcă, şi odată cu ele amintirea 
despre trecutul său şi despre iubita sa Kut Al-Kulub. Şi-așa 
cu Ghanem ben-Ayub El-Motim El-Masslub, 

Da cât despre Kut Al-Kulub, după ce califul fu cu- 
prins de atâta mânie împotriva ei... 


În clipita aceasta a istorisirii sale, Șeherezada văzu că se 
luminează de ziuă şi, cuminte, îşi curmă vorbele îngăduite. 


Dar când fu cea de a patruzeci şi doua noapte, 
spuse: 


Mi s-a izvodit, o, norocitule sultan că, în ce o pri- 
veşte pe Kut Al-Kulub, după ce califul s-a mâniat așa de 
amarnic pe ea şi a pus să fie întemnițată într-o odaie 

întunecată sub paza unei femei bătrâne de la sarai, co- 
pila rămase în starea aceea vreme de patruzeci de zile, 
fără a avea niciun fel de legătură cu chiar nimeni din 
sarai. Şi califul, până la urmă, o uită cu totul, până ce 
într-o zi, pe Ani trecea prin dreptul odăii în care zăcea 
închisă Kut Al-Kulub, o auzi cântând jalnic stihuri de-ale 
poeților, pe urmă cum se oprea spre a vorbi cu glas tare 
şi a-și zice: „O, prietene al meu Ghanem ben-Ayub, ce 
suflet frumos aveai și ce mărinimos erai şi ce inimă ne- 
prihănită! Tu ai fost mare față de acela care te-a împilat, 
şi cinstitor față de femeia aceluia care a izgonit femeile 
din casa ta, şi ai scăpat-o de la ocară pe femeia aceluia 
care a aruncat ruşinea asupra alor tăi şi asupra ta! Da are 
să vină ea şi ziua când tu şi califul aveţi să staţi drepți di- 
naintea Celui singur judecător, şi singur drept; şi tu vei 
ieşi din înfruntare biruitor asupra împilătorului tău, cu 
Allah drept cumpănitor şi cu îngerii drept martori!“ 

Dacă auzi vorbele acestea şi pricepu tâlcul jelaniei 
ei, pe când nimeni nu se afla acolo ca s-o audă, califul 
înţelese că fusese nedrept faţă de ea şi faţă de Ghanem. 
Aşa că grăbi a se întoarce la sarai și îl însărcină pe capul 
hadâmbilor să se ducă după Kut Al-Kulub. Și Kut Al- 
Kulub se înfățișă între mâinile lui şi şezu aşa, cu capul 
plecat, cu ochii plini de lacrimi şi cu inima tare amară; 
şi califul îi zise: 

— O, Kut al Kulub, te-am auzit cum mă învinuiai 
de nedreptate şi cum mă osândeai de împilare; și socot 
că m-am purtat rău față de cel care îmi făcuse bine! 
Cine este, așadar, acela care a cinstit o femeie care era a 
mea, iar eu i-am făcut de ocară femeile, în schimb? Ace- 
la care mi-a ocrotit femeia, iar eu i-am necinstit femeile? 

Kut Al-Kulub răspunse: 

— Este Ghanem ben-Ayub El-Motim El-Masslub! 
Mă jur ţie, o, califule, pe milele şi pe binefacerile tale, 
că niciodată Ghanem nu a încercat să mă siluiască; şi e 

departe de a fi săvârşit asupra mea vreo pângărire! Oh, 
departe-s de el şi nerușinea și silnicia! 

Atunci califul, nemaiindoindu-se, strigă: 

— Ce nenorocire, o, Kut Al-Kulub! Chiar că nu se 
află înțelepciune și putere decât la Allah Preainaltul şi 
Atoateştiutorul! Încât, o, Kut Al-Kulub, cere, şi toate 
dorințele ți se vor împlini! 

Atunci Kut Al-Kulub oftă: 

— O, emire al drept-credincioşilor, atunci ţi-l cer pe 
Ghanem ben-Ayub! 

Şi califul, în pofida dragostei pe care tot o mai nu- 
trea pentru cadâna lui scumpă, îi spuse: 

— Aşa se va face, de-o vrea Allah! Îţi făgăduiesc, cu o 
inimă darnică şi care nu a mai întors niciodată ceea ce 
a dăruit! Şi va fi copleșit cu cinstiri! 

Kut Al-Kulub zise: 

— O, emire al drept-credincioşilor, îţi cer ca, atunci 
când Ghanem se va întoarce, să mi-l dai în dar, ca să-i 
fiu soție iubitoare! 

Califul răspunse: 

— La întoarcerea lui, Ghanem îţi va fi dăruit şi vei fi 
bunul şi soția lui! 

Atunci Kut Al-Kulub spuse: 

— O, emire al drept-credincioşilor, nimeni nu ştie 
unde se află Ghanem, şi însuși sultanul de la Damasc 
ţi-a spus că nu ştie ce s-a întâmplat cu el. Îngăduie-mi, 
aşadar, să fac chiar eu cercetările de trebuinţă, cu nădej- 
dea că Allah se va milostivi să mă ajute a-l găsi! 

Califul răspunse: 

— Ai încuviințarea să faci ceea ce ți se pare de cuviință! 

La vorbele acestea, Kut Al-Kulub îşi simţi pieptul 
cum i se umple de bucurie şi inima cum i se luminează, 
şi grăbi să iasă din sarai, după ce se înarmase cu o pungă 
plină cu o mie de dinari de aur. 

În ziua dintâi, băru toată cetatea Bagdadului și se 
duse pe la şeicii mahalalelor şi pe la copiii de pe ulițe, şi 
îi cercetă, fără a izbuti să ajungă la vreun rost. 

A doua zi, se duse la sukul negustorilor și intră prin 
toate prăvăliile şi se duse să-l vadă pe şeicul căpetenie 
peste suk; îi înfățișă împrejurarea şi îi lăsă o sumedenie 
de dinari, rugându-l să-i împartă străinilor săraci, în 
numele ei. 

A treia zi, cum se dusese la sukul argintarilor şi al 
giuvaiergiilor, după ce luase cu ea alți o mie de dinari, 
şi cum i chemase pe starostele argintarilor şi al giuva- 
iergiilor şi îi înmânase o sumedenie de galbeni, spre a-i 
împărți străinilor săraci, starostele sukului, când o auzi 
pomenind de străini săraci, îi zise: 

— O, stăpână a mea, tocmai am strâns la casa mea 
un tânăr străin şi bolnav, despre care nu ştiu nici cum 
îl cheamă, şi nici ce rost are. (Or, era chiar Ghanem 
ben-Ayub; da şeicul sukului habar n-avea.) Da trebuie 
să fie Reic vreunui negustor mare şi al unor părinți 
de neam bun. Întrucât, măcar că e ca o umbră, are un 
obraz tare frumos și e dăruit cu toate harurile și cu toate 
desăvârşirile. De bună seamă că va fi fost adus în starea 
aceasta fie de niscaiva datorii mari, pe care n-o fi putut 
să le plătească, fie de vreo dragoste nenorocită şi de pier- 
derea celei iubite. La vorbele acestea, Kut Al-Kulub îşi 
simți inima cum bate în zvâcnete anapoda, şi lăuntru- 
rile cum i se înfioară de tulburare, şi îi zise starostelui 
sukului argintarilor şi al giuvaiergiilor: 

— O, şeicule, întrucât nu poți să pleci din suk la cea- 
sul acesta, dă-mi pe cineva să mă călăuzească până la 
casa ta. 

lar şeicul argintarilor spuse: 

— Pe capul şi pe ochii mei! 

Şi îl chemă pe un copilaș din suk, care ştia unde este 
casa lui, şi îi zise: 


338 O mie şi una de nopţi 


— Repede, o, Felfel, du-o pe stăpâna ta până acasă la 
mine! 

Şi micuțul Felfel din suk o luă înaintea cadânei Kut 
Al-Kulub şi o duse la casa starostelui sukului, unde se 
afla străinul bolnav. 

După ce Kut Al-Kulub intră în casă, se temeni di- 
naintea soţiei şeicului. Iar soția șeicului o cunoscu, în- 
trucât le ştia pe toate e et in Bagdad, pe la casele 
cărora se ducea adesea, şi se ridică şi se temeni și sărută 
pământul dinainte-i. Atunci Kut Al-Kulub, după te- 
menelile îndătinate, o întrebă: 

— O, maică bună, poți să-mi spui unde se află tânărul 
cel străin şi bolnav pe care l-aţi strâns în casa voastră? 

Atunci soţia starostelui începu să plângă şi îi arătă 
cu degetul un pat ce se afla acolo şi îi spuse: 

— Bite-l în pat. E un tânăr de neam ales, de bună 
seamă, întrucât toată purtarea lui o dovedește. 

Atunci Kut Al-Kulub se întoarse către patul pe care 
zăcea întins tânărul străin, şi se uită la el cu [iaramn 
şi văzu un tinerel slab şi vlăguit şi ca o umbră; şi fu de- 

arte de a ghici că era Ghanem; dar fu cuprinsă de milă 
Pä de el, şi începu să plângă şi să zică: 

— Oh! ce nenorocire e să fii străin, măcar de-ai fi şi 
emir în țara ta! 

Pe urmă îi lăsă cei o mie de dinari soției şeicului ar- 
gintarilor şi o îndemnă să nu precupețească nimic pen- 
tru bunăstarea tânărului bolnav; pe urmă, cu chiar 
mâna ei, îi dădu bolnavului leacurile scrise și îl ajută să 
le bea; pe urmă, după ce şezuse mai bine de un ceas la 
capul său, îi ură bună pace soţiei starostelui sukului, 
încălecă pe catârcă și se întoarse la sarai. 

Şi în A care zi se ducea prin toate sukurile şi îşi pe- 
trecea toată vremea în căutări necurmate, până când 
într-o zi veni şeicul s-o caute şi îi spuse: 

— O, stăpâna mea Kut AI Kulub, întrucât m-ai în- 
demnat să ți-i aduc pe toți străinii care trec prin Bagdad, 

am a îndruma astăzi între mâinile tale cele darnice două 
femei, una măritată şi cealaltă fecioară, şi amândouă pe- 
semne de stepenă tare înaltă, întrucât călcătura şi chi- 
pul lor mi-o dovedesc; da sunt îmbrăcate ticălos, în 
nişte haine de păr de capră, şi fiecare poartă o desagă la 
gât, cum poartă cerşetorii. Şi ochii le sunt plini de la- 
crimi, iar inima lor e tare necăjită. Şi iacătă că ţi le aduc, 
întrucât numai tu, o, sultană a milelor, vei ști să le alini, 
şi să le întărești, şi să le fereşti de ruşinea și de ocara în- 
trebărilor neobrăzate; întrucât hotărât că nu sunt nişte 
făpturi care să poată a fi supuse unor întrebări neobră- 
zate. Din parte-mi, nădăjduiesc că, datorită binelui ce 
avem să i-l facem, Allah are să ne păstreze, la Ziua Răs- 
plăţii, un loc în Grădina Desfătărilor! 

Kut Al-Kulub răspunse: 

— Pe Allah! o, stăpâne al meu, m-ai făcut să-mi do- 
resc fierbinte să le văd! Unde sunt? 

Atunci şeicul ieşi şi se duse să le ia de după poartă, 
şi le aduse dinaintea cadânei Kut Al-Kulub. 

Când Fetnah şi mama ei intrară la Kut Al-Kulub, ea 
se uită la ele şi, văzându-le frumusețea şi hanâmia și 
zdrențele cu care erau înveşmântate, începu să plângă şi 
strigă: 

— Pe Allah! Acestea-s femei de viță aleasă şi deprinse 
cu sărăcia. Întrucât văd bine de pe chipul lor că s-au 
născut în cinstiri şi în bogății! 

lar şeicul sukului răspunse: 

— Hotărât! o, stăpâna mea, adevăr grăieşti! Năpasta 
trebuie să se fi abătut asupra casei lor, şi împilarea să le fi 
asuprit şi să le fi răpit bunurile. Să le venim într-ajutor, 
întrucât noi îi iubim pe cei săraci şi pe cei necăjiţi, spre 
a ni se cădea milele lui Allah Milosârdnicul! 

La vorbele acestea, mama şi fiica începură să plângă 
şi să se gândească la Ghanem ben-Ayub El-Motim El- 
Masslub. Și, văzându-le că plâng, Kut Al-Kulub începu 

să plângă şi ea cu ele. Atunci mama lui Ghanem îi 
spuse: 

— O, stăpână plină de mărinimie, deie Allah să iz- 
butim a găsi ceea ce căutăm cu inima îndurerată! Cel pe 
care îl căutăm este fiul lăuntrurilor noastre și flacăra ini- 
mii noastre, fiul nostru Ghanem ben-Ayub El-Motim 
EI-Masslub! 

La numele lui Ghanem ben-Ayub El-Motim El- 
Masslub, cadâna scoase un țipăt mare, căci pricepuse 
atunci că dinainte-i se aflau mama lui Ghanem şi sora 
lui Ghanem, şi căzu leşinată. Iar când îşi veni în fire, se 
aruncă scăldată de lacrimi în braţele lor, şi le zise: 

— Nădăjduiţi întru Allah, şi în mine, o, surorile mele, 
căci ziua de azi va fi ziua cea dintâi a bucuriei voastre şi 
cea din urmă a nenorocirilor voastre! Curmați, aşadar, 
toată mâhnirea! 


În clipita aceasta a istorisiri sale, Şeherezada văzu că se 
luminează de ziuă şi, cuminte, îşi curmă vorbele îngăduite. 


Dar când fu cea de a patruzeci şi treia noapte, 
spuse: 


Mi s-a izvodit, o, norocitule sultan, că dulcea Kut 
Al-Kulub îi spuse mamei şi sorei lui Ghanem: 

— Curmaţi toată mâhnirea! 

Pe urmă se întoarse spre şeicul sukului argintarilor şi 
al giuvaiergiilor şi îi dădu o mie de dinari de aur şi îi 
zise: 

— O, şeicule, să le însoțeşti acum până la tine acasă și 
să-i spui soției tale să le ducă la hammam și să le dea apoi 
nişte haine cât mai frumoase; şi să le acopere cu grijă şi cu 
cinstiri, fără a precupeţi nimic pentru bunăstarea lor! 

A doua zi, Kut Al-Kulub nu pregetă să se ducă ea 
însăşi acasă la şeicul sukului, să se încredinţeze cu chiar 
ochii ei dacă totul fusese îndeplinit după îndrumările 
date. De cum intră în casă, soţia starostelui îi ieşi înainte 
şi îi sărută mâinile şi îi mulțumi pentru dărniciile ei; pe 
urmă le pofti să vină pe mama şi pe sora lui Ghanem, 
care fuseseră la hammam şi ieşiseră de acolo schimbare 
cu totul și cu chipurile strălucind de hanâmie şi de fru- 
musețe. Şi Kut Al-Kulub începu să le vorbească dulce, 
vreme de un ceas; pe urmă îi ceru soției starostelui veşti 
despre bolnavul lor. Şi soția şeicului răspunse: 

— E tot aşa. 

Atunci Kut Al-Kulub zise: 

— Să mergem toate să-l vedem și să încercăm a-l îm- 
bărbăra! 

Şi le luă pe cele două femei care, stând în iatacul 
pentru femei, nu putuseră să-l vadă pe bolnavul culcat 
în sala de oaspeţi, şi intrară toate la tânăr, şi se uitară la 
el cu multă duioşie şi cu milă, şi şezură jos împrejurul 
lui, să-i vorbească; şi, pe când tăifăsuiau, fu rostit nu- 
mele de Kut Al-Kulub. 

Şi, de cum auzi rostindu-se numele de Kut Al-Kulub, 
chipul gălbejit al tânărului bolnav se îmbujoră, trupul 
lui istovit se împuternici şi sufletul i se trezi; şi săltă ca- 
pul, cu ochii plini de viață, şi strigă: 

— Unde eşti, Kut Al-Kulub? 

Când îl auzi pe flăcău deschizând gura pentru întâia 
oară şi că o strigă pe nume, Kut Al-Kulub cunoscu gla- 
sul lui Ghanem ben-Ayub, şi se aplecă repede asupra 
lui şi îi zise: 

— O, scumpule! tu eşti Ghanem ben-Ayub! 

El îi spuse: 

— Da! Sunt Ghanem! 

La cuvintele acestea, copila se prăbuşi pe spate, 
leşinată. lar mama lui Ghanem și sora lui, Fetnah, 

auzind vorbele rostite, scoaseră un țipăt şi se prăbușiră 
şi ele leşinate. 

Până la urmă, după o bucată de vreme, își veniră în 
fire, se repeziră la i şi se petrecu ceea ce se pe- 
trecu — şi plânsete, şi strigăte de bucurie, şi sărutări. 

Pe urmă Kut Al-Kulub, mai liniştită, îi spuse: 

— Slavă şi închinăciune lui Allah, carele a îngăduit 
într-un sfârşit adunarea noastră a tuturor laolaltă, a 
mea, a mamei tale și a surorii tale! 

Apoi îi istorisi toată povestea şi adăugă: 

— Califul, până la urmă, a dat crezare spuselor mele 
şi ţi-a dăruit ocrotințele sale şi mi-a mărturisit dorința 
de a te vedea; pe deasupra, mă dă ţie în dar! 

La vorbele acestea, Ghanem se însenină până peste 
poate şi îi sărută mâna cadânei Kut Al-Kulub, care îl 
sărută pe ochi şi pe cap. Pe urmă, Kut Al-Kulub le spuse 
tuturora: 

— Aşteptați-mă aici! Am să mă întorc! 

Şi se duse în graba mare la sarai, descuie sipetul în 
care avea lucrurile ei cele scumpe, scoase de acolo sume- 
denie de dinari și se duse la suk, ca să-i dea starostelui 
sukului, spunându-i: 

— Cumpără pentru fiecare dintre ele şi pentru 
Ghanem câte patru rânduri de haine din cea mai fru- 
moasă țesătură, şi câte douăzeci de năframe, şi câte zece 
cingători, şi câte zece bucăți din fiecare lucru de îmbrăcat! 

Şi se întoarse la casa în care se aflau Ghanem şi fe- 
meile, şi îi luă pe toți la hammam, Pe urmă le găti nişte 
pui şi nişte carne fiartă, și nişte vin safi, şi vreme de trei 
zile îi îmbie să bea și să mănânce, sub ochii ei; şi, după 
cele trei zile de hrană atâta de întăritoare, simţiră că li 
se întoarce viața şi că sufletul li se așază iarăși la locul lui. 
Pe urmă, Kut Al-Kulub îi mai duse încă o dată la ham- 
mam şi puse să li se schimbe hainele şi îi aduse îndărăt 
acasă la starostele sukului. Apoi chibzui să meargă la 

calif, se înfățişă între mâinile lui, se temeni până la pă- 
mânt şi îi duse ştire despre întoarcerea lui Ghanem ben- 
Ayub şi a mamei și a surorii lui, Fetnah; şi nu uită a-i 
spune ce gingașă şi ce fragedă şi ce plină de frumusețe 
era tânăra Fetnah. Atunci califul spuse unui rob: 

— Du-te şi adu-mi-l îndată pe Giafar! 

Şi Giafar veni, iar califul îi spuse: 

— Du-te şi adu-mi-l îndată pe Ghanem ben-Ayub! 

Şi Giafar plecă la casa me unde Kut Al-Kulub 
i-o şi luase înainte şi îl prevestise pe Ghanem despre so- 
sirea vizirului, şi îi spusese: 

— O, Ghanem, mai cu seamă acuma se cere să-i 
arăţi califului, care l-a însărcinat pe Giafar să te ducă 
dinainte-i, cât de cilibiu ştii tu să vorbeşti, şi ce inimă 
dârză ai, şi neprihana vorbelor tale! 

Pe urmă îl îmbrăcă cu caftanul cel mai scump din- 
tre toate caftanele cele noi pe care le cumpărase din suk 
şi îi înmână o grămadă de dinari, şi îi spuse: 

— Nu pregeta să arunci galbenii cu pumnii când ai să 
ajungi la sarai şi ai să srian rândurile de hadâmbi şi 
de slugi! 

Într-acestea, Giafar ajunse la casa starostelui, călare 

e catârca sa; şi Ghanem alergă să-l întâmpine şi îi ură 

un venit şi sărută pământul între mâinile lui; şi se fă- 
cuse iarăşi Ghanem cel frumos de odinioară, cu chipul 
falnic şi cu înfăţişarea lui ispititoare! Şi Giafar îl rugă 
să-l însoțească şi îl duse între mâinile califului. Şi Ghanem 
îl văzu pe emirul drepr-credincioşilor, înconjurat de vi- 
zirii săi, de navabii cei mai de seamă din domnia lui şi 
de capii străjilor şi ai oştilor. Or, Ghanem era iscusit la 
vorbă, cu inima vitează, povestaş meşter, procititor 
dulce, ticluitor de versuri minunat. Se opri, aşadar, între 
mâinile califului, se uită o clipă în pământ cu o înfăți- 
şare gânditoare, ridică apoi capul către calif şi ticlui sti- 
hurile acestea: 

O, doamne-al vremii, un ochi mult milos 
Privi pământul, şi-l umplu de roadă. 
Noi suntem fiii-acelui rod mănos 

Sub stăpânirea ta cea luminată. 


Cad în genunchi, cu bărbile-n țărână, 
La pragul tău sultanii şi emirii; 
Prinos de supuşenie-și înmână 
Cununile lor scumpe, stăpânirii. 


O, nici pământul n-are destul loc, 
Nici zările nu sunt atât de-ntinse 
Câr să cuprindă, strânse la un loc, 
Puhoaiele oștimii-ţi neînvinse. 


O, doamne-al vremii, ia pământu-ntreg 
Și-acoperă-l cu corturile tale! 

Și leagă-apoi, să-ți şadă la edec, 
Albastrele văzduhului ocoale. 


Tu, soare-al lumii, lumea s-o îndrepți! 
Iar judecata ta împărătească 

Să-i lumineze pe cei înţelepţi, 

Să curme viclenia mişelească, 

Iar faptele supușilor tăi drepți 

Cu plată dreaptă să le răsplătească! 


! În varianta lui M. A. Salie, versurile diferă întrucâtva: 


Să trăieşti, măre doamne, atoate mai presus, 
Cel dăruit cu daruri cum n-au mai fost și nu-s! 
N-au vrut să ți se-nchine ai lumii mândri crai, 
Nici domn peste palatul Hostroilor” să stai, 
$i-acum la pragu-ți craii din patru zări aduşi 
Cununile lor scumpe îți dăruie supuși. 

Califul rămase vrăjit de frumuseţea stihurilor, de rit- 
mul lor strâns, de curăţenia limbii lor şi de harul sti- 
huitorului. 


Ci în clipita aceea a istorisirii sale, Șeherezada văzu că se 
luminează de ziuă şi, cuminte, nu mai lungi vorbele 
îngăduite. 


Iar când fu cea de a patruzeci şi patra noapte 
spuse: 


Mi s-a izvodit, o, norocitule sultan, că, după ce 
Ghanem ben-Ayub l-a desfărat astfel pe califul Harun 
Al-Raşid, califul î spuse să se apropie de scaunul său 
împărătesc; şi Ghanem se duse lângă scaunul domnesc, 
iar califul îi spuse: 

— Istoriseşte-mi toate amănuntele păţaniei tale, fără 
a-mi ascunde nimic din adevăr! 

Atunci Ghanem şezu jos şi îi istorisi califului toată 
povestea lui, de la început până la sfărșit. Ci nu ar fi de 


lar când te văd cu ochii, cuvântul li se-ngână, 
Cad în genunchi de-a valma cu frunţile-n țărână. 
Ți-aduc prinoase scumpe sultanii lumii toți, 

$i craii, şi vlădicii, cu moși şi cu nepoți. 

Stă scut şi pace lumii al oști tale val, 

Cum stă-ntre stele-n ceruri lumina lui Zohal**. 
Pastreze-te-n putere Allah, și ani destui, 
Chinovnic al averii și-al bunurilor lui. 

Că tu pe-ntreg pământul ai semănat dreptate, 

Şi luminezi väzduhul şi zările, pe toate. 


*Hostroe este numele a doi regi persani din dinastia Sassanizilor, ră- 
mași legendari pentru bogăţiile lor. 

**Zohal este numele arab al planetei Saturn, dar de fapt aici cuvân- 
tul se referă la Calea Lactee. 

niciun folos s-o mai spunem şi noi încă o dată. lar cali- 
ful rămase pe deplin încredințat de nevinovăția lui Ghanem 
şi de curăţenia gândurilor lui, mai cu seamă când auzi 
cinstirea lui Ghanem față de slovele scrise pe şalvarii ca- 
dânei, şi îi spuse: 

— Mă rog ţie să-mi ușurez sufletul de nedreptatea să- 
vârșită față de tine! 

Şi Ghanem îi spuse: 

__— O, emire al drept-credincioşilor, ţi-l uşurez! 
Întrucât tot ceea ce este al robului este bunul stăpâ- 
nului său! 

Califul nu pregetă, în mulţumirea lui, să-l ridice pe 
Ghanem la cele mai de sus huzmeturi din împărăție; îi 
dărui un sarai, şi simbrii bogate, şi robi, şi roabe fără de 
număr. lar Ghanem grăbi a lua cu el, în saraiul său cel 
nou, pe maică-sa şi soră-sa Fetnah şi pe iubita lui, Kut 
Al-Kulub. Pe urmă califul, care aflase că Ghanem avea 
o soră minunată şi încă fecioară şi tot tânără, pe nume 
Fetnah, îl întrebă pe Ghanem, care răspunse: 

— Este sluga ta, iar eu sunt robul tău! 

Califul nu pregetă a-i mulțumi, şi îi dărui o sută de 
mii de dinari de aur; pe urmă porunci să vină cadiul şi 
martorii, şi scrise senetul cu Fetnah. Și în aceeași zi şi la 
acelaşi ceas, califul, pe de o parte, şi Ghanem pe cealal- 
tă, intrară fiecare la soţia lui, Fetnah a califului, și Kut 
Al-Kulub a lui Ghanem ben-Ayub El Motim El- 
Masslub. 

Şi califul, dimineaţa, când se trezi, fu atâta de mulţu- 
mit de noaptea pe care o petrecuse în brațele fecioarei 
Fetnah şi de ceea ce dobândise, încât porunci să vină la 
el călămarii dăruiți cu scriitura cea mai frumoasă, şi le 
porunci să scrie povestea lui Ghanem, de la început 
ea la sfârşit, pentru ca să fie păstrată în defel ca 

risoave, şi să poată sluji rândurilor celor ce vor veni, 
şi să fie de minunare şi desfătare înțelepților ce vor fi 

chemaţi s-o citească cu cinstire, și să se minuneze de lu- 
crul Celuia carele a zămislit ziua şi noaptea. 


Ci, urmă Șeherezada către sultanul Şahriar, nu cumva să 
crezi, o; doamne al veacurilor, că povestea aceasta minunată 
ar fi mai desfătată ori mai uluitoare decât povestea de voini- 
cie şi de vitejie cu Omar Al-Neman şi cu fiii săi, Șarkan şi El- 
Makan! 

lar sultanul Şahriar zise: 

— Poţi, de bună seamă, să istoriseşti acea poveste de vite- 
jie, de care eu n-am habar! 

